
Mint a bányász, ki érre talált, nem szün meg, s 
nem szünhet meg dolgozni mig a gazdag érczfonalat 
maga előtt látja, ugy vagyok én most a számüzött gon- 
dolataival. Kelek vagy fekszem, megyek vagy ülök, nap- 
pal mint éjjel azok csengnek bongnak lelkemben. A leg- 
több olyan eszme, érzemény, kedélyállapot, melyet itt 
vagy ott, többször vagy kevesebbszer éltem 8 éreztem 5 
gondoltam, s melyet most csak rámába foglalok. Van uj 
is, de ugy látom, az igaz az érzett, és nem a talált; ez le- 
het ragyogóbb, meglepőbb, de az meghatóbb. A mult 
deczemberben XXXII darabot, ebben XX-at (összesen 
LID irtam. Rendesen elolvasom Dinának is, neki a leg- 
több tetszik, igen tetszik, s már tapasztaltam, hogy a mi 
kevésbé tetszik, az vagy homályos vagy tulzott vagy 8i- 
mitatlan, szóval igazitani kell rajta. S különös, tizszer el- 
olvasom magamnak, és nem veszem észre a hibát, a rö- 

gösséget, mit észreveszek, midőn neki fenszóval olva- 
som fel. 

Oly könnyen folynak, hogy szinte kezdek kétkedni 
becsökön. Hármat négyet irok egy nap, s alig szánok rá 
egy órát, s csaknem tisztán irom le a papirra. Ugy sze- 
retnék lenni másnak bőrében, hogy mint idegen itélhet- 
nék rólok. Dinán kivül másnak hiában olvasnám elő, 
nem értenek hozzá, vagy nem mondanák az igazat. — 
Dina őszintesége s ösztönszerü tapintata többet ér száz 
tudákosnál. Nem hiában mondta Horác ,nonum pre- 
matus in annum", addiglan kell hogy az iró elfeledje, s 
ekkor saját műve idegenné válván neki, elfogulatlanul 
itélheti meg. 

Czélom e gondolatok leirásában nemcsak enyhüle- 
tet szerezni forrongó s bánkodó lelkemnek, hanem elébe 
ábrázolni otthon élő hazánkfiainak a számüzetés kínjait, 
láttatni, éreztetni velök azt, miről nekik alig van fogal- 
muk, a számüzetés keserveit, ők elvesztvén a szabadsá- 
got, legalább a hazában busongnak, de mi mindent el- 
veszténk a mi az életben kedves és vigasztaló, házat és 
hazát, családi életet, birtokot, barátokat, rokonokat, a 
mult minden emlékeit, a jövő minden reményeit. Kivá- 
natos volna, hogy a honvágyat, a számkivetés fájdalmait 
az otthoniak is ismerjék, mert ők azt nem ismerik, nem 
ismerhetik, s ennek ismerése s tudása egyik szellemi táp- 
láléka lenne a szabadságnak, mert midőn szenvedésein- 
ket megosztanák, ez őket szeliden emlékeztetné az el- 
vesztett szabadságra s annak martyrjaira. 

Ezért e költeményeknek nagy része merő egyéni 
panasz, vágy és visszaemlékezés, kerülöm a politikai 
czélzásokat, gondolván, hogy ily alakban a panaszok ott- 
hon is mutatkozhatnak, a zsarnok ily köntösben bebo- 
csátandja őket, és a hiv hazafi ez álöltözetben is ránk 

fog ismerni, szegény számüzöttekre. Ha sokan eddig mint 
pártembereket néztek, és mint ilyeneket nem sajnáltak, 
s nemcsak a conservativok nem, de a szabadelvüek egy 
része sem, kényszeriteni kell, hogy sebeinket, a gyógyit- 
hatlanokat, lássák és tapintsák, s kesergő hangjaink ál- 
tal szenvedéseinkre emlékeztessenek . . . 

A meséken most kevésbé dolgozom, E hóban csak 
négyet irtam: A kunyhó és a palota. A csiz és az urfi 
A szindarab és a szinészek. A róka és kölyke. — 4, 
régi 122, összesen 126. 

. . . Dina csakugyan megkapta az utlevelet, és, a 
mi csodálatos, három rövid hét elfolyása alatt, holott az 
otthoniak havakig kénytelenek reá várakozni. Mig meg 
nem kapta, örült, mert örvend az ember honát s ismerő- 
seit megláthatni, de midőn megjött, busulni kezdett, az 
elválás gondolata elbusította . . . Talán szerencsésebbek 
lesznek az otthoni orvosok! Talán az éghajlatváltoztatás 
egészségének használni fog! Mindenesetre egy kis válto- 
" zást hoz ez számüzötti szomoru, egyhangu, nélkülözés- 
és csalódásteljes életébe! . ... Már két héttel előbb ké- 
szülgeténk, rakosgatánk, rendezgeténk, tervezgeténk és 
igy multak el a napok. De szenvedései keveset enyhül- 
tek, mit sem. Dubois és Ducommun orvosai testének 
keveset használnak, de barátságos, részvétteljes, rokon- 
szenves bánásmódjukkal lelkének valódi vigasztalói és 
gyógyitói. Mily különbség van köztük és Gruby meg Roth 
orvosok közt, pedig ezek magyarok, s hidegebbek mint 
minden idegen, kivel érintkezésbe jövünk . . . Jolán is, 
kit I851. sept. óta itt nevelénk, tartánk, vissza fog menni 
és végképen. Talán soha sem látom őt többé. A mit te- 
hettem érte, abból áll, hogy jó tanácsokat adtam neki. 
Szüksége lesz rájok, csak attól tartok, nem tudandja 
hasznukat venni. Legyen az ég áldása vele. 

. , . Dináék 21-én este 8-kor csakugyan elindultak, 
menvén Strassburgon, Frankfurton, Drezdán keresztül 
egyenesen Bécsbe. Engedelemmel elkisértük a kocsiig, s 
megvártuk mig a locomotiv szikrázás és dörgés közt el- 
ragadta őket szemeink elől, mint Illést a villámzó felle- 
gek elragadták. Ekkor Mimi és én haza mentünk, lefe- 
küdtünk és még sokáig beszéltünk róluk, kik a hideg 
éjben utaznak, rohanva mint a szélvész. 


Február. 


Magánosan maradván, kezdék olvasni s irni szor- 
galmasan, oly rég nem dolgozhatám folyvást, nyugodtan, 
miután mindig, de mindig betegápoló voltam. Az ősz, tél 
és tavasz egy része Dinát mindig szenvedve találta, a 
nyár meg más-más bajt hozott. Igy multak el nem ha- 
vak, de évek, az idő eltelt és semmi eredményt nem 
mutathatok fel. Kezdtem több dologba, de mindig félbe 
kelle szakasztanom. i 

Most az a remény táplál, talán Dina otthon jobban 
leend, vagy talán lesz egy istensugalta orvos, ki meg- 
gyógyitandja. Mindenesetre nem látom őt örökké előttem 
feküdni, szenvedni, nyögni, panaszkodni, s igy lesznek 
óráim, midőn gondolataimnak teljesen, háborgatás, aggo- 
dalom nélkül átadhatom magamat. Nem mintha reá nem 
emlékezném, de nagy különbség a szenvedőt szinről 
szinre látni és valakit csak szenvedni tudni a távolban . . . 

Bele is fogtam megirni Irénkénk emlékezetét. Oly 
rég ohajtám ezt megirni, de mindig féltem sebeimet fel- 
szakgatni. Vártam, hogy azok behegedjenek. Aztán az 
olvasóknak nem az igaz, vérző, de a szép fájdalom kell, 
— az iró olyan mint a festő, ki a hajótörést bizonyos 

szabályok szerint kénytelen felmutatni, hogy hatása le- 
gyen. Én ugyan csak azt akarom megirni, a mit érez- 
tem, de jól tudván, hogy a nagy szenvedések fátyolozva 
kedvesebbek. Hiszen most, két év mulva, én is más- 
kép érzem a fájdalmat mint akkor érzettem, — akkor 
belőle csurgott a vér, lángolt, égett, — most beforrott, 
de fáj ha illetem. Szóval, én magam azon szenvedésnek 
most távolból szemlélője vagyok, s ez állapot alkalma- 
sabb arra, az idegen olvasóval érzetünket közölni. 

Ennek egy részét végeztem be, — számüzetési gon- 
dolatim egypárral szaporodtak, — mesét hármat irtam : 

Az ürge és a tüskedisznó. A két vándor és a két 
kutya. A méhek és a gazda. Ehhez a régiek: 126 és 
3, összesen 129. 

Boldin kérte Dinát, hogy látogassa meg anyját, 
ajándékokat külde neki, s hogy atyjának jól szóljon róla, 
— kivel meghasonlék egykor, de a ki még mindig va- 
gyonos . . . Elmenvén Dina, akarta hogy nála ebédel- 
jek, — vagy legalább, hogy vasárnaponkint fogadjam el 
meghivását, Kozinát is kedvemért meghivandja, . . . kü- 
lönben is rendelkezésemre adja magát, hogy együtt tölt- 
hessük a mi szabad időnk marad . . . Szóval, nekem 
csaknem feltünt azon udvarias, előző modor, melylyel 
utánam járt. Dinának még irtam is róla, hogy elvégre is 
Boldinnak szive van, hiszen csaknem sirt midőn Dina és 
Jolán elutaztak. 

En, magányomban, inkább Kozinára számiték. 
Hogy dolga legyen, nyakra-főre tettem a látogatásokat, 
mik annyira ellenemre vannak, a jó és olcsó éthelyeket 
igyekeztem fölkeresni neki, magam előbb azokat megki- 
sértvén, eljártam hozzá ülni azokkal, kiket festett, szó- 
val mindenben tettem, szolgáltam neki, fáradtam ügyei- 
ben mint egy szolga . . . De mihamar meggyőződtem, 

hogy a mint becsületes ember egyrészől, olyan gondta- " 
lan s pedans másrészről és fukar. Ő a maga szokásaitól 
senki kedveért nem tér el, ő minden szivességet elfogad, 
de semmit nem viszonoz, ő mindig eljön ha meghivod 
dohányozni, ebédelni, théázni, de nála se szivarra, se 
semmire ne számits, — ha nincs veled, enged elmenned 
a boltba, hogy ott végy. Mit nem tevénk érte, Dina és 
én, munkát szereztünk neki, mulattattuk, vendégeltük, 
hetenkint háromszor ült asztalunknál, — mert az asszony 
őt régóta ismeri és kedveli, és én is becsülöm, főleg re- 
publikánus elvei miatt. Dina elmenvén, inkább vele ohaj- 
ték lenni mint másokkal, de mihamar vettem észre, hogy 
ha én nem kercsem fel, ő nem fog fáradozni utánam . . . 
Gondoltam volna pedig, hogy most ő rajta is volna a 
sor tenni néhány lépést értem, annyival inkább, mivel 
Dina is kérte, mint jó szivü, szerető asszony, hogy ne 
hagyjon magánosan . . . Próbára akartam tenni. Két 
hétig nem mentem hozzá, és. ő sem jött. Azt sem kér- 
dezte, élek-e? Ötkor ment enni oda, a mely helyet neki 
én ajánlottam, 6-kor a café a la régenceba, hol a sak- 
kozókat 11-ig nézte, s ez igy ment naponkint. Sőt azok- 
kal járt oda, kikkel én nem társalkodom, mit ő jól tud 
s az okát is tudja . . . Nem mondhatom, mennyire fájt 
nekem e barátságtalanság oly emberben, kit becsülök, — 
sőt. ez több volt, szivtelenség, hálátlanság. Kezdetben in- 
gerült voltam, s Nagy Károlyféle jellemnek tartám, kivel 
járt is, s ujra feltevém magamban nem tenni senkiért 
semmit, mert csak igy nem csalódunk. Csak később, de 
sok szenvedés, belküzködés után győződtem meg arról, 
hogy ez nála nem roszaság, hanem csupa önzés, össze- 
kötve fösvénységgel s ragaszkodással ahhoz, a mit meg- 
szokott. Az ilyen ember másért nem tesz semmit, figye- 
lemből, — csak ha rá egyenesen felhivatik, Ő nem ta- 

gad meg valamit, — de kérni kell, maga ki nem találja. 
Ő eljön szivesen ha meghivod, s jól is mulatja magát, 
— de eszébe nem jut eljönni hivatlanul, arra gondolva, 
hogy talán te is akarnád őt élvezni. Ő szereti ha vele 
teszed, a miben neki kedve telik, de ő nem lesi ki, mi- 
ben telnék neked is kedved. Mindig becsületesen cselek- 
szik, teszi is azt a mi kötelesség, de azon tul semmit, 
azt, mit figyelemnek, szivességnek, szolgálatnak nevezünk. 

Mi nehéz egy ember jellemét is kiismerni, még azét 
is, kiét kiismerni alkalmunk van. Az emberben oly sok 
tulajdon van mi egy rokonhoz hasonlit, de még sem az, 
s megkülönböztetni nehéz. Ez takarékos és fösvénynek 
látszik; ez rendszerető és pedansnak véled; ez hideg, fé- 
lénk és szerénynek hiszed, pedig tele a legnagyobb ön- 
elégedéssel, ez minden hivásodnak örül, minden szivessé- 
gedet elfogadja, azt vélnéd éretted teszi, pedig nem, ön- 
magáért, ez ritkán látogat meg, azt gondolhatod elfelej- 
tett, nem, hanem szokásaiba nem illik be gyakrabban 
jönni hozzád, . . . mindez oly közel áll egymáshoz mint 
a pénznek két oldala, s ki tévedni nem akar, kell hogy 
a dolgot jól megvizsgálja. Kozina nekem sok belső fáj- 
dalmat, tünődést okozott magaviseletével, hajlandó valék 
roszaságnak tartani mi csak gyöngeség, szivtelenségnek 
tartani a gondatlanságot, hálátlanságnak az ügyetlenséget, 
részvétlenségnek a sáját szokásaihoz ragaszkodást, . . . 
mindezek azonban testvérek, annyi mégis igaz, hogy ön- 
zésből, fukarságból jó adag van benne, de hozzá teszem, 
hogy e gyöngeség inkább mutatkozik nála az élet apróbb 
részleteiben, mint nagy eseményekben, ekkor kész min- 
dent tenni, de kell, hogy szólítsd fel. . . 

Most legnagyobb örömem Mimihez kimenni, kit a 
nevelésben hetenként kétszer látogatok meg, azért is, 
hogy a magyar nyelvben gyakoroljam. Magamban lévén, 

minden szeretetem benne központosul. És ő tud igen 
kedves lenni ha akar, és nem panaszkodhatom ellene. 
Néha iratok vele anyjának is, francziául már jól ir, ma- 
gyarban nem oly biztos. Csinált egy kis imádságot any- 
jáért, igen naiv, de jó, azt estenkint elmondogatja. Mi- 
kor azt kérdi, mit irjon, felelem: azt ird a mit érzesz 
és gondolsz, soha mást, vagy azt a mi történt. És ez 
uton el tud menni. Ez az igazság ösvénye. 

Épen elvégeztem Irénke emlékezetének első szaka- 
szát, melyben a számüzött gyötrelmeit rajzolom, midőn 
22-én délben belép hozzám Lemarchand, s mondja, mi- 
kép Boldin megbukott és eltünt. A hideg átfutott mint 
egy láz, . . . előérzettem azonnal, hogy ha valakit, min- 
ket csalt meg, ha a csapás nagy, minket fog az legin- 
kább sujtani. Mentem vele rögtön Boldin lakába, min- 
dent nyitva találtam, régibb segédje szintén elutazott, az 
ujabb volt ott csak és cselédje . . . 20-án szökött el, 
este, miután 19-én a vasutról lekésett; hova ment? senki 
nem tudja, cselédje legalább nem akarja mondani. 

Egy angol házért, Cuylits, Simon et Co. 5000 font st. 
váltót fogadott, az megbukott és ez őt maga után rántá. 
Ez mondatott. De hisz ez nem az ő hibája, szerencsét- 
lenség, de nem ő az oka, . . . egy belső hang mondá 
nekem, emlékeztetvén bélyegzett multjára, ha elszökött, 
tette mivel csalt, mivel bűnös. Már 16-án sürgettem, 
hogy a Compagnie Générale Maritime actiák árát, mik el- 
adattak, adja át nekem, eddig mindig talált ürügyet nem 
tenni, most keményen irtam. rá, üzente: jönni fog 17-én 
s nem jöve, ekkor üzente hogy 18-án jövend, szinte 
nem jött el, 19-én is vártam, — és ő elszökött. Bizo- 
nyos, hogy az áldozat én vagyok. 

Mentem Noel és Allier  bankárokhoz, kikkel 
tudám, hogy viszonyban volt. Amaz mondá, hogy 


a Comp.  Maritimért eső pénzt Boldin még január 
elején felvette (22—23,000 franc), emez hogy 110 
Septémesi actiát neki fizetésben adott (27,500 fr.), ez- 
előtt mintegy 10 nappal, — az amerikai 50 Statebank 
actiákat amattól átvette e napokban (28,000 fr.) és el- 
vitte. Utolsó levele, mit Amerikából 19-én kapott, arról 
értesit, hogy a 30 Statebank actiák el fognak adatni 
(ezt én rendeltem) s a pénz meg fog küldetni (16,500 fr.). 
És a pensyivaniai 3000 dolláros obligatio hol van? 

Mentem a rendőrséghez, de csak 25-én, nem látván 
át előbb helyzetemet, s az telegraphiroztatott minden 
franczia kikötőbe, nekem pedig ajánlványt ada az angol 
policziához, elhatározván, hogy Londonba menendek, — 
bár oda tüstént irtam. 

Azonban hallván, hogy vas-szekrénye, a mi egye- 
dül volt zárva, ki fog hivatalosan nyittatni, megvártam 
ezt . . . Hátha legalább az amerikai actiákat ott hagyta? 
Hátha ráirta; hogy azok a mieink? Hiszen számtalanszor 
mondá, hogy ő e világon nem tisztel mást, mint anyját 
és a mi családunkat, és épen minket rontana igy meg? 
épen egy számüzött családot? épen mely egyedüli men- 
helye, öröme s egyedüli hona volt a külföldön? . . . 
Annyira lekötelezettnek hivém hozzánk, hogy minden 
ellenkező tények daczára némi remény csillogott ben- 
nem, s a szekrény fölnyitását szivdobogva vártam. 

Két órai munka után, kifuratván, a szekrény meg- 
nyittatott, — benne egy fillér sem, — sem egy actiánk, 
— sőt egy mennykőcsapás, milyent csak a sátán maga 
gondolhat ki. Irta egy darab papirra ezt: A Cuylits, Si- 
mon et Co. megbukván, ez engemet is megbuktatott, mi 
értékem van, mind, a Szemereféle actiákat is bele értve, 
hitelezőimnek hagyom. — 6000 francnak kellett volna a 
könyv szerint a pénztárban lenni, egy fillér sem találta- 

tott, — mint egy actia sem, ezt már rég eladogatta, 
az amerikait elvitte . . . Es e hallatlan sátáni fogás nem 
tett őrültté! —  Reményleni a végpontig, bizni, és ily 


szemtelenül, ördögileg megcsalatni . . . Annyira szé- 
gyenltem becsületességemet, jámborságomat, hogy ez 
óvott meg a legrettenetesebbb csüggedéstől s fájda- 
lomtól , . . 3 
Még az este ültem vasutra és mentem Londonba. 
Oda értem 27-én reggel, még mindig feldult kebellel s 
álmélkodva a rendkivüli gazságon . . . A jó Mayer ott 
már minden lépéseket megtett, s velem ujra mindenüve 
elfáradozott. Voltunk a rendőrségnél, . . egy ügyvédnél, . . 
a börzére kifüggesztők a tiltakozó intvényt, . . a Timesba 
óvást igtattunk, az amerikai consult meglátogattuk, .. . 
másnap egyes bankárokhoz mentünk, . .. szóval tettünk, 
irtunk, tanácskoztunk, de e város egy birodalom, egy 
világ, oly rövid az idő itt kinck baja és dolga van... 
29-én Liverpoolba mentem, honnan márcz. 1-jén 
New-Yorkba hajó induland. Hát ha elkésett, hát ha hol- 
nap fog hajóra lépni? Már előre irt Vukovics oda a két 
Szabónak (Imre és István), kik e vidéken tartózkodnak, 
s a kutató rendőrség oda jöttünkre már értesitve volt. 
Megjártam a gőzösök hivatalait, értekeztem a rendőrség- 
gel, .. és egész éjjel gyötrött a gaznak képe mint egy 
alpnyomás mellemen. Mit csinálok vele ha meglátom? 
Mit fog ő csinálni? Mikép bánjak vele? Hideg véremet 
birandom-e megőrzeni? Avagy a gyáva dühös fog lenni, 
és én is szenvedélyes? Elgyult ilyenkor egész testem, s 
magamban ohajtám olykor, inkább ne találnám, ment 
volna legyen el. Czélom volt a netalán nála lévő actiá- 
kat elvenni, s ereszteni szabadon a szörnyeteget. 
. Másnap láttam megtelni a hajót, sokan jöttek, 
de ő nem jelent meg. A rendőrség azt hiszi, a mult 

szombaton ment el egy, ki az én leirásomnak tökélete- 
sen megfelel. Hiszem, ha roszabb ember nincs nála a 
földön, nincs félénkebb, gyávább sem, ő sietett volna 
elmenni a szél szárnyain is. 

Öt-hat levelet küldtem, két különböző hajóval, 
Amerikába már a mult héten . . . New-Yorkba Házmán- 
nak, mindent elmondva s kijelelve, mit tegyen. Charle- 
stonba Kuthmannak teljhatalmat küldtem, az 50 actia át- 
iratása ellen óvást tenni, kérve, hogy azt tegye a Pen- 
sylvan-obligatióra nézve is . . Ravenelnek is irtam, ki a 
30 Statebankot eladta, hogy árát ne Boldin neve alatt 
küldje, mindenesetre, ha már elküldte volna, világosítson 
fel, s ha teheti, jogos követelésemben támogasson . 

Londonba még az nap, márcz. 1-jén visszatértem, 
A jó, a derék, a részvevő Mayernél laktam, mindig vele 
voltam; rég nem láttuk egymást, ő örült nekem, s én 
igyekeztem a becsületes öregnek jó napot csinálni, — 
miután magamnak azt nem csinálhattam. Törekvésemnek 
magam vettem jutalmát. Nyugalmam kezd megtérni, lel- 
kem háborgása csillapodik, csendesebb lettem. Ha lon- 
doni utamnak más haszna nem volt, az már nagy nye- 
reség, hogy a sok fáradság megtört, a nagy izgatás ki- 
fárasztott, annak tudása, hogy a mit teheték megtevém, 
megnyugtatott, s Mayernek szives részvéte, barátságos 
fogadása, természetes, de őszinte tanácsolása, beszéde 
meg is vigasztalt. E haszna volt utazásomnak. És még 
az, hogy Mayer, ha zavarban volnék pillanatilag, sege- 
delmét ajánlotta fel. Nem örömest élnék vele, — ő neki 
annyi magyar adós, csaknem mind, a ki Londonban van, 
de ha kell, élek vele tartalék nélkül. Ő az én legrégibb 
ismerősöm, ő kedvel engemet, én tisztelem őt, — én fe- 
deztem fel őt mint londoni magyart még 1837-ben, ő az 

én Amerikám. Azóta ritka magyar utazott Londonban, 
ki őt nem látta s szivességével nem élt volna. 

Némileg magamért, némileg érette maradtam még 
2., 3., 4-én Londonban, s szives búcsút vévén tőle, 4-én 
este visszaindultam Francziaországba, s Párisban 5-én 
megérkeztem. 

Dinát már 24-én irt levelemben előkészitém a rosz 
hirre, 29-én megirtam neki, természetesen nem mondván 
meg az egész valót. Hiszen ő oly beteg, még rá e csa- 
pás: sok volna egyszerre. I 


Márczius. 


Mindig és mindig gyötör e szerencsétlenség. Éjjel, 
sem nappal nem hágy nyugodni. Velem van, utánam jár, 
elmémben él, semmire nem vagyok képes, ha olvasok 
azt látom a sorokban, ha álmodom azzal tépelődöm. 
Mert a fő benne az, hogy e vagyon nem enyim volt, 
nőmé, ki bennem bizott, és méltán, mert nem tékozlék, 
nem valék rosz gazda, s ime, bűnöm nélkül, de kezeim 
közt mindez elveszett. Elkobzott vagyonaimra fájdalom- 
mal soha sem emlékeztem, azokat a hazáért veszélyez- 
tetém, megbukván, nem magamra, a hazára gondoltam. 
De igy megrontatni, igy tönkre juttatni, s egy ily nyo- 
morult ember által, ez valami kétségbeejtő. 

Még az utolsó hetekben is kinált pár ezer frank- 
kal, az amerikai osztalékok fejében. Nem fogadtam el, 
mondván, nem sürgetős, azt gondolván, hogy talán szük- 
ségesb neki, s nekem kevésbé az. Ezt is elvitte, s most 
csaknem pénz nélkül vagyok. Eddig mindig mi kölcsö- 
nözénk, most ime kérnem kell. §S igen természetesnek 
találtam, ahhoz fordulni ismerőseink közzül, a kinek 


sze ő? — 


pénze van. A szerencsétlenségből nem csináltam titkot. 
Fordultam egy francziához, Lemarchandhoz, ki a rosz 
hirt hozta , — nejével 600,000 fr. kapott, atyja milliós, 
— ajánlta szolgálatát, s midőn kértem, megtagadta. 
Bezanához fordultam, ki olasz, — örökölt 150000 fr., 
jó gazda, minket jól ismer, régi barát, — megtagadta. 
Fordultam a háztulajdonoshoz, német, Fischer, — sze- 
gény legény volt 6—8 év előtt, kereskedősegéd, — 
két neje után kap milliókat, évi jövedelme 100—150,000 
fr., — megtagadta. Mintegy fölébredtem álmomból. 
Soha sem kértem eddig. Ahhoz fordultam a kinek van, 
s a ki ezelőtt akármennyit adott volna, mikor nem volt 
szükségem. Hát ilyen a világ? Akkor látjuk ezt be 
midőn rá. szorúlunk?  Elszégyenltem magamat, hogy az 
emberekben igy biztam. Mi balgaság! Mi együgyűség 
tőlem! És mi szivtelenség bennök! 

Irtam Mayernek , némileg, hogy biztosítsam maga- 
mat, némileg, hogy lássam: ha mind oly roszak-e az 
emberek? Felelt, — és elküldte az 5000 frankot. 
Ez az angol jellem, mellőz ha jól van dolgod, segit ha 
bajod van. És ő angollá lőn teljesen, — talán angol 
volt mindig, mielőtt Angliába letelepedett volna is. 

Kozinában is mutatkozott készség szolgálni, s vé- 
leményem róla teljesedett: apróságokban nehézkes, nagy 
bajban szavának embere... . 

Mi ama czudart, Boldint illeti, én őt Magyarorszá- 
gon, — hol mint Szabó Pál, a magyar kereskedelmi 
társaság igazgatója szerepelt — nem ismerém. Onnan ő 
1846-ban szinte megszökött. Midőn 1849-ben Párisba 
menekedtem, mihamar hozzám jön egy Bogdány nevü, 
s jelenté, mikép Boldinyi (vagy Boldin) akarna tisztel- 
kedni nálam. Mondván, hogy nem ismerem, ő vála- 
szolta: Szabó Pál. S elbeszélte. mint bánta té tettét, 


Szemere II. 


szaj TB aes 


mint tudja ő magát igazolni, mint dolgozott 1848/9-ben, 
Párisban röpiratokat nyomatván a maga költségén, e 
miatt ruháit adván zálogba, mint irta meg Magyaror- 
szágnak történetét, melynek első kötete kész... . stb. 
A számüzetés első idejében érzékenyebb a sziv, oly el- 
szigetelve látjuk magunkat, aztán a megjavulást senkitől 
nem kel! elzárni, ki hibázott az még érdemeket is sze- 
rezhet, ... s végre rá álltam, hogy elfogadjam. Eljött 
alázatosan mint egy hibás és egy szegény, s másnap 
hoszu levélben pénzt kért, teljesen a nélkül lévén, s 
ruháit télre nem tudván kiváltani, miket, mondá, a röp- 
iratok kinyomatása miatt zálogosita el. . . . Alig. volt 
3000—4000 frankom, Dinával semmi összeköttetésben, 
lebetegedendő volt, s ha meghalna? minden nélkül fog- 
tam volna maradni; egy nyers levelet irtam neki, mely- 
ben csodálkozásomat fejezém ki, hogy egy. menekvőtől 
kölcsön kér, — de a néhány száz frankot elküldtem. 
A tett jó volt, a modor őszinte, de nyers, sokszor tör- 
ténik ez velem, ezért aratok köszönetet ritkán. 

. . . Mi hamar láttam őt kiváltott ruháiban csinosan 
sétálni a boulevardokon, kávéházak előtt ülni, . . . szinte 
haragvám, ha t. i. a pénzt, mit én nélkülözök, ilyenre 
forditja. Maga mondá, hogy néha naponként 4 sousból 
él, s öltözete épen nincs. . . . i 

Ezután én őt: ritkán láttam, néha ő jött hozzám 
valami felvilágosítást a magyar ügyben kérni, néha én 
kölcsönöztem tőle egy könyvet, vagy reggelire hivtam 
meg. Hanem 1850. juniusban, Dina pénzt küldvén ne- 
kem ki (még lebetegedése előtt intézkedvén, nemesen), 
mintegy 70.000 fr., s én a pénzügyet, sem az itteni ke- 
reskedelmi viszonyokat nem ismervén, hozzá fordultam 
az iránt, hogyan s mibe kellene azon összeget fektetni. 
Ő jött ment, tanácsolt, — sőt javaslá, kezdenék gya- 

pot-operatiót, — ő azt ismeri, az csalhatatlan, — de 
én a gyapot-operatiót épen nem isrnertem, ő tőle meg 
féltem, és igy tanácsát nem követtem e részben. Ame- 
rikai részvényeket: vettem. 

Ugyan azon évben Dina kijövén, ekkor én őt még 
ritkábban láttam, 2—3 hóban egyszer. Csak ha szük- 
sége volt, jött el hozzám. Azonban ugy látszik, mióta 
öltözködhetett, ismeretségeket csinált, s néha-néha oda 
veté, hogy gyapot-vásárlásokra több megbízásokat ka- 
pott. 1851-ben szállást változtatott, végén egy segédet 
is fogadott, s látszott mind rajta, mind körülményein, 
hogy dolgai jóra fordultak. Időközben egy röpiratot 
adott ki: La nationalíté Magyare, és egy könyvet: ,La 
Hongrie" képekkel. ; 

E munkássága jobban megnyert engem neki, s 
kezdtem vele találkozni többször, annyival inkább, mi- 
vel az emigransok közül sokan épen e munkássága miatt 
irigységből, méltatlanul bántak vele. Azonban a viszo- 
nyom vele udvarias ugyan de nem benső volt, még 
1852-ben is, hanem sokkal gyakoribb lett ckkor, történ- 
vén, hogy Dinának lebetegedése után Bellevuebe falura 
kellett mennie, s ott szállást talált és azt szíves volt ne- 
künk átengedni. 

De ez alkalmat adott többször kirándulnia hozzánk, 
jött mint látogató, mint tudakozódó, mint szolgálatát 
ajánló , — ebédre megmarasztgattuk, máskorra meghiv- 
tuk, vagy kijött egyéb magyar ismerőseinkkel, igy tör- 
tént, hogy apródonkint . sokszor eljárt hozzánk, s ha 
nem szerethettük is soha, de oly végtelen ragaszkodást 
kezdett nyilvánitani családunkhoz, mi a szivbe magát, 
mely mindig önző, hiu, behizelegte. 

1853-ban pedig anyját és kis hugait várván ki, tör- 
ténetesen velünk egy házban fogadott szállást, falusit, 

Bellevueben, anyja ugyan betegsége miatt nem jöhete 
ki, s a nagy szállás üresen álla, — de ő gyakran ki- 
jött, s egy udvaron lakván, természetes, hogy az isme- 
retség köztünk szorosabb lőn. Ekkor még élt s szép 
volt Irénke, gagyogott, járt, nevetett, játszott, 8 azon 
ember élt-halt a gyermekért, s ha ki-kijött, egész dél- 
után, egész reggel vele játszék, s látni volt benne a 
kéjt, melylyel szerette. Hiszen mindnyájan szerettük, 
mint most mindnyájan siratjuk, de nekünk mégis jól 
csett az ő hajlama hozzá, ki a gyermeket szereti annak 
szive van, az még sem lehet romlott ember, ha hibázik 
épen szenvedélyei az oka. Élj valakivel egy nyarat s 
őszt ált egy helyben, s bizonyos, hogy a kötelék kö- 
zöttetek szorosb fog lenni. 

Dolgai azonban még jobban mentek. Ismét uj 
szállást fogadott, nagyot, bureaut állíta, két segédet 
vőn (per 1600 fr., később per 2000 fr.), szolgát "és szol- 
gálót, butorozta magát fényesen, s ugy beszélt, hogy 
ha igy megy, 4—5 év mulva magát visszavoríhatja a 
kereskedéstől és a literaturának fog élhetni. En saját 
dolgairól soha sem beszéltem vele, ... azért ő is csak 
keveset szólhatott, de néha oda vete egyet és mást, mi- 
ből érthettem, hogy pl. ez évben 29/, commissio-üzlete 
maga 30000 francot adott. . . . Sőt New-Orleansban 
egy francziával egy uj commissio-házat alapitott, elien- 
télje itt Francziaországban megszaporodván a gyapot- 
rendelvényekre nézve. De a mint vagyonos lett, bő- 
kezü is lőn. Szegény magyaroknak szivesen adott. Ebé- 
dekre hivta. Ha neki valakit ajánlottam, annak köl- 
csönzött, pl. Almássynak 4000 francot. Amerikai ka- 
matainkat általa pontosan kaptuk. Uj actiákra, midőn 
Dina pénzt hozata ki, ő tette az aláírásokat, — igaz, 
saját nevében, s ekképen forgatván 50—60,000 fran- 


kunkat, ez az ő hitelét nevelte, s igy nagy bankárok- 
kal jött viszonyba. Ő szedette be itteni kamatunkat is, 
szinte pontosan. E szerint bizodalmam benne lehetett. 

Később rávett egypár gyapot-vállalatban részt 
vennem. Adtam neki 15—20,000 frankot. Igaz, haszon 
nem volt benne, söt kár, de hiszen minden vállalat sen- 
kinek se sükerülhet. Utóbb ő börze-operatiót tevén, 
mondá 10,000 frankot nyert. Oda is bevont lassankint. 
Kezdetben 1000 frank hasznom volt, — de utóbb nagy 
veszteség , ezerekre ment. Ő fegda a munkálatot sza- 
badon, — mivel én e tárgygyal nem foglalkoztam soha, 
— mondám, mikép megvárom, hogy a mit elvesztett 
nyerje is vissza. De az nem ment. Uj gyapot- és liszt- 
operatiót javaslott, — mert az egyedül biztos, és az az 
ő tere, ő ott van hon, rá álltam, és mind ebből uj veszte- 
ség állt elő. 

Igy egyeztem meg abbé; hogy némely franczia 
actiákra előlegezést vegyen fel, kész pénzt a vállalatokra 
nem adhatván, s a fatum ugy jlzátá , hogy egyik válla- 
lat a másikat vonván maga után, nem huzhatám magam 
vissza a mikor kivántam magam visszahuzni, ő miatta 
nem, — biztatott is mindig uj eredménynyel, — s a 
mit csak most tudok, hazugságot hazugsággal fedezvén, 
s hamis tényekkel ámitván, a helyett, hogy a veszede- 
lem perczében legalább engemet mentett volna meg, épen 
engem áldozott fel a nélkül, hogy magát megment- 
hette volna. Franczia actiáinkat fizetésbe adta oda, — 
az amerikait eladta vagy elvitte, hirem és tudtom nél- 
kül, — teljhatalmainkkal visszaélt, — de mind ez 
csak most sült ki. 

Mind amellett, hogy később ő családi nevezetesb 
örömeinkben s búnkban részt vett, hogy Irént szerette, 

hogy halálakor ott volt, temetését ő rendezte, hogy e 

szomoru eset után a legmelegebb részvétet mutatta, hogy 
láttuk mikép ő boldog, elégedett csak nálunk volt, hogy 
százszor mondta, s ekkor ő bizony nem hazudott, mikép" 
e földön anyján kivül csak minket tisztel, imád, hogy 
házasodni akarván, egy leányt akart elvenni, kit nálunk 
ismert meg, s ez ügy hozzá még közelebb hozott, hogy 
minket kért bírjuk anyját a kijövetelre, s atyját engesz- 
teljük ki iránta, szóval mind a mellett, hogy ő mint 
adoptiv családtag tekinté magát körünkben, hogy a leg- 
teljesb ragaszkodást mutatta hozzánk, s némileg lehetet- 
len nem érezni rokonszenvet az iránt, a ki irántunk oly 
határtalant tanusit: mind a mellett Dina inkább ellen- 
szenvet érzett iránta semmint rokonszenvet. Oka volt, 
hogy Boldin néha igen tapintatlanul viselte magát, tanult 
de nem nevelt ember levén, ma kedves tudott lenni, hol- 
nap faragatlan; oka volt még inkább az, hogy sok ellen- 
sége levén, multja miatt, a magyarok közt, ezek Diná- 
nak mindig ellene beszéltek, — több épen miatta ma- 
radt el a háztól. Mi engem illet, azt láttam, sok isme- 
rete van, de nem nagy ész; jelleme szenvedélyes és 
türelmetlen volt, de jelenlétemben mérsékelte magát; 
a mi rokonszenvemet fejlődni hozzá nem engedte, az 
volt politikai elve, — mióta dolgai jól mentek, a libe- 
ralismus ellen szólt, a republikanismust gyűlölte, az 
itteni császárt dicsőité. Nem is szóltam vele politikáról. 
E részben kőfal volt köztünk. 5 multját én sem feled- 
hettem, de hát ki egyszer bukik, örökre megvetendő? 
Ne javulhasson meg a hibás? A kik ellene vannak, 
nemde személyes boszuból . szólnak ellene? Makacs 
voltam, — föltettem nem engedni mások  boszuérzeté- 
nek. Nem kedveltem, és . vele tartottam, nem be- 
csültem, de azért el nem hagytam, sokat adok vala 
érte, Ka soha nem ismerem, azonban el nem löktem, 

— szivét hittem, tapasztaltam jónak, és ez sok. Irán- 
tam mindig tiszteletteljesen, különös tekintettel visel- 
tetett, mindenki látta és észrevette. En tudtam, hogy 
hitelét a mi pénzünknek is köszönheti, tudtam hogy 
erkölcsileg általam akarja magát rehabilitálni, tudtam hogy 
mi áldozatot hoztam neki: nem vetvén meg őt, sőt 
szembeszállván mások fenyegetéseivel. Tudta ezt ő is, 
habár ritkán, de volt alkalom e húrt megérintenünk, s 
nem kétlém, hogy legalább hálás lesz, sőt meg voltam 
győződve, hogy inkább magának mint nekünk tenne 
kárt, s hogy anyja után, — kit bálványozott, — e vi- 
lágon minket tisztel legjobban. Azt hittem nem nagy 
szellem, — de egészen a sziv embere, ennek bírja mind 
rosz, mind jó tulajdonait. 

S ime a hála, a jutalom. Elszökött gyalázatosan. 
Talán nem csalt meg senkit, de minket tökéletesen. 
Magát nem mentheté meg, minket, mások javára, leron- 
tani akart a mennyiben tőle függött. Sőt mind ezt a 
szemtelenséggel koronázta meg. i 

És ez ember mégis élni fog, élni akar. Élni 
méltatlan, meghalni gyáva. . . . És én még most sem fo- 
gom az embereket gyűlölni. Bizni fogok ismét, jám- 
borul, együgyün, bolondul, — ki minek született, azzal 
hal meg. Egyiknek rendeltetése csalni, másiké csalatni, 
örökké az. 


April. 


Szomoru nap e hó első napja. Irénke haláláé. 
Meudonba a temetőbe kimentem, s egy rózsabokorral 
áldoztam neki. Néhány kis bimbó piroslik rajta, szép 
mint ő volt, s hervadni fog mint ő elhalt. Lelki álla- 


da DÜ- 


potom a nélkül is borongó lévén, alkalmas valék busulni, 
s kéjjel sirtam sirjánál, fájt is, és jólis esett. 

15-kén anyósom halálának napja, kit Dinám mél- 
tán imádott, kit én méltán szerettem. Rá nézve ta- 
lán jobb volt meghalnia, fiaiban nem volna öröme, le- 
ányát betegen és számüzésben látná. 

16-án Dinám született. 

20-án házasságunk évnapja, nitnek egyetlen kedves. 
s élő emléke Mimi. 

Különös egy hónap, öröm és bú, jó és rosz váltja 
föl benne egymást, — az életnek hű képe, semmi 
egyéb; bölcső és koporsó, sírhalom és virág, öröm és 
búköny szomszédok benne. Ezért bajos az életet ál- 
dani , bajos átkozni, ma mosolyg, holnap ijeszt. 

De ép ezért Dina fél e hónaptól, s minden áron 
vissza akara jönni, csak betegsége gátolta, mert gyógyit- 
tatik, az orvosok javulást igérvén ott, mint igértek itt. 
Egész márczius havában nem ment ki a szobából. 

Hozzá járult a Boldin esete, mi őt idegbeteg álla- 
potában még jobban gyötörhette, ha ugyan lehetséges, mint. 
engem kinzott. Eleinte nagy lelket tanusított, t. i. mig a 
valót nem tudta, de a hir, kivált a rosz, nagyitva s 
gyorsan rohan, s azóta mindig sürget, irnám meg a 
valót, én viszont, kiméletből állapota iránt, azt tenni 
nem merem. 

Csak 8-án irtam meg neki, miután a nagy rosz 
mellett némi jót, némi reményt is mutathattam fel. T.i. 
Házmán New-Yorkból, Ravenel Charlestonból irtak. A 
Dina 50 actiája még nem iraték át, és igy oppositióm 
elfogadtatott, azaz, ha Boldin vagy a ki tőle megvette, 
át akarná iratni, nem fogja tehetni. Ez tesz 28000 
frankot. A 30 actia eladatott, s a pénzt Ravenel el- 
küldte, de Boldin utján, s ő elszökvén, a périz a Syn- 

dic kezébe jutott, kitől reménylem meg fogjuk nyerni. 
Ez tesz 16.000 frankot. Csak a Pennsylvaniairól (15,000 
fr.) nem tudok semmit, mert Kuthmann, kiben annyira 
biztam, nem válaszolt. Mind ezt saját előrelátásomnak 
és tevékenységemnek köszönhetem, s örülök neki, mert 
hiszen már azt hittem minden veszve van. 

Azonnal ujra irtam négy levelet, Amerikába, uj 
utasitásokat adván, s irtam a Pensylvaniai bankhoz is 
egyenesen. 5 Dinának is megirtam e mentséget a ha- 
jótörésben. Hat hét óta első kis örömem s jó órám 
volt. Nagy szerencsétlenségben kevés kilátás is oly 
becses, oly kedves, oly vigasztaló. 

Midőn Angliába a rendőrséghez ajánlványt kértem, 
panaszomat a  rendőrbiztosnál le kelle tennem. Az 
elküldte a procureurhöz, ez a vizsgáló biróhoz, hová 
meghivtak, és 12-én a Police correctionelle elébe, hol 
panaszomat megerősitvén, s Boldin természetesen meg 
nem jelenvén, ,abus de confiance" (bizalommal vissza- 
élés) vádja alatt, a maximumra t. i. 2 évi fogságra és 
1000 fr. birságra itéltetett. 

Csődje lassan halad. A leltár sincs még bevé- 
gezve, 8 azt sem tudom mije van, mint azt sem mivel 
tartozik.  Ügyvédem Victor Le Franc (1849-ben repu- 
blikánus képviselő), de a ,homme daffaire" öcsese, egy 
ifju ügyvéd, — itt az ügyvéd csak szóvitáz, az iratké- 
szítés stb. nem az ő dolga. De ép azért a pör költ- 
séges. Nekem a franczia codex soha sem tetszett, a 
rend, szabatosság benne csodálatos, de a szellem för- 
telmes, a közvádló eszméje örökös typusa a zsarnok- 
ságnak. . . . 

(A lap szélére itt egy száritott galyacska van 
tűzve s alatta e jegyzet: , Jolán küldte Vattáról; ül- 
tetvényeimből egy ágacska".) 

A béke, márczius 30-kán, aláiratott, s néhány nap 
mulva némely angol lapok közölték is nem hivatalo- 
san. Mint a bécsi béke, ,a mindenható Isten nevében", 
de nem a népek javára van irva. Egy okmány pusz- 
tán a fejedelmek közt, mint a harcz övék volt, s bo- 
lond volt a ki e tusától valamit reménylt. Miklós el 
akarta nyelni Törökországot, Napoleon meg akarta magát 
rajta boszulni, — midőn az orosz látta, hogy czélját 
nem érheti, s Napoleon látta, hogy helyet foglala az 
európai fejedelmek közt, békét csináltak, — s az angol 
ép ugy pórul járt, mint a szárd, mint a kétfelé játszó 
osztrák. . Legfölebb a török nyert, de a kelet nyert-e? 
Törökországot két veszély fenyegette, egyik az orosz 
volt, másikat kebelében hordja. Emezt a béke, minden 
szultáni uj engedmények daczára is, nem enyhité, sőt 
minden szabadabb mozgás dühösebbé teszi a küzdést 
a török és keresztyén elem közt, az uralkodni akar, s 
ez nem akar többé engedelmeskedni. 

E harcznak áldott következménye egy lehet, ha 
t. i. az orosz nemzeti párt osztrák elleni gyűlöletében 
megerősödött. S ugy látszik, igen. Ausztriát leginkább 
s legkönnyebben az orosz semmisitheti meg. De politi- 
káját mind benn, mind kün módositania kell. Nem vesz- 
tene: általa, sőt nyerne. S csodálnám, ha Napoleon 
nem szövetkeznék vele. Ő olasz, mirt családja, mint 
nagybátyja az volt; ravasz, okos, vakmerő ha kell. OÖ 
talán sorban fogja I. Napoleon elleneit megalázni, szö- 
vetkezvén egygyel-egygyel; hogy a harmadikat meg- 
rontsa. Kezdte ezt Oroszországgal, mint leghatalmasab- 
bal; ha ezután vele egyetért, Ausztriával könnyen bán, 
mert abba Anglia nem avatkozik, sőt Prussia sem. A 
végső leend Anglia, az ellen az égész világgal kell 


egyesülnie. . . . T.i. ha addig él. Minden esetre, pá- 
lyájának vége oly kalandos lesz, mint volt eleje. 

Isten hozta hát a békét, mert ez egy uj drámá- 
nak kezdete. A harcznak semmi jó s nagy eredménye 
nem lehetett, tehát jobb hogy vége. 

E hóban egypár verset irtam, számüzötti  elegiát, 
— s forditék egypár apróságot Goldsmithből. ; 

Kifáradván tünődni s aggódni, a munkának ujra 
szükségét érezem. Én az olvasást nem tartom annak, 
az nekem élv, s oly szükséges működés mint táplál- 
kozni. 

Sok szomoru tárgygyal foglalkozék lelkem e szo- 
moru napokban, hetekben. Kedve abban tölt, hajlama 
arra volt. Apám képe is gyakran megjelent, ki 13 
év előtt halt meg, és sirhalmán kő bizonyosan most 
sincs. Anyámmal ő, az utóbbi években, sőt mióta én 
emlékezem, folyvást háborogva élt. Ellenkező termé- 
szetüek valának csaknem mindenben. Minden jó tulaj- 
don meg vala apámban, csak egy nem, az apai, a Csa- 
ládfői, takarékos gondossági ; anyámban sok nem kedves 
tulajdon volt, de egy nagy érdeme van, a családot a 
végszegénységtől ő menté meg. , 

Megszállt a vágy : apám emlékezetét megirni, mint 
már többekét megirtam, kik nekem kedvesek valának. 
Mint emberről, férfiról, jellemről csak jót s szépet 
mondhattam , tehát miért ne irtam volna meg? Hálá- 
mat iránta ugy fejezem ki a mint tehetségemben áll, — 
követ nem állíthatok sírján, virágot sem hinthetek rá, 
tehát irok róla, reá emlékezvén. I 

Még a télen alkalmam volt néha találkozni egy 
Janek nevű osztrák huszár-kapitánynyal, ki most nyug- 
dijat húz, s itt tartózkodik. Apja magyarországi, anyja 
lengyel volt s Galicziában növekedvén, birja az orosz 

nyelvet is. Ezért ő a Paskevics stabjához adatott 
1849-ben, mint kalauz, mint olyan, ki az országot is- 
meri s a nyelveket. Most elégedetlen, és sokat beszél. 
Egyébiránt a mindennapi kenyér köti a fejedelmekhez 
a katonákat, ifjusága óta szolgálván, kénytelen volt 
1849-ben is szolgálni, bár vérző szivvel. 

Egyet mást érdekest beszélt. Világos volt, ő is 
azt mondja, hogy az orosz tábor szelleme az osztrák 
irányában ellenséges volt. Velök oda küldött tisztek- 
kel folyvást éreztették az orosz tisztek. Sőt gr. Zichyvel 
az osztrák kormánybiztossal is megvetőleg bántak, és 
gr. Szirmay Istvánt hazaárulónak nevezték, szemtől 
szembe. Mondám neki, miként Paskevics hadjáratát 
nem értem, mert ő Görgeit a legkönnyebben körülke- 
rithette , s igen könnyen Kassa felé beszorithatta volna. 
Ellenben Paskevics a helyett, hogy Miskolcz vidékén 
helyet foglal, onnan épen akkor vonul el, midőn Görgei 
közeledik. Én ezt soha nem érthettem: vagy a leg- 
nagyobb ostobaság, vagy szándékos akarat Görgeit ki- 
siklani engedni. Janek erre azt felelte: igaz, ő mind 
ennek tanuja volt, olvasta a váltott leveleket, hallotta 
a tisztek nyilatkozásait, s tudja, a czél az volt: Görgeit 
elereszteni, hogy a más sereggel egyesülvén, Haynaut 
tönkre tegyék. Ezt óhajták, reménylék az oroszok, erre 
számitának, — akkor aztán mit cselekedtek volna? nem 
tudom, alkalmasint mind a két félnek föltételeket szab- 
tak volna: a fejedelemnél mint segítők, a népnél mint 
pártfogók jelentek volna meg. Mint. egykor a dunai 
tartományokban. Neki alkalma volt némely leveleket 
olvasni, miket az orosz tábornokok váltának, s mikből 
e terv kitünt. 

Irtam pár költeményt: Atyámhoz, Számüzött gon- 
dolatai, Goldsmithből is forditottam. 


az HÓ sa 


De ily szabad pillanataim ritkán vannak, ama vesz- 
teség gondja meg-megrohan, s ilyenkor napokon ált 
mindenre tehetetlen vagyok. 

Estenkint s napközben sokat olvasok. Kellene 
irnom valamit, mi kiadható volna. Leginkább volna 
kedvem olyanhoz, mi hazámra vonatkozik. Ha jövőjé- 
ről nem okoskodhatom , multját kellene megismertetni, a 
külföld kevéssé ismeri, a franczia közönség épen nem, 
vagy roszul. Az eddigi tekintélyes irók ellenünk nyi- 
latkoztak.  Hibánk is, mert nem mozgunk, nem irunk, 
nem világositjuk fel azokat, a kiket kellene. Szabadelmü 
irók elvből fogják pártunkat, de ezek pártfogása sokak- 
nál nem ajánlás. Meg kellene nyernünk azon közép- 
osztályt, mely mind a despotismustól, mind a republi- 
kanismustól távol áll, — melyet itt, — pl. a Journal 
des Débats képvisel. E szinezet iróinak hitele a részre- 
hajlatlanságban áll, s ezért arra mit állítanak, a szélső- 
ségek is figyelnek. . 

Kellene irni egy munkát, melynek czime ilyesmi 
lehetne: La Hongrie et les hongrois, s historiai hűség- 
gel, menten bizonyos politikai éles iránytól, de a hala- 
dás elvét meg nem tagadva, megirni Magyarország s a 
magyar nemzet életét, végig a századokon, kimutatva 
mi politikai hivatást tölte be, s törvényhozási, igazga- 
tási, vallási és mivelődési s irodalmi fejlődését hiven 
előadva, s szakonkint összehasonlítva az európai nem- 
zetek illető korbeli állapotával. . Azt hiszem, nem vál- 
nék gyalázatunkra ez összehasonlítás. Volt kor, midőn 
sok népnél előbb állánk, van tárgy, miben semmi nép 
nem halad felül, s a 17-ik századig az európai nemze- 
tekkel igen hasonló fokon álltunk, a 18-ikban néhány- 
tól visszamaradtunk, s a 19-ikben később kezdtünk ha- 
ladni mint néhány nagy nemzet, de nem valamennyi. 


az S BÓT sz 


Erre nagy készület, sok ismeret kell, alaposan. 
tudni Magyarország ügyeit s a külföldéit, s még több 
függ a formától s ügyes előadástól. Politikai czélja ne 
legyen, sem az ne látassék igen, hogy apologia, a té- 
nyek hűven összeállittatván s az európai illető korbeli ha- 
sonló tényekkel összevettetvén, nem a szerző mondaná el 
a következtetést, minden olvasó maga fogná azt belőle 
kivonni. Kivánatosb volna, hogy azt, oly iró tenné, mint. 
pl. St. Marc Girardin, de ha idegen nem teszi, miért ne 
tennők mi? . . . 


Május. 


Örvendetes dolog rám nézve csak az e hóban, 
hogy Dina már jobban van, kijár, élvez, szóval nem 
szenved, mi neki már elég. E hó végén Pestet el- 
hagyja, és junius elején visszatér ide. 

Mimi egészséges, nő, kedves, okos gyermek, egyet- 
len vigaszunk s örömünk az életben. 

Elvégre Irénke emlékezetét is megirtam. Február- 
ban kezdtem meg, de ama veszteség félbeszakitatta ve- 
lem, — végre nyugalmamat visszanyervén, e hóban be- 
végeztem. Fájó szivvel dolgoztam rajta. Sebeimet ujra 
fel kelle szakgatnom. Sirtam mint mikor meghalt. Nagy 
teher esék le szivemről, tartoztam neki ez áldozattal. Mesz- 
sze van már tőlünk az ő képe, olyan mint egy testetlen 
gondolat, — mint egy pillangó, mely a távolban végkép 
eltünt.  Nézünk utána, de nem látjuk, csak emléke 
maradt lelkünkben. 

Kedves gyermekem, nyugodjál békével. Porod 
szent és tiszta, mint a hervadt virágé. 

. . , ., Ama czudar Boldinféle ügygyel sok kellemet- 
lenségem van. Uj meg uj körülmény uj zavarba hoz, 

ujra kinoz. A gonosz mindig gyötri a jót. A bizoda- 
lom mindig martaléka lesz az álnok ravaszságnak. A mi 
a legfájdalmasb, hogy a törvény a szót, a formát nézi, 
nem a lényeget. A csalónak igazsága van, ha ügyes 
volt a csalást bizonyos alakba öltöztetni. Utálnom kel- 
lene a világot, embergyűlölővé kellett volna válnom, és 
érzem, még sem vagyok az. Haragszom magamra, de 
nem tehetem. Érzem, egy uj gonosz ujra meg fogna 
csalhatni. Csak őt gyűlölöm, és másokat nem, keble- 
met az epe nem önté ugy el, hogy a keserüség, a bo- 
szu, a megvetés, a szeretetlenség érzése uralkodjék 
bennem. A bárányból nem lesz farkas soha, a liliom- 
nak soha sem lesz tövise, s a szőlőléből senki nem csi- 
nál mérget. x 

Irtam egy satyrikai darabot , Idegen és a Mágnás, 
párbeszéd", melyben a magyar mágnásokat, mint osz- 
tályt, ostorozom.  Alexandrinokban van irva. Irónia és 
gúny benne a túlnyomó. E téren talán többet is meg- 
próbálhatnék , annyival inkább, mivel, mint mese nincs 
versekben, ugy satyra is Jédsdlk van magyar nyelven. 
Általában a humor, a magyar nép ez alaphangja, nincs 
az irodalomban előggő képviselve. Itt-ott sugárzik ki 
Petőfi irásaiból, ki valóságos nemzeti és népköltő, de a 
lyrai szállongásban annak csak kivételesen van helye. 
Aranyban is van nyoma, Tompában ritkán, inkább Vö- 
rösmartyban, midőn ő nép-, és nem keleti költő. Cso- 
konayban szinte, ki legelső járt azon téren, melyen 
utóbb Petőfi oly nagygyá lőn. 

Makk irt Londonból egy eredeti levelet hozzám. 
Ő az osztrák ágyuseregben szolgált, s 1848-ban első 
volt, ki a magyar zászló alá átjött, s a magyar ágyu- 
szált megalapitá. Erélyes hazafiu, az ábrándozásig az. 
Bátor a vakmerőségig. Republikanus testestől lelkestől, 

Később Komáromban az erősség igazgatója volt, de 
Kossuth nőtestvérei ármányt szővén ellene, mivel nekik 
nem bókola, letétetett. Azt költék róla, őrjöng. Kossuth 
csaknem hitte, hogy el akarta a várat árulni. Évek óta 
Erdélyben s Havasalföldön bujdokolt és izgatott. EL is 
fogták, de megmenekedett. Kossuth Kutahiában lévén, 
hozzá mene, s igazságtalanságait megbocsátván, rendel- 
kezése alá adá magát. De egyik föltétele volt: békülne 
ki velem és Batthyányval. Nem tevén, sőt bolondokat 
csinálván, most Londonba jőve, hogy szavát személye- 
sen vissza kérje tőle. Irja, miképen csak most olvasta 
brochuremet (gr. Batthyány, Görgei, Kossuth életraj- 
zait), szemei felnyiltak, s irne köszönetét mondja. Bár 
évek előtt irtam volna, mondja. Tudatja, miképen Gál, 
Kossuth ügynöke, hamis üdviratot csináltatott a tiszai 
nép nevében Kossuthhoz, s a párisi pártok ellen (azaz 
ellenem) , — igy űzik a komédiát, mig magok is el- 
hiszik. 

Hullnak az emberek szemeiről a hályogok, de ő 
a charlatan még mindig szerepel. Alig becsüli valaki, 
de sok kiméli, vagy gyávaságból, vagy tudatlanságból, 
amaz bűn, ez csapás. 

E napokban a Palais royal udvarán én is, mint 
mások, a kerten legeltetem szemeimet. A hosszas alaku 
ágy széle köröskörül tulipánokkal volt beültetve. Néz- 
tem ezt, aztán amazt, mind szép, de mind hasonló egy- 
máshoz , a tizediknél már elfárad, beleun a szem, min- 
dig azon egy virág ismételvén HíKGát, És ha valameny- 
nyit egyszerre tekintem át, a mi külön szép volt, együtt 
megszün az lenni, a sok tarka szin zavaros és kiáltó. 

Szemeim a gyepre, a pázsitra fordultak. Mi kel- 
lemes e folytonos zöld, ez összehangzás, ez  összeölel- 
kezése ugyanazon alapszinben a  szinárnyéklatoknak. 

Magában egy ily fűszál semmi, alig tekintünk rá, sőt 
nem is, de valamennyi együtt szebb tekintet ama tuli- 
pánseregnél. 

Az a nemes, a gazdag, a ki magában ragyog 
legjobban, veszt ha van sokad magával, mulattat pilla- 
natra, de nem enyhit, köztük -irigység s verseny ural- 
kodik; ez a nép, mely annál szebb mennél több, men- 
nél számosabb, s ha bár egyik sem hasonló teljesen a 
másikhoz, de nem is különböző, s együtt a legbelsőbb 
s édesebb szin-harmoniát képezik. . . . 

Egy vén fa is áll ott, melynek tövét mezei virá- 
gok tengere ömli körül. Oly hideg, vén, durva a tör- 
zsöke, s e virágok oly aprók, lágyak, szépek. Mindig 
egy öreg apa jut eszembe, kinek lábainál kedves gyer- 
mekek vidám csoportja hemzseg. . . . 


Junius. 


Miután Dinám 4! hóig távol volt, végre vissza- 
érkezett. A strassburgi vonalon jött meg, reggel 5-kor. 
Mimit az intézetből kihozván, szépen felöltöztetém, s 
már reggel 4-kor a vasut udvarán várakozánk. Ugy 
találom, Dinám megfogyott, természetes, mind egészsé- 
gében, mind máskép. annyit szenvedvén . . . . Vesztesé- 
gének oka, közvetve, én lévén, ez tartalékossá tesz 
engemet. De ő nem tud nem szólni a dologról, s még 
az nap számot adott arról, a mit hon tett, a mi otthon 
van, a mi jövedelemre számithatunk, s ekkor, röviden, 
a czudar Boldin is szóba jött, ő keveset szólt, én sem- 
mit. Ő ép oly nemesen viseli magát, mint én szeré- 
nyen. . . . Ama gazember árnyéka mint egy rém lebeg 
közöttünk. 


Szemere. II. j ; 3 


Dina magával kihozta Kánya Máriát, a pesti evang. 
gymnas. professorának leányát, azon czélból, hogy ha 
beteg, ápolója, ha egészséges társa, s később Mimi ne- 
velője legyen. Sok jót, szépet irtak róla; Dinának al- 
kalma volt kiismerni, adja Isten, váljék családunk 
tagjává. 

Ismét egy szomoru hirt hozott Dina, mi annál in- 
kább meglepett, levert, mivel két hó előtt az ellenkezőt 
üzente. Naplóim csak ugyan nincsenek meg. Hosszu- 
falusy Ferdiék elásván, nagy része elrothadt. Ez engem 
igen elkeseritett. Mindenben, de mindenben üldöz a 
sors, nagyban mint kicsinyben. Még az ily apró emlé- 
keket sem hagyja meg. Mások iratai, egyes lapok, 
századokon át fennmaradnak , ime az én köteteim ro- 
konim kezében elhamvadnak, s még csak gyermekem- 
nek sem mutathatom meg őket, sem magam nem olvas- 
hatom mit mint ifju összeirtam. 

Ha naplóm már nincs meg, álljon itt legalább em- 
lékezete. Í 

1830-ban márcziusban kezdém azt vinni, Patakon, 
hol második évre a philosophiát hallgatám. 18 éves 
valék. Kazinczy Ferencz fija, Emil, tanulótársam volt, 
igy ismerkedém meg a hires férfival. Széphalomról nekem 
egy biztató , tüzelő levelet irt, ő haláláig az irodalom 
apostola volt, s végén naplóvitelre hivott fel, egy mintát 
csatolván hozzá saját naplója szerint, melyet ismerünk. 

Naplómat én ez évtől kezdve vittem egész 1848 
márcziusig, mig minister nem lettem. Összesen tőn 13 
kötetet, s kivéve a 2—3 elsőt, mindenik 28—30 iv- 
ből állt. 

Kezdém az előmbe adott minta szerint, de nem 
kötvén magam hozzá szolgailag, a mint életem, néze- 
tem változék, az is változott. Azonban a 10 utolsó 

kötet azon egy formába volt ütve. T. i. napról napra 
irtam. A lap közepén volt a hó napszáma, utána az 
időjárat, azután mely órától meddig mit csinálék, aztán 
a mi velem történt, a mit hallék nevezetest, s néha 
gondolataim, észrevételeim. A lap szélén a munkák 
czime, miket olvastam. Minden hó végén az egész hó- 
nap összezete állt e rendsorban : 

Ldőrsés 

Külföld. . . . 

Haza. . . . 

Irodalom. . . . 

Házikör. . . . 

Belső életem. . . . mindenik rovatban elmondván, 
a mi emlitésre érdemes volt. Kezdém a legtágabb esz- 
mén, az időn, és végzém a legszűkebben, belső élete- 
men, hol örömeimet, bajaimat, bánatomat elmondván, 
saját magamat erkölcsi birálat alá vevém. 

Az év. végén pedig e rendsorozatban az egész év 
eseményeit s érzeményeit foglalám össze, s igy ha ha- 
vonkint megszámoltatám magamat, az esztendő végén 
magam körül s magam felett egy nagyszerü szemlét 
tarték. 

Szóval az én Naplóm az én külső és belső életemnek 
hív tüköre volt, naponként, havonként, évenként. Napon- 
ként irván benyomásimat s véleményimet, azok mindig 
igazak s valók voltak. Rosz vagy jó, helyes vagy hi- 
bás volt, mindegy, de mindig igaz volt. Néha-néha a 
régieket átlapozván, mosolyognom kelle magamon, egy- 
ügyüségemen , tévedésemen, olykor pirulni is volt okom, 
de a mi beirva volt, azon nem változtathattam. Olyan 
volt Naplóm mint a daguerrotyp, mely pillanatonként 
minden változást visszaad, a melyik napon, a mily lélek- 
állapotban, a mily véleménynyel valék, oly képet hagy- 

tam Naplóm lapjain. S okom nem volt magamat szépi- 
teni, mert Naplóm az én titkom volt, azt soha senki 
nem látta, senki nem olvasta, sem szülőim, sem test- 
véreim, sem barátaim (szándékom  változhatlan volt, 
halálom előtt nem közölni senkivel), e volt az én néma 
papom, kinek gyóntam, e volt meghittem, melynek örö- 
memet, bánatomat, haragomat, csüggedésem el-elbeszéltem, 
e volt a titkos biró, kinek tetteimről, sőt legbelsőbb gon- 
dolatimról naponkint számot adtam. Ritkán történt, hogy 
. este nem e volt volna utolsó dolgom. Leülék, kinyitám, 
s emlékezetemben egész napomat végig futván, röviden 
vagy hosszabban bele jegyzém napi életemet. Természe- 
tes, hogy ez mindannyi alkalom volt tetteim s érzemé- 
nyeim birálatára. S ha megtörtént, hogy az események 
közelsége nem engedé hibámat belátni, volt arra alkal- 
mam midőn a hónapot vagy az évet összegezvén, e 
munka kényszerite a hónapot s az évet átlapoznom. 

5 valóban, ha van bennem jó, nemes, ha van igaz- 
ságszeretet, méltányosság, humanitás, azt főkép Naplómnak 
tulajdonítom. Mia tűkör a testnek, az a hű Napló a lé- 
leknek. Benne meglátjuk magunkat, s ha az indulat 
vagy elfogultság ma tisztán nem enged látnunk, később 
is módunkban van magunkra ismerni. Alig hiszem hogy 
e nélkül ember teljes önismeretre jutna, minden esetre 
ez oly eszköz, mely azt tetemesen megkönnyiti. Hozzá 
járul, hogy az értelmi fejlődésünknek , haladásunknak is 
mértéke, átnézvén 18 évi Naplómat, mennyi különféle, 
sőt ellenkező véleményt látnék benne. Látnám mind 
azon lépcsőket, melyeken oda juték, hol most állok. 
Mind ez most veszve van rám nézve. De Naplómban 
szokásom volt gondolataimat, terveimet is feljegyezgetni. 
Meglehet, becstelenek azok, de enyimek, szellemem 
kifolyásai. . Kezdetben apróbb dolgozatimat is beleirám, 

p. néhány beszédet, és igen sok felköszöntésimet, me- 
lyek sehol nincsenek meg, s melyek, ha talán ok nél- 
kül is csodáltattak, de minden esetre alakaikban a diva- 
tos modornál sokkal magasban állottak. . . . Itt-ott ne- 
vezetes személyek jellemrajzai is helyet foglaltak benne, 
azokéi, kikkel érintkezésbe jöttem. . . . 3 

Ugy látszik, mind ennek vége van. Egykor talán 
történeti becse lett volna; de nem azért fáj nekem, 
hogy elveszett, hanem mivel az az én hű másom volt, 
s ohajtottam volna gyermekeimre hagyni örökségkép. 
Ez az ember hű képe, és nem az, melyet a festő fest. 
Hallván a szomoru hirt, csaknem sirni tudtam. Mintha az 
egyetlen barátot vesztettem volna el, ki életem minden 
titkait ismerte. S ki annyit veszték, miért kelle hogy 
a sors ettől is megfoszszon? Ez az én kincsem volt, az 
én életem, az én pályám, másnak semmi. De ugy lá- 
tom, a sors nekem könyörületlen sorsom, s kinoz min- 
denben, nagy mint kicsiny dolgaimban. 

Dinámnak is volt naplója, több évekről. Én nem 
olvastam, mint ő nem az enyimet, de azt hiszem, oly 
őszinte , oly ritka ösztön-genie asszonynak naplója, psy- 
chologiai tekintetben érdekes lehetett. 1849-ben az osz- 
trákok Budán lévén, azt is elprédálták több egyébbel. 
Ime mindkettőnket hasonló veszteség ért. 


Bevégezém Iréne és Atyám emlékezetét még a 
mult hóban. i 

Csepcsányiné, született Szemere Erzsi is eljött. 
Otthon keveset ismerém, ő is fogságot szenvedett, sze- 
retni látszik engemet és családomat. Igyekszem ittlételét 
kellemessé tenni. 


Julius. 


E hó 12-kén szállást változtatánk, s a rue des 
Petites écuries 42-ből menénk a Champs Elyséesbe, 
rue de Cháteaubriand-ba (egy ház a 13-ik rue de VOra- 
toire-ral) , hol földszint, de 10 lépcső magasan lakunk. 
Van: terem, étterem, 3 hálószoba, 1 kis szoba, 1 cse- 
lédszoba, földszin alatt konyha, pincze, udvaron kert, 
s fizetünk 1600 francot. Itt frisebb a lég, csendesb az 
utcza, s Dinának e kell. 

Balassa orvos Dinának: a Creuznachi jod-fördőt 
ajánlván, mint Miminek is, ki szinte nervosus és ná- 
thára hajlandó, ők 18-án oda elutaztak. Erzsi és Mari 
Brüsselből Köln felé, már előbb, de szinte oda mentek. 

Én ismét magam maradtam, — bajaimmal. Mert az 
a gazember Boldin bukása nekem sok bajt, de még 
több gondot ad. Fejem tele van vele még mindig, s 
nehéz mintha ónnal volna tele öntve. Éjjelenként majd 
mindig vele álmodom, s nagy erőmbe kerül dolgozhat- 
nom és olvasnom. Hajam kezd őszülni, ritkulni, szinem 
sápad, — eddig mindenki 10 évvel vélt koromnál ifjabb- 
nak. Akár mit mond a vallás és morál, én nem birok 
neki megbocsátani, s ha mint nádszál volna kezemben, 
kérlelhetlenül összetörném. . . . 

Dolgozni sem enged bánatom. Pedig már szerezni 
is kellene valamit. A sok terv cseng-bong fejemben. 
Nem tudom magamat elhatározni. Ez baj. Hét év óta 
mit nem végezhettem volna! Hiszen én nem heverek, 
mindig irok, olvasok, a nélkül nem tudnék élni, de mi 
az eredménye? 1850-ben két kötetes munkát irtam: 
nÉgy számüzött naplójából", szép összeget igértek érette 


a német forditásért, — másokat kimélve, nem adtam 
ki. Utóbb Batthyány L., Görgei, Kossuth politikai jel- 
lemrajzát adtam ki németül, — jutalma ellenségeskedés. 
Később a Nemzetiségről értekeztem, félig kész, — Iréne 
halála félbeszakitá. Ezután a Lombok és Töviseket ir- 
tam, kőre nyomatván , — mind igaz kép, mindenki azt 
mondja , de bár a dicséret túlsok, s a tövis lágy: azt 
mindenki feledi, csak ezt érzi. Iratim közt 120—130 
versben irt mese van, — kedvem volna kiadni hon, ha 
lehet. De még hadd heverjenek. A bú tett költővé, de 
ki tudja az vagyok-e valóban? Várjunk, előbb feledjem 
őket, hogy róluk mint idegen itélhessek. — Számüzött 
gondolatai czim alatt majd 50—60 darabot irtam. Ezeket 
haza nem küldhetem... Ha érdemlik, csak a maradék 
fogja olvasni mint egy holt számüzött keserveit. . . . 
Most eszembe jutott valamelyik szabadelvü szem- 
lébe a magyar ügyről irni. A Revue de Parisban a len- 
gyel s olaszt mozgalomról két rövid, de érdekes czikk 
jelent meg. Ilyesmi mind jó, mind szükséges volna. 
Ha mi magunk elhallgatunk, ki emlegessen? Végre 
egészen elfelejt a világ. . .. Olvasgatom a magyar tör- 
ténetirókat, Fesslert, Katonát, Csereit, Szalárdyt, Keményt, 
Jászayt, Majláthot, Szalayt, s a hol lehet, ugyanazon 
időszakot, mindenikből, hogy lássam, halad-e a magyar 
történetírás? De ugy látom, ahoz mit a régi kor s ki- 
vált a XVIII-ik század iró serege nyujt, az uj irók sem- 
mit nem adnak. Ha uj adatokat előhozni nem birnak, . 
uj eszmékkel gazdagithatnának. De ezt sem birják. Jó- 
kai költői rhapsodiákat rajzol, mi sem nem költészet 
sem nem történet; Jászay diplomákat forditgat ó-izü ér- 
dekes magyarsággal, vagy a régi irók meséit füzi össze 
kritikai tehetség nélkül; Majláth fizetve volt osztrák szel- 
lemben írni, azt is gyöngén vitte ki; Szalay jobb Hor- 

váthnál, de a tudóst játszsza, olvasójában nagy olvasott- 
ságot tesz fel, s ujat nem igen mond, a történet vázába 
szellemet nem önt, s ő is, mint valamennyi, a meg- 
megrovott Fesslernél nem előbb de hátrább áll. Szóval 
nincs valódi történetirónk. A régi könyvekből egy ujat 
alkotnak, itt-ott módositgatván "). De holvan az, kinek 
műve méltő volna Európa által olvastatni? Hol az, ki 
a magyar történetből egy nagyszerü műalakot képes 
volna önteni? 5 addig ne reményljük, hogy a világ 
érdekelje magát érettünk, mig a nemzet történetét ér- 
dekessé tenni nem birjuk. . . . Hic opus hoc labor est! 

Bánatomban, gondjaimban, szorongásaimban csak 
apró dolgozatokra vagyok alkalmas. Néha-néha egy 
mesécskét irok, vagy egy verset. E hóban irtam: A 
paripa és a rokkant ló. Lipolda és Mari. A szegény és 
a só. A tót és a délibáb. A rák és a csiga. Az ürü és 
a hiúz. A kertész és a rózsa. A halász és a halak. 
A szellő és a virág. A pillangó és a méh. A földmives 
és az ugar. A nyul és a bika. A juhász és a fia. Az 
iródiák- és a paraszt. A nyárfa és levele. Volt feb- 
ruárban 129. Ezekkel 15, van 144. 


Augustus. 


Creuznachból elég jó hireket kapok. Pár barát- 
ságos házzal ismerkedtek meg, a. vidék gyönyörű, lak- 
juk szűk, de az étel igen jó, mint a házi asszony is, 
csak Mimire panaszkodnak, hogy nem szófogadó. De 
mindjárt a mentség is következik, — talán a fürdő iz- 


t) Ugy látszik Szemere nem ismerte még Horváth ,,Uj dolgo- 
zatát" s Szalay nagyszerü uj forrás-tanulmányait sem méltatta kellő 
figyelemre. 

gatja fel. A jó és gyönge anya, és Dina mindkettő, 
vádol, de ki is ment. Azonban többször ismételvén 
Dina ugyan a panaszt, én megirtam, ha egy gyermek- 
nek hárman nem tudnak parancsolni, akkor nincs joguk 
panaszkodni, — minden esetre Miminek én sem nem 
irok, sem nem köszöntöm őt. Ez üzenetet Miminek fel 
olvasván, elfakadt sirva, s azt irja Dina, ez legjobban 
hatott rá. . Mimi pedig elég jó gyermek. Olyan mint a 
jó ló, jó lovagnak engedelmeskedik, rosznak nem. Tő- 
lem fél is, de szeret is bizalmasan, s e két móddal 
azt teszem vele a mit akarok. Akaratos lévén, ennek 
ellenébe parancsot teszek, s a mit követelésének nem adok 
meg , megadom azt ohajtásának, mig az hizelgéssé nem 
fajul. Ezt jobban utálom a makacsságnál. Mimiben két 
ellenkező tulajdon van; fejes, szilárd — mint én, és 
csapdi, magát kedveltető — mint anyja; hol az, hol 
emez. Mint ilyen haragot nem tart, egy perczben 
megpirongattatván sir, másban nevet és. játszik; mint 
olyan neheztelésre hajlandó, s kedvteléseit, élvezeteit is 
feláldozza annak. Jelleme egy elég szerencsés vegyülék ; 
a mi hibánk lesz, ha belőle valami jelest nem állítunk elé. 

Hetenként irok Creuznachba levelet s kapok is 
onnan, — a ház rendezése is sok időt elvesz, —- nap- 
közben ujságokat megyek olvasni, — kün ebédelek, — 
este 71/7—12-ig, sőt 1—2 óráig olvasom a magyar tör- 
ténetirókat, reggel 9—2-ig, azokat vagy egyebet, s 
ekkor kimegyek — dolgaimat végezni s látogatni és la- 
pokat olvasni. 

E hóban is irtam néhány mesét. Ha egyet irok, 
aztán irok többet is, ömlik mint a meghajtott korsóból 
a viz, aztán hónapokon nem is gondolok rájok. A czi- 
gány és rajkója. A köd s a bérczorom. A méh és fia. 
Istók és Kata nénje. A patak és partja I. II. A kan- 

cza és csikaja. (Ezt septemb.) A sátán és a paraszt. 
Volt 144, uj 7, van 151. 

Irék más apró verseket, kettőt ide irok, egyik a 
koronára vonatkozik , népdal alakban annak igaz törté- 
netét adja: 


Dal a koronáról. 


Éles fogu a borona 

Rá akadt a szent korona, 
Pedig oly jól volt elásva 
Duna partján, Orsovába. 


Békén nyugodt hűvös földben, 
Kis ligetben, sötét zöldben, 
A vén Duna folyt alatta, 
Zugásával altatgatta. 


s Aludj", aludj gyermekem még, 
Nyomunkba jár az ellenség, 
Aludj , nincs itt a várt idő, 
Mély ágyadból búnod elő." 


Aludt is; — de nem alhata 
Bezzeg Kossuth ur miatta, 
Nem tudván az hova jutott : 
Hogy ő török földre futott. 


Batthyány mondá Kutajában, 
Neki, az elrejtve hol van, 

Jó czélból, de kár, hogy tette, 
Kossuth gőgjét ismerhette. 


Kossuth szive tüstént égett 
Birni a szent ékességet, 

Mit vétkesen, mi több, gyáván 
Hagyott hátra, maga futván. 


S kivitetné hogy magának, 
Sok utipénzt ád Vargának, 
Ez haza ment s elárulta, — 
Osztrák kézbe igy került a. 


De a Duna búsul, mormog, 
Haragjában habja zokog, 

Mit zugással altatgatott 
Partján , kincse nincs többé ott. 


, Kossuth, Kossuth, — bőg a folyam, 
Átok reád, gyáva fiam, 

Elvesztéd az apák honát, 

S utána a szent koronát. 


Mért vágytál a koronára! 
Jól feküdt az föld gyomrába, 
Hej korona rosz portéka, — 
Téged is elcsábitott a!" 


Ide irok még egy mást, azt, mit február 3-án ir- 
tam, és németre is leforditék, s a mi az uj kor, uj 
nemzet éneke lehetne. Ohajtám oláhra, szlávra is lefor- 
ditani, és Magyarországba beküldeni, — talán egy mag 
fogna lenni, mely teremni fogna. Mit tudunk csinálni? 
Hintsünk , hintsünk, nem tudjuk melyik fog kicsirázni. 
Vetni a mi dolgunk , a siker istené. 


Uj szövetség éneke. 


Fogjunk kezet mint testvérek 

A kik lakjuk e szép hazát, 

Magyar, Német, Román és Szláv, 
Legyünk együtt mind jó barát. 

Magyar, hajdan hóditgatál? 
Elmult annak régen kora, 
Megváltója a népeknek 

Légy, mint valál vas-ostora. 


Számod földön mert roppant nagy, 
Abban biznád el, Szláv, magad? 
Hidd el, számos nép még nem nagy, 
Az a nagy nép a mely szabad. 


És te Német se vess meg mást, 
. Azért, hogy vagy tudós, bölcsész, 
Minden népnek van az mi kell, 
Tudniillik : szív s józan ész. 


Ne emlegesd te sem Román 
A római régi jogot, 

Elmult a mult, csak nagy erős 
E négy faj, ha kezet fogott. 


Fogjunk kezet mint testvérek , 
Kik müveljük e szép hazát, 
Magyar, Román, Német és Szláv, 
Legyünk együtt mind jó barát. 


Közbirtokunk ez áldott hon, 
Ne osztozzunk ujból rajta, 
Ád jó kenyért, ád édes bort 
Terén megél minden fajta. 


És szegjük meg hó kenyerét, 

És igyuk meg. arany borát, 

S uj frigyünknek szent jeléül 

Költsük el mint urvacsorát. 


S átkozzuk meg száz átokkal 
Kik a multat emlegetik, 

S harczainkat, viszályinkat 
Örökre el nem feledik. 


2 TÁBE 


Föld uj nem kell, közös hazánk 
És szép hazánk van mi nekünk, 
Az a mi nincs : a szabadság, 
Ezért zengjen harczénekünk. 


Erre, erre esküdjetek, 
Szabadságnak kell diadal, 
Testvérfrigyünkből kizárva 
Az legyen, ki érte nem hal. 


Mit érne a föld, ha egén 

Nem ragyogna a fényes nap? 
Mit ér a hon, a legszebb is, 
Szabadságtól ha fényt nem kap? 


Most nem a rög, az elv a fő, 
Uj a kor, bár ó a világ, 

A négy faj közt első az lesz, 
Melynek műve a szabadság. 


Fogjunk kezet mint testvérek, 

A kik lakjuk e szép hazát, 

Román és Szláv, Német, Magyar, 
Éljünk együtt, mint jó barát. 


Egyesüljünk mint frigyesek, 

S szánkból hallja meg zsarnokunk, 
Ellene s a szabadságért 

Harczolni most együtt fogunk. 


26-án név és születésnapom volt. 44-ik évemet töl- 
tém be. Az idő mulik, bölcsőm messzebb messzebb 
vonul, koporsóm közelebb jő. Ritkán gondolkodom a 
halál idejére. Miért? Okát nem tudnám adni. Sem nem 
félek tőle, sem nem kivánom, — eljön minden esetre, 
s legjobb ha jön bejelentetlenül. 

Íme e verset irtam : 


Születés napom. 


Ismét fölviradt hát születésem napja! 
Negyvennégy egész év, csaknem egy fél század. 
Multam csak bút adott, jövőm is ha azt ad, 
Éltem képe kigyó, mely farkát harapja; 

Isten óvjon tőle j 

Keserv poharától, — ittam már belőle. 


Körülnézem magam, elborul homlokom, 

Melyen lakom, a föld, ez nem édes hazám, 

Mely nép körültem él mind idegen hozzám, 
Látja de nem kérdi: miért buslakodom ? 
Számüzött s idegen 

Lévén, nem köszönt, s ha köszönt csak hidegen. 


S tán szerettim reám hon sem emlékeznek! 
Mint fa nem emlékszik lehullott virágra, 
Melyet vész elragadt messze távolságra; — 

Ó a hontalanok hivebben éreznek ! 
Fájdalmokban élnek 

Ők, s egymás között csak honukról beszélnek. 


Olthatatlan vágygyal epedeznek vissza, 
Mint vándormadarak költöző serege 
Magasan röpülve, mint az ég fellege, — 
Ha érzik, honuknak hogy megtért tavasza; 
S vigan énekelnek 

Szülőföldük felé mikor utra kelnek. 


De én magánosan merengek és ülök, 
Hjában várakozom , senki nem üdvezel, 
Keblem dagadozik fojtó keservekkel, 

S búm mélyébe jobban s jobban elmerülök ; 
Nőm s lyányom sincs itten, 

Elhagyott már engem maga is az isten. 

Egy gyermekem van még, — de a temetőben! 
Kimenék sirjára, szakiték egy rózsát, 

" Ki számüzött, annak virágot más nem ád 
Nehéz üldözéssel ily terhes időben, 
Más nem ád, csak a holt, — 
Születésem napján ez egy bokrétám volt. 


Roszul végződék e hónap. Amerikai részvényeket 
Boldin által küldvén Charlestonba, a váltó 17,000 fr., 
nevére volt küldve. Ő elszökött febr. 18-án, a váltó meg- 
jött márcziusban. Követeltük azon pénz visszaadatását, 
miután az nőmé, övé volt a részvény, ő adta a teljha- 
talmat, Boldin csak puszta eszköz, közbejáró volt. Az 
ügy igen világos vala, azonban augustus 28-án a keres- 
kedelmi itélőszék ellenünk itélt. Iz itélet földig vert. 
Majdnem kilelt a hideg. Dina 3-ad napra visszajövendett. 
Egy hétig titkoltam előtte . . . De tovább nem lehetett 
titkolni, tudván, hogy törvényszék előtt forog az ügy, 
minduntalan kérdezte a sükert. Mily nehéz napok, meny- 
nyi aggodalom, éjjel-nappal gyötrődtem, keblem egy hegy 
terhét hordá magában. Ez oly bizonyos volt, ezt oly bi- 
zonyosnak mondtam, — az a világ gazembere még házi : 
békénket is megzavarja, mit eddig zavartalan élvezénk !! 


September. 


Azt hivém, hogy a sors magát ellenem egészen ki- 
dühöngé. Koránsem. Ugy látszik az egész év kárhozatos 
lesz. Reményt ha nyujt, csak azért nyujtja, hogy annál 
keservésebben csalhasson meg. 

Módokról gondolkodtam ama roppant veszteséget ki- 
pótolni. Egy kevés pénzt szerezvén, azt kisértém gyümöl- 

csöztetni. Eleinte sikerült, de aztán csapás csapás után jött, 
mint mennykő után mennykő, oly dolgok történtek, mik 
nemcsak a számitáson, dec képzeleten kivül feküdtek, s 
igy nemcsak tőkémet elvesztém, de még adósságot kelle 
csinálnom, ki soha nem valék adós, sem otthon, sem itt. 
Sokszor láttam a kötél hurkát összébb meg összébb szo- 
rulni, már fuldokolni érzém magamat, s nem egyszer 
történt e két hónap alatt, hogy akkor szabadita meg egy 
jó gondolat, midőn a veszély legszélén ingadozám. Soha 
ennyi kin, aggodalom, félelem nem gyötrött, néha hideg 
izzadás öntött el, a legfeketébb képek és gondolatok 
ostromlák lelkemet, kezdett megfogható lenni előttem az 
öngyilkosság, mi azelőtt megfoghatlan volt. Azonban min- 
dig tudtam magamon a végperezben segiteni; csodálkoz- 
tam leleményességemen; ha nem menekültem meg telje- 
sen, a veszélyt elhalasztám legalább. De mennyi fejtö- 
résbe, mennyi megalázódásba került ez, s nekem, ki 
egész életemben annyit nélkülöztem, csak kérnem ne 
kellessen. Ime e legepésb pobarat is meg kellett izlel- 
nem, csakhogy Dinámat kiméljem. Ki-kitolom a cata- 
strophot, talán az idő segit, meghajlom mint a fűszál a 
vész alatt, ha nem menekedhettem meg, nem fogott raj- 
tam mulni. Jóvá akartam tenni a roszat és még lejebb 
sülyedtem. Valóban, nekem nincs Istenem, — csak ör- 
dögöm van, az a gazember, ki oly ölmagas, oly száraz, 
oly hosszu póklábu, oly csalfa szemü s rángatódzó arczu, 
mint itt a szobrászok boltjaiban Mephistophelest látni. 
Mindig volt fejemben, hogy ez alak valakihez hasonlit; 
ime most találtam ki, Boldinnak hű caricaturája e för- 
telmes gonosz alak. 

Ez apró, házi, anyagi terhek jobban kifárasztottak 
s kiemésztettek mint a forradalom terhe, itt egy nagy 


e Ő. ez 


eszme esillaga járt előttem, de ha mostani helyzetemre 
gondolok, ugy látom magamat mint a vándort, ki egy 
mocsárban süppedt el. Körülte minden büzhödt, piszkos, 
undok és ha kimenekszik mi lesz jutalma? Az, hogy 
nincs benne. Azt csodálom, hogy erőm van néha-néha, 
kivált este s éjjel, midőn a nap hátam mögött van, ol- 
vasni s irni. Igy terem egy-egy virágszál a szemétdomb 
tetején . . . 

Csak e hó végén juték annyira, hogy néhány he- 
tem van lélekzetet venni. Egészen megujultam. Mint a 
ki a tömlöezből szabadult ki. Én nem szoktam ily termé- 
szetü bajokhoz, s mi másoknak balga játék, nekem kin- 
szenvedés. Szembe szállnék a halállal, de azon tudat, 
hogy valakinek bármi kevéssel tartozom, üldöz untalan. 
Szinte félek az utczán járni. Otthon igen parányi jöve- 
delmem volt, s mégis fizettem apám terheit, mivel azok 
másnak jogot adtak volna reám, magam nélkülöztem, 
vigan, büszkén, megelégedve; itten Dina vagyonát lelki- 
ismeretesen kezeltem s öregbiteni véltem, hogy ekkép ő 
adván a tőkét, én adjam a munkát, s mig csak ma- 
gamra valék takarékos, minden mással megosztám a mi 
volt. 5 ime hova jutottam! Egy hálátlan és gaz meg- 
csal, meglop, a sors segiti s még jobban megront, s 
ki hitelező voltam és segitő, most kérővé és adóssá 
váltam . . . 

Kisértsük meg a végsőt. 8 éve, hogy számüzve va- 
gyok, soha nem fordultam rokonimhoz és barátimhoz 
otthon. Nem reménylek a sorsban, sem semmire nem 
vágyok, csak kimenekülni bajomból, meglátom, vajjon 
rokonim s barátim emlékeznek-e reám. 

Csak mulnék ez év mennél előbb! Tartok tőle, 
ugy végződik mint kezdődék. 

S muljék el emléke is, örökre. 

Szemere II. I 4 


October. 


Jolán gyakran ir, s jobban ir mintsem róla feltet- 
tem volna. Még itél is az emberekről, s nem épen ro- 
szul. Ugy látszik, van benne érzelem, s bizonyos józan 
ész. Nem szeretem, hogy rokonainkkal nincs jól, őket 
nem látszik kedvelni. Talán anyám tanácsát követi. Ezt 
sajnálom. Már annyit irtam erről, nincs sükere. 

Az őszi napok bekövetkeztek, a fatalis sept. 24-ke 
elmult, és Dina mégis ment fejfájdalmaitól. Örül mint a 
gyermek, természetes : hat-hét év óta ez évszakban mindig 
szenvedett. Nem az-e oka, hogy viselősnek látszik? Ha 
ez való, pedig alkalmasint való, ez mindent kimagyaráz. 
Ennek mindketten örülünk. Csak ha más jön helyébe, 
akkor fogjuk Irénkénket nem siratni. Kivált számüzött 
házában nagy kincs egy gyermek, s kivált oly szerető 
szivnek, milyen a Dina szive. Ime egy szép remény, mely 
mint esti csillag ragyog házunk fölött. 

A törvényszékeknek szünete van. Csak egy tanácsa 
ül a cs. kuriának. Igyekezünk, hogy följebb vitt pörünk 
a szünetek alatt fölvétessék. De ez nehéz. Dina követ- 
vén ihletét, mely nála szerencsés, a préfet de Policehoz 
ment, s ez a kuria sorszerinti elnökéhez, Zangiacomihoz 
utasitá. Ugy adá Isten, hogy ez igen szives s jó ember, 
és Dinának megigérte, hogy pörünket fölvéteti. S ked- 
vezésből soron kivül 22-én fölvéteté. Az itélet 8 napra 
elhalasztatott. Eleinte minden jót reménylénk, de 27-én 
Dina hozzá menvén, ugy vette észre, kevésbé biztatá. 
Megijedénk, s egész nap jövénk menénk, volt ő az elő- 
adó tanácsosnál is, s ezer apró körülmények kedvezvén, 
de főleg az elnök meleg pártolása, pörünket, — mely 

27-én d. u. veszve volt, — 28-án egyhangulag megnyer- 
tük. Dinának mint nőnek (kinek sorsa, csillaga, hogy 
mindenkiben rokonszenvet gerjeszt), magok a birák el- 
mondák, hogy valóban veszve volt ügye, a kérdés tiszta, 
de a törvényszöveg homályos lévén, — helyzete iránti 
figyelem az, mi a mérleget részére billenté. Ó mi nap 
volt az a 27-ik, mi szomoru, s mi derült a 28-ik. § az 
itélet ugy van szerkesztve, hogy a cassatioszékre nem 
vitethetik vagy hiában vitetnék. 

Szerencsénk vala, hogy az a kereskedő, ki Char- 
lestonban részvényinket eladá, itt járt, én azt csodálatos 
véletlenből megtudám, és vele oly bizonyitványt adaték 
az amerikai consul előtt, mi az itéletnek alapjául szol- 
gált. Mily különösek mégis a gondviselés utai, amott 
hogy megrontott, itt hogy megsegített. 

Egy kis töredék veszteségünkből, és ugy örülénk 
neki mintha ajándékban kaptuk volna. 

De mi. czudarul viselte magát ügyvédünk, Victor 
Lefranc, ki magát republikanusnak, sőt a Montagne- 
párthoz valónak hirdeti. Tagja volt a szétvert képviselő- 
háznak. Midőn Yvan collegája hozzá vezetett, azt mondá, 
én nem kivánok semmit, örvendek ha önnek mint elv- 
társamnak szolgálhatok. Nem is sokat gondolt az ügy- 
gyel. Első instantiában hanyagsága miatt veszténk, — 
pedig kijelölém neki a hiányt, mit ama bizonyitványnyal 
most kipótolék. Érettünk véteté fel Zangiacomi soron 
kivül, s neki elmondám mindazt, hogy el volt veszve a 
pör, mind azt 28-án reggel, hogy meg van nyerve, s 
hogy helyzetünk egyik főok, és mégis, az homme d affai- 
resnak (a kereskedelmi törvényszék előtt) 590 fr., az 
avouénak 200 fr., magának egy beszédért 1000 fr-ot 
a nyert pénzből visszatartóztat s levelemre, mely- 

Zangiacomi bennünket megkedvelvén, meglátoga- 
tott. Nőm kérdést tőn neki, az ügyvédnek mit kellene 
adni. Felelé: ki az? (V. Lefranc.) Azt hiszem megki- 
nálni is sértés lenne. O nagy republikánusnak vallja ma- 
gát, s örülni fog ha ön férjének, ki szinte az, szolgálhat. 
Nőm: de mégis mit lehetne ajánlani?  Feleli: 150 ír. 
azon beszédért igen elég, 200 fr. tulsok lenne. S midőn 
nőm más napon elmondá neki, hogy 1000 fr. vett és 
azt levonta, Z. azt mondá: szégyenli, hogy franczia, 
de örül annak, hogy nem republikánus. Ez nemcsak 
szivtelenség, de alacsonyság, sőt tilalmas a mód, s ha 
panaszkodni akarunk, bizonyosan szégyent fog V. Le- 
franc vallani. Akárhány ügyvéd védett volna ingyen, 100 
frankért valamennyi . . . 

Másoknak is elmondám e zsarolást, hozzáértőknek, 
és valamennyi ugy itéli meg mint Zangiacomi, eltérve 
attól, hogy igéretét, mire egyébiránt nem kértem, meg- 
hazudtolta. 

Bordeauxi ügyvéd volt. 1848-ban képviselőül vá- 
lasztaték. A baloldal szélén ült. 1852-ben a képviselőház 
szétüzetvén, itt maradt, s azóta itt ügyvédkedik. Erős, 
szép hangja van; fejének alkata tehetségre mutat. Rúttá 
teszi ábrázatát vaksága, hibás szeme rút is lévén, külön- 
ben is hanyagul öltözködik, sőt csaknem piszkosan, — 
modora az a mit nálunk betyárkodónak neveznek. A 
montagne-párt egyik főbb tagjai közül való volt. Nevére 
büszke is. De nincs modora, sem hozzám, sem nőmhöz 
nem jött; sem szive, viselete bizonyitja. ő ingyen ajánl- 
kozik, bár erre nem kértem; hanyagul viszi az ügyet, s 
nem mertem sürgetni, kimondván, hogy semmit nem fo- 
gad el; elveszteti az első fokon; én megnyerem a má- 
sodikon, ő tud mindent, nem is vette kétségbe, s egy 

rövidke beszédért 1000 fr. nem kér, de lefoglal, s midőn 
várakozásra kérem nem is felel. Valóban ha Boldin gaz- 
ember, ki meglopott, ez egy nemtelen legény, ki meg- 
lopottat kifoszt. 

Nem tudom, történetes-e az vagy mi, hogy velem 
ekkép azok bánnak mindig, kik szinte republikánusok- 
nak mondják magokat. Mi kellemetlen velem külföldön 
történt, vagy magyartól vagy franczia republikánustól 
eredt, s barátilag, részvéttel irántunk csupán a nem-azok 
viseltettek. Es ez igy történt kivétel nélkül. Végig me- 
gyek 8 éven, orvosainkon, ismerőseinken s ez észrevé- 
telt látom igazolva mindenütt. Az orvosok közt ott van 
Fleury, Dubois (császári orvosok), Rostan (orleansi), 
mind ingyen akart gyógyitani, s valóban mint barátok, 
— másrészről ott van Roth, Gruby, két magyar, szivte- 
len mindkettő, ott van Perry, Lalesgue republikánus, 
Regazzoni emigrans s követeléseket formáltak tulzotta- 
kat. Ott van Boldin, a magyar, ki meglop, itt van a 
hires V. Lefranc, ki zsarol, s egyszeri beszédért 1000 
francot huz a számüzöttön, — és itt van az orleansi ér- 
zelmü elnök, a legitimista előadó tanácsnok, kik meg- 
mentenek s felül rá becses barátságukkal tisztelik meg 
személyünket. Ezen mértéket alkalmazhatnám egyéb is- 
merőseinkre is, s mindenütt azt látnám, hogy a nem- 
szabadelvü velünk érez, hozzánk szives, igyekszik szol- 
gálni, a szabadelvü lop, csal, biztat és megszegi szavát. 
Nőmnek ez nagy diadal, ő nem szereti a republikánuso- 
kat, én pedig pirulok érettök, s habár elvem nem inga- 
dozik, az egyénekben kezdek bizalmatlankodni, — azaz, 
a franczia republikánus különbözik más republikánusok- 
tól, fejben az, szivben nem, olyan mint azon ur, kinek 
czimere nemes, lelke nem. 

November. 


Ha apró bajaimat, küzdéseimet, félelmeimet, aggá- 
lyimat leirnom kellene, lapokat, iveket tölthetnék be. De 
minek ? Fogalmat arról még sem adhatnék. Minden em- 
bernek megvan a maga pokla, nekem is. S ha ki lát, a 
ki velem lakik is, semmit nem vesz rajtam észre, alig 
vehetné észre homlokomon egy-egy boru futó árnyékát. 
Mennyi kin az, mit az ember szenved, s miről más sem- 
mit nem tud, és jó, hogy egymás szenvedéseit nem is- 
merjük. Ennek tudása a világot boldogtalanabbá tenné . 

Ohajtva várom otthonról a segélyt jelentő levele- 
- ket. Nem felel senki. Cs . . . . né sem. Pedig mindent 
igért. Creuznachi mulatásából oly vonásokat tudok Dina 
és Mari által, mik reményemet igen lehangolák. Fösvény 
a tulságig, nemeslelküségről fogalma sincs, tudatlan, de 
ravasz mint egy paraszt nő, dicsekvő ok nélkül; igér, 
de szavát nem tartja, őszintét játszik, és nem az, — 
szóval egészen más mint a minek mutatja magát. Annyi- 
val inkább sajnálom, mivel Dina, nem ismervén, hon jól, 
sok jót beszélt róla, s örvendtem, hogy végre egy atyám- 
fiában büszke lehetek. Most ismeri ő is s én is. Nem 
egy reményről le kell mondanunk. 

Dina névnapját vigan ültük meg, miután folyvást 
egészséges. Én neki, hálószobájába, egy órát vettem, fe- 
hér márványból, melyen egy aranyozott bronzveder van, 
s vele két csonkaoszlop, szinte aranyos vederrel. Örült 
neki, mivel fehér márványt ohajtott, s mivel ő mindennek 
tud örülni. Ő a but is érzi, gyakran előérzi, de az örö- 
met bizonyosan kétszeresen élvezi. Viselőssége most bi- 
zonyos, Dubois, mint orvos s mint barát, meg-meglátogat. 

Almássy is itt van. Nem tőle, de mástól tudjuk, ő 
maga a megtestesült titkolózás, hogy Teleki L. és Klapka 
vivtak. Ama kapott könnyü sebet. Okát nem tudjuk, 
nem lehet más mint asszonyi dolog. Tavaly Almássy és 
Teleki vivtak, azaz a harag komoly volt, de a párbaj 
komédia. Almássy a légbe lőtt és aztán Teleki is. Ez 
nem békült ki soká, végre Batthyány Lajosné kiengesz- 
telte őket. 

Országh, ki az olaszországi magyar seregből 1849-ben 
elszökött, itt rajzoló és photograph. Mimit levétettem 
vele és anyámnak s másoknak haza küldtem. 


December. 


E hóban csak egy mesét irtam, A két koldus; 
volt 151 és 1 — 152. F 

De irtam egy satyrát e czim alatt: A grófi vadá- 
szat (1848 előtti korkép), kezdődik e soron: 

,Foly a hősvadászat hosszu két hét óta stb.", 240 
sor, vagy husz 12 soros versszak. 

Több ilynemü terv zeng-kong fejemben, s nagyobb 
munkára nyugalmam még nem lévén, néha-néha ilyene- 
ket szándékozom irni. Életemben nem fognak megjelen- 
hetni, otthon ki nem adhatók, külföldön nincs ki értse nyel- 
vünket. E darabról itélve, talán sükerülnek. Gúny van 
benne s irónia, kevés epe, inkább komoly menetelü. Ly- 
rikus költő aligha lenne belőlem, nem festek eléggé, raj- 
zolok inkább, s didaktikai logikára hajlok. Lehet, munka, 
gyakorlat uj tért nyit lelkemben, ifjui kisérleteim óta 
nem irtam költeményeket, s ha nem teljesen későn lé- 
pek e pályára, de mindenesetre elég későn. Minden kez- 
det darabos. Hány költő mutatkozék gyöngének, ki utóbb 

jeles dolgokat adott. Ezért a hiány, mit magam érezek, 
a birálat, mit mások tesznek, nem csüggeszt el, ki szen- 
ved, az öreg korában is lehet költővé, ha szive van 
érezni, feje gondolkodni és lelke hinni és bizni. 1854 
vége óta, hozzá véve a Lombokat, mesékben s ábrán- 
dokban, satyrákban majd 300 darabot összeirtam, min- 
den aggodalmaim daczára, — vagy talán épen azok 
miatt. Költészetem épen a búnak, boszunak, elmélkedés- 
nek szava. Ohajtanám a meséket hon kiadatni név nél- 
kül, tárgyuk miatt kiadhatók. Versekben irt magyar ere- 
deti mese kevés van, mint satyra is; de ezek sorsa a 
jövőben fekszik . . . 

Végződik ez 1856-ik év is. Hála Istennek. Rám 
nézve a bú, szerencsétlenség, csapások szomoru éve volt. 
Lehetetlen, hogy. a mi jő jobb ne legyen. Mindennek 
van határa, a sors csapásinak is. Számüzetésemnek ez a 
hetedik éve. Ez szent vagy fatalis szám az emberek 
szerint. Minden hét évben változik az ember és vele 
sorsa. Epedve várom az uj év viradását. Eddig engem 
mindinkább sötétebbre hajlott, kell hogy most kiderül- 
jön, bár lassan, de folyvást. Adja Isten! 


1857. 


Január. — Páris. 


Üresen hagyok egy lapot, hogy az ó és az uj év, 
mint egy feneketlen ür által, tökéletesen elválasztva le- 
gyen. Még csak emlékezete se hasson át a multnak. Uj 
legyen az uj év és egészen más mint az ó év, a fájdal- 
mak szemetéből keljenek piruló és illatozó virágok. 

Dinám egészsége folyvást tart. Viselőssége jól ha- 
lad. Dina egészen boldog. Egészen feledi a mult évek 
kinjait, ő tudja a jelen pillanatnyi örömeit élvezni, sze- 
rencsés természet, nem zugolódik a mult miatt, ha övé a 
jelen. Most egy uj gyermek reménye boldogitja, s reg- 
gelenként fölébredvén, örvend, hogy nem szenved. Oly 
jeles mint ritka természet, hálásbat Isten nem teremtett 
mióta teremtett embert. Mimi is egészségesb; náthája, 
rángatózásai mulnak, szóval a kis kör felett, mi a mi 
házi életünk, nem borong uj felleg. 

A keleti harczból mit sem reményltem; beteljese- 
dett hitem, a béke fog harczot, uj harczot teremni. Ausz- 


tria kétes politikája elkeseritette a feleket, de nyugot 
megbocsátott neki, Russzia nem. Most látja be, mi ször- 
nyü hibát követett el 1849-ben, Ausztriát segitvén és 
nem minket. A két udvar gyűlöli egymást, Ausztria ret- 
teg, Russzia boszut liheg. Ennek közlönyei minden al- 
kalmat felhasználnak Ausztria ellen felszólalni, s méltán 
lakolnak az oroszok, ők 1849-ben nemzeti politikájok 
ellen vétkeztek. Miklós volt a főbűnös, életével lakolt, s 
a nemzetet csak egy engesztelheti ki: Ausztria bukása. 
De ez nem egy év műve, s az orosz számitó politikus 
lassan vonja a hurkot, melylyel ellenét meg fogja foj- 
tani. Várjunk türelemmel. En e gyűlölségtől reménylek, 
semmi mástól. S talán Napoleon sem felejtette el, hogy 
nagybátyját Ausztria árulta el, és hogy az ő házasságát 
Ausztria gátolá meg a Wasa-leánynyal. Napoleon a mac- 
chiavellek törzsökéből való. Meglehet azokat, kik I. Na- 
poleont megalázák, sorban meg fogja alázni. Kezdte 
Russzián, az alkalom azt jelölte ki elsőben, folytatja 
Ausztrián mint leggyöngébben és végzi Anglián, ha lehet, 
mivel ez a legerősebb, ez a legutolsó. Ehhez nem elég 
szárazföldi erő, ehhez marina kell, s látjuk mi feszített 
erővel öregbiti hajóhadát . . . Meglehet tervét nem hajt- 
hatja végre, a franczia trón oly ingadozó, támad és sü- 
lyed mint egy szinpadi sülyedék . . . 

Irtam néhány mesét: Az ur és böles. — A kőszál 
és rét. — A két ut és az ifju. — A vak és a sánta. 
Volt: 152, és 4 — 156. 

Ezen kivül irtam két satyrát, egyik: ,Az ifju her- 
czeg és ősz titkára", kezdődik e soron: 

nHon szélén nyugotra fekszik Fraknó vára stb.", 
összesen 180 sor. 

Másik : , Boldog Magyarország", kezdődik e soron: 


nAkárki mit mondjon, szép e világ stb.", összesen 
304 sor. Mindkettőt hamar irtam, azt jan. 5., 6., 7-én, 
ezt jan. 9. 10-én. Alkalmasint még csiszolni, egyengetni 
kell a szavakon, az eszmén nem. Aligha sok ilyent nem 
irok, — bár azt sem tudom, jó uton járok-e, soha nem 
olvastam satyrákat, a classicusokat épen nem ismerem. 


Február. 


A tél elég jól foly, mivel Dina mindig egészséges, 
s terhessége, kivévén néhány dagadt ért, mi fájdalmas, 
könnyebb, mint máskor, semmi roszulléttel nem jár, és 
különbözvén azoktól, ő fiut reményl. Én ohajtanék fiut, 
de jobb nem reményleni, mint aztán csalatkozni. Mind 
magunknál fogadunk, mind pár helyre estélyekre eljá- 
runk, s ez Dinának némi örömet okoz. Ki sokat szenve- 
dett s nélkülözött, kevéssel megelégszik. 

Az amerikai pör sok bajt okoz, két itéletre volna 
szükségem, — egyiket Zangiacomi kiadatta, a másikban 
a kereskedelmi törvényszék ellenünk itélt, bár mindent 
igértek, az ügy is tiszta, az itélet a világos igazság elle- 
nére ellenünk szól! A kereskedelmi törvényszékek ilyes 
bakokról hiresek itt, — ki rőffel jól mért, nem ért az 
igazság mérlegével bánni. Itt is főhibás az ügyvéd, kit 
V. Lefranc ajánlott, ez egy ifju, de a leghidegebb vérü 
legény, kinek mindent mondhatsz, csak fizesd. E hitvány 
itéletért is jól megrántott . . . 

E télen ismerkedém három Golescoval, Oláhország- 
ból, 1848 óta ők is emigránsok, s bár ők nem a török, 
de a muszka ellen dolgoztak, engedelmet a hazatérésre 
eddigelé nem nyertek. Sajátságos helyzet. A legifjabb 
nekem legjobban tetszett (gondolom Alexandre a neve, 

a másik kettőé Constantin és Étienne). Midőn hallotta, 
hogy én a nemzeti egyenjoguságnak barátja vagyok, 
mód felett megörült, hozzám jött s mondá: régen nem 
volt oly boldog mint ma, hogy végre talált egy magyart, 
ki azon jogot, mit fajának igényel, más fajnak is meg- 
adni hajlandó. Ő a magyar és oláh nemzet szövetségé- 
ben látja a jövő biztosítékát. Ez főeszméje, ettől re- 
ményl, minden ettől függ. 5 mindent elkövetett, hogy ez 
eszmének mind oláh társait, mind a magyarokat meg- 
nyerje. 1854-ben Genfben tartózkodván, hosszan érteke- 
zett Telekivel, Klapkával; — ez épen nem izlelte, de 
végre ráállt, amaz véleményében osztozott, de a formu- 
lázásnál kisiklott és semmit nem akart tenni. (Golesco 
maga sem tudta, ezt mondván mi hiven jellemzé a két 
embert; Klapka oly gyönge, hogy mindenre rááll, Te- 
leki oly határozatlan s oly óvatos, hogy ép azért minden 
föllépéstől fél.)  Megigérték, hogy irni fognak a neveze- 
tesb egyéneknek, és ez értelemnek igyekeznek többsé- 
get szerezni. (Soha senkinek sem irtak) . . . De ő erről 
már 1849-ben Brusszában Kossuthtal beszélt. Igen érde- 
kesen leirta, hogy három hétig mindig sürgette elfogad- 
tatását, K. mindig igérte, de soha sem fogadta. Ürügy a 
török őrizet volt, de valóság az, hogy ő mindenkitől félt, 
mindenben egy orgyilkost látott. Wagner őrnagy volt a 
közbenjáró, ki föltételül tevé neki, hogy , excellentiás"- 
nak czimezze, hogy mint gouverneur-rel tiszteletteljesen 
beszéljen . . . Efféle föltételek neki ugyan különöseknek 
tetszének, de gondolá magában, hol van ember gyönge- 
ségek nélkül? Végre is nem fogadtatott el, hanem az 
utolsó napon alkalma volt mintegy lehetlenné tenni be 
nem bocsáttatását. Miután Wagner a czim s tisztelet 
megadására ujra emlékeztette volna, bement Kossuthhoz 
s előadta neki okát jöttének, t. i. az oláh és magyar faj, 

vagy ha ugy tetszik Oláh-Moldva és Magyarország közt 
szövetség, de őszinte, becsületes, nyilt, olyan confoe- 
deratio mint van az északamerikai statusok vagy a 
sehweizi cantonok közt, de ép azért az épüljön a nem- 
zeti autonomia alapján, nem a hóditásén, sem nem azon 
elven, mely a tért, a földet, az ország határait tartja 
szentnek. A belső igazgatás legyen souveraini joggal az 
illető országoké, de a kül- és általános ügyek közös or- 
szággyűlésen intéztessenek el. A kivitelben az országos 
és szövetségi hatóságok határainak kijelölésében lesznek 
nehézségek, de most ne arról legyen szó, előbb az eszme 
mellett kell izgatni, a szövetség eszméje mellett, s ki- 
mondani alapjául a nemzetiségek egyenlőségét . . . Go- 
lesco részletesen fejtette ki nézeteit, ő tisztában van ma- 
gával, dé én most azokat leirni nem tudnám. Elég az 
hozzá, hogy Kossuth tartalékkal hallgatta előadását, s 
azzal tette ellenvetéseit, végre, szórongattatván, kimondá: 
hogy Magyarország egységének eszméjét semmi másnak 
alá nem rendelheti. Hát miért harczolánk? kérdé. Épen 
mivel azon eszmét semmi másnak fel nem áldozhatjuk. 
Szóval Golesco nézetét el nem fogadta. Ez el akart tá- 
vozni, kijelentvén, hogy sajnálja csalatkozását, mert azt 
hiszi a szövetség olyan eszméje nélkül sem nekik, sem 
nekünk nincs jövendőnk. Mit látván Kossuth, felhivta, 
fogalmazná irásban véleményét. Minek ? felelé Golesco; 
először, én nem vagyok iró, aztán ha azt nem helyesli 
mit szóval előadtam, azt nem fogná helyeselhetni szer- 
kesztve sem. ,5S nagy uriasan, de udvarias modorral 
Kossuth elbucsuzván, elhagytam őt, nagy búval keblem- 
ben, hogy Kossuthot oly exclusive csak magyarnak ta- 
láltam. Azonban az eszmét terjesztgettem oláh társaim 
közt, mert ezek közt is sok exclusiv oláh van, kik a 
nemzeti elvnek azért barátai, mert ez más országokhoz 

ád jogot, értekeztem, mint mondám, Telekivel stb. is, s 
a min csodálkozom, az, hogy nekem ők ön magas és tág 
nézetéről nem szóltak, mit Batthyány-, Görgei-, Kossuthról 
irt munkájában azonnal fölismertem . . ." 

Sajnálom valóban, hogy nemzetiségről megkezdett 
munkámat be nem fejeztem. E mag megtermette volna 
gyümölcseit. Irénkém halála szakasztatá félbe. Az emi- 
gratióval nem gondolok, ez egy levált földdarab, mind- 
egy, ez akármit terem, efféle magvakat az otthoni nem- 
zetbe kell elhinteni, sükere az elvnek akkor lesz, ha az 
a nemzet hitévé válik. 

Hiában mult el 5—6 év. Szemrehányást teszek ma- 
gamnak. Eszembe jött egy rövidebb czikket irni, beadni 
egy itteni Szemlébe, ekképen utját fogja az találni mind 
Oláh- mind Magyarországba: Emlékezzél rá." 


Márczius. 


Dinának holmi apró előítéletei vannak, vagy leg- 
alább emlegeti, ilyen, hogy pénteken nem kezd semmit, 
ilyen hogy az apriltől fél. Mert bár aprilban született s 
keltünk egybe, s ő pénteken született, de anyja aprilban 
holt meg és Irénke is. Ezért ő fél april havától. S most 
eszébe vette, hogy ha aprilban fog szülni, mint dr. Du- 
bois véli, nem fogja tul élni. Annyit emlegeti, hogy végre 
magam is rá-rágondolok és fekete gondolatok rajongnak 
körül. Még csak a sors e csapása hiányoznék! . . . 

Mindenesetre akarta, hogy végrendeletét változtas- 
suk meg, mert az, mit Pesten tavaly irt, nem elégiti ki, 
a legfőbb pontokban nem. Testvérei nem érdemlik bizo- 
dalmát, s benne rájok támaszkodott, engem biztositani 
kivánván. 

Azonban midőn erről gondolkodnánk, 19-én reggel 
fájdalmat érez, bábát, betegőrnét hivok, s fájdalma, ha 
nem volt is sulyos, tartott másnap 20-án d. u. 21/2-ig, 
midőn egy leányt szült. Neve: Gizella Lipolda, Klára, 
Berta. Keresztatyja Balassa István, Dina hű barátja és 
támasza hon, és Csepcsányiné, Szemere Erzsébet — mi- 
vel ennek megigérte. Itt helyettes keresztszüléi lesznek: 
H. Ch. Debbeld és neje, kereskedő, s ritka jeles ember, 
jóakaró barátom, magyar barát, bár osztrák eredetü, és. 
republikánus. Nem aprilban született Gizella, de pénte- 
ken. 23-án az I. arrondissementben beirattuk, tanu volt: 
Dembinszki tábornok és Debbeld. 

Minden a legjobban megy, jobban nem mehetne, 
ha az orvos szabályozhatná sem. Alig volt Dinának tej- 
láza. Ő jól néz ki, alig látni rajta, hogy szült. Tele van 
örömmel, kedvvel, reménynyel. Mondá: Gizellában Iréne 
jött SB őt küldte vissza Isten, ő támadt föl. Ez esz- 
méről Victor Hugo gyönyörü költeményt irt, valamely 
anyától hallotta, mert az anyában termett s teremhet 
minden szerető anya szivében. 

A keleti háboru tisztán Napoleon műve volt. Az 
angol nélküle nem ment volna annyira, mint a béke is 
az Ő műve, az angol oly kevéssel nem elégedett volna 
meg. Oka nem európai érdek volt, ő nála nem, hanem 
dynastikus, egyrészről helyet akart foglalni a fejedelmek 
közt, másrészről a franczia nemzet figyelmét a belügyek- 
től el akarta forditani, s a nyerendő dicsőség által a hiu 
népet szolgaságában vigasztalni, kiengesztelni. A békét 
valóban itt nagy elégületlenség követte. Hadának csatáival 
nem foglalkozhatván, kezdte saját magát tapogatni, 5 
kérdeni magától: vajjon ő, a hires nemzet él-e? Fran- 
cziaországban ekkor oly nyomott volt a lelki atmosphaera, 
milyen a légi midőn egy csendes zivatar lassan közele- 

dik. A keleti harcz ragyogó fátyolával sülyedt állapotát 
jól esett elfeledezhetnie, de midőn azt leránták róla: ma- 
gától elborzadott önmaga. Alig volt ennél nehezebb pil- 
lanata Napoleon uralmának mióta a trónon ül. § ha e 
népben valódi büszkeség s erkölcsi bátorság: volna, föl 
kellett volna lázadnia. De ilyen e nép; harczban bátor 
és vitéz, tömegben rohan, — mint polgárnál, mint egyén- 
nél a bátorság hiányzik. 

Mióta a világ fenáll, ily felvilágosodott, ily büszke 
nép nem sülyedt ennyire. Miveletlen népnél s olyannál, 
mely nem ismeri a szabadságot, megfoghatom ha a rab- 
ságot tűri; de hogy azt a franczia nép igy tűri, mely 
már volt szabad, melyben oly sok az értelmes elem, 
melynek öntudata van arról, mi a szolgai s mi a rabál- 
lapot, az valami megfoghatatlan. S mit mondjak ahhoz, 
hogy e nép most is a világ első nemzetének, a haladás 
fáklyásának, az emberiség vezérének, a civilisatió elől- 
járójának nevezi magát széltiben? Ha sülyedése nagy 
gyávaságra mutat, azt csak szemtelensége haladja felül. 
Ha tűrne hallgatva, ha nyögne lánczai közt, ha fogoly- 
ként megalázná magát, szivünkből szánnók, de ő mint 
hős beszél, ő mint vezér lép fel, ő, a rab, népeknek sza- 
badságot igér, ő franczia eszmékről, franczia szellemi 
tulnyomóságról szól, — egyébiránt annyiban igazsága 
van, hogy a legtöbb nemzetek rabok, ily értelemben ő 
a vezér. 

Végig tekintek nemzeti életén, és nincs annak egy 
ágacskája sem, melyben szabadságát megőrizte volna. 
Törvényhozás? A senatorokat nemcsak Napoleon nevezi, 
de dusan fizetvén, meg is vesztegeti. A képviselőket a 
ministerium jelöli ki a választóknak, s rendelkezvén 
4—500,000 hivatalnokkal, nem nehéz győznie. A res- 
publika alatt a képviselőknek a napi dijat szemökre ve- 

ték, pedig ki szolgál, azt dijazni demokratiai elv, sok 
képes ember van, ki nem gazdag; a császár nekik is 
dijat rendelt. Mi az igazgatást illeti, annak átka a cen- 
tralisatio most is, a préfet minden, a departement, a 
város, a község semmi, egy joga s kötelessége van: a 
préfetnek, alpréfetnek, a birónak, kit mind a kormány 
nevez ki, engedelmeskedni. A polgár sehol nem ur, há- 
zában sem, a rendőrség éjjel-nappal vizsgálatot tarthat 
nála. A biróság független? Ki nevezi ki? a kormány, 
ki mozdithat elő? a kormány, — s megszabja az élet- 
kort, midőn mindenkit pihenni küld. Napoleon igy eli- 
minálta !/3 részét. De különben is, hol a közügyvéd fő, 
a biró árnyék. És a tábor? nemzeti sereg ez? Az uj 
törvény szerint, minélfogva a katonákat a kormány he- 
lyettesiti s dusan fizeti, öt év mulva a franczia sereg 
nagy része zsoldosokból fog állni, tiszti kara mindig az 
volt. Tábornagyjai rangjaikat hazafivérért kapták. 

Összegyülni a népnek tiltva van, ki szólani mer, 
mint hirkoholó elitéltetik, — hátra van: irni, de irni sem 
szabad, minden lapnak véget vet két megintés.  Külön- 
ben is a franczia lapok nem bölcsek, nem hazafiak orga- 
numai, pusztán üzérkedő vállalatok, zsidók és bankárok 
kezében van, kiknek czéljok nem vezetni a véleményt, 
de nyerni, s ilyen helyzetben nem reménylhetni, hogy 
elv miatt veszélyeztesse a vállalkozó a milliókat, miket 
egy-egy lapba fektet. Nem is állhatna fen egy lap sem, 
ha hirdetési organum, s igy az iparnak egy szükséges 
kereke nem volna. 

S nemcsak belügyekről nem szólhat, de külföldiek- 
ről sem, még idegen lapok czikkeit sem veheti föl, éret- 
tök is büntettetik. Az udvari ünnepekről sem szabad 
szólnia, ha azt nem tetszik tudatni a kormánynak, — 
XV. Lajos legalább ezt megengedte. Szóval Francziaor- 

szág egy kolostor, melyet a guardian madzagon rángat; 
szabály: vak engedelmesség. Még a charivári tréfái is 
tiltvák, — csak olyan dolgokat gunyolhat, mik senkit 
nem érdekelnek. Kiszámithatlan azon szellemi kincs, mi 
az elmékben elásva marad, s e rabságban ez a legna- 
gyobb veszteség. Mint az összerakott farakás, mely nem 
lángol, de füstöl, s szénné ég, olyan e nemzet. Még fo- 
lyóiratokat sem szabad alapitani, sem kötetes könyveket 
irni, Proudhon legujabb munkája, a financziáról, 2 kiadást 
ért, neve azonban a czimlapra nem tétetheték, ez 3 évig 
tartott, mióta neve ott áll, egy év alatt 3 és 4-szer ada- 
tott ki. Nyilvános leczkékre csak az mehet, kinek beme- 
neti jegye van. A szinháznak castigare ridendo mores, 
vagy sirva tenni azt nem szabad, csak ha a rendőrség a 
nevetést vagy sirást megengedi. Azonban nincs censura. 
De miért nincs? mi hát ez? A legmesteribb áloskodás, 
a nevét eltörölték, de a dolgot fentartják. A kerék meg- 
van, de megkötve. Nyilvánosság czime alatt mindenben 
a legczudarabb titkolózás. Nyilvános törvényszék, de a 
policzia nem ereszt be hallgatókat, nyilvános törvényho- 
zás, de tanácskozásaikat közölni nem szabad, nyilvános 
budget, de titkos költés, — nem szabad tudni, csak azt, 
a mit a kormány közöl. Nyolcz millió szavazta e kor- 
mányt? De ki számitá össze a szavakat? Maga a kor- 
mány. Rendőr eresztgeti be a szavazókat, az igent 
maga osztogatta, a nem-et osztogatókat befogdosta. Ál- 
gyuk hangja némitá el a zugolódókat, 10—20,000-et de- 
portált az egyenlítő alá, s azután feláll és mondja: a 
csend helyreállt. 

És ez franczia sereg műve! Valóban nincs a földön 
ehhez fogható sereg!! Kain igy ölte meg testvérét Ábelt. 
Napoleonon nem csodálkozom: ő korsikai, — első mi- 
nisztere zsidó, Fould; igazságügyminisztere olasz, Abba- 

tucci; neje spanyol; a törvényhozó test elnöke német, 
Schneider; — tanácsadói Casabianca, Bacciochi, Niew- 
kerke, Pereire, Pietri, a rendőrség feje, . . . mind ide- 
gen nevek. A kevély és hiu franczia népet néhány ide- 
gen tánczoltatja, mint a medvét a komédiás. Ez a fran- 
czia nép sorsa, már a multban is igy uralkodott fölötte 
Medicis, Hapsburg vér, és Mazarin s több idegenek. 
Lajos-Fülöp alatt 900—1000 rendőr Párisban alig 
volt. Most 6000 van, az átöltözteket ide nem számitván. 
Akkor nyersebbek voltak, mert a polgár, hol jogát ér- 
zette, ellenállt. Most mind nyájas, udvari, alázatos, — 
nincs alkalma parancsolni, impertinens lenni, minden 
meghunnyászkodik előtte. Ellenállni? kinek jutna eszébe. 
Minap egy birót (maire) elzárt egy csendőr (gendarme), 
bár az fölötte van; panaszt tőn a biró. Igazsága volt. 
De a csendőr fölmenteték, — mert bár a birónak igaz- 
sága volt, de a csendőr utasítását követte, s ettől el 
nem térhet. . Sőt a csendőrnek joga van saját felsőbbjét 
feladni. Juhok népe a franczia, a legrepublikánusabb 
sem tudja honát csendőrség és centralisatio nélkül képzelni. 
Teljesen meg van romolva. Megjavitani nem lehet, ujra 
kellene teremteni, — mint a sánta Popénak mondá egy 
kocsis, kiszállva egy kocsiból megbotolván, s szavajárá- 
sát mondván: Isten javitson meg, a kocsis rá azt felelte : 
uram, könnyebb volna ujra teremteni mint megigazitani. 
E népben nincs más szenvedély mint: élvezni és 
szerezni pénzt. Tűrni nem tud, várni nem bir, ellenállni 
s akarni nem mer. Minden embernek módjában volna 
valamit próbálni, ki teszi? A katona fölebb menni vágy, 
az ügyvéd nyerni, a bankár gazdaggá lenni, a polgár 
békében élni, az iró hirt keres, a nép munkadijt, az ifju 
kéjeket, — minden várja a messiást, de magát az előké- 
szités munkájára senki sem áldozza fel. E népből a pol- 
3 br 


szt? Bs sz 


gári bátorság s a kötelesség érzete egészen hiányzik. 
1852 óta e nép élete semmi ilyest nem mutat fel. Mi 
nem történhetnék ha az uralkodó rendszer ellen nem 
százan, de ezeren felszólalnának, de egyenkint . . . Igaz, 
a kormány megbüntetné, de ép ez hatna a tömegre. Az- 
tán ha e nép csakugyan érdemli és szereti a szabadsá- 
got, képviselőválasztáskor miért nem nyilatkozik? Az 
áll, hogy van eszköze nyilatkozni, roszalni a rendszert, 
ki hibája ha nem él vele? E tétlenséget soha nem tud- 
tam megfogni, igaz, várni könnyebb semmint tenni s 
küzdeni. 5 ez a legerősb erősség a mostani kormány 
mellett, mondhatván: 1852-ben katonasággal választatám 
magam elnöknek, — de császárrá választatván, szavaz- 
hattak volna ellenem (itt az összeszámítás kétséges), s 
még inkább tehetnék azt képviselők választásakor. Ha 
nem tették, oka az, hogy tetszik a mostani állapot, 
ha nem tetszik: hogy van az, hogy nem szavaznak? Fél- 
nek? ez bátorság hiánya.  Restelkednek? ez kötelesség- 
érzet hiánya, — mindenesetre nem látszanak szeretni a 
szabadságot, miután azt elérni semmit nem tesznek. Ha 
nem minden, de városonkint tiz-husz választó élne jogá- 
val, s azért mindennek kitenné magát, — ha az irók s 
hirlapirók mernének irni, s nem gondolnának vele ha 
elitéltetnek is, szóval, ha csak néhány száz, annyival in- 
kább néhány ezer ember tenné kötelességét s ebből pör 
vagy üldözés támadna, ez megrázná a jelen rendszert 
alapjaiban. 

De itt a legnagyobb hunyászkodás uralkodik, a 
legfinomabb sensualismus és legalávalóbb nyerészkedés. 
Ez ország egy nagy börze, tele csalókkal. Rothschild 
embere milliókkal szökik el, — a bankárok sorban ülik 
a fenyitőtörvényszék padjait, — a vállalatok nyakrafőre 
buknak, — a senatorok, tábornokok, miniszterek mind 


üzérkednek, Morny az orosz udvarnál követ, a császár 
kebelbarátja, a képviselőház elnöke, a Grand Central 
vasut elnöke, 23—40 millió hiányt hagy, ezért adták el 
a vasutat, hogy őt fedezzék; — Rouher minister, 1848-ban 
szegény ügyvéd, milliókkal bir, — Fleury hasonlókép, 
az első lovászmester, s ipjának 50 milliós bankot sza- 
bad alapitani, — szóval, a kormány emberei s tagjai 
mind spekulálnak, mintegy sejtve, hogy ez igy sokáig 
nem tarthat, tehát most az idő meggazdagodni. Nem a 
nemzeti gazdagság nagy, a speculatio az, egyesek rop- 
pant kincsre tesznek szert, mig a sokaság elszegényül. 
Mind ez egy ragyogó épület (tűzjátéki); lángol, ropog, 
ragyog, de mi hamar füstölgő vázlata fog csak maradni 
hátra. 

Jelszavuk : aprós nous le déluge. Ennek folytá- 
ban nem kimélve semmit, s a jövendőre nem számitva, 
nagy dolgokat is hajtanak végre. A Louvre, uj utczák, 
uj boulevardok, uj piaczok, uj séták, ezek érdemek, 
mik meg fognak maradni, ha Napoleon nem bigyesz- 
tené is föl a Louvre minden négyszöglábnyi helyére az 
N-betűt, s ha képeit nem küldözné is szélt minden köz- 
ségbe s minden közterembe. Ez határtalan és kisszerü 
hiuságra mutat. Különben ez bélyegzi minden műveit. 
Mit csinál és alkot: mind olyan mi szembeötlik, hatásra 
számit, nem a jóra. "Nem arra költ mi a népnek kéjel- 
met és jóllétet ád, hanem mi a nemzet hiuságát csiklán- 
dozza. A munkás nép laka körül nincs elég s tiszta 
lég, vize sincs jó, vagy drága, sétahelyei sincsenek, utczái 
piszkosak , szűkek, — de ő a vizet a tengerbe tölti, a 
tágas utczákat tágitja, a gazdag városrész kéjelmeit 
szaporítja, hirt akar, s a hiu nemzetet hiusága által 
akarja megnyerni. Nem számit roszul. Ha a sors időt 
enged neki, aligha meg nem fogja nyerni. E részben 

ő rokon a nagy franczia tömeggel. Nincs dicsekvőbb 
nép a föld hátán. Magába halálig szerelmes. Én sok- 
szor próbáltam, hogy a kik  megróvták a nemzet 
sülyedését, azok előtt szóltam ellene, — és rögtön vé- 
delmére keltek. Csak nekik szabad magokat birálni, 
idegennek nem. Mindennap minden lap tele van ilye- 
nekkel: a franczia nép az emberiség vezére, a civili- 
satió feje, a szabadság előbajnoka, a világ megváltója, 
az izlés mestere, Páris a világ lángelméinek közép- 
pontja, . . . szóval a nagy mindenség napja e nép. § 
e részben a republikanus oly elfogult mint a legitimista, 
a műveletlen mint a lángész. Egyképen nevetségesek. 
St. Marc Girardin mondja egy művében: a nyelvekbeli 
különbség enyészőben van, de ha még több nyelv van 
is, az eszme, az elv, a gondolat mind franczia, — a 
helyett, hogy azt mondaná: mind emberi. Pedig alig 
van tudomány s művészet, hol annyi sok között, a tető- 
pontot franczia foglalná el. A legnagyobb költőt, a leg- 
nagyobb bölcset, a legnagyobb festőt, a legnagyobb ze- 
neszerzőt, a legnagyobb szobrászt, a legnagyobb törté- 
netirót, a legnagyobb csillagászt, a legnagyobb kritikust, 
a legnagyobb utazót, a legnagyobb jellemet, — ha van egy- 
egy, kit legnagyobbnaklehet mondani, — ne a francziák közt 
keresd. És ha az embert s ha a szabadságot nézzük, 
el kell szomorodnunk. Mikor volt e nemzet szabad? 
1790-tő1—1802-ig, de mint a rab, ki letépve lánczait, 
ölt, gyilkolt, dühöngött. És 1848-tól—1850-ig, mert 1851- 
ben már bécsukták a ki merte a respublikát utczán él- 
tetni. És aztán e nép nevezi magát a nemzetek szaba- 
ditójának! Hogy adhattad azt, mivel magad nem bir- 
tál? Lázaidban szét-szét töröd lánczaidat, de ha az el- 
mulik, ismét rád rakják azokat. 


Néhány év óta, egy tized óta, nagy változás ment 
végbe a francziákon, idegen nyelveket tanulván és utaz- 
ván. Az előtt a legműveltebb franczia is tele volt elő- 
itéletekkel más népek érdeme s hiányaiiránt. Más nem- 
zetek története, haladása, irodalma rájok nézve nem léte- 
zett, csupán magokat ismerték, innen az a határtalan 
hiuság ! Ők a németet ép ugy megveték, mint az an- 
golt s az olaszt, pedig mindenik mestere, tanitója bizo- 
nyos nemben. A német mint bölcsész s tudós s mint 
egyetemi műveltségü, az olasz mint művész, s ki egész 
Európát első tanitá a tudományokra, az angol mint ipa- 
ros, mint tengerész, mint kereskedő, mint költő, mint 
hódító, mint szabad. Nagy, eredeti irókkal a franczia 
irodalom kevéssel bir, kellemes és divatos irókkal igen, 
mit más nemzetek felfedeznek, ő feldolgozza, alakba 
önti, s tudják magokat divatosokká tenni. XIV. Lajos 
századának jutott a szerencse, Európában a hangot adni, 
s azóta is nehezen birt uralma alól Európa, Angliát ki- 
véve, kiszabadulni. Hogy magával e nép tele van, nem 
csoda, ki Párisban soká él, magán tapasztalhatja, hogy 
a sok magasztaló dicséret s lármás kérkedés egészen 
elszéditi fejét, a mi itt nincs, az mintha nem léteznék. 
Pedig Cousin, első bölcsésze, német és angol csonton 
élősködik, s igy többi tudósai is vajmi gyakran idegen 
eszmét dolgozgatnak fel. A mi több, még az izlés s 
divat dolgában is műhelyeiben idegen elméket s keze- 
ket találunk. A gyárosok, rajzolók, dolgosok legje- 
lesbjei német, olasz, angol nevet viselnek, — firma 
franczia, de egyéb nem. A bronz, a műasztalosság, a 
lámpakésziítés, a zongoragyár (első négy ház: Erard, 
Pleyel, Herz, Roller, mind német név), s több más 
mind idegen nevet ragyogtat, a művészek közt: Scheffer, 
Winterhalter stb., a bankárok közt: Rothschild, Hot- 

tinguer, Löwenbourg, Marguard stb. Azonban a párisi 
divatnak egész Európa adózója, az idegen kezek mun- 
káját francziának vévén más nemzetek, — nem is kép- 
zelik, hogy maguknak hódolnak. 

Senki nem tagadja, hogy a franczia nemzetnek 
nagy érdemei vannak, hogy egy és más korban fő sze- 
repet vitt, hogy Európa első nemzetei közül egy, de az 
minden pesten nevetséges, ha, magát legelsőnek hiszi, 
sőt mi több, önmaga hirdeti. És pedig ezt teszi. S most 
is azt mondja, midőn a rabok közt első, s nem egy 
más idegen hatalom, de egy kalandor, sőt öngyávasá- 
gának rabja. E nemzettel én ugy vagyok, mint a te- 
hetségdus de szerfölött hiu emberrel, elismerem képes- 
ségeit, de ha kérkedik velök, ha maga magát tulozva 
dicséri, s másokat gyaláz, elfordulok tőle, s hevemben 
azt is hajlandó vagyok tőle megtagadni, mi illeti. Kiben 
semmi. sincs, és hiu, azzal könnyü bánni, az ilyen nevet- 
séges egy caricatura, de kiben sok van, de még több 
hiuság, ez nehéz feladat, hiuságát ostromolván azt gon- 
dolhatnák érdemeit is tagadod. 

E népet XIV. Lajos és I. Napoleon rontá meg, a 
rendőrség, központosítás és a dicsvágy által. Az első 
rabbá, a második a szabadságra alkalmatlanná, a har- 
madik hiuvá tette. Mint egyéneket roszul lehet nevelni, 
ugy lehet hamis irányt adni a nemzetek életének. Ilyen 
népnél, melynek az autonomiai kormányformáról sem 
fogalma sem gyakorlata nincs, támadhatnak Fournier- 
féle rendszerek, nem az életet elemezik, hanem elmés 
theoriákat szőnek, melyeknek egy hiányok van: nem 
gyakorlatiak. Az embert kell venni ugy mint van, és 
vele igy is lehet boldogulni. Az élet itt a földön bajjal 
jár, a társas élet is, de az bizonyos, hogy annak van 
legkevesb hiánya, mely szabadságon alapszik. De 

csak az a szabadság, mely egész, itt mindent ki lehet 
számitani, mint a zsarnokságban is mindent, nincs rosz- 
szabb annál midőn a kettő önzevgzátketle, Amannak 
képe Észak- Amerika, Anglia, ezé Francziaország, Austria. 
Ilyen nemzet átad azon fogolyhoz, kinek engedelme 
van kijárni, dolgozni, mozogni, de jelül lábán és kezén 
"egy-egy darab láncz csüng, mi minduntalan gátolja 
mozdulatait. 

A milyen tömegben a nemzet, olyanok egyenként 
az emberek. Tudatlan mi a külföldet illeti, idegen szo- 
kásokat megvető, saját szokásaiban egyhangu s pe- 
dant mint nyelvében, magáról sokat tesz fel, másról 
semmit, — ki két nyelvet beszél, neki az sok, ki hár- 
mat alig hiszi, ki négyet alig fiatal meg. Ha mi jót 
s szépet lát mi külföldi, elcsodálkozik, hogy olyasmi 
Francziaországon kivül is van. Egy igen művelt kisasz- 
szony, ki magára vigyázni is tudott, este nálunk levén, 
s ezüst thea-készületünket látván, midőn hallá, hogy 
bécsi mű: ,mit, kérdé, hát Bécsben is csinálnak ily 
szépet?" Ekkor mi nézénk rá talán csodálkozva, mire 
ő elpirult, de ép e pirulás volt jele, hogy kérdése lel- 
kéből jött. Talleyrand azt mondá: a nyelv arra való, 
hallgatni vele. A francziának nyelve arra való, az el- 
lenkezőt mondani. Alig érez valamit, s mindig super- 
lativval s nagy szavakkal él, mi a németnek hübseh, 
neki magnifigue, divine, sublime. Beszéde egy csöpü- 
fonal, mely hamis aranynyal van bcetekerve.  Betanul 
szgva dést , melyek szépen hangzanak, de semmit nem je- 
lentenek. Ő náluk ez üres forma, hozzá szoktak, de 
az idegen a szavakat valódi értelemben veszi, s csak 
késő ábrándul ki. 

Beszél sokat, de keveset érez.  Kérdezősködik oly 
melegnek látszó részvéttel, s válaszodat már nem hallja, 

másutt vagy magán jár esze. Azonban kiváncsi, mint 
Athenae polgárai azok voltak, kérdez untalan ki vagy? 
Eleinte feleltem ki vagyok, s mi vagyok, de mindig 
megbántam. Számüzött ne feleljen nekik, hideg kebelre 
talál nálok. És hogy érezne veled, miután hazádról s 
dolgairól semmit sem tud? Ez az oka, hogy már 
1850-ben a republika alatt sem kerestem ismeretségeket, 
azóta még kevésbé. Annyival inkább nem, mivel a 
republikanus még hiubb, hidegebb, tudatlanabb. Termé- 
szetes, nem igazi republikanus, véli magát annak, — 
ez egy mód szerepelni, kitünni, de tele van mind azon 
előitéletekkel, miket imád a legitimista. A státusfőre 
nézve különböznek, a rendszerben nem. Szóval a fran- 
czia nyájas, de nem szives, szavaiban nemes, tetteiben 
nem , udvari a kifejezésekben, a lényegben nyers, egy 
egy szines tulipán illat nélkül, egy csinált virág, egy 
vaslemez, melyet a szin lágynak mutat; mindent igér, 
de semmit sem teljesit, első napokban elbájol édes 
modora, harmad napra undorodol tőle, nagylelküt ját- 
szik pedig önző, egy nagy gyermek, bölcsőjétől kezdve 
haláláig katonásdit játszik,  uniformisban jár már a 
nevelőben, mindenütt kitüntetésre vár, az iskolában 
dijt ohajt, az életben becsületrendet, öntudata neki 
nem elég. 

Ilyen a franczia nép, — legalább a párisi ilyen; 
nem ismerem a vidékit eléggé, de azt hiszem az jobb, 
mert a franczia fajban sok szellem és józan ész van, s 
ez a vidéken még romlatlan. 


April. 


Dinának betegágya jól folyt le, keveset szenvedett, 
tejláza alig volt, szóval Dubois azt mondá, ha ren- 
delnie kellett volna, máskép és jobban nem rendelhette 
volna. De az első dajka csak 10 napig maradt nálunk, 
fiatal s kövér volt, de aluszékony, tejét éjjel elaludta és 
nem volt a gyermek számára. Mást kellett fogadnunk, 
kinek sok teje van, és a kinek gyakorlata sem hiány- 
zik. De az elsőre tett kiadás 60 fr. oda veszett. 

Gizella, Leopoldine, Klára, Bertha megkeresztelte- 
tett a St. Philippe du Roule egyházban.  Keresztapja 
Balassa István, keresztanyja Csepcsányiné, itteni helyet- 
tesek Debbeld és neje. 

Keleti utazásomat irogatom. Tárgya lesz Török- 
ország, főleg Konstantinápoly, Smyrna, utazás az Archi- 
pelli tengeren, aztán Görögország és ennek belseje. Ohaj- 
tanám elvégezni akkép, hogy a Pesti Naplóban mint 
tárczalap, ez évben megjelenjen, és aztán mint külön 
munka, de természetesen név nélkül vagy álnév alatt. 
Szerfölött nehéz egy oly világot, mint Sztambul, képek 
nélkül leirni. A legjobb leirást is csak az értheti, ki e 
vidéket beutazta. Sok leirást átolvastam, és magában 
véve egyik sem elégitett ki. Némelyik pontos de száraz, 
elvesz a tárgy költőisége, másik, mint Lamartiné költői, 
de hiv képet nem nyujt az elmének. ÖOkvetetlen szük- 
séges volna ily munkához néhány képet adni. 

Leveleimre, miket haza barátaimhoz irtam, nem 
kapok választ, minden esetre segedelmet sem. Pedig 
hogy biztam bennök! Ugy látszik sorsom: csalatkozni 
az emberekben, és csalattatni az emberek által. Ha 

azt meggondolom, mi készséggel segiíték én itt másokon, 
tettem volna otthoni barátimmal, nem tudom meg- 
fogni az okot, hogy az otthoniak ily szivtelenek! 
Ó pedig mi nagy lélekkinba került irnom nekik, de 
tettem, és hiában. Azt tartom, mindent kövessen el az 
ember, mielőtt sülyedni s elveszni engedje magát. 


Május. 


Dinának fejfájdalma visszatér. Sokat szenvedt bele. 
5 annyival inkább elgyöngül, mivel étvágya elveszvén, 
alig eszik. Ismét a hideg vizhez folyamodánk, az eny- 
hiti de csak pillanatokra, a reactió rá annál erősebb. 
Gizi ellenben nő, kövér, fejlik, — egyetlen öröme 
ányjának. 

Néhány mesét is irtam e hónapban. 

A görgei csősz és a túzok. A biró, a csikós és 
fia. Lassu viz partot mos. Bandi és Árpád. A rózsa 
és ibolya. Fél, mint Samu a nadrágjától. 6, volt 156, 
van 162. ; j : 

Irtam egyebet is , , Szög és kék szem." Es Diná- 
nak vettem két metszett képet, egyik ábrázolja a 
beteg gyermeket anyja ölében, széke mellett az angyal 
viraszt: ,Pange veille, la mére peut dormir", másikon 
az angyal alszik s az anyja viraszt: ,la mére veille, 
Vange peut dormir", gyönyörü gondolat. Erre egy ver- 
set irtam: 


Anya és Angyal. 
Hideg éj van, sötét éj van stb. stb. 


Junius. 


Magunk se tudjuk e nyáron mi tevők leszünk. 
Eszünkbe van Mimit Forges-ba vinni, közel Párishoz, 
hol egy fürdő van. Kirándultam oda, egy kis szomoru 
falucska, s a fürdő egy pocsolya, — mint Magyaror- 
szágon a vidéki fürdők, de foganatosnak mondják. Mi- 
mit oda vinni szándékoztunk, Dina később tán a tengeri 
fürdőbe mencndett. . . . Már a szobát fel is fogadtam, 
midőn más terv került elő, t. i. hogy mind Creuznachba 
menendünk. Engem e sokféle terv megzavar, munkám- 
ban meg-megakaszt. De még inkább megzavar Dina 
állapota, mely teljességgel nem akar javulni. Szép és 
hő napok járnak, mikor ő kevesbet szenvedett máskor, 
és most még többet szenved. Etvágya elveszett, éjjelei 
is roszak, reggel felé alszik jobban, dél felé kel föl, de 
alig van talpon egy óráig, megrohanja fejét a kin, és 
egész nap pamlagán kinlódik, használva hol mustár- 
boritgatást , hol hideg vizet, hol kezemet tartom fején, 
minek magnetikai hatása volt eddig, de néhány nap óta 
ez sem használ oly biztosan. . . . Elmentünk egy orvos- 
hoz, kinek neje somnambule, s az a Dina betegségét 
elég jól irta le, bár óvakodánk vele bár mit tudatni. 
Eltalálta azt is, hogy 8 év óta beteg. Irt rendelményt, 
s Dina másnap hozzá fogott. Én sem nem tanácslám 
sem nem ellenzém, mert a felelőség nagy, és én nem 
vagyok szerencse embere. Egy orvos látta a rendel- 
ményt s czélszerünek találta orvosilag a szereket. 

Így tartott ez 10 napig, midőn Balassa orvos irt, 
hogy Dina a tavalyi curát ismételné, és aztán menne 
Creuznachba. Dina ezt választá. Én nem merem tanács- 


SERT 7 / :  MASSSÉS 


lani, de e határozat nem tetszett. Nem szeretem ismé- 
telni a mi egyszer nem használt. A somnambule min- 
den esetre tisztán látott, természetesen más kérdés a 
gyógyszereket eltalálta-e. . . . De nem sok-e: a beteg- 
ség székét ismerni? . . . Tehát Creuznachba megyünk. ... 
Azonban Dina szenved, 10—12 napban alig megy ki, csak ha 
kénytelen; örül ha nagyon nem szenved, de türelme, s mél- 
tán, elvesz; — eddig főleg csak télben volt beteg, ime most 
nyárban is. Minden kisiet a szabadba, minden örvend 
a szép napnak, minden élvez, — ő szobában s kinlódva 
tölti napjait. Avagy krizis volna ez, az időszak válto- 
zatás? A hideg douche-val felhagyott, a somnambule 
azt nem helyeselvén, pedig ha nem gyógyit, de legalább 
enyhit. . . . 

Minden esetre ez év szomoru év volna, ha Gizella 
nem volna itt, de ő szép s beteg anyját föl-földeriti. 
Dajkája elég jó asszony, saját gyermekét mióta elvált 
tőle , elvesztvén, Gizit annál jobban szereti. Ügyes is, 
s ha egyebet a háznál nem lendit, a gyermeket jól táp- 
lálja és ápolja. 

Még aprilban, mikor a császár magyarországi uta- 
zása alkalmából az amnestiáról beszéltek otthon a ma- 
gyarok, itt a számüzöttek , irtam egy költeményt: ,A két 
számüzött." — , Nagy harczunknak vége, győzött ellensé- 
günk stb." összesen 228 sorból áll. 

E hóban Keleti Utazásomat folytatám, és holmi 
apró verseket persa költők után forditék magyarra. De 
nem haladhattam kivánatom szerint, — ha hon vagyok 
mindig szenvedő Dinám előttem, ha kimegyek untalan 
rá gondolok, este ápolnom kell, — csak azon pár reg- 
geli órám marad mig ő tovább alszik, de akkor is ezer 
meg ezer aggodalom gyötör. Szóval életünk szomoru, 
bár jó képpel tűrjük a változhatlant. : 


Julius. 


Egy sürü ivnyi iratot kőre nyomattam, melyben 
szólok az amnestiáról, s adom röviden a magyar emi- 
gratio történetét, főkép Kossuth magaviseletét itt és 
Amerikában, miután ő a legfontosabb személy, hivat- 
kozva az akkori lapokra, hitelesség végett. Természe- 
tesen rosszaloin azok tettét, kik az amnestiát elfogadák, 
mert most ezzel Austria nagylelküségét, — mi nem az, 
— mintegy megerősitik. A lengyel és olasz emigratio 
előtt magunkat szégyenelhetjük, kik 10—20—30 év 
óta szenvednek és reménylenek. És épen azok mennek 
haza, kik "itt nem a szükséget, de az élvet unták meg. 

Ama kőnyomást 100 példányban huzattam le, és 
adandó alkalommal haza küldendem. Ozélom benne a 
nemzettel Kossuth botor eljárását is megismertetni, — 
különben ez egy neme a megtorlásnak, miután ő hon 
ellenem proklamatiókat terjesztget, mint Makk ezredes 
nekem irá, ki ezzel egykor 1853-ban hon megbizva volt. 

Ide jött Kandó Kálmán, 1848-ban országgyűlési 
követ, kinek igen megörültem. Neje is vele jött. Okos 
ember s jó hazafi, Kossuthnak soha se volt csodálója, 
de utóbb azt tapasztaltam, igen is számító, tartózkodó. 
Minden szivességgel valék iránta, idegen iránt, ki a 
nyelvet nem birja, s maga mondá, mikép készségem 
szinte megzavarja; de utóbb magamat is tartózkodóvá 
tett magaviselete. Politikáról szólván vele, rendkivüli 
ellenmondásokba esett: mondta ezt, tette amazt, roszal- 
lott valamit, de hozzá tevé, mikép azt nem merné ki- 
mondani, hogy balul ne itéljék meg, pl. Kossuthra nézve, 
kit ő, mint mondá, mindig ugy ismert mint a milyen. 

Az amnestiát is helytelenité és oda ment Andrássyhoz, 
s azt mondá neki: tőle várják, hogy Széchenyi István 
helyét elfoglalja stb. Baráti készségemet is igy kö- 
szönte meg, nem tudott szavakat lelni érzéseit kifejezni, 
— megvallom, igen szives örömmel fogadtam; — és ké- 
sőbb jövén mások ide, részint otthonrul, részint emigran- 
sok, kikkel én nem találkozom, — ő csaknem kimaradt 
tőlünk , s elutazván minden búcsu SRA egy uj sebbel 
többet hagyott szivemben. 

Majd négy hétig volt itt, többnyire szobában ülve, 
semmit nem látva, hanem beszélgetve magyarokkal, pipa- 
füst közt, táblabíró módra. 

Néhány verset irék: ,Magyar vagyok, magyar 
mágnást, két arczkép, egyik egy hazafi-, másik egy 
fajult mágnásé. — 

Arany Jánoshoz: ,Szomoru a vándor számüzött 
élete", feleletül arra, melyet E(gressi) G(ábor)hoz inté- 
zett, ki amnestiával Viddinből visszatérvén, piszkos ira- 
tott nyomatott az emigratio ellen. Elküldtem Aranynak, 
de választ még nem kaptam. 

Huszárdal : , Huszár voltam, édes hazám huszára." 

Egy mást: , Szellős tetőn áll Világos." 

, Számüzött emlékei", mely igy kezdődik: 

nMint gyermeket tettek mik boldoggá hajdan." 


Augustus. 


Dina, Mimi, Gizel, s velök Mari és a dajka a mult 
hó végén Creuznachba mentek. De mihamar rosz hirt 
hallék róluk. T. i. egy kis olasz leánytól Mimi elkapta 
a szamárhurutot, tőle elkapta Gizel, s Dina a nélkül is 
roszul lévén, a nyugtalanság és álmatlanság gyöngeségét 

még nevelte. Borzasztó azt a fojtogató köhögést hallani. 
Hozzá járul, hogy Mimi nem förödhet, pedig a Creuz- 
nachi utnak egyik főczélja ez volt. E szerint mindig 
csak panasztele leveleket kapok. A sors az mi üldöz 
minket, minden lépésünk roszul üt ki, minden. 

S valóban csak oly emberekkel hoz érintkezésbe, 
kik velünk az emberi nemet méltán megutáltathatnák. 

Fröhlich, Pestről, szinte itt járt. Ő bankár, s 
1848-ban miniszteri tanácsosunk volt. Ezzel is ugy jár- 
tam mint Kandóval, szives készségemmel elrontottam, 
elkényeztettem. Ha valami, az ily tapasztalások talán 
kijózanitnak. Szives leszek de hideg, tanácsot adok, de 
nem fáradozom mint tettem eddig, a kevés szolgálatot 
az emberek jobban megbecsülik mint a sokat, ez csak 
követelővé teszi, s vége mindig hálátlanság. De én nem 
szeretem a számitáson alapuló életet, — mindent ter- 
mészetesen szeretek, tenni vagy nem tenni, csak diplo- 
matizálni nem! j 

Egyuttal megemlitem itt Országot. Ez is emigrans. 
Evekig nem jött hozzám. Végre a szükség hozzánk szo- 
ritotta. Ő photographiára adta magát. Dina is igen 
szeret másokon segiteni, a mit maga nem tehet, mással 
téteti. Annyi képet csináltatánk nála, s annyi embert 
küldénk neki, hogy ime egy év alatt nem csak minden 
adósságait kifizette, de héhány száz frank készlete is volt. 
Maga Dubois orvos családja, kit hozzá ajánlánk, több 
száz frankot nyeretett vele. Azt is kieszközlők, hogy 
műhelye, mi a rendőri szabály ellen volt épitve, a 
préfet által, — nagy nehezen, — mostani állapotjában 
hagyatott mig ujat épittethet. Szóval, a nyomorból jóllétre 
emeltük, mint irá, mondá százszor. 

E hetekben szándékom volt valamit haza küldeni, 
s ily esetben, az otthoniak miatt, szeretem, SZÜBA az 

irat ne az én kézirásom legyen. Eszembe jutott őt kérni 
meg. A legnagyobb készséggel megigérte. . . . Másnap 
visszaküldte, hogy nem teheti a munkát, mi egypár órá- 
ját vette volna el. Különben ez Ország hóbortos ember, 
az osztrák seregből, hol őrmester volt, desertált 1848-ban, 
nem méltó róla beszélni, — de e szivtelensége mégis 
fájt, épen mivel őt inkább a természet emberének hit- 
tem. Mennyit fáradtunk mi, hogy segitsünk rajta, napo- 
kat tölténk el dolgában, — költénk, hogy pénze legyen, 
kértünk mellette, irtunk mindenfelé, meghivtuk magunk- 
hoz gyakorta, egypár ezer frank hasznot csináltunk neki, 
és ő egy iv lemásolását megtagadta nekem. Engem ez 
nem zavart meg, volt kivel leiratnom, de azt gondoltam, 
ő örülni fog, ha alkalmat adok neki értem valami cse- 
kélységet tehetni. 

Nemde a sors az embereket mondva válogatja ki 
s küldözi életünk utjába? . . . 

Irtam egy verset: , Diófa." , Ülök itt külföldön dió fa 
árny alatt stb." új 

Különben keleti utazásomat folytatom. 


September. 


Ámbár én ohajtottam volna, hogy Dináék még 
Creuznachban maradjanak, Mimi fogván már a fürdőket 
vehetni, azonban Dinának ott nem volt nyugta, és visz- 
szajöttek. Egyik sincs jó szinben. Dina megfogyott, 
Mimi is, ki már keveset, és Gizel, ki éjjelenként még 
sokat köhög. Csak Mari és a dajka néznek ki jól. 

Azonban alig telék bele két hét, gyönyörű őszi idő 
járván, mindháromnak javult egészsége. Dinának étvágya 
megjött, talán a fürdő hatása is most kezdi magát érez- 

tetni, — Mimi is veszi magát, Gizel köhögése kevésbé 
kinos. . 

Néhány látogatónk is volt. Bésánék, egy aggle- 
gény és aggleány, Dina régi jó barátai, kik Párisban 
akarják a legközelebbi éveket eltölteni, de előbb még Ang- 
liába, innen Olaszországba mennek. Bulyovszkyné, ki 
most Pesten a legjelesb szinésznőnek tartatik, ő egy- 
szersmind ir is , — férje 1848-ban nálam fogalmazó volt. 
Batizfalvy orvos, ki Székely Józseftől, hajdani patvaris- 
támtól levelet hozott, s egy regényét, Liliputi Tóbiást. 
Itt van két magyar festő is, kik Coignet-nál tanulmá- 
nyoznak , egyik Madarász, eszes fiu, nagy hajlama van 
a kritikára, mi rosz jel művészben, mert ritka dolog, 
hogy nagy kritikus nagy művész is legyen, — másik 
Klimkovics, ez már idősb, ő otthon sok arczképet festett, 
szorgalmas ember, de nem teremtő ész, s alig hiszem, 
hogy valaha kitünőt alkothasson. Jámbor és rendkivül 
becsületes ember, de korlátolt tehetség. 

Később jött Vukovics, s vele neje, leánya, fia, ki- 
ket ő 4—5 év óta nem látott. Leánya igen szép leány, 
valóságos szerb typus, sugár, fekete, piros, még gyönge, 
s leng mint nád a szélben. Fia 7—8 éves, furcsa kis 
gyermek, csaknem mindig nálunk volt, nem szeretett 
lótni-futni a városban. Az egész család sokszor volt ná- 
lunk, ebéden s este, közel fogadván én szállást nekik. 
De Vukovicsné nem mulatságos asszony, egész nap he- 
verészni szeret, otthonról mit sem tud mondani, miután 
Csehországban leánytestvérénél él, s inkább hallgatni 
szeret mint társalogni. Marcsa, leánya, még igen fiatal, 
minden esetre korán érőnek eszét nem lehet mondani, 
— de bizony szép alak; jó rá nézni. Maga Vukovics 
igen öregszik lelkileg. Este 8—9-kor már papucsot ölt, 
mihamar szunnyadozik, kivált ha nincs idegen; reggel 


korán kél, pedánt mint egy agg katona, nehézkes mint 
vén asszony, mint diplomata latolgatja, mit mondhat 
mit nem, s ha már e miatt is nehéz vele társalogni, 
hozzá járul, hogy lelkét a számüzés igen leverte, s esz- 
méi, nézetei tetemesen megváltoztak. A multat ő most 
egész más szemüvegen nézi. Meglátszik rajta, hogy Lon- 
donban él, és a Timest olvassa naponként. Hol a süker 
hiányzott, ő ott hibát keres, különbségeket tesz, mik 
helytelenek, az 1847/8-ki diaetát kárhoztatja, az april 14-iki 
(1849) trónvesztést helyesli, szabadságot pártol demo- 
cratiát nem, a régi Magyarországot szereti mert histó- 
riai, az ujat nem, mely élő nemzetiségeken fogna kelni. 
Ő nem kér amnestiát, mert gyávaságnak tartja, de Go- 
rovét, mivel barátja, nem kárhoztatja, hancm másokat 
igen, kik nem barátjai. Azt nézi mit ki, nem azt, ki 
mit tesz? 

Én utazásomat irogatom, s benne sebesen haladok. 
Azon munkámban, melyet 1850-ben irtam, s németre is 
fordittattam, sok van mit itt most felhasználhatok, nem 
adván ki e munkát, bár szép. ajánlatot tőn egy berlini 
könyváros. 


October. 


E két hóban irtam S. Pataki növendékek ezim 
alatt, az 1848-ki forradalomból egyes epizódokat, költői 
énekekben, nagyobb része élt s Patakon tanult ifjak 
tetteire vonatkozik. Az összes munkácska I1—XXIV szá- 
mot tartalmaz. I. Ifjak. II. Szabadság. III. Kibékülés. 
IV. Zavar. V. Kisértet. VI. Harcz. VII. Ákos. VIII. Gyula. 
IX. Pál. X. Vasvári. XI. Kálmán. XII. Czikó. XIII. Zol- 
tán. XIV. Ödön. XV. Bertalan. XVI. Lajos. XVII. Péter 

Pál. AVIII. László. XIX. Béla. XX. Pista. XXI. László. 
XXII. Sándor. XXIII. Tóbiás. XXIV. Huba itélete. Az 
egész mintegy 52 4-edrét lapot tesz, 12 lábas, négy 
soros, váltó rimü versben. Igy kezdődik: 


"Ott hoi a csavargó Bodrogh füzes partja, 
Zemplén határain Patak várát éri, 

Egy kolostorszerü ó épület boltja 

Csengő falát sok száz ifju hang kiséri." stb. 


Ha elismerést talál, ohajtanám ilyesmivel a forra- 
dalom érdekét életben tartani. Mint mindennek, egy 
harcznak is emberi alakot kell magára ölteni. Ember- 
nek csak az érdekes mi emberi alakot hord, — ez lel- 
kesiti fel az ivadékot, s ki a szabadságot nem szereti, 
fogja a hirt s dicsőséget szeretni. Ha Homér, Hectort 
s Achillest nem nevezi meg, ki emlékeznék most Tró- 
jára és azon nagy harczra? Minden szent harczot kell 
hogy bizonyos nevek képviseljenek. Ez a legbiztosabb 
mód emlékezetét a tusának életben fentartani. Bár ihle- 
tettebb tollak fognának hozzá. Petőfi nincs, Vörösmarty 
se, ki e téren azzal nem vetélkedhetnék, Arany maga 
is rab hon, a mennyiben rab a haza. Minden népeknél 
meg vannak a nemzeti harczoknak énekeseik, a finnek- 
nél is, csak mi feledkeznénk el a bajnokokról? 

Ha egy év mulva ujra elolvasom, és meglehetős- 
nek találandom, és ha módomban lesz kinyomatni, tenni 
fogom, s igyekszem az országba bejuttatni, — hogy 
mint szikra itt-ott lángra gyujtsa a szunnyadozó keb- 
leket. 

Én mindig és mindig hazámról gondolkodom. A 
mit teszek, érte teszek, minden számitásomnak végczélja 


sz B Ü azzz 


ez. Nemcsak az emberek hálátlanok hozzám, de a nem- 
zet is, — mindegy, szolgálnom őket annál nagyobb ér- 
dem, ki az elvet, a szabadságot nézi, azt oltára mellől 
nem idegenitheti el esztelen szolgáinak serege. 

Pedig még mindig borzasztó nehézségekkel küzdök 
azon gazember csalása miatt, és csapások miatt, miket 
a sors még utóbb is rám mért, és miről nőm semmit 
nem tud. Annál keservesb a kizdös és szenvedés, mivel 
titkolnom kell. Minek tudatnám vele az ilyet? Őt be- 
tegsége eleget kinozza, ne sulyosbiítsuk azt erkölcsi ki- 
nokkal. 

Néha két-három hétig folytonos rettegésben élek. 
Ilyenkor minden munkára képtelen vagyok. Éjjel nap- 
pal párolog fejem mint tűz fölött az üst. Végre is nagy 
megaláztatásnak kell magamat alá vetnem, de ugy vagyok 
vele, mint a félénk, ki előre retteg az éjtől, mely még 
csak közeledik, . Hánynak nem irtam haza, legkö- 
zelebb BEÉSENMÉTA legrégibb barátimnak, olyanoknak, 
kik mint nagy lelíőke tiszteltetnek; mind hiában! hall- 
gatnak mint a sir, egypár felelt KIEG; s nevetséges 
kifogások mögé búva. A számüzöttnek nincs hazája, 
sem barátja, — ki tart tőle? hisz ugy is oda veszünk, 
azt gondolják, ezt gondolják azok is, kiket egykor jók- 
kal leköteleztem, — ő nem jövend többé vissza, s igy 
előtte nem fogunk pirulni. 

Ha neveik során végig megyek, átfutja lelkemet a 
boszu mint egy hideg láz. 

Ha jól meggondolom, azt kell hinnem, hibáztam. 
Ellenségeimhez kellett volna fordulnom. Valóban ugy 
van! Barátim mindig czudarul bántak velem, s azok, 
kiknek szolgáltam, — ha értem s nőmért valaki vala- 
mit tön, az mindig egy volt politikai elleneim közül. 


November. 


Havonként még mindig kijárok Meudonba, Iréne 
sirját meglátogatni, de kedves képe mindinkább enyészni 
kezd, felejtem kecses mozdulatait, örömeimet egykor, s 
fő oka ennek nem az idő, hanem Gizel, ki üres helyét 
elfoglalta, s naponként fejlődvén ő az ki elbájol. Gizi 
nagyobb, erősebb, élénkebb, mi ruhanemüeket Iréne 
halálakor viselt, az csaknem jó illő Gizira. Hozzám, 
mint Iréne, Gizi is legjobban ragaszkodik, részint mert 
ritkábban lát, részint mert négy nő közt a házban férfiu 
magam vagyok, aztán mindig uj-uj tréfákat csinálok 
vele. Ő igen hasonlit Irénehez, mintha ez támadt fel, 
s született volna ujra benne.. Még mindig köhög, de 
nem nagyon, s könnyen tűri. 

Dajkája elég jó, kissé rest, de jó s bő teje van. 
Nem válogató, de szereti az ajándékot, magáéból sem- 
mire, még ruhára sem akar, költeni. Veszekedni haj- 
lama van, csak tőlem tart. Irástudatlan, de esze van, 
s ravasz mint minden őstermészet. 

Gyönyörű az ősz, oly meleg, oly állandó, oly szá- 
raz mint az 1834-ki volt. Mind a búzatermés jó, mind 
a szüret dús, s ideje is, mert 1850 óta mindennek ára 
kétszereződött. A kenyér 3-szor oly drága, a bor 
10 s. helyett 20, a szállás is, és igy minden. Ha ez év 
is szűk termést hozott volna, nem hiszem, hogy politikai 
forradalom nem ütött volna ki. 

Beranger a hires népköltő, Lamennais a népszó- 
nok meghaltak. A kormány lehetetlenné tőn minden 
demonstratiót. A császár amazt a maga költségén temet- 
tette el, — szegény Berangert jobban meg nem gyaláz- 

hatta volna. Ügyetlen fogás is volt; a nép szánta s 
nevette a zsarnokot, ki mint képmutató, a szabadság 
emberének koporsójánál gyászt ölt. Azonban e nép 
most hallgat, még nevetni sem mer, annál kevésbé szólni 
vagy ellenmondani. De lánczai közt is hiu, s pirulás 
nélkül állítják irói, hogy ő a civilisatió fáklyavivője. 
Nem fáklya az mit emelsz, a bilincs vége mit feltartasz, 
— csak nézd meg jól, te gyáva s hiu faj. 

Mészáros irogat néha, mindig New-Yorkban van, 
mint tanitó. Az apa és ő a tanitója három fiunak. Állása 
mint házi baráté s családtagé. 1858-ban Európába visz- 
szatérni szándékozik. Amnestiát nem akar, bár ő meg- 
kapná, — hajdani barátai, mind tábornokok , mint Kem- 
pen a rendőrminister, mind szószólói. De ő csak ugy 
menne vissza, ha. az itéletet, mi ellene hozatott, meg- 
semmisitik, és pedig folyamodása nélkül. Nem hittem 
ily szilárdnak őt, ki mindig Ausztriát szolgálta 1848-ig. 
Talán inkább a becsület, sem mint az elv KEAERSENESÉRB 
cselekszik igy. 

Teleki L. is volt nálunk. Ő vele már 212 év óta 
nem találkozánk. A nélkül, hogy okát adta volna, egy- 
szerre csak kimaradt házniéből, Ő oly furcsán viselte 
magát irányomban fontos pillanatokban, hogy elmara- 
dását ha nem értém, de nem is sajnálám. De ezen hi- 
degségem kezdé őt bántani. Ő nervozus és ingatag 
ember. Minden hívás nélkül most ujra eljött. Engem 
nem talált, csak Dinát, s mondá neki: ne beszéljünk 
a multról, hanem legyünk jó barátok. Másodszor is el- 
jött a nélkül, hogy én hozzá mentem volna, csak ekkor 
hagytam nála kártyát, — de ő másnap elutazott. O0 
mindig vándorol, mint az örök zsidó, sehol nincs nyugta, 
csodálatos egy természet, elveiben erős, tette soha el 
nem határozott, bátor de egyszersmind népszerüséget 

vadászó , büszke de hitvány emberekkel is teviszonyba 
lép, a kit gyűlöl azt üldözi, de kétértelmüeket sem vet 
meg mint tennie kellene. Kár érte, mint szónok igen 
ügyes, kivált ha felelni kell, mint státusférfi nem lát 
helyesen, mint forradalmi ember használhatlan. 

Fülepp is eljött, kit szinte rég nem láttam. Ő is 
Kossuthnak akart hódolni, midőn csillaga itt künn fen- 
ragyogott, bár mint okos ember már honn kárhoztatta; 
de nem látta hasznát, megvetve bántak vele, mint Vu- 
kovicscsal is, és igy visszavonult. Ammnestiáért folyamo- 
dott. Megkapja, hisz ő mit sem tett, s nem foghatom 
meg, hogy eddig miért nem folyamodott. Röst, lassu, 
de eszes, értelmcs, s csaknem jesuitailag finom és 
édes ember. 


December. 


Utazásomban kissé lankadtam, mivel kiadó iránt 
biztató választ nem kaptam. Csengery üzent, de még 
nem bizonyost. Kemény, a röst, nem is válaszolt. 

Az amerikai pör februárban fog eldőlni. Jött egy 
törvényszéki irat, mire itteni ügyvédek véleményét kelle 
megszereznem. Sokat fáradoztam, mig benne czélt értem. 
Sok ember igér, szavát ritka tartja. Végre megtörtént. 
Hasonló véleményt kell angol ügyvédtől is kieszközöl- 
nöm, mi pénzbe is kerül. — Ez is lassan megy. Mayer 
és Vukovics közbenjáróim. Csak legalább aztán nyer- 
nénk, — ez a mire számitunk azon nagy összegből, mit 
ama nagy gazember elrablott. Kevés a mit megnyer- 
nénk, de mégis nagy segedelem lenne, s nagy csapás 
ha nélkülöznünk kellene. Az összeg mintegy 25—28,000 
frank. 

Otthon Dina a kormány ellen megnyerte azon ösz- 
szeget mit az én birtokomba fektetett, 5200 pftot, és annak 
kamatát 1850 óta. Anyám igénye is elismertetett, kinek 
apám adósa volt, ez 6000 pft., és kamata 1815 óta. 
Szemere Pali is átengedte Dinának a birtokot, nagy 
nehezen, mi seguestrálva volt, s miért Dina 1849 óta 
az árendát neki atyafiságosan fizette az agióval együtt. 
E birtokrészt 5000 pftért kapja meg Dina, és megér 
8—10,000 pfítot. Egy pört is nyertek Dina és testvérei 
gr. Wolkenstein ellen, miből Dinára 6000 pft. esik. 
E szerint Dina vagyona e pörök folytában (anyámét 
bele nem számitva) mintegy 16—18,000 píttal szaporo- 
dott. Igaz, Palinak árendaképen, 1849 óta 3600 pftot 
fizettünk, és igy e pénz nekünk most csak visszafizettetik, 
s talán nem is egészen. 

Mind erre nagy szükségünk volna. Dina elhatározta 
ékszereit eladni. Fekszik benne 20—30,000 frank, s 
Dina beteges lévén, 1848 óta soha nem hordta. E tőke 
eddig heverhetett igy, de most nem nélkülözhetjük, bár 
mi jó gazdák vagyunk mindketten, ennek is van határa, 
s kell gondolnunk a gyermekekre, kik nővén a kiadást 
öregbiteni fogják. Mint mindenben, Dina ebben is nemes- 
lelkünek mutatkozik. 

Jolán, ki nagy-anyja házát elhagyta, férjhez ment 
Balogh Zoltánhoz, ki Dr. Balogh fija, költő és festész, 
de könnyüvérü ifjúnak mondatik lenni. Jolán ezt nekünk 
meg sem irta, kit mi itt öt évig neveltünk, s rá Dina 
sokat áldozott. 

Septemberben Hosszufalussy Ignácz közel atyámfia 
holt meg. Anyja testvére volt apámnak. Több gyerme- 
ket hágy maga után. Mintegy 59 éves volt. Mulatsá- 
gos költői lelkü ember, jó szivü, rosz gazda de szeren- 
csés, szives atyafi, azért én fölötte sajnálom. Irtam nejé- 

nek, de nem felelt, nekem nem mernekirni. Apródonként 
eltünnek azok, kiket szerettem, kik életem hajnalán az 
első alakok voltak, mikkel találkozám, még néhány év 
és ha haza térnék, uj embereket találnék, kiket nem is- 
merek. Barátimat a temetőkben kellene fölkeresnem. 
Igy lesz nekünk idegen a haza, a föld s ég ugyan az, 
lakói mások, ismeretlenek. Gencsy L., Szepessy József 
és László, ez alispántársam, Szathmáry J., ki főispáni 
helyettes volt s jó atyámfia, Szunyogh R. tanulótársam 
és 1848-ban követ, Vörösmarty a nagy költő, Szemere 
Gyuri kedves atyámfia, Okolicsányi F., jó szomszédom, 
Zoltán J., státustitkár ministeriumomban, Gortvay jogtaná- 
rom, stb. mind ezek elhaltak, s leányaik férjhez mentek, 
fiaik megházasodtak, kiket én mint gyermekeket ismer- 
tem. Bajzát a jeles irót szél ütötte, Petőfi a nagy, a leg- 
nagyobb költő nyomtalanul elenyészett. Hol halt meg? 
Melyik csatában? Hol fekszik? senki sem tudja. 
Feltünt és eltünt fényesen és ragyogva mint ég vil- 
láma. 

De ha a jelesek, a régiek elmennek, támadnak-e 
ujak s nagyok? Ó nem, 1848 óta semmi téren nem tá- 
madt egy jeles. Sem költő, sem iró, sem művész, sem 
hazafi, sem nagy áldozó férfiu nem támadt, még a régi 
jók és jelesek is eltörpültek. Klauzál a vén banya meg- 
házasodott, Szentkirályi a nagy ész orvosi pályára adta 
magát, Deák társalog, elméskedik, dohányoz és heve- 
rész, sem nem tesz, sem nem ösztönöz, Széchenyi I. 
még mind az őrültházban ül, — de nem őrült, Eötvös 
ir de nem mint régenten irt — Apponyi és conservativ 
társai oldalt vonultak, a kormányt nem segitik, de a 
nemzetért sem tesznek semmit. Hiszen ha a papság és 
az aristokratia hazafi s áldozni kész volna, évenként 

milliókat áldozhatna irodalomra, iskolákra, intézetekre, 
szinházra, lapokra, szóval olyanokra, mik által lehet és 
szabad a nemzeti érzelmet támogatni s fentartani. 
De nem teszik, mert nem akarnak áldozni. Ha szóból 
mind ez kitelnék, azt pazarolnák. Csak igaz az én hi- 
tem róluk, a magyar aristokratia minden nehéz pillanat- 
ban gyávának mutatkozik. 1848-ban hallgatott, sem a 
királylyal sem- a nemzettel nem tartott, . tettleg nem, 
maga detronizálta magát; most tekintélye s pénze által 
óriás dolgokat vihetne végbe, de nem tesz semmit, akkor 
vért, most pénzt kellene adnia, s ő ép e kettőben fös- 
vény. Pedig mi könnyü volna most az elégületlen nem- 
zetet vezetnie! Azt tudtam, hogy nem hazafiak, nem 
elv emberei, de csaknem föltevém felőlök, hogy ha haza- 
fiságból nem tesznek, tenni fognak boszuból a kor- 
mány ellen, mely a hatalmat kezeikből kicsavarta. 

" — Nem, e léha fajt semmi nem képes felvillanyozni. 
Ha czimét s pénzét meghagyják, taposni enged magán. 
Még a becsületérzés is kihalt belőle. Ily esetben mit 
várhatni tőle? Majd eljön az orkán és elsöpri mint sze- 
metet a haza szinéről. 

Több utazó ifjakat láték itt. Mi tudatlanok, mi 
léhák, mi hiuk, és mi korlátoltak! Ez nálok annyira 
megy, hogy a szépet s nagyot még a külföldön se cso- 
dálják. Nemcsak tudományos vágy nem él keblökben, 
de hazafiság sem. Az 1848-ki ifjuság legalább lelkese- 
dett volt, a mostani ez sem, élvezni s öltözni szeret, s 
nem a hazát szereti, de az osztrákot gyűlöli, — mivel 
divat. Ilyen a mostani ifjuság. És ha ezek férfiakká 
válnak, mi lesz akkor a szegény nemzetből? Sem nem 
gondolkodnak sem nem éreznek, még csak nem is emlé- 

keznek, — ha velök 1848-ról s az előtti dolgokról be- 
szélek, bámulva kérdezik, mi ez és ki az? 

Haragomat alig vagyok képes ilyenkor elfojtani. 
Szegény, szegény hazám! Bizony elgyengültél! Ugy 
látszik, az 1848-ki láz teljesen kimeritett. Szomoru látni 
mint szenvedsz, de még szomorubb látni gyermekeid 
mint elveszték az ősi erőt!! 


1858. 


Január. — Páris. 


Cornidesz, magyar : emigrans, ide jövén egy talál- 
mányát felhasználni, öt hetemet vette el vele. Ő selme- 
czi növendék, egy bánya- s hámoregyesület élén állt 
hon, s 1848-ban guerilla-csapatot állított s tüzes hazafi 
volt. Azóta mindig Londonban élt s több találmányokat 
csinált. De csak egyet akar most kizsákmányolni. T. i. 
az üvegfestést. Találmánya főkép abból áll, két üvegla- 
pot chemice összeolvasztani, miszerint az üvegfestés be- 
lől lévén, a festés igy letörölhetlen. IEgetett üvegfestés 
most igen drága, egy koczka láb 150—200 francba ke- 
rül, az övé, a legszebb, sem jön 50 francnál többe és 
örökös.  Ugyanilyent opagueot is csinál, mi butorokba 
porczellán s érez helyett alkalmazható és valóban szép 
hatást csinál. Ablakokra használva az üveg átlátszó ma- 
rad. A házaknak e diszitmény uj szépséget kölcsönözne, 
Ő e találmányát egy angolnak eladta, ki neki évenkint 
300 fontot kötelezett, de bukó félben lévén, nem képes 

kötelezettségének eleget tenni, igy ő maga akarja itt 
létesíteni. 

Tervem volt részt venni a vállalatban. Lehetetlen, 
hogy hasznos ne legyen, mivel szükséget pótol, ékesit 
és olcsó. 

De ő hirtelen Angliába utazott, harmadik nőt 
veendő, — s ezzel nekem tetemes kárt csinált. Ugy lát- 
szik, nem állandó terveiben. Untalan ingadozik. Eszes 
ember, de állhatlan, ha nincs ki vezérelje. 

Amnestiáért is folyamodott. És ez most érkezett 
meg. Kérte, mivel vagyonát reményli visszakaphatni, de 
hon maradni nem szándékozik. Sok fátum érte. 1850-ben 
neje utána volt jövendő, s lovai elragadván, kocsija fel- 
fordult, meghalt, s vagyonát a kormány lefoglalta. 
1852-ben ismét megházasodott, de 1856-ban nejét s gyer- 
mekét tiz nap alatt elveszté. Egy gyermeke él. Most 
vett nőül egy angol leányt, kivel azonnal 20,000 francot 
kap, később többet. Jó ember, jó férj, házi életet ked- 
velő, s örülnék ha itt telepednék meg egykor. 

Szörnyü nap volt január 14-ke. Napoleon a nagy 
operába menvén, három granátot hánytak kocsija felé, s 
ő s neje csodálatosan épen maradt, de 150 sebesült meg 
és hét belőle meg is halt. Én csak másnap a lapokban 
olvastam. Szörnyü az izgatottság. A belügyminiszter le- 
köszönt, helyébe egy tábornok neveztetett ki. Rendkivüli 
törvényt nyujtottak a követház elébe, miszerint a kor- 
mány mindenkit elfoghat, internálhat vagy coloniákba 
szállíthat. A merény okozói Orsini, Rudio, Pietri, Gomez, 
mind olaszok. Az első, ugyanaz, ki 3—4 év előtt Maj- 
landból csodálatosan megszökött. Körte alaku volt a gra- 
nát, megtöltve fulminánt mercure-porral; sulyosb végén 
10—20 capszula volt, ugy hogy akármikép sujtatott, el 


kellett sülni a granátnak. Magokkal Angliából hozták. 
Orsini volt a fő, a többiek kezében puszta eszközök. 

Mondják, a császár le van hangolva. Hivei dühöng- 
nek. A sereggel dühös üdviratokat szerkesztetnek mel- 
lette s Anglia ellen. Két lapot elnyomtak, a lánczot e 
nemzet testén még összébb vonták. Különös, mig a nyil- 
vános szózat dörög a gyilkosok ellen, a titkos szó mind 
mint megváltókat nevezi. Borzasztó hogyan el lehet 
nyomni egy nagy nemzetet. Ki egykor ez idő lapjait ol- 
vassa, nem fog mást olvasni mint undort a merénylet 
ellen, pedig az általános vágy egészen ellenkező. De ez 
hallgat mélyen, ki szólni mer bárhol s bármi szeliden, 
tömlöczre itéltetik. Itt még a vélemény sem szabad, a 
gondolat sem, s e nép annyira megromlott, hogy lelkét 
is rablánczra engedte fűzni. 

Nem volna itt az idő megtágitani e bilincseket? 
Ha Napoleon békében akar uralkodni, egyetlen eszköz 
visszaadni e népnek erkölcsi becsét a szabadság által. 
Ő most csak mint gát áll, legyen vezér, ezt követik, azt 
szétzuzzák. Ki annyit tesz mint ő, az e hiu népet meg- 
nyerhetné, de engedje szólani s véleménynyel birni. Sok 
dicsőség, kevés szabadság, szabad szó, ez kell neki. De 
itt most semmi és senki nem szabad, még a levegő sem. 
Ennyire nép Nero óta nem sülyedt. Soha nem láttam 
egyénileg ily gyáva fajt. Ha lapjaiban nem szólhat, ma- 
gát senki sem meri veszélyezni. A lapok most csak spe- 
culatio képviselői, azok tehát félnek, — s egész Fran- 
cziaországban nincs ember, ki polgári kötelességét, ön- 
felelőssége terhe alatt, teljesiteni merné. 

Ily gyáva nép nincs a föld hátán. A centralisatio 
tökéletesen megrontotta. Együtt mer nagyot tenni, egyen- 
kint félénkebb a nyulnál. Egy rendőrrel egész Párist le- 
het kormányozni. Minket 1848-ban két birodalom tiport 

le, e nemzetet egy személy és saját katonái füzték bi- 
lincsre, keményebbre az ausztriainál, gyalázatosbra a 
muszkánál, — mert a muszka nép nem ismeri a szabad- 
ságot, de a franczia már volt szabad, sőt, — valóban ka- 
czagjunk rajta, — a civilisatio vezéreinek nevezik ma- 
gokat most is . . . 

Kezdtem a Pesti Naplóba párisi leveleket irni, Li- 
polda név alatt, mi Dinám neve. Tárgya irodalom, szo- 
kás, erkülcs s efféle lesz, minden a politikán kivül. He- 
tenként egy levelet irnék, — ha t. i. megengedik hon s 
nem kivánják ingyen. Várom a választ, azonban irom és 
ir Dina is. 

Irták Pestről, Heckenast keleti utazásomat kiadja, 
mint tárczát lapjában; egy ivért másnak 30 pfítot, nekem 
50 pítot adand. Azután könyvben jelenne meg. 

E kilátás kedvet adott uj erővel folytatni munká- 
mat. Dolgozom szorgalmasan. Törökországi utam leend 
300—330 lap-in 4-to sürűn, s februárban reménylem 
bevégezni. Egyszersmind tisztáztatom. Görögország ke- 
vesb lesz, talán 200 lap. Az egész két jó kötetet fog 
tehetni. Komolyan irom, hogy tanulságos legyen, a ma- 
gyar nép a török népről most semmit sem tud, — pc- 
dig szomszédok századok óta. 


Február. 


Cornidesz megjött uj nejével, s bár szállást is fo- 
gadott, haza utazni kénytelen volt. Oly ügyetlenül vitte 
dolgait, hogy bár maradni s dolgozni akart, önmaga tette 
a maradhatást lehetetlenné. Tanácsot adtam neki, otthon 
mint s kivel vitesse ügyét, különben mindent el fog ron- 
tani.  Kételyek örökös játéka ez ember, s alig hiszem, 
hogy valamiben czélt érjen. Terveire épitvén, nekem 

2000 fr. kárt okozott, miről nem tud semmit, nem akar- 
tam e felfedezéssel lelkét terhelni. 

. — Találmánya által, ha okosan vitetik, roppant va- 
gyont szerezhet. 

25-én kezdődött Orsiniék pöre. Jegyet igértek, de 
nem kaptam meg. Orsini mint politikus lépett föl, ő 
Róma elnyomatását s Európa szabadságát akarta Napo- 
leonban megboszulni. Gomez mint szolgája munkált 
közre, Rudio gyönge fiu volt, Pierri tudta mit fog csele- 
kedni. A 2-ik kivételével mind halálra itéltettek. A me- 
nekültek ellen a franczia kormány mindenütt lépést tőn, 
még Ausztriában is. Belgium uj törvényt hozat, Sveicz- 
ban a menekülteket internálják, Piemontban szinte teend 
valamit a miniszterium, — Palmerston is engedett a fran- 
czia kivánatnak, de rútul megbukott e roppant charla- 
tán, ki mocska az angol státusférfiaknak. A legjellemte- 
lenebb státusember ki valaha élt, hittagadó egykori tory, 
csalárd whig, radikál szóban, tettben a tespedés embere. 
Egy nevetséges komédiás, — csodálni kell, hogy egy 
oly nagy nemzet ily soká tűrte. 

A lapok, — igaz a szolgalelküek, más nincs, — 
mind kiemelik, hogy idegenek törekesznek Napoleon 
élete ellen, Pinnori, — Tibaldi, — most Orsini. De hisz 
ép ez szégyene e nemzetnek, hogy kebelében nem tá- 
mad ember, ki megváltani próbálná. Ez jellemzi a fran- 
czia jelen nemzedéket. Tűr, szenved, pirul, zugolódik, 
de nem mer moczczanni sem. Kivánja a szabadságot, de 
istene pénz s az anyagi élv. Bátorsága kihalt, erkölcsi 
méltóságának érzete elveszett, egy idegen nevet 5 esz- 
mét szolgál, meggörbült háttal mint a szkláv. 

Azonban őt büntetik most is, bár idegen követte 
el a merényt. Ez a megfoghatlan, a hatalom részéről, 
mely sujt, a nép részéről, mely állja az ütést. Minden- 

esetre ugy látszik, borul az ég, előszelei e jelek, a kor- 
mány kezdi fejét veszteni, a lánczokat tágitania kellene 
és szorosabbra vonja. A helyett hogy a felleget szélesz- 
tené, még süriti. 

Mi fogott volna történni? ez kiszámithatlan. A kor- 
mány hivatalos hivei számosak, a sereg neki le van kö- 
telezve, az 1855-iki törvény szerint a kormány eszközöl- 
vén a helyettesítést, az ilyen zsoldosok száma 50,000-et 
meghalad, sok tábornok az ő egyenes teremtménye, de 
az is igaz, hogy a nép elkeseredettebb mint nem volt 
1790 óta, ha nem szólhat is, érzi magában megaláztatá- 
sát, a kereskedés megakadt, a budget sulyosbodott, a 
tul sok vállalat a financzerőt régen tulhaladta, — min- 
denesetre borzasztó s véres leendett a tusa. Annál in- 
kább, mivel a kormány elbizván magát, a csapás vélet- 
len s váratlan érte volna. Azóta ismét rendezi magát 
előrelátólag. 

Külföldre mi hatása lett volna? az uj kormány föl- 
lépésétől fogott volna ez függeni. Annyi bizonyos, hogy 
Olaszországban kiüt a lázadás, nemcsak Nápolyban, Ró- 
mában, Lombardiában, de Piemontban is. § egy itteni 
előny visszahatott volna Magyarországra is. A muszka, 
ha ugyan tanult a multon, bizonyosan fuvandotta a lán- 
got, nálunk is, Törökországban is. Az angol Indiában és 
Chinával bajlódik, — igy a tűz egész Európát elönti vala. 
De mi sükerrel? ez kétséges, mert soha nagyobb fegyve- 
res erővel akormányok nem rendelkeztek. De ha 1848-ban, 
oly kedvező körülmények közt a szabadság megbukott, 
most miért ne győzhetne? Mindig a váratlan teljesedik. 

Békássy, hajdani vasi alispánnak s 1843-ki követ- 
társamnak fia jött ide. Csinos fiu, ékesen öltözik, jó gyer- 
mek, szálas is, — de mi üres agyu, mi könnyüvérü, 
mint nem gondol sem a hazával, sem a szeti, sem 

szenvedéseivel. Ilyen a mostani magyar ifjuság, szegény 
haza, árva nemzet! Megkisértem lelkében a hazaszerete- 
tet fellobbantani. 

Utazásomat pár nap alatt bevégzem, s mihelyt tu- 
datják otthonról velem, mi uton küldjem, elindítom. Je- 
lenjen meg e nevek valamelyike alatt: , Szíhalmi, Diós- 
győri, Tiboldi, Cserépváraljit, — mind borsodi falunec- 
vek, vagy ,egy megholt naplójából", a mint jónak 
látják. 

Lipolda név alatt hat hosszu párisi levelet küld- 
tem a Pesti Naplóba. Ők nem is felelnek, ismételt sür- 
getésinkre sem, de fölvették. Most hallom, hogy a lap 
febr. 20-án, 2 hóra, a kormány által felfüggesztetett. 
Csodálkoznak, hogy az ellenség igy bánik velök? ők 
roszabbul bánnak számüzött barátjokkal. 

A magyar aristokratia lelketlenségéről szóltam e 
lapokon. Van köztök egy nagylelkü is, báró Szina Si- 
mon, az ifju. Természetes, hogy kivétel, hisz ő nem ma- 
gyar eredetü, ha az volna, nem viselné igy magát. Alig 
van hét, hogy valami jeles adományozást nem tenne, és 
mind nemzeti szellemben teszi. Gazdasági egyesület, 
magyar szinház, műkiállitás, muzeum, magyar nyelv és 
iskolák uradalmaiban stb. Hallván, hogy magyar revuet 
akarnának kiadni, de félnek a veszteségtől, ő Csengeryt 
magához hivatá és biztosítá 1—3 évig minden veszteség 
ellen, kikötvén, hogy semmi szükséges kiadást ne saj- 
náljanak. Igy jelent meg a Budapesti Szemle. Első 
füzetében első az én czikkem: , Hunyadi János emléke- 
zete", mit még 1850-ben irtam. Száva nevet tettek alá. 
Miért e szláv viznevet, ők tudják "). 


t) Mi ugy tudjuk, a Száva nevet Szemere maga választotta 
magának. 

Márczius. 


Törökországi utazásomat e hó első napjain bevé- 
geztem. Áll XIX fejezetből, nekem, in 4-to, mintegy 
330 lap, letisztázva 556. Alkalom adván magát, Pestre 
el is küldtem Székelynek, s most várom a választ. Gö- 
rögországi utam rövidebb lesz, felényi, s talán beleszö- 
vöm a forradalom történetét, ez láttatni fogja a magya- 
rokkal, hogy nem kell kétségbeesni, meddig szenvedett 
a görög nép és számra mi kevés az, mégis szabad lett. 
A példa a legékesebb szólás. Olvasván ezt, mindenki a 
magyar harczra fog gondolni magában. 

Januárban a Siöcle-lapban Ubicini, — egy jeles iró, 
— az oláhokról irván, a magyar ügyről néhány sorban 
igen sujtó itéletet mondott. Lehetetlen volt rá nem felel- 
nem. Megirtam és a szerkesztőnek elküldtem. Csak két 
hét mulva jelent meg, a jan. 26-ki számban. Másnap 
Ubicini látogatásomra jött s bevallá, hogy ő a magyar 
ügyet nem tanulmányozta, s hajlandó tanácsomat kö- 
vetni, t. i. hogy a keleti dolgokkal foglalkozván, mint 
annak kiegészitő részét a magyar kérdést is tanulni fogja, 
Ohajtandó, hogy tollát megnyerjük, ő az oláhok mellett 
több munkát irt, és jól ir. A magyar ügyről franczia 
nyelven egy valamire való munka sem jelent meg, ellen- 
ben szláv és osztrák érdekben több, ezért mondám czik- 
kemben, hogy ki a magyar ügyet megirja, , celui fera 
une nouvelle découverte pour le public francais", — mit 
a Siecle szerkesztősége rosz néven vett. Hiuságát bántá 
e népnek, — de igaz. 

Több oldalról tudaták velem, hogy a czikk meg- 
győző volt, én azért is irtam, hogy a figyelmet a ma- 

gyar ügyre vonjam, melyről a lapok folyvást hallgatnak. 
Végre a világ rólunk teljesen elfeledkezik. 

Leveleimet a Pesti Naplóban nem folytatom, Ke- 
mény három levelünkre nem felel, bár már Lukács ál- 
tal is emlékeztettük, bár a küldötteket fölvették — a 
mint hallók olyantól, ki itt olvasta; de más akadály is 
közbe jött, t. i. a Pesti Napló febr. 23-án két hóra fel- 
függesztetett. Sajnálom, hogy e reményem is dugába dőlt, 
kedvvel dolgoztam a párisi leveleken, hasznom is leen- 
dett belőle (miből titkos terheimet fizethettem volna, 
miket ama gazember hitetlensége rám zakkantott), de a 
mihez én fogok, minden roszul üt ki, — talán a velem 
érintkezés az ok, hogy a P. Napló felfüggesztetett, s bánt 
mindenek felett az, a mint Kemény viseli magát irá- 
nyunkban, udvariatlanul, hidegen, hogy egyebet ne 
mondjak. 

A mult hóban Charlestonban pörünkben itélet ho- 
zatott. Azon actiák felett, miket ama gaz, Boldin, ello- 
pott. 25—28,000 francot ér. Nagy nyugtalansággal várjuk 
az eredményt. Lehetetlen, hogy isten elhagyjon, érzékeny 
seb lenne rajtunk, s kivált rajtam, ezt is elveszteni. 

Nem emlitém, hogy a mult évben a persa követtel, 
Ferruk khánnal megismerkedém, többször voltam vele, 
egyszer nála is. Finom modoru, szép ember, tele nyájas 
és elmés feleletekkel. 


April. 


Orsini ügyében Bernard, egy franczia menekült 
Londonban, pörbe fogatott. Ő hozta Brüsselbe a graná- 
tokat, s ő vette a mercure fulminantehoz szükséges sze- 
reket. Esküdtszék elébe állíttatván, fölmentetett, mely 

itéletet az auditorium tapssal fogadta. Az angol nép gyű- 
löli Napoleont, nem a nevet, nem az embert, de a zsar- 
nokot. Palmerston a franczia kormány sürgetésére uj 
törvényt inditványozván, csufosan megbukott. De Bel- 
gium és Piemont engedett a franczia nyomásnak s tör- 
vényeit megváltoztatja. 

Azonban a piemonti szabad lapok keményen irnak 
Napoleon ellen. Velenczében a tanulók Orsini lelkéért 
titkos misét mondattak, gyermekeinek aláirást, nagysze- 
rüt csinálnak, Brutusnak nevezik, szóval ő mint hős és 
nem mint gyilkos említtetik. 

Kezdetben tarték tőle, hogy Orsini határozatának 
nagyságát a világ nem fogja fel, de ugy látom, igen, 
Angliában, Belgiumban, Piemontban, hol a sajtó szabad, 
meleg szavakkal magasztaltatik ő, ki magát az európai 
szabadságnak feláldozta. Francziaországban a zsarnokság 
kegyetlenebb, január 14-ke óta több százat itélet nél- 
kül a gyarmatokba deportáltak. Ez aztán nem gyil- 
kosság! 

Lórodi, egykori miniszteri tanácsosom, Omer basa 
mellett segéd volt mint alezredes, Nusi Bey név alatt. 
Vele Aleppóba utazván, az arabok megtámadták, s hat 
golyó találván, megholt. A számüzöttek ellen van a fá- 
tum is; mennyi elhalt egymásután, Bem, Beöthy, Bat- 
thyány, Kemény, Lukács, Tölgyesi. Sajnálom Lórodit, 
bár hálátlan s önző volt, leveleimre, miket hazámfiai ér- 
dekében irtam neki, nem is felelt, pedig rajtok segithe- 
tett volna. 

Mind több-több magyar fordul meg külföldön, kik 
mernek meglátogatni. Békássy, Degenfeld, Nagy János, 
Szabó Sámuel, Fábriczy, Batizfalvy, Bulyovszkyné, a je- 
les szinésznő stb. Fájdalom, bennök sem tudományt, sem 
törekvést nem találok. Nagy része a multat, a hazai mul- 

tat sem ismeri, a kor szellemét ritka fogja fel, minden 
érdemök abban áll, hogy az osztrákot gyűlölik. De ez 
negativ, egyebet várnék tőlök, azt, hogy az ipar terén 
használjanak és a művészetén, miután a politikain nem 
használhatnak. Szellemi tevékenység biztosíthatja a ma- 
gyarnak azon vezéri szerepet, mit eddig politikai elő- 
nyeinél fogva birt. Csaknem az összes uj nemzedék 
erélytelen, felületes, röst, szűkkeblü, az élvet szereti, a 
munkát nem, szenvedélyei vannak, nem eszméi, nem 
ideáljai. 

Szegény Dinám ujabb betegsége ismét meggátolt 
munkámban. Keveset olvashattam, de nem irtam semmit. 
Pedig e hóban görögországi utamban messze haladhat- 
tam volna. Néhány verset irtam, mit utamba talán be- 
szőhetek. i 

1. Mi most, mi most ez uj Görögország . . 

2. Hazámba vágyok én, akármerre járok . . . 

3. Magas bérezen, szellős tetőn . . . 

4. Mignon, Goethe után. 

5. Bujdosó. 

Bujdosó fölött itt felhőtlen nap ragyog . . . 

6. Thermopylék. 

Éjjel volt, csillagos, holdvilágos éjjel . . . 

7. Delphosz. 

Ősidőknek szent vidéke . . . 

8. Komám asszony, komám asszony . . . 

Ezeket irtam, midőn napközben egy pillanatra ki- 
mentem dolgaimat végezni s az ujságlapokat olvasni. 
Mert kell, hogy elmém mindig foglalkozzék valamivel, 
dolgozni, gondolkozni az annyi mint élni, a munkátlan- 
ság megölne. 

Május. 


Dina fájdalmai, miután sok orvosságot, sok köpölyt, 
kenőcsöt, fürdőt használt, csak e hóban kezdnek szünni. 
E hó közepe felé kelt föl néha, s ehetett a nélkül, hogy 
az étel neki fájdalmat okozott volna. Igen meggyöngült 
s megfogyott, Naudin orvoson kivül tanácsolt még Ros- 
tán és Dubois. A daganat még mindig megvan, de nem 
fájdalmas, kivéve ha emel vagy hajlik. Csak most mon- 
dák, hogy betegsége halálosan veszedelmes volt. Minden- 
esetre kell, hogy valami fürdőbe menjen. 

A hó végén Gizelt elválasztók az emlőtől. Épen 
helye akadt a dajkának, s a dolog hirtelen történt. Dina 
félt tőle, Irénkére emlékezvén, kinek halála a választás- 
kor történt, de minden könnyen és szerencsésen ment, 
Gizi dajkáját: egyszer sem hivta, evett jól, vig maradt, 
sőt midőn néhány nap mulva a dajka eljött, meg sem 
ismerte. Ez már egy kis hálátlanság volt, nem ismerni a 
mellre, melyen 14 hónapig függött. Gizi szép gyermek, 
kedves, hizelgő, de nyughatatlan, kiabáló, türelmetlen és 
röst, mert még mindig csak csuszkál, járni nem akar. 
Nemcsak nekünk örömünk, de a ház összes lakóié is, 
midőn a kerti udvarba kiviszik, minden feléje szalad, 
vele játszik, mulattatja, — ezért oly türelmetlen ha min- 
dig nem mulattatják. 

Pcstről, utazásom iránt, levelet még sem kaptam. 
Ez megfoghatlan. Dina betegségén kivül ez is az oka, 
hogy nem dolgozom, — hiában senki se szeret dolgozni. 
De sokat olvastam, előbb könyveket, általok emlékeimet 
föleleveniteni, utóbb költőket olvastam, kivált francziá- 
kat. Alig tudnám okát megmondani, de nekem a fran- 

czia költők nem tetszenek. A nyelvben nincs semmi köl- 
tőiség, már előre tudom mi rím fog jönni, érzelegnek 
a nélkül, hogy éreznének, tele vannak szellemmel, de 
deklamálnak, néha bölcselkednek, de mindez nem olvad 
össze azon költőiséggel, mint azt a régi görögöknél s a 
németeknél is feltaláljuk . . . 

Nem lévén sem léleknyugalmam, sem kedvem va- 
lami nagyobbon dolgozni, szabad pillanatimban verseket 
irtam. E hóban 23 darabot irtam, rövidebbet vagy hosz- 
szabbat, a mint jön reggel, vagy este, vagy midőn a vá- 
rosban járkálok, az én fejem mindig foglalkozik, s néha 
mig egy látogatásból másba megyek, a vers fejemben 
kész, csak le kell irnom. Leginkább a hazáról irok, a 
honvágy az, a mi epeszt, ez örökös fájdalom az, mi 
százféle költői alakba öltözik, — hazai képeket emléke- 
zetből rajzolok, életem eseteire visszaemlékezem, panasz- 
kodom a rajtam elkövetett igazságtalanságokon, nézetei- 
met mondom el az életről, tanácsot adok, néha dévaj- 
kodom. A 

Czimeiket sok lenne ide irni, minden lap magán 
hordja a napot, melyen irtam. 

Végre Amerikából az ügyvéd levele megérkezett 
és az itélet. Vesztettünk. Az ügyvéd maga azt mondja, 
szégyenli az itéletet, de az vigasztalja, hogy fölebb vivén, 
meg fog változtatni. Első instantiában egy biró itél, ap- 
pellatában négy, de az a baj, hogy a négy között ül 
amaz egy is. Nem mertem Dinának ezt megmondani, ki 
még mindig szenvedő. Azon töröm fejemet, mit lehetne 
s kellene tenni? Igazságunk világos, csak attól függ, a 
biró bir-e józan észszel. 25000 fr. forog kérdésben, 
mi mostani helyzetünkben nekünk igen sok. Kellemetlen 
a dologban, hogy a fölebbvitel uj költséggel jár. Csak 
januárban fog benne uj itélet hozatni. 

Mindent elkövetek, hogy megapadt kutforrásainkat 
neveljem. Otthoni barátimhoz is fordultam, vagy nem fe- 
lelnek, vagy csak tagadólag. Utazásomtól reményltem szép 
összeget, — elküldtem, de a válasz késik. Borral, tokaji- 
val, akarnék üzletet kezdeni, b. Vay M. küldött egy hor- 
dóval, — más nem, többet felhivtam. Ezt ugy tekintem 
mint hazafiui vállalatot is, most hiréből ismerik e bort 
csak, ha jó s jutányosan adatik, évenkint 20—40,000 
palaczkkal el lehetne adni, mi jól esnék a Hegyaljának 
és magamnak is használhatnék vele. De ehhez némi tőke 
kellene vagy hitel, hogy t. i. a küldeményt havak mulva 
fizetném. 

Ide érkezett Szabó Sámuel, ki Marosvásárhelytt a 
chemiát fogja tanitani. Jeles fiatal ember, tevékeny, is- 
meretei alaposak. Sokat várok tőle. Első fiatal ember, 
kiben, 9 év óta, örömem telt. .A többi mind csak elszo- 
moritott. Valamennyin a sülyedés beteg jeleit ismertem 
fel. Ezek, — sohajtám magamban, — a hazát nem fog- 
ják megmenteni, érzelemben szűkkeblüek, ismeretben 
szegények lévén. 


Junius. 


Hogy Dina végképen kigyógyuljon, fürdőbe kell 
mennie. Rostan Vichyt ajánlotta, Balassa Creuznachot, 
miután azt hiszi, a lép-baj a fejbajjal kapcsolatban van. 
De Miminek is szükséges e viz, mert ő mindig nervosa, 
náthás, száját kénytelen nyitva tartani. E szerint, min- 
dent összevéve, elhatároztuk, hogy Creuznachba menend. 
Báró Dubois az orvos megkérte, leányát, kinek lábán 
havak óta sérv van, vigye magával, s igy Dina, Mimi, 
Gizel, egy cseléd, ezenkivül Dubois Mari, szobaleánya, 

egy barátnéja s egy inas kiséretében 22-én elmentek. 
Köln felé mentek, onnan a Rajnán fognak utazni. 

Én, Kánya Mari s egy cseléd itt maradtunk, mi- 
után nekem tavaly a porosz kormány az utlevelet meg- 
tagadta. 

A lapokból látom, hogy Pesten Szontagh Gusztáv, 
nyugalmazott kapitány, jó hazafi, jeles tudós, kedves tár- 
salgásu ember, meghalt, mint Bártfay László is, ki szinte 
akademiai tag volt. Meg-meghökken az ember, midőn jó 
ismerősei a földről eltünnek, — oh, én már annyit lát- 
tam eltünni, — de ilyen jeles emberekben a haza és az 
irodalom is veszt, s ezeknek minden erőre oly nagy 
szükségök van. Béke hamvaikra. 

Mig Dina készült utjára, mig a sé tervek közt 
multak el, mig naponként vártam Székelytől kéziratom 
sorsáról a levelet, mig az amerikai pör ügyén törém fe- 
jemet, keresve a módot azt megnyerni, mig más apró 
financzialis bajokkal küzdtem, dolgozatom fenakadt, nem 
haladt elő, néha ezt, majd azt töredékesen olvastam, s 
ha néha magamban valék, verseket irtam fejemben, s 
aztán papirra tevém; e hónapban 17 kis költeményt ir- 
tam, p. Puszta templom, — Ellen s barát, — Emlé- 
kezzél, — Halad a világ, — Hazafi stb. Minden egy 
ilyen panasz után kebelem megkönnyül, egy-egy köny- 
csepp az, mely szememből lepereg. 


Julius. 


Creuznachból nem a legjobb hireket kapom. Ugy 
látszik, Dinának a fürdő nem használ kellőleg, maga az 
orvos azt mondja Carlsbad vagy Vichy jobb lett volna. 
Másrészről, igaz, fejbaját is figyelembe kell veríni, bár 

most abban nem szenved. Hozzájárul, hogy Miminek e 
fürdő hasznos, — és ezuttal mi Duboist, ki annyit tön 
érettünk, lekötelezzük, leányát Dina magával vivén. 

Utazásomat nem folytatom, minden kedvem elve- 
szett, mert sem Klein nem ir, ha a kéziratot átadta e, 
sem Székely, ha a Sajtóban megjelen-e? Hiában dolgozni 
kinek volna kedve? De még jobban bánt azok hanyag- 
sága, kik négy hónap óta még csak nem is tudósitanak. 
Pedig Heckenast hivott fel, Székely a közbenjáró — ki 
patvaristám volt, mint szegény árvát fogadtam fel. 

Macaulay angol történetét olvasom. Méltán hires 
munka. Rég kivántam olvasni, talán használhatom mint 
formát, melyben a magyar forradalom története feldol- 
gozható. Könnyü, tartalmas, bonczoló, — de nagy stu- 
dium eredménye, s mi sok segédeszközzel birt! Külön- 
ben is ily nagy nemzet történetében minden érdekes. 
Ő maga nem volt volna képes: a mi történetünknek 
annyi érdeket adni. 


Augustus. 


E hó végén Dina visszajön és Gizi, — de Mimi 
Creuznachban marad, Engelmann orvos házánál, onnan 
fog egy nevelőintézetbe járni, melyet az orvos egy ro- 
kona, Engelmann Sophie igazgat. Én kivántam ezt, de 
Dina hozta elő, részint mert Mimi németül tanul meg, 
részint mert az ottani lég neki jót tesz, nervosa lévén ő, 
s orra kissé dugult, végre mivel Mari itt nem volna ké- 
pes őt nevelni, tanult leány, alapos, jó, művelt, de mo- 
dora nincs gyermekkel bánni, ő és Mimi mindig nchcz- 
telnek egymásra. Ez örökös pörlekedés fogott volna 
lenni, s nekünk mindig biráskodnunk kellett volna. Rég 

meggyőződtem, mikép Mari tanitani való, nevelni nem, 
kedély nincs benne, de sok érzelgés, minden szót nehez- 
tel, sir mindennap ok és alkalom nélkül, bár 28 éves, 
egy valóságos gyermek, kár értte, mert alapos és sok 
ismeretekkel bir. 

De ép azért, hogy. én is megitéljem a háznépet, 
hol Dina hagyni akarja Mimit, kivánja, menjek oda. 
Saját nevem alatt nem utazhatom Poroszországba, tehát 
más név alatt akartam menni, öt módot kisérlék meg, 
egyik sem sikerült, ha egy magyar szavát csufosan 
meg nem szegi, egy hatodik mód ment volna, de igy el- 
késtem. Nekem a magyarok, kiket lekötelezek, mindig 
igy fizetnek, — s a seb, mely tőlük jön, kétszeresen 
fáj, nem akarom megvetni őket, de szeretném ha irán- 
tok közönbös tudnék lenni. Ez ember váratlan bánás- 
módja is igen fájt, mit nem tettem értte?! 

Szóval, el nem utazhattam. Dináék, Gizi és Mlle 
Dubois 26-án jöttek vissza. Gizi megnőtt és kövéredett, 
s a mit csodáltam, megismert. Dina nem roszul néz ki, 
az utolsó két hétben jobban érzette magát. Dubois Mari 
mankó nélkül jár, bár nehezen, de a javulás ösvényén 
van. Csak Mimi nem jött vissza, Dina busul, — ő elég 
könnyü szivvel maradt ott, ilyen a gyermek, s azóta 
"Dina is nyugodtabb. Ő örült visszajönni 10 hét mulva, 
mintha haza jött volna, pedig Páris nekünk szám- 
üzési hely, de hol az ember fészke, ott a nyugalma. 

Irtam pár verset: Tokaj; — 1858-ki névnapomon. 


September. 


E hóban itt fordult meg dr. Bogdán Tivadar Gö- 
mörből, s több ismerőseimről hirt mondott. Jó ember, a 

szülészség miatt jött ide, de nem marad itt, Prágába 
megy, — késő kapta meg lakomat, igy nem soká lehet- 
tem vele. 

De még nagyobb örömet okozott nekem Balassáék 
kijövetele, a professoré, ki a leghiresebb orvos, Emilia 
testvéreé, ki nőm barátnéja, s Istváné, ki az első ügy- 
védek egyike Pesten, egykori udvari agens, Gizi ke- 
resztapja s Dina legérdemesb barátja, ki ügyeit viszi ott- 
hon ép oly hűséggel mint nagy szerencsével. Én őt 
otthon egyszer láttam, soha sem beszéltem vele, tehát 
igen örültem láthatni, ide-oda vezethetni s barátsági vi- 
szonyba lépni vele. Neki mi igen sokat köszönhetünk, ő 
maradt egyetlen barátunk, — a régiekből egy sem. Mint 
Dina leirta: szerény, egyszerü, gyöngéd férfi, de nem 
szótlan mint véltem, sőt életvidor, szeret látni, élvezni, 
minden érdekli. Ha otthon tartózkodó, a nehéz viszonyok 
közt, itt közlékeny, sokat beszélt, s látom, hogy becsü- 
letes, hiv hazafi, jobb sok nagyszájunál. Szóval, olyan 
ember, milyennek a férfiut szeretem. 

Testvére a professor is igen kedves, még élénkebb, 
öröm s élv, de egyszersmind a munka embere, 8 napig 
voltak itt és mindig együtt voltunk. Dina boldog volt, 
e volt vágya mindig, őket, kivált Pistát, itt látni, szive- 
sen fogadni s beszélni az otthoniakról. 

Kaptam Balassa által a Sajtó sept. 4-ki számát is, 
melyben Keleti utazásom Száva név alatt megindult. 
De mindjárt az első fejezetet elhagyták, bizony ok nél- 
kül. Benne mint egy nyitányban a műnek alaphangját 
penditém meg, egy bizonyos bánatot, — de a számüzötti 
bánatot egy családi fájdalommal cseréltem föl. Azt hi- 
szem, ebben az osztrák policzia sem ütközhetik meg. 
E nélkül a munkának lelke hiányzik vagy legalább szine. 

Most tehát Görögországba fogok, mit eddig halaszt- 
gattam. 

Egyszersmind a tokaji borüzleten töröm fejemet. 
Többször irtam Vay Miklósnak, ő is felelt többször. 
Czélom: jót s jutányosan adni a hamisitott he- 
lyett, mit méregdrágán adnak. Teszem hazafiságból, de 
jövedelmi számitásból is.  Valamikép helyre kell pótol- 
nom nőm veszteségét, 150,000 francot. 2000 palaczk adna 
6000 fr. hasznot, nagyba véve. Irtam Vaynak, ha a to- 
kaji boregycsület, melynek ő elnöke, Debbeld itteni ke- 
reskedő nevére, hiteles raktárt nyitna, miután nevemre 
nem lehet, — ő az eszmét helyesli, s Debbeld, felhivá- 
somra, megtette az ajánlatot. 


October. 


Egy lapban olvasám, hogy régi tanulótársam, Me- 
zőssy László, vig ifju, eredeti kebel, szenvedélyesen és 
országos sükerrel foglalkozik a tokaji borral. Főleg mhi- 
vel Vay M. nem teljesiti a mire kértem, legalább nem 
elég erélylyel, irtam Mezőssynek, ki egy örömtelt, szives 
választ küldött. Ő mindenre kész, ő teljesit mindent, 
neki van. készlete, ötven raktárt nyitott az országban, 
nem annyira hogy nyerjen, mint hogy a tokaji bor hi- 
telét helyreállítsa.  Lelkesedve ragadta meg tervemet, s 
most várok tőle 3 hordó bori és 250 palaczkot. Itt pe- 
dig lépéseket tettem s felhivást már több oldalról kap- 
tam. En üres óráimban számolgatok mint a paraszt asz- 
szony, ki tojásait a vásárra vitte. De a sors képes min- 
den terveimet feldönteni, — nekem a 2 X 2 nem négy, 
igy bán ő velem. 

Bele fogtam görögországi utam leirásába, 18-kán. 
S haladok gyorsan, bár Heckenasttól levelet vevék, hogy " 
21 számban adván Törökország egy részét, az egé- 
szet mint könyvet akarná adni. Hanem hozzá teszi, az 
irodalmi vállalatok nem mennek, tehát sokat ne várjak. 
Ez bántott. Először mivel ő ugy hivott fel, hogy uj- 
ságban adandja, ivét számítva per 50 pft., két annyival 
mint mennyit másnak ád. Most ime megszakasztja, és 
ő beszél könyvi kiadásról, de hozzá teszi, ne kérjek 
sokat. Aztán ő tartozott volna mind adni lapban, nem 
darabonként. Azt felelém neki: én szavában biztam, ha 
tetszik vegye hasznát helyzetemnek, t. i., hogy bár mit 
tesz, jól tudja én nem pörölhetek ellene. 

Ez uj fordulat bántott, azonban dolgozom, ha nem 
ő, kiadja más. A Vasárnapi ujság azt mondja egy helytt, 
szólván a tárczai jeles dolgozatok ki nem adásáról: 
nAzt halljuk még Heckenast sem akarja külön kiadni 
Száva Keleti utazását, mely irodalmunk legeszmedusabb 
s legszellemteljesb termékei közé tartozik." 

Mi jelent meg a sajtóban belőle? nem tudom, sem 
Heckenast, sem Székely, sem Balassa nem küldte ki a 
számokat, bár mindeniktől vártam. 

Nem régiben ismerkedtem meg Griszával, ő is ma- 
gyar emigrans, hajdan ügyvéd, 1849-ben kapitány volt, 
bár részese a komáromi capitulatiónak, nem akart ott- 
hon a szolgaságban élni, Amerikába ment; most itt lakik 
öt év óta, s mint forditó tartja nejét és négy gyerme- 
két. Én örülök, ha magyart látok, s még jobban örü- 
lök, ha magyart a népből látok, s nem az urakból. Ő 
elszigetelve élt itt, létéről a többi magyar nem tudott, 
én fedeztem fel. Különös, hogy engem a világ hideg- 
nek tart, ki szivből szeretem az embert, tapadok a jó- 

merősöm, kinek nem szolgáltam volna, bánt a hálátlan- 
ság, de hálára nem számolok. S bár annyian bántak 
velem roszul, philantrop vagyok most is, és az mara- 
dok holtomig, — mint a rózsa rózsának, némely fű sza- 
gosnak született, én sem vetközöm ki természetemből. 
Eszem mást hiában lát, bár jól látom, ösztönömet kö- 
vetem , lelkem vigasztal ha szomorit a vég. 

Grisza "hidegebb ember.  Többel összeköttetésbe 
hoztam, de ő csak magányosan él. Pedantnak találtam, 
de solidnak. Most lépéseket tevénk Dinával egy elnök- 
nél, hogy esküdt forditóvá neveztessék. Erre Grisza 
is felmelegült, — első jó hir, mondá, mit hall 10 év 
óta, ha sükerül, sorsa biztositva lesz. Szép négy apró 
gyermeke van, neje kunsági, csak magyarul beszél. 

Földváry is magyar menekült, az is visszavonult, 
puha természet, 8 hóban látjuk egyszer. Kereskednék, 
de pénze nincs, sem ismerete, sem erélye. A mult héten 
váltó miatt a Clichybe zárták. Bár alig volt 300 fran- 
kunk, 150-nel kiszabaditottuk, — felénk se jött. Nőm- 
nek nehezen esett, — én már megszoktam a magyarok 
háláját. 

Valamennyi embereiknél, grófnál s urnál többet ér 
Drakulics , egy műasztalos (ébeniste), ki 1848-ban ván- 
dorolt ki, s ki szabad akaratból nem megy haza, mert 
jó hazafi s republikánus. Ez mindennek szolgál, ő maga 
a készség és elismerés, ő a természet hű embere. Leg- 
szivesben látom házunknál. Eleinte Dinának nem tet- 
szett a csiszolatlan, bár nem darabos, sőt tapintatos 
ember, kedvelli ő is, jobban mindea másnál. 

November. 


Mészáros a mult hó végén New-Yorkból Angliába 
megérkezett. Öt évet töltvén ott, mint amerikai polgár 
volt menendő Genfbe, hol a Puky-féle nyomdában mint 
részvényes vett volna részt. Megigérte, hogy miattunk 
Párison ált veendi utját, mindennap vártuk, valahány- 
szor haza jöttem, mindig azt reményltem, ő lépend 
előmbe. Ludwigh azt irá, Angliában mulatozik. És ime 
19-én kapok két levelet, Mayertól és Vukovicstól, mely- 
ben olvasom a szörnyü hirt, hogy november 16-án d. u. 
51/2-kor meghalt, Eywoodban, Herfordshireben, Lady 
Longdalenak Teleki Sándor anyósának birtokában. 

October 25-én ért Liverpoolba, s már roszul volt. 
Régóta mérges fekélyek voltak testén, carbuncle-nek 
nevezték az orvosok. Ő a homoeopathia hive, s annak 
gyakorlója lévén, maga magát gyógyitá; ide érkezvén 
t.i. Angliába, homoeopatha orvost nem kaptak mindjárt, 
s mástól orvosságot bevenni nem akart. Eleinte beteg- 
ségét a tengeri ut bágyadtságának vélték, s ő ebédelt, 
feljárt, szivarozott, de fáradt volt, csak 13-án kezdett 
napról napra hanyatlani. De 14-én még fen volt, dohány- 
zott, tervezett utjáról hol mennyi napot fog tölteni, hanem 
a láz rajta meglátszott. 15-én megegyezett abban, hogy 
a helybeli nem homoeopatha orvos megvizsgálja, ki baját 
gyógyithatlannak nem találta. Azonban e napon három- 
szor ájult el, s az utolsó után ágyba vitetvén, abból 
többé fel nem kelt. Pedig reggel még levelet diktált 
Czecznek, ki ott volt, és még Vukovics. Este a hely- 
beli orvos azt fedezte fel, hogy M.-nak szivbetegsége 

16-án még evett, de a láztól már nem volt mentt. 
Többnyire összevissza beszélt, mindenféle nyelven, min- 
dig utazott, azt kérdezte, melyik állomásnál vagyunk: 
siess, mert öt percz mulva indulunk. 2 óra után be- 
széde megszünt érthető lenni, kétszer dalolni kezdeti. 
51!/2-kor mult ki. Eltemettetett 20-án, s miután a Titleyi 
templomban a halott megáldatott, annak udvarán egy 
sirba, Lady Longdale egyik ősének sirja mellett, lebo- 
csáttatott. E derék asszonyság fizette az orvost, 10 gui- 
nee, és a temetési költséget, 50 fontot. A gyászvivők 
voltak : Vukovics, Czecz és Szabó Imre, — ez utóbbi- 
nak szegény jó Mészáros nem örült volna, mert ő talán 
senkit se gyűlölt csak Görgeit, s ennek ördöge Szabó 
Imre volt. 

Vagyonát a mi van, rokonainak küldik, ruháit a 
szegényebb menekültek közt oszták el, Mémoirjait, 70—80 
iv, előre Genfbe küldte Pukyhoz, s a mint tudom, ő 
azokat meg is tartja, ürügye van rá. T. i. ő általa, 
küldetett Mészárosnak az uti költség, és Mészáros külö- 
nös előérzetnél fogva utolsó, elindulását jelentő levelé- 
ben testamentomilag ir, rendelkezvén vagyonáról halála 
esetében, s az utiköltség fejében emlékiratait Pukynak 
hagyván. Puky elfoglalta azokat, bár nem ő adta, ő 
csak átküldte a pénzt, — mit a jó öreg nem tudott. 

Minket halálának hire igen elkeseritett. Dina, 
ki őt igen szerette, könnyeivel siratta meg. Oly közel 
valánk ahhoz, hogy öleljük, karjainkból ragadta ki a 
halál. Áölatatos ember volt a makacsságig; sok isme- 
rettel birt, de alaktalanul; vezérnek nem volt szeren- 
csés , TÖRET erélye s dicsvágya hiányzott, de ép e hiány 
nála sok jó tulajdon által pótoltatott; ha irt, nehéz volt 
érteni, de nem kellemetlen olvasni, társalgása kedves s 
vonzó volt, mindig vig, mindig nemes, mindig humor- 

teljes, dévaj, — adjuk hozzá, hogy a magas, szikár, 
őszbe vegyült szakállos férfiu imponáló alak volt, s kü- 
lönösen vonzó a szabatos, barna szinü, mondhatni szép 
arcz, melyben a becsületes ember, a nemes lélek, az 
önzetlen kedély magát olvashatólag visszatükrözte. 

Irt magára egy epitaphot is, mely őt, a mint élt, 
a milyen volt, egészen jellemzi. Latinul és magyarul 
van irva; kedélyes dévajság, de nem kétlem, hogy ő 
azt komolyan vette, s ohajtása, hogy azt sirkövére 
messék. 

Mindjárt este irtam néhány sort Mészárosról a la- 
pokba, többet nem lehetett, nem vették volna fel, a 
magyar ügy nem oly népszerü mint az olasz, a franczia 
ezt mint latin fajt rokonának tartja, sem oly befolyás- 
sal nem birunk mint a lengyelek, kik emigransok a 
mult század óta, s közttök sok gazdag s befolyásos 
ember van. 

A Presse azonnal fölvette, itt adom. 

Havin, a Siécle directora csak késő, egy ismerő- 
söm közbevetésére, Picardéra, ki ügyvéd, a lap igaz- 
gatója, és Páris ellenzéki követe most. Megjelent 
benne december 6-án. 

A Kölner Zeitung nov. 30-án vette föl, de egyet- 
mást kihagyván, — most alkalmasint bejárhat Austriába, 
s fél azt kellemetlenül érinteni. 

A Timesbe Vukovics irt, az rövid életrajz, ténye- 
ket sorol elő szárazon, nem jellemrajz. 

Horn a Journal des Débatsba akart irni, nem je- 
lent meg, jele hogy nem vették fel, pedig ő a lap dol- 
gozótársa. 

A ,La Presse" közleménye. 


nMagyarorszság volt hadügyministere Mészáros al- 
tábornagy meghalt. Legkitünőbb számüzött-társai egyike, 
Szemere Bertalan, ez alkalomból a következő sorokat 
intézi hozzánk, melyeket közölni sietünk. — Pauchet E. 

nA magyar emigrátio, bár számra csekély, már sok 
tagját vesztette el. A lovagias gróf Batthyány Kázmér 
Párisban halt meg; Bem tábornok, küzdelmünk hőse, 
Aleppoban; Beőthy Ö., a nagy szónok Hamburgban; a 
vitéz báró Kemény F. Londonban; a bátor Pragay (?) 
Cubában lövetett agyon; a derék Lórody Ázsia sivata- 
gain veszett el. Egy szóval alig van a világnak oly zuga, 
hol egy két barátot ne kellene siratnunk. 

S legközelebbről, november 16-án, ismét egy nagy 
érdemü embert vesziténk el. Mészáros Lázár altábor- 
nagy hirtelen halt meg Eywoodban (Herefordshire) An- 
gliában, alig érkezve meg az Egyesült Államokból, hol 
utolsó öt évét tölté. Szándéka volt Genfben telepedni 
meg, e szintoly szabad földön, mint az a honnan jött, 
de sokkal közelebb annál szeretett honához, s ez az 
egyedüli ok, mely őt arra birta, hogy visszatérjen 
Európába. 

Csak hatvankét éves volt. Fiatal korában katonai 
pályára lépett, s minden rangfokozaton dicsőségesen át- 
menve, soká volt vitéz ezredese egy vitéz magyar 
huszárezrednek. Mikor 1848-ban Magyarországban a 
felelős kormány megalakult, őt, mint tábornokot hivták 
meg a hadügyi tárczára. Sem hely sem idő mind azt 
elsorolni a mit tett, akár mint minister, akár mint had- 
testparancsnok; elég legyen itt sirja fölött kimondani 
annyit, hogy soha senki polgári kötelességét jobban 

nem teljesitette.  Hazafisága, szabadságszeretete, lelkiis- 
meretessége a demokrat elvekért való küzdelemben, ra- 
gaszkodása a nemzeti ügyhöz, annyival csodálatra mél- 
tóbbak, mert egész életét az osztrák hadseregben töltvén, 
még sem habozott egy pillanatig sem hazája ügyéhez 
, csatlakozni, midőn azt veszélyben forogni látta. Nagy 
katonai és tudományos képzettséggel bíró ember létére, 
1843 óta a magyar akademiának is tagja, lángoló haza- 
fisággal ritka tevékenységet egyesitett magában.  Min- 
denütt kitüntette bátorságát, mint szónok a parlamenti 
küzdelmekben, mint katona a harczmezőn; de minde- 
nek felett a jellem erkölcsi tulajdonai által tündökölt, 
az önzetlenség, igénytelen szerénység s teljes önmeg- 
tagadás által, szivesen háttérbe vonult, ha a közügy 
kivánta, s mindig jelen volt a veszély pillanatában; a 
veszélyes dicsvágy szomját ő nem ismerte. 

Mint magán ember, a legszellemesb modorral birt; 
kedélye vidám, zavartalan az élet minden körülményei 
s annyi sorsváltozások között; a fényes haderő élén 
ugy mint a számkivetésben Kutahiában, fehér fürtei 
alatt is szive mindig ifju maradt. Egy tekintetben sze- 
rencsésnek is mondhatjuk: soha sem voltak személyes 
ellenségei; még az osztrák hadseregben maradt régi baj- 
társai sem gyűlölték, bár harczoltak ellene; ellenkezőleg, 
nem szüntek meg őt becsülni és szeretni. 

Bizonyára nem birt egy Washington szerencséjével 
sem dicsőségével, de igen tiszta lelkével s nemes szivé- 
vel. Jól esik remélnünk , hogy egy ily ember, polgár, 
harczos és vértanu, nem fog az idegen földben minden 
emlékkő nélkül nyugodni, legyen az bármily szerény, 
melyet minden igaz magyar, ki Angliában utazik, ke- 
gyelettel fog fölkeresni, — addig is, mig hamvai egy- 
kor, s talán mihamarabb, visszatérhetnek a régi sza- 

bad és független Magyarországba! Csak ott lehet neki 
jó nyugalma s ott kell nyugonnia ! 


Szemere Bertalan, 
volt magyar minister. 


Páris, 1858. november 20-án." 


Végre kaptam Heckenasttól levelet, azt mondja, 
eddig 21 lapszámban (a Magyar Sajtóban) 6000 sor- 
nál több jelent meg, s diját küldi. Különben azt állítja : 
ő épen könyvben ohajtá kiadni, erre ajánlkozott, — de 
nálam van Székely levele, ki akkor ellenkezőt ira. Mint 
könyvért 1000 frankot ajánl, — mi nevetséges ajánlat. 
A másolásért kellene fizetnem 400 frankot, egyéb ki- 
adásaimról nem szólván, utazási költségeimről épen nem. 
Külföldi utazásom 1840-ben nekem tisztán 6000 írank- 
nál többet adott, 2-ik kiadásáért 1500 frankot kaptam, s 
a könyváros mint ajándékot vette. A két utazás érdeme 
közt, mint az iró állása közt is, akkor és most, ég és 
föld a különbség. j 

Nem feleltem neki , hanem Mocsáry Lajosnak irtam, 
nézne körül a kiadók közt, 1000 pfítért olcsó, 800 pítért 
ajándék. 

Mocsáry a nemzetiségrőli munkáját küldte meg. 
Ugy látom levelem folytában irta, felelet Eötvös J. két 
kötetes munkájára, melyben a nemzetiséget igy definiálja : 
az törekvés más fajok fölött uralkodni. A munka nem 
generalizál, hol tudományos akar lenni, kissé gyönge, 
de ez alig két fejezet, de egyebütt elég józan, gya- 
korlati. 

E hónapban utazásomban sokat haladtam. Athénét 
csaknem bevégeztem, majd .100 lap, pedig az volt a 
legnehezebb, ettől féltem. Attika s a többi magában 

legombolyodik. Fájdalmas a munka mig fogamzik, mig 
alakul, mig az egésznek tervét elmémben kifőzöm, mert 
én minden munkánál hármat tudok előre, elejét, köze- 
pét vagy az átmenetelt, és végét. Minden jó munká- 
nak szabatosnak, haladónak kell lenni, mint egy epi- 
grammnak , vagy mint egy drámának. Az olvasó, ha 
nem érti is e belső formát, de érzi ösztönileg, bár kevés 
tudna magának róla számot adni. 


December. 


Görögországi utazásomat folytattam, s jól haladtam 
benne, VII. fejezetet bevégeztem, de itt megakadtam, 
a tokaji borüzlet sok gondot ád. Ki kereskedelmi dol- 
gokhoz nem szokott, azt ilyesmi igen nyugtalanítja. 
Először nem jön rendesen a-bor, aztán aggaszt az 
eladás, sokan ugyan mindent igérnek, de az igéret 
szép szó. 

Dina ismét viselős, tavaszkor májusban fog lebe- 
tegedni. — Fejbaja tökéletesen elenyészett, de lépbaja 
nem, ebben néha szenved, azonban nem annyit, hogy 
néha jó órái ne lennének. 

A ház öröme Gizellánk, ki egészséges mint a makk, 
cseveg, szaladoz, mulattat, — szép is, kedves is, sze- 
gény Irénkénket elfeledteti. Az élő háttérbe szoritja a 
holtat, az uj rózsák pompája elfeledteti azokat, melyek 
egy hó előtt gyönyörködtettek , s most nincs meg poruk 
sem, a szél elragadta. i 

Mimi gyakran ir, hol szépen, hol roszul, hol oko- 
san, hol szelesen, vele nem vagyunk megelégedve, pe- 
dig esze s szelleme nagy, sőt fényes reményekre mél- 

tán jogosított. Sokszor dorgálom, de a távolban hiában, 
nem teszi mit neki tanácsolok, azt hiszem ott hol van, 
Dr. Engelmannál, igen is elkényeztetik. Egyébiránt 
még nincs 12 éves, még mindenre lehet hajlitni; adná 
Isten jóra! a hazát elvesztvén a házi körben virulhat 
nekünk csak öröm, megelégedés és boldogság. 


1859. 


Január. — Páris. 


Európa, mintha egy villanyos ütést kapott volna, 
megrengett. "Napoleon ujév napján Hübnerhez, az ausz- 
triai követhez pár kemény szót szólt. A börzék leestek, 
a lapok fölriadtak, az olasz ügy napi kérdéssé vált. 
A telegraphok dolgoznak erősen, háborúról beszél a 
világ. 

Nem lehet különben. III. Napoleon öröklé I. Na- 
poleon politikáját, kevésbé genialis ő, mint nagybátyja 
volt, de okosabb, ravaszabb, s talán a végórában sze- 
rencsésebb lesz. 

Emlékezem, hogy 1852-ben a coup détatkor én 
örültem. A franczia nép akkor mélyen sülyedt, s most 
is gyáván tűri a jármot, de Európára nézve én abból 
jót jóslék. Azon eszmém volt akkor, hogy ő mind azok- 
kal háborut fog folytatni, kik nagybátyját megbuktatták. 
E jóslatomat láttam teljesedni midőn az angollal szövet- 
kezve a muszkát legyőzte. S barátot csinált belőle 

ügyesen, mivel becsületes föltételek alatt köttette meg a 
békét, mit mivel az angol nem akart, azon czélt is el- 
érte, hogy az angol s muszka közt feszültség maradt 
fenn. Az osztrák rövidlátó politikát követett, a muszkát 
maga ellen felbősziíté, s a nyugati hatalmakat sem elé- 
gité ki. Mi természetesebb, hogy az ekkép elszigetelten 
álló osztrákba köt? A muszka örvend az uj harcznak, 
az angol nem mer, bár akarna, Ausztria mellé állani. 
Az olasz ügy népszerü, s igy mellette, III. Napoleon 
mellett a közvélemény is nyilatkozik. Ha majd, az 
angollal a muszkát megvervén, az osztrákot legyőzi s 
meggyöngiti, akkor jő a végső csapás, s a muszkával 
megy az angol ellen, melyet az osztrák segiteni sem 
nem akar, sem nem tud, — lassan, de erre készül Na- 
poleon, ezért veri meg Austriát, hogy képtelenné tegye 
Angliát segiteni, ezért öregbíti 10 év óta roppant költ- 
séggel hajóhadát, már most is az angol és franczia hajó- 
had csaknem egyenlő számra, s nagyobb ha az oroszét, 
mint kell, hozzá veszszük, végre nem kell elfeledni, hogy 
nincs Francziaországban valóban népszerü háboru, csak 
az, mely a szerinte hitetlen (perfide) Albion ellen fog 
kezdetni. 

Igy fogja III. Napoleon a szent szövetség tagjait 
egymásután legyőzni, egyet a más segedelmével, ha t. i. 
Isten segiti, s a szerencse vele lesz. 

Igy fog beteljesedni 1852-ki gondolatom, hogy az 
uj Napoleon a régi Napoleonért sorban boszut fog 
állani. 

És azután? És azután? Ha jó ember, ha van 
hite, elve, ha van nagy gondolat lelkében, akkor be 
fog teljesedhetni mit I. Napoleon Sz. Ilonában mondott: 
hogy a mely fejedelem a szabadság s nemzetiségek 

nevében föllép, az maga körül fogja összeseregelve látni 
a népeket, s Európa élén álland. 

Hasznát fogja-e venni III. Napoleon azon tanácsok- 
nak, miket I. Napoleon ama szirttetőn kigondolt? Nagy 
kérdés, nagy talány. 

Házi körünkben változás történt. Kánya Mari, ki 
1856-ik junius óta nálunk volt, mint nevelő s társal- 
kodó, haza ment, szülőit meglátogatni. Alkalmasint nem 
fog többé visszatérni hozzánk. 

Minden esetre eltávozása ürt hagyott a házban, — 
mert ő jó magyar érzelmü leány is volt, s jó volt vele 
a hazáról beszélni! 


Február. 


Európa forrongani kezd. Az olasz ügy csakugyan 
napi renden van. Megjelent itt egy röpirat, Napoleon 
III. et DItalie (mondják La Gueroniére tollából), melyet 
az itteni kormány nézetének tartanak. általánosan. Azóta 
több is jelent meg, ütik a vasat mig meleg. Ausztria 
készül, seregeket küld Olaszországba, Piemont Európára 
hivatkozik, számos menekült tódul oda résztvenni a 
szabaditó harczban, mely kikerülhetlennek látszik. 

Teleki L. hol itt van, hol utazik, nincs nyugta 
mint az örök zsidónak. Most is titkolózik mint mindig, 
akármit kérdezek tőle, gondolkodik előbb : feleljen-e? Azt 
kérdém tőle: Katona Genfben van-e? Azért kérdém: 
mivel nem felelt egy levelemre. Teleki habozva mondá: 
nem tudom, . . . az az ott volt, — ott van, tulajdon- 
képen nincs, . . . hát nem tudsz semmit? — Nem. — 
Azt mondják eltávozott onnan, mert kénytelen volt, . . . 
de én nem állítok semmit. . . . Sokat beszélnek, . . . 

nem tudsz semmit? — Nem. — Nem gondolod, hogy az 
rosz ember, hm? . . . én nem mondom, de bizony szo- 
moru dolog a mint viseli magát . . . Nem tudsz sem- 
mit? — Nem. — Sokat beszélnek, czudar dolgokat, 
hogy . . . én nem tudok semmi bizonyost, . . . hát te? 
— Semmit. — Azt mondják, hogy Münchenbe menekült 
volna, miért? nem tudom. Azaz beszélik, hogy a bor- 
deauxi házat, melynek ügynöke volt, megcsalta volna, 
...de én nem tudom. Szegény Bornemiszánét, test- 
vérét , sajnálom. . . . Azért ment volna Münchenbe, ugy 
mondják, én nem tudom, —- tudod én bizonyost nem 
mondhatok. . . Ehhez képzelni kell egy embert, ki fölkel, 
leül, megint fölkel, rád néz vizsgálva mit gondolsz, ösz- 
szehuzza arczvonásait, magával küzködik, mit mondjon, 
mit ne, akarná, hogy kérdezz, ha kérdeztél nem felel, 
a mit felelt tüstént visszavonja, szóval, a legnagyobb 
habozás phásisait látod képén, mozdulatain, beszédében, 
más embernek ez a legfölségesebb mulatság volna, de 
engem szánakozásra indit. Ez ember volt a mi köve- 
tünk itt 1848-ban; ha ily kis dolgokban ingadozó, hatá- 
rozatlan , milyen lehet nagy dolgokban? En őt mindig 
a leghidegebb s nyugodtabb arczczal hallgatom, s most 
is csak ezt felelém neki: én semmit nem akarok róla 
tudni, csupán azt, ott van-e? azon egyszerü okból, mert 
irtam neki egy erdélyi név iránt, mi eszembe nem 
jutott, és ő nem felelvén, kiváncsi valék tudni ott van-e, 
avagy nincs? 

Almássy is kóborol, napról napra várja az amnes- 
tiát, a hős, ki alelnökösködött midőn a trónvesztés 
april 14-én, 1849-ben kimondatott. 

Itt van két fiatal művész, kiket gyakran látok. 
Egyik Klimkovics F., ki Sz. László és Salamon kibé- 
küléséről históriai nagy képet festett. Szinezetre, rajzra 

elég jeles, de sok benne az alak, és élet alig van egy- 
kettőben. Erővel történeti festész akar lenni, pedig 
nincs hozzá elég erélye és eszméje, mint genre és táj- 
képfestő jelesb fogna lenni, — de ő is azok közé tar- 
tozik, kik más akarnak lenni mint mire hivatásuk van. 
Vörösmarty mindig drámairó törekedett lenni. 

Fiatalabb, de eszesb, tüzesb, eszmedusabb Mada- 
rász Victor, csak az a baja, hogy nagyon szeret mást 
birálni, s nem kis mértékben elbizott. Feje hasonlit a 
Petőfiéhez. Féltem hogy tehetsége lévén kritikára, 
teremteni nincs. Azonban Zách képe, mit most végzett 
be, igen meglepett. A gondolat oly egyszerü, mint az 
elrendezés, az ecset ügyes, változatos, tetszelgő, — szó- 
val a fiatal embernek nagy jövendőt lehet igérni. E 
képe az itteni kiállításban is diszes helyet foglalt volna 
el, de haza küldi, mert pénzre van szüksége. Eötvös 
J.-nak irtam, figyelmeztetve e képre. 


Márczius. 


Congressusról beszélnek. Lehet, fog tartatni, de 
az bizonyos, hogy nem lesz sükere. Mit Napoleon ki- 
vánand, Ausztria nem adhatja meg, s mit ez megád, 
azt Napoleon nem fogadhatja el, és igy vége a háboru 
lesz. . Ez elkerülhetetlen, ha congressus lesz is, mi még 
nem bizonyos. 

Telekinek mondám: itt volna az ideje, Napoleon 
herczeggel az összeköttetést fentartani. De ő már rég 
nem volt nála, s nincs kedve menni. Én ellenben saj- 
nálom, hogy nem mutattatám be magam, de eddig nem 
volt kilátás összeütközésre Austriával, s én nem szere- 
tem az udvarokat, kivált hol őszinteség nincs. Ő elfo- 

gadja császári-herczegi állását, a tiszteletet, a pénzt, 
minden jót mi belőle rá árad, azonban a liberalist játsz- 
sza, az elégedetlent, az ellenzékit, — oly komédia, mi- 
lyent minden udvarnál találni. Azt mondják, esze van, 
jelleme kevés, szeret nevetni mások rovására, bátor- 
sága is hágy kivánni valót, szóval alakoskodik, s én 
ily körbe nem vágyom. Azonban most kezdem sajnálni, 
. hogy ez áldozatot, remény fejében, ügyünknek nem 
hoztam meg, i 

A bor, a bor! Minden időmet ebben töltöm. Ne- 
hezen megy. Néha csaknem kétségbeesem,  hiában, 
nekem nincs szerencsém semmiben. Életem merő csa- 
lódás. 3 

Egy ur azt igérte, 20 hordót maga elád. Három 
hóig felém sem jött. Más 10—14 palaczkot kért muta- 
tóban, ára 120—140 fr., elitatta, de egy palaczkkal 
sem adott el. Harmadik kizárólagosan kivánta, hogy 
megbizassék; 40 napig vártam, 11 palaczkkal vitt el 
bort, egyet sem hozótt vissza, sem pénzt, sem vevőt 
nem szerzett. Egy negyediknek milliós atyafiai vannak, 
mindent igért, semmit sem tett. Szóval, ki valamit 
igért, ki a vállalatra biztatott, mind nem tesz semmit. 
Mennyit irtam, mennyit beszéltem, mennyit kértem, mi 
sok megaláztatásnak tevém ki magamat, s mi kevés az 
eredmény! Pedig Mezőssyféle boraim fölségesek, mig 
itt a csinált, az ál-tokaji bor 18—30 fr., én a jót 8—12 
frankon adnám, mi olcsóbb mint azt kapni Pesten. Azt 
hittem, ez áron eleget sem tudok hozatni, s ime a mi 
van, mintegy 2000 palaczk, azt sem birom eladni. Ebbe 
hazafiságból is fogtam, mert itt a tokajbort nem isme- 
rik , tiszta, valódi egy csöpp sincs, s a hamis borzasztó 
drága, de beláttam azt is, hogy jót s olcsón adva, 
magamon is segithetnék, mire ama roppant veszteség 

után nagy szükségem van. Gyakran nyomnak házi gon- 
dok, s félek, eddigi állandó tapasztalásomból itélve, min- 
den káromra fordul, még a legjobb is, ha én veszem 
kezembe. Mintha meg volnék átkozva, a mit illetek, 
az megvesz, mint a dühös állat, — csak egy sükerült 
mindig, az mit végrehajtani tisztán, s egyedül tőlem 
függött, nem mástól, még a sorstól sem. 

Pörünk sem végződött Amerikában, azon részvé- 
nyek miatt, miket az a gazember Boldini ellopott. Há- 
rom hónap óta mindig vártuk az ügyvéd levelét Char- 
lestonból, félve és ohajtva, végre e napokban jött egy 
levél, — három napig nem mondtam meg Dinának, sem 
nem mertem felbontani. Végre fölnyitám: a pör nem 
vétethetett fel, tehát 8—12 hó mulva fog tárgyaltatni, 
— kedvező azon hirecske, hogy a biró, ki első instan- 
tiában ellenünk mint egyes biró itélt, s ki a fölebb- 
vitelnél más hárommal fogott volna itélni, szélütést ka- 
pott, s többé nem fog itélhetni. Tőle féltem, a hiuság 
nagy indok lett volna nála, a többi három tag vélemé- 
nyét, bár mi módon megnyerni. 

Otthonról semmi hir, csak hogy Balassa Emilia 
férjhez megy, s Pista megnősül. Nem fog-e barátsága 
Dina iránt megcsökkenni, s ügye iránt lesz-e a régi hű- 
séggel? Kinek családja van, annak több gondjai s 
kötelességei vannak. 


April. 


Az olasz kérdés mind inkább bonyolodik. Az bi- 
zonyos , Napoleon minden áron háborut akar. Azonban 
látja, miképen háborut sem az ország, sem Európa 
nem akar, tehát oly szerepet játszik, hogy a kihivás nec 

tőle, hanem Austriától jóőjön. Ő látszólag elfogadja a 
congressust, mit Anglia, Russia sürget, de nem kivánja, 
neki az olasz ügy csak ürügy, ő az olaszokat füg- 
getleneknek csak ugy akarja, ha övé lesz belőle a 
dicsőség. 

Oly ügyesnek tartják az osztrák diplomatiát, s ime 
a legügyetlenebbnek mutatkozott. Midőn egész Európa, 
értem a kormányokat, a háboru kitörése ellen, tehát 
Napoleon ellen dolgoztak, s midőn neki, Ausztriának 
ezt minden áron halasztani, ha lehet kikerülni kellett 
volna, tudván, ha ugyan ismeri, külső és belső helyze- 
tét: bolond észszel maga lőn a kihívó, s Piemontnak 
hadat üzen, ha három nap alatt le nem fegyverkezik. 
Természetes, Piemont nem engedett a felhivásnak, Fran- 
cziaországgal védelmi s támadási szövetsége lévén, az 
köteles volt segiteni. E- szerint Napoleon kétszeresen 
érte czélját: háborut folytathatott, és nem ő volt a ki- 
hívó, — ugy hogy ekkor a közvélemény európaszerte 
Ausztria ellen fordult, s a párisi nép, tiz év óta első 
izben mutatott Napoleon iránt valódi lelkesedést.  Való- 
ban itt a bárány támadta meg a farkast, s ez ártatlan- 
nak látszott, — okos volt mint a kigyó. 

Kéz alatt folyvást dolgoztak, hogy kellő időben 
minden kész legyen. 

Napoleon herczegnek Klapka (ki szereti magát 
mutogatni) terveket adott, mikép kellene Magyarorszá- 
got fellázitani. Mondá: ha ő Fiuméba 10—20,000 ember- 
rel kiszáll, nevére az egész ország fegyvert ragad... . 
Napoleon herczeg nem hisz el mindent, bár ugy tetteti 
magát, s egy más magyartól kérdezé: valóban olyan 
népszerü volna Klapka? 5 nem ismervén multját, annak 
véleményét kérdé , ki felelé: ,ő azon tábornokok közé 
tartozik, kiknek nem volt alkalmok, magokat kompro- 

mittálni." "Ez itélet tul sujtó volt. Klapka jó hazafi, 
ez igaz, de hiu mint egy leány, ingatag mint egy gyer- 
mek, mint katona bátor, mint vezér félénk, erélytelen, 
játéka környezetének, az országot s népét s ennek tör- 
ténetét nem ismeri, e részben tudatlan, német nevelést 
kapott; szóval gyönge jellem, de nem rosz ember. 

Ő és Teleki L. értekeztek Napoleon herczeggel, 
s valóban, Ausztria ellen folytattatván a háboru, ok volt 
némit reményleni, kivált ha az orosz csakugyan boszut 
akarna Austrián állani. De mit akar a császár, ez a fő 
kérdés. Ez a nagy Sphynx, ezt kell kitalálni. 


Május. 


Ezt én indirecte akartam megtudni. 

Irtam april 30-án egy czikket ,Et la Hongrie?" 
(És Magyarország ?); május 3-án egy mást: , [/Autriche 
plaidant pour les libertés gwelle a violées" (Ausztria, 
mint az általa megsértett szabadság szószólójaj; má- 
jus 11-én egy harmadikat: ,[L/Autriche plaidant pour 
les nationalités gywelle a opprimées" (Ausztria, mint az 
általa elnyomott nemzetiségek szószólója); és átadtam 
a Patrie-nak, majd a Constitutionnelnek, mely félhivata- 
los lapok a kormánytól függenek. Gondolám: ha fel- 
veszik, sőt ha ez értelemben irnak, akkor ez jele annak, 
hogy a császár hajlandó lesz valamit tenni értünk is. 
Szivesen fogadtak Laguerronióre és Amedée René, de 
mielőtt magasb helyen nem tudakozódnak, a magyar 
ügyet nem pendithetik meg. 

Néhány nap mulva választ kapék, hogy n nincs ideje 

fejtését csak megnehezítené, uj diplomatikai bonyodal- 
makat idézvén elő. i 

Már ekkor meg valék győződve, hogy érettünk a 
kormány semmit nem fog tenni. Azonban ez nem ok 
kötelességemet nem teljesiteni hazám iránt, tehát a 
Siécle, ellenzéki laphoz fordulék, s beszélve legfőbb 
szerkesztőivel, hol megigértek mindent, hol visszavonták, 
s miután négy czikkem hat hétig hevert nálok, a magyar 
ügyről egy árva szócskát sem irtak. Ugyan ők: kik 
Maninról annyit irtak, kik a dunai fejedelemségek érde- 
kében száz czikket firkáltak össze, rólunk Magyaror- 
szágról nem akarnak megemlékezni. Csaknem hajlandó 
vagyok hinni, hogy el volt nekik tiltva, különben ez 
elvbeli következetlenség megmagyarázhatatlan. 

Megjelent: Perczel is. Öt 1849 óta nem láttam, 
Jersey szigetben lakott folyvást. Most is a régi: okos 
és bolond, dühös és békés, magát mindennek képzeli, 
Európa első hadvezérének, csak ő menthette s mentheti 
meg a hazát. Kossuthtal 1851 óta nem találkozott. 
Olaszországba akar menni. Itt van Teleki L., Klapka, 
Puky, Szabó Imre (Görgei megbizott barátja most 
is) stb. — de ezek Perczellel semmit nem közölnek, 
bár Napoleon herczeggel összeköttetésben vannak. 

Teleki L. nem jön hozzám, eddig járt mindig. Mit 
jelent ez? 

Többen sürgetnek, hivnám össze őket. Ez érte- 
lemben irék Perczelnek, ő közlé velök, de nem jöttek, 
— Teleki nem jön hozzám. Sőt hallom, hogy ő, Klapka, 
Puky, kik Kossuthtól 1852 óta elszakadtak, hozzá mené- 
nek értekezni, s ekkép ismét vele készek menni; mi 
föltételek alatt, nem tudom... . 

Jó hirrel végzem e hót. Május 31-én éjjel, 11—12 
közt fiam született: Móricz, Huba, Attila, József. 

Junius. 


Perczel visszajött Genuából, hol a többiekkel ösz- 
szeveszett. Ment Londonba Kossuthhoz, vele tehát ki- 
békült. Visszajövet nem jővén hozzám, irék neki Jer- 
seybe, s ő válaszolt; mondván: hogy elkerült, mivel 
nem akart velem közölni titkokat, mikre nincs felhatal- 
mazva. Azaz, Kossuth nekik azon föltételt tevé: nem 
részeltetni engem a haza megmentésének művében. Erre 
ezt irám Perczelnek : 


Junius 13-án 1859-ben. 


,Ha tudom vala, hogy Párison átutazva, számi- 
tásból kerültél el, bizonyosan nem irtam volna neked. 
Kell hogy gondolatomat őszintén kimondjam, fontold 
meg jól, s légy igazságos. 

Arra, hogy Kossuthtal ujra szövetkezél, bár őt 
tartád te is a haza elvesztése fő okának, semmi észrevéte- 
lem, jóllehet nem hiszem, hogy ő azóta valamit vagy tanult, 
vagy felejtett volna, s azt sem hiszem, hogy ő hivott 
fel, hanem te hajoltál meg előtte. 

Nem ebben van a dolog veleje, hiszen a hazáért 
meg lehet bocsátani mindent; a mi nem szabad, az abból 
áll: a jó hazafit ármánykodva kizárni ott, hol a közügy 
forog szőnyegen. 

Fölteszem az esetet, hogy valaki, bár ki a magya- 
rok közül hozzám jött, s azt mondta volna: ,itt az al- 
kalom a hazáért valamit tehetni, dolgozzál velünk, de 
csak azon föltétel alatt, hogy Perczellel nem tudatod, 
sőt tőle eltitkolod, mert őt, bár számüzött társunk, ki 
akarjuk zárni", tudod mit feleltem volna azon embernek ? 

Azt mondtam volna, hogy rosz magyarnak, pártember- 
nek tartom, ki magát s nem a közügyet nézi, s ajtót 
mutattam volna neki. 

Mit tettél te? feleljen lelkismereted. 

E magasb hazafiui szempontból itélem meg eljárá- 
sodat. Azt nem is akarom emliteni, mert ez  másod- 
rendü tekintet, hogy mi viszony volt közöttünk hajdan, 
hogy 1843—45-ben belső barátok valánk, hogy 1848-ban 


: magas hivatalba körömbe hivtalak, hogy midőn a pesti 


országgyűlésen a hadjáratot megtámadád, Kossuth mint 
szomszédom a miniszteri padon hozzám dühösen mondá: 
szörnyüség, hogy egy miniszteri hivatalnok a kormányt 
meri megtámadni, reménylem, sőt követelem, Perczelt 
elcsapod. Nem tettem, mert én nem igy fogám fel 
a hazafiui s képviselői kötelességet, s mindig türel- 
mes voltam a vélemények iránt. ; 

Tehát ám kerülj, ám titkolózzál, — előttem ott, hol 
a haza ügye forog kérdésben, ám másokkal együtt járj 
e politikai immoralitás utján, — legyen bár hazám sza- 
bad vagy sem, a mi hely engem ott megillet, azt elfog- 
lalni minden időben tőlem függ, senki mástól nem. 
Nemcsak számot tudok adni tetteimről, de vannak 
emberek, kiktől számot fogok merni kérni a haza 
szine előtt. 

Ime ez válaszom meglepő leveledre, higgadtan 
irom, de mint látod, multam jogos önérzetében. 

Sz." 

Hallám, hogy Teleki L. igen aggódék, hogy Kos- 
suth e föltételének alávesse-e magát. De elfogadta. 
Elmondám itt régebben, hogy én mindig kitünőleg bán- 
tam vele, sokat elnéztem neki, politikai okokból, de ő 
ép ellenkezőleg járt el irányomban, szavakkal nem, de 
tettleg igen. Elvégre bele fáradtam, s ő sokáig nem 

jövén hozzám, inkább örültem annak, sem mint sajnál- 
tam. Ok nélkül maradt el. Ezelőtt két évvel, bár én ha 
találkoztam vele, nem köszöntém, ismét eljöve, ok nél- 
kül mint a nélkül maradt el, ez neki sok belső kiüzdel- 
mébe kerülhetett, mert ő makacs, kevély (bár födöz- 
geti), sok  becsület-álfogalmakkal tele, háromszor jött 
mielőtt látott s vagy én neki a látogatást visszaadtam 
volna, éreztetni akarván vele előbbi viseletének igazság- 
talanságát, de hittem is, hogy ő örökké az marad a 
mi volt, szellemileg jeles, jellemben habzó, beszélni kész, 
tenni röst, elvből, ambitióból demokrata, lelkében kevély 
urias grófi czimére, vándorol folyvást mint az örök zsidó, 
a megtestesült határozatlanság, ki nem képes magát el- 
tökélni valamire, sem kis, sem nagy dolgokban . . . Te- 
hát két év óta irtunk egymásnak, s midőn erre utazott, 
itt lakott, mindig meglátogatott, théázott nálunk s ebé- 
delt többször. i 

És ime, midőn némi remény valóban mutatko- 
zék hazánkra nézve, midőn az emigrationak nagyobb 
megbántásokat is el kellett volna feledni, midőn ő, a 
mint nekem szembe mondá, másoktól, kivülem, minden 
státusférfiui felfogást megtagadott, Kossuthtól is; ő itt 
van hetekig, felém se jön, kerül, s mintegy számítva 
ki akar zárni a hazafiui munkálkodásból, mi annyival 
jellemzőbb rá nézve, mivel ő igazán mindent re- 
ménylt, általában ő hamar remégnyl. Ő engem sokszor 
megsértett, el-elmondtam neki és megbocsáték, nem mon- 
dom, hogy nehezen nem esett, de megtettem, mindez 
személyes ügy vala; de most ő bennem a szám- 
üzöttet, a hazafit, a martyrt sértette meg, ki akart 
zárni azon ügyből, mi nem a mienk, hanem a közös 
hazáé, ezt nem bocsátom meg soha, sem itt, sem a más 
világon. 

Igy bánt ő velem, barátjával, ő, a számüzött, velem, 
bajtársával, ő nem szégyenelt elfogadni ily alacsony föl- 
tételt, és épen Kossuthtól, kitől politikai ostobaságai 
miatt 1852 óta elvált! Hogyan itélt ő Kossuthról, kitünik 
1851-ik october 30-án Zürichben kelt leveléből, melyet 
naplómban már akkor, midőn megkaptam, vagy valami- 
vel később?) jeleztem volt. 

Ép azon évben, 1851-ben jött Londonba Kossuth. 
S tettel és szóval azt teljesíté pontról pontra, mit ama 
levelében Teleki oly szabatosan definiált. 

1-ször Southamptonba érkezvén, magát kormány- 
zónak s excellentiásnak czimezteté, magát ugy irá, s 
hogy ennek nevezze az emigratio, igényelte. Ez történt 
october elején, Teleki ezt jól tudta. 

2-szor Amerikába utazván, s meghallván ott, hogy 
az emigratio vele elégedetlen, irt egy levelet febr. 15-én 
1852. Cincinnatiból, melyet birok, s melyben mondja: 
, Munkásságom czélja: hazánk függetlenségi nyilatkoza- 
tának valósítása; a Habsburg-házzal semmi transactio ; 
Magyar- és Erdélyország territoriumából semmi conces- 
sio; sem ezen territoriumnak akár nemzetiségi, akár 
más tekintetbőli feldarabolása; kormányzati forma res- 
publika stb." Viszonyát az emigratiohoz igy definiálja: 
nMunkásságomat semmi gátoló formákhoz nem kö- 
töm; midőn tanácsra s közremunkálásra szükségem van, 
tanácsát kikérendem annak, kit alkalmasnak vélek, s 
közremunkálásával élek azoknak, kikben bizni okom 
leszen, de a tervek, az organisatio, az előkészületek cso- 
móját a világon senkinek kezébe nem adom . . . 
Ha tehát egyet nem érthetünk, ám legyen párt, én egy- 
nek vagyok főnöke, kik ehhez csatlakozni kivánnak, 


7) Az 1852-diki januári följegyzésekben. 

tudják, hogy az csak azon elvek alapján történhetik, . . 
engedelmeskedniök, tenniök kell a mire utasitom, 
— kinek ez alap nem tetszik, az ellenem van, ám 
lássa . . . Ha az emigratioból senki sem lesz is velem, 
én azért mégis ez alapon maradok . . . Kik e törekvé- 
seimnek utját akarják állani, ellenségeknek tekin- 
tendem . . s bánunk egymással mint ellenséggel . . stb." 

3-szor. A nemzetiségi kérdésben Telekinek már 
1850. aug. 28-ról irt Kiutahiából egy levelet (birom ki- 
vonatban), melyben ez van: ,Menjünk hát divergens 
utakon . . Azon organisatión tul, melynek tervét velem 
közléd (Teleki), te még a szerbeknek és oláhoknak pro- 
vincialis existentiát akarsz adni . . Ez annyi mint Ma- 
gyarország dismembratiója . . s politikai halála . . Keze- 
met nem nyujtom oly lépéshez, melynek resultatuma ro- 
szabb, mint minden a mit más uton veszthetünk stb." 
(Hosszu levél.) 

Tehát mintha Teleki fölebbi levelére pontonkint fe- 
lelt volna Kossuth: magát kormányzónak nevezteti s 
tartja (2-dik), — föltétlen engedelmességet követel min- 
denben, ez valódi dictatorság (1-ső), — végre a nemze- 
tiségi elv elismeréséről mit sem akar tudni, a territo- 
riumi integritás nála a fő (3-dik); és Teleki, ha szólt is 
itt-ott ellene, nyilván soha, irásban épen nem lépett föl, 
sőt Batthyány ellen s. ellenem beszélt, akarván lenni jól 
a Kossuth embereivel is, mert 1852 óta ő vele nem 
érintkezett, de nem elvből, csak mert Kossuth által mel- 
lőztetett. Í 

És ime ez ember most hozzá ment hivása nélkül, 
az itteni kormánynyal érintkezésbe hozta, mely Kossuth- 
tal őszinte soha nem lehet, erővel a combinatióba hozta 
őt, kitől minden státusférfiui belátást megtagadott, kiről 
azt irta nekem: hagyd rohanni, igy jobban lejárja ma- 


— 188 — 


gát, — sőt elfogadta azon gyalázatos föltételét, hogy én 
tőlem ez alkalommal távol tartózkodjék. Ilyesmit 
csak szolga fogadhat el urától. 


A fölebb (lásd május), elősoroltak után azon meg- 
győződésre juték, hogy III. Napoleon érettünk, fegyver- 
rel, semmit nem fog tenni s tehetni. Francziaország már 
az olasz háborut nem akarta, hogyan akarna egy ma- 
gyar háborut? Lehetetlen, hogy Anglia s Németország 
közbe ne szólna, és Oroszország? Hát ha ennyire ennek 
boszuvágya sem menne? Hát ha tartana attól, hogy Len- 
gyelország példánkat követni akarná? Ez esetben euró- 
pai háborutól lehetne tartani, s Napoleon azt nem akarja, 
ekkor trónját félthetné, ellenben az olasz vállalatban 
neki a diadal s a dicsőség bizonyos. 

Legfölebb a békekötés alkalmával szólhatna s te- 
hetne érettünk valamit. E feladásban pártolná Anglia, 
mely az alkotmányos jogoknak mindenütt barátja, s érde- 
kében is áll, hogy Ausztria erős legyen, mely gyönge 
lesz örökké mig Magyarország kielégitetlen marad. Po- 
roszország szinte mellettünk fogna lenni, mert a korlá- 
tolt hatalmu Ausztria nem avatkozhatnék oly könnyen a 
német szövetség dolgaiba. Ha szabad lesz Magyarország, 
Ausztriának mindinkább ebben kell sulypontját keresni, 
s. nem nyugoti, hanem keleti politikát követni. Söt Orosz- 
ország is jó szemmel nézhetné ezt, keleti terveiben 
Ausztria örökös gát, Magyarországgal megalkudhatnék. 
Végre Szardinia is biztosabb lesz, ha Magyarország sza- 
bad lévén, Ausztriától megtagadja a pénzt s katonát 
Olaszországba avatkozni. 

Ily értelemben lévén, három emlékiratot szerkesz- 
ték, egyet, jun. 5-ről, Cavour miniszterelnöknek; jun. 
11-ről Lord Palmerstonnak. A harmadikat, jun: 29-ről, 
István főherczegnek küldtem, bár erre nehezen adám 
magamat. Ez ember most sokat, mindent tehetne, ha 
erély, becsületérzés van benne, annyival inkább ha némi 
hazafiság. E 10 év az ő politikáját igazolta, attól eltérve 
Ausztria, ime örvény szélén áll, olasz tartományait el- 
veszti, főleg mivel nem számithat Magyarországra s a 
magyar seregre, s elleneitől függ, hogy itt minden pilla- 
natban lázadás üssön ki, mely az ausztriai birodalmat 
megsemmisiti. Tehát itt volna az időpont, hogy István 
föllépjen, követeljen alkotmányt, kivánja ellenségeinek, 
a centralistáknak eltávolitását a kormányból, őt igazolta 
az utolsó tiz év, s bármint viselte magát egykor nálunk, 
ha ő visszamegy, a conservativektől környezve, a régi 
alkotmányt visszavive, lelkesedve fogna fogadtatni, — a 
nép el szokta szenvedéseit felejteni. 

Ezt tenni annál okosabb volna a kormánytól, mi- 
vel övé lenne az inditvány érdeme, s megelőzné azt, 
mire külbefolyás netalán kényszeritené. Ime ez volt az 
én reményem. Ha van a dynastiában egy csöpp okos- 
ság, ezt teszi, s mi nagy szerencse volna a szegény nem- 
zetre nézve, ha vérontás nélkül jutna jogainak birto- 
kába!! 

Junius 3-án iratott be fiam az I-ső kerület (mairie, 
arrondissement) jegyzőkönyvébe (rue DAnjou St. Ho- 
noré). Neve: Móricz (azért hogy a franczia is kimond- 
hassa, de néhány jeles embert ismertem is e néven), 
Huba (nemzetségünk alapítója, a hét vezérek egyike, 
honszerző, — emlékezzék rá), Attila (legyen a zsarno- 
kok boszuállója s ostora), József (ezt nőm kivánta 
több okból). 

Még 1856-ban csináltam egy verset, gondolván fiam 
lesz (de Gizella született), s ekkor elhatároztam vala 
fiamat Hubának keresztelni. Ezt irtam: 


s Miért neveztünk el Hubának? 
Egykor tán kérdeznéd tőlem, 
Midőn hamu lett már belőlem, 
Romja alatt a hazának. 


Azért neveztünk Hubának 
Családunknak mert ez őse, 
S a hon-szerzők egyik hőse, 
Elrontója Nagy-Morvának. 


Hogy a hont ő is szerezte, 

Kell hogy erre emlékezzél, 

S apádra, ki bujdosva él, — 

Szerezd a hont vissza majd Te." 
Ámen. 


Tanuk voltak: Cerrati Lajos, szardiniai consul (ki 
1848-ban Magyarországban küldetéssel járt), és Honein 
Alphonse, festész, szomszédunk (7. rue de Cháteaubriand). 


Julius. 


A francziák egymásután három, négy csatát nyer- 
tek: Palaestro, Magenta, Malegnano és Solferinonál. En 
azt hittem volna, hogy az osztrákok legalább egyet meg 
fognak nyerni háromból, bár föltevém, hogy az olasz s 
magyar seregrész hanyagul fog csatázni, sőt sok közülök 
átmegy az ellenséghez. Ilyesmi történt is, bár a francziák 
ezt nem mondogatják, mert ez vitézségöket kisebbitené, 
csak igy lehet megmagyarázni az osztrák foglyok nagy 
számát, mely eddig 14—20,000-re megy. Egy franczia 

tiszt beszélte, hogy 25 lovassal reconnaissance-ot tévén, 
250 ember adta meg magát. Kérdvén az osztrák kapi- 
tányt, ki vezérlé őket, mi ennek oka? felelé: 3-szor pa- 
rancsoltam, lőjjenek ön csapatára, és nem engedelmes- 
kedtek, — ők magyarok mind, én német vagyok. 

Minden készen volt, hogy Velencze is ostromoltas- 
sék, midőn jul. 9-én Napoleon fegyvernyugvást köt és 
11-én Villafrancában békét, gyalázatos föltételek alatt, 
programmját meghazudtolva. Itt a franczia nép részeg 
volt örömében a győzelmeken, a háboru népszerü lőn, 
mivel dicsőséget adott, s a béke hire mint villám csa- 
pott le a tiszta égből. Még a császáriak is elégedetlenek. 
Okát kérdi mindenki és adni senki nem tudja. Elége- 
detlen, boszus minden ember. Ezért költénk 5—700 mil- 
liót? ezért vérzett el 30—40,000 ember? ezért pang a 
kereskedés ? bo. le 

Én épen a császárhoz magához irék egy levelet, 
magasztalva külföldi politikáját, bár észrevevém, hogy a 
szabadság szót soha nem használja, csak a nemzeti 
függetlenséget emlegeti. De hiszen cz az, a mi nekünk 
is kellene. Csaknem hajlandó valék hinni, hogy ez érte- 
lemben ő a népeket védeni, támogatni fogja, s ha ezt 
teszi, Európa minden népei vele lesznek, s Európa sor- 
sának másképen, de biztosabban lesz ura, mint I. Napo- 
leon volt. Ennek ellenségei voltak fejedelmek és népek, 
III. Napoleonnak azok lehetnek ellenei, de mit árthat- 
nak neki, ha a nemzetek rokonszenvét birja? 

Ugy látszik, sorsa is az lész, mi vala bátyjáé. 
Ő is a fejedelmek . szövetségét keresi, kivált az oroszét 
és a Habsburgokét. Most mosolyognak felé, de az első 
alkalommal elárulják őt is. Ausztriát legyőzte, most meg- 
semmisithette volna, nem tette, a nagylelküt játszá, de 

Ausztria csak arra fog emlékezni, hogy megalázta, meg- 
rablotta, arra nem, hogy megkegyelmezett neki. 

Mint a példabeszéd mondja: akkor vesz meg a 
kutya, mikor legjobban van dolga. A könnyü győzelem 
elszédité őt is, elbizta magát, s igy köté a czudar békét, 
mi 1851 óta első, de roppant hibája, ebből sok más 
hiba, sok más zavar fog támadni, s csodálnám, ha oka 
nem lenne buktának. Csillagát én hanyatlani látom. Ez 
valóságos coup de théátre, de szerencsétlen, az olaszok 
dühösek, a francziák elégedetlenek, az osztrák hallgat, 
de boszut liheg, az angol ügyes fordulattal most kezd 
az olaszok mellett dörögni, az orosz ólálkodik jobbra 
balra, a demokraták örülnek, hogy az uj Macchiavelli 
körmeit láttatja  — és minden világosan látja, hogy ő 
személyes politikát követ, kezd háborut titkos czélból, 
bevégzi azt tekintet nélkül minden másra, s mindenki 
azt kérdi: háborui (a keleti is), mire eszközök? Az an- 
gol nemzeti ösztön, érzemény azt feleli egyhangulag: 
végczélja Angliát megalázni, e nagy feladatra gyüjti a 
szövetségeseket. 

Midőn 1851-ben a coup détat-t végrehajtá, azt hi- 
vém, s föl is irám: ez ember, ha hatalmát megalapítja, 
sorban fogja megboszulni I. Napoleon s Francziaország 
megaláztatását. Csakugyan ki is ütött a keleti háboru, 
az nem volt szükséges az országra nézve, nélküle nem 
kezdhette volna meg Anglia, s midőn ő elégnek látta, 
hogy a czárt szövetségeséül megnyerje, Anglia ellenére 
megkötteté a békét. Ez oka a mostani háborunak s a 
váratlan békének is, kereste az ürügyet a harczra, s 
nyakrafőre megkötötte a békét. Azt hiszi, két császár 
most hű szövetségese, — csodálnám ha nem csalódnék 
keservesen! Azalatt, tiz év óta, roppant áldozattal 
neveli tengeri haderejét, már számra csaknem egyenlő 

az angollal, mihelyt kész leend, ürügyet ő mindig talál 
háborura, és menni fog — és megbukik, mert sem a 
népek, sem a fejedelmek nem fogják segiteni. 

Csakugyan, legalább látszólag, egy magyar legio 
alakul a magyar foglyokból. Ott vannak: Klapka, Czecz, 
Szabó I., Vetter, Perczel, Sréter stb. Klapka bocsátott 
ki egy proclamatiót a magyarokhoz, melyben mondja: 
hogy III. Napoleon és Victor Emmanuel a magyar ügyet 
pártolják, a haza szabad lesz, jöjjenek. A kölni ujság 
pedig Kossuth proclamatióját közli, mit Bécsből kapott, 
ő ebben azt mondja: a mely orosz Magyarországot tiz 
év előtt letiporta, most az fog jönni segitségünkre. Ő 
maga jön két fiával, kiket egykor Haynau küldött 
neki vissza, nem is jlnsras e két ifjura mi feladat vá- 
rakozik. Ő tehát mind souverain mutatja be magát fiai- 
val. Mindez lelketlen ámitás: a béke mutatja, hogy 
Napoleon és Victor Emmanuel ilyesmit nem igértek, ők 
megengedték a legió alakitását, hogy ezzel ijeszszék 
Ausztriát, mint a keleti háborukor lengyel legiót alaki- 
tottak, de egyiket sem fegyverezték fel, sem nem alkal- 
mazták, s most azon néhány száz vagy talán pár ezer 
ember a világba szétoszlik, csak a számüzöttek száma 
nevekedett, s a magyar elem fogyott otthon. Ime ez a 
haszon. A czár pedig egyenesen óvást tőn a ma- 
gyar legió ellen, mert félti a szomszéd Lengyelországot, 
ha Magyarország szabad lenne, — igy ámitja Kossuth 
hazánkat s már hányad izben! 

Én emlékiratimat, egy levél kiséretében, franczia 
lapokban közölni akartam, igérte közlését a Siécle s a 
Patrie is, nem tarták szavokat, — végre a kölni ujságba 
küldtem, itt meg is jelent jul. 27-én, de csak az, mely 
Palmerston Lordhoz van intézve. Im, ide melléklem: 

Magyarország igényei. 


Levél a ,Kölnische Zeitung" szerkesztőségéhez. 


A béke tehát alá van irva. A fénylő s minden szá- 
mitást messze tulhaladó győzelmek daczára az olaszok ohaj- 
tásai nem teljesültek, s még kevésbbé a magyarokéi, me- 
lyek egyébiránt most még nem is voltak kérdésben. Tegyük 
föl, hogy Magyarország Kossuth és Klapka urak felhi- 
vására valóban fölkelt volna, — mily szerencsétlenség, 
mily boszu, mennyi vérontás lett volna szomoru követ- 
kezése! Hogy merhették ezen urak ama vakmerő lépést, 
holott bizonyos, - hogy a két szövetséges hatalmasságtól 
arra sem felhatalmazva, sem bátoritva nem voltak? Sza- 
bad-e egy nép életét és jólétét hamis és merőben alap- 
talan igéretekkel veszélybe dönteni? 

Kossuth ur proclamatiójában, ugy látszik, azt akarta 
a magyarokkal elhitetni, hogy biztosan számithat az orosz 
kormány támogatására. —- Ez állítás azonban oly hamis, 
a milyen csak lehet. Őrizkedett is azt az idegen Jidlk 
pokban közölni, mivel jól tudta, hogy azt Európa, 
mely a dolgok állásáról értesülve van, ki fogná nevetni ; 
hanem titokban Magyarországba küldötte. azt, hogy azon 
nép előtt, melyet valótlan állításokkal már annyiszor 
megcsalt, saját jelentőségét nagyobbnak tüntesse fel. — 
Mit nem tervezett ő tiz év óta? 1849-ben Magyarország 
koronáját egy orosz nagyherczegnek akarta fölajánlani. 
1853-ban Mazzinivel és Ledru Rollinnal esküdt össze. — 
Most Napoleonhoz akart csatlakozni, ő, ugyanazon agita- 
tor, ki Napoleont 8 évig mindig csak gyalázta; de ez 

nem olyan ember, a ki könnyen felejtsen és sokkal ha- 
talmasabb, mintsem reá szorulna. 

A ki ekkép szalad egyik zászlótól a másikhoz, az 
oroszhoz, a köztársaságihoz, a Napoleonéhoz, — érde- 
mel-e az bizalmat? mely párthoz, mely politikai elvhez 
tartozik az, ki egyik szélsőségből igy megy át a má- 
sikba? ki egyszerre akar szövetségese lenni Napoleon- 
nak, a korlátlan hatalom képviselőjének, és Mazzininak, 
a teljes szabadság képviselőjének? — Valóban ő sem 
elveihez nem hű, sem szavaiban nem őszinte, neki csak 


egy dicsvágya van, — s ez gyászos gyöngéje — az, 
hogy szerepet játszhassék, mindegy bármely szinpadon s 
bármily társaságban. —  Kielégithetlen dicsszomjával és 


bátorság hiányában százszor elveszítené hazáját, ha száz- 
szor adná azt kezébe a sors, mert nincs meg benne sem 
a forradalmár bátorsága, sem, az államférfi éleselműsége, 
sem a bölcsész mélysége;. ő szeret beszélni s szereti, 
hogy róla mások beszéljenek, ez az egész ember. 

A ki csak világosan lát, könnyen előreláthatta, hogy 
e háboru, tekintve főrészvevőinek politikai elveit, nekünk 
semmi hasznot nem hozhat. — Először is tisztán olasz 
kérdés volt, s habár Napoleon nagyon hatalmas is, az ő 
hatalmának is megvannak a maga határai, ugy hogy két 
nagy föladat megoldását egyszerre nem vehette magára. 
Aztán tehette-e ő, a császár, magáévá a magyar ügyet, 
mig azt Kossuth képviseli, az egyetemes köztársaság 
triumvireinek egyike? Azzal csak maga ellen cseleke- 
dett volna, a korlátlan hatalom elve ellen, melynek ő a 
legtökéletesebb megtestesülése. — Szerencsétlenségre 8s0- 
kan még mindig azt hiszik, hogy Kossuth valóban kép- 
viseli Magyarországot, — pedig ő nem képviseli sem 
Magyarország türelmességét a különböző nemzetiségek 
kérdésében, sem erkölcsi, polgári és fensatsi. DÁLYESÁRÁL 

sem politikai mérsékletét, sem szerénységét és méltóság- 
teljes nagyságát a páratlan szenvedésekben. 

Bizonyára én is gyakran gondoltam e háboru alatt. 
drága hazámra s a lehetőségre, javitni annak politikai 
helyzetén. — A háboru olyan mint a zivatar, csak az 
Isten tudja meddig megy, s hol ér véget dühe. Ha pél- 
dául Ausztria, bár megverve, nem tudta volna magát a 
békére elhatározni, a császár valószinüleg tovább foly- 
tatta volna győzelmeit. —  Megkisértettem rábeszélni a 
félhivatalos hirlapokat, hogy a magyar ügynek néhány 
vezérezikket szenteljenek; de egyikök sem volt felhatal- 
mazva, hogy Magyarországról szóljon; sőt meg kell val- 
lanom, még a független hirlapok is, mint a , Siécle", vo- 
nakodtak Magyarország érdekében felszólalni, s igy vi- 
lágos lőn előttem, hogy kezdettől fogva hivatalosan meg 
volt nekik tiltva, ügyünket az olasz kérdéssel összeve- 
gyiteni. — Ez általános hallgatás sokkal jellemzőbb volt, 
mintsem félremagyarázhattam volna. 

Franczia szempontból igazuk volt; minden nemzet 
fukar a maga vérével, ha más nemzetért kell azt on- 
tani. — De nem kellett volna-e a béke alkalmával tenni 
valamit Magyarország javára? nem lehetett volna-e er- 
kölcsi befolyás utján tenni valamit Magyarország régi 
határainak s régi alkotmányának helyreálli- 
tására ? 

Ez minden, a mit én reményltem, s ez értelemben 
irtam két emlékiratot, egyiket Cavour grófhoz, a két 
szövetséges hatalmasság bizalmas tanácsosához, a mási- 
kat Palmerston lordhoz, egy parlamenti kormány sza- 
badelvü fejéhez intézve. 

Van szerencsém megküldeni önnek ez utóbbinak 
másolatát, s felkérni önt, hogy azt jelen levelemmel 


együtt becses lapjában közölni sziveskedjék. Meg vagyok 

győződve, hogy történelmi határainak s ősi al- 
kotmányának helyreállitásával Magyarország lényegi- 
leg ki volna elégítve, és ha a dynastia őszintén az al- 
kotmányos térre lépne, azzal mindenki csak nyerni fogna, 
— Magyarország, Ausztria, Európa, a civilisatió és az 
egész emberiség. 
Páris, 1859. julius 16-án. 
Szemere B. 


Palmerston lordhoz. 

Mylord! Önnek ragyogó politikai pályája a tör- 
ténelemé; az egész világ előtt nyitott könyv az. Abból 
tudom, hogy ön Ausztriát politikai szükségességnek 
tartja, melyet meg kellene teremteni, ha nem léteznék. 
Ön sokkal függetlenebb szellemü s meggyőződései sok- 
kal szilárdabbak, mintsem csak eszembe is juthatna, ön- 
nel szemben az ellenkező nézetet akarni vitatni. Ámbár 
kérdhetném: valjon a régi Ausztria, melynek Anglia 
oly előnyösen vehette hasznát, létezik-e még? valjon be- 
tölté-e hivatását, s megfelelt-e annak, a mit tőle vártak: 
valjon előmozditja-e a haladást és a civilisatiót akár sa- 
ját tártományaiban, akár a Duna méntén kelet felé, s 
valjon valóban ellensulyt képez-e Oroszországnak, mely- 
nek 1849-ben kezébe adta magát s még ma is abban van? 
Mire is való az egész Ausztria, ha Anglia érdekeit min- 
denütt, s nevezetesen keleten, erélyesen támogatni nem 
képes? Pedig arra válván képtelen. Ha van hatalmasság, 
melyet kelet népei lelkökből gyűlölnek: Ausztria az; ez 
a hatalom, melyet Moldva-Oláhország, a szerbek, a mon- 
tenegroiak s Törökország minden keresztyén törzsei a 
legjobban utálnak; egyfelől, mert nemzeti és vallási el- 
lenszenvek választják el őket Ausztriától; továbbá mert 
Ausztria, a szerint a mint saját érdeke kivánni látszott, 

majd felizgatta őket, majd elnézte, hogy leigáztassanak. 
A mulékony bizalom, melyet 1849-ben, a magyar háboru 
alatt, iránta érezni látszottak, azóta gyűlöletre fordult, 
mely bennök még mélyebben fészkel mint a magyarok- 
ban is. Mert emezek csak legyőzettek, de a szlávok 
hűtlenül megcsalattak. IE gyűlölet lángja megkapta az 
Ausztriával határos összes szlávságot, és pedig annál ha- 
talmasabban, mert ők szünetlen egy nagy, akár függet- 
len, akár az orosznak egy részét tevő szláv birodalomról 
álmadoznak. 

Hasztalan tekintek körül bármerre is: hogy mely 
oldalon lehet még Ausztriának jövője? Valóban, délen, 
t. i. Olaszországban napjai meg vannak számlálva. Bizo- 
nyos, hogy Lombardiát és Velenczét, s azokkal együtt 
minden befolyását a félszigeten el fogja veszteni. Nem 
elég erős csak magának Francziaországnak is ellenállani, 
annál kevésbbé, ha Piemontot és az olaszokat is számi- 
tásba veszszük, kik mint egy férfi fognak fölkelni ellene. 
E küzdelemben területének egy ötöd- s népességének 
egy hatodrészét vesztendi el. 

Északon, Németországban legkevésbbé sem remél- 
het gyarapodást Ausztria. Vagy ugy marad a német szö- 
vetség a mint most áll, s ez esetben ugy népei mint 
fejedelmei teljes erejökből ellene fognak állani minden 
beolvasztási törekvésnek; vagy ha uj egyesülés jő létre, 
az Poroszország előnyére lesz, mint a mely tisztán német 
hatalom, legnagyobb az országban, s a nemzet legna- 
gyobb részének rokonszenvét birja. A német egység 
nagy eszméjét valósítani: Poroszországnak nem hiányzik 
egyéb mint egy uj II. Frigyes merész lángesze s szilárd 
akarata. Tegyük hozzá ehez azon jelentőségteljes jelen- 
séget, melynek 1848-ban tanui valánk; Ausztria német 
tartományai Frankfurtba küldték követeiket s ezzel nyil- 

tan kifejezték ohajtásukat, egyesülni a nagy német állam- 
mal, a minek következménye pedig a régi Amntóló tel- 
jes felbomlása fogna lenni. 

A régi Ausztriáról szólok. Mert egy uj birodalom 
alkotására megkivántató elemek épen nem hiányzanak. 
5 ez uj birodalom erősebb és hatalmasabb lesz a régi- 
nél, ha, miután különnemü alkatrészekből van összetéve, 
nem törekszik franczia modoru központositásra; ha te- 
tekintettel lesz a faj- és nyelvkülönbségekre; ha minde- 
nik országának történelmi emlékezéseit s jogait, mint 
eleven hazafiságuk egyetlen alapját tekintendi; egy szó- 
val: ez uj államnak a szövetség (foederatio) eszméjén 
kell alapulnia, olyformán mint pl. Schweiz vagy Amerika 
egyesült államai. E birodalom, Olaszországon kivül, még 
mindig 34 millió lelket számlál; de ha alig 7 millió né- 
metjével a többi 27 millió nemnémet népeket germani- 
zálni s rajtok uralkodni törekszik, akkor szünteleni belső 
küzdelmeket kell kiállania, melyek miatt soha sem lesz 
képes teljesíteni azon hivatást, melynek teljesítését tőle 
egész Európa s különösen Anglia várja. 

Megvallom, kevés reményt táplálok az iránt, hogy 
a Habsburg-ház megváltoztassa százados politikáját. Mint 
minden egyes ember saját különös személyiséggel bir, 
ugy minden dynastiának is megvannak a maga hagyo- 
mányai és jellemző sajátságai, melyeket le nem vetkez- 
het s kedve szerint meg nem változtathat. Mindenki 
tudja, hogy a Stuartok és a Bourbonok készebbek vol- 
tak trónjukat és fejüket koczkáztatni, mintsem a kor 
szellemének megfelelő kormányzatra szánni el magokat. 
Az uj Ausztriának tehát uj dynastia is kellene, melyet 
multja nem kötne, s mely az uj birodalom uj missióját 
szabadon és őszintén felkarolhatná. 

De tudom azt is, hogy nem mindig lehetséges a mi 
kivánatos. Hadd maradjon meg tehát az osztrák dynastia 
birodalma élén, csakhogy kövessen a birodalmához tar- 
tozó népek különbféleségének megfelelő politikát. Kü- 
lönben félő, nehogy a többi tartományok is ugyanazt 
tegyék, a mit most az olaszok tesznek; azt a szerepet, 
mit most Francziaország játszik az olaszok irányában, 
Oroszország játszhatja, mihelyt akarja, a többi osztrák 
tartományok irányában. I 

Anglia mindig támogatta Ausztriát. Tanácsait annál- 
fogva meghallgatják s meg is kell hogy hallgassák Bécs- 
ben; az események tökéletesen igazolták azon profétai 
tanácsot, melyet ön 1849. augustus 1-én Ponsonby lord- 
hoz intézett sürgönyében Ausztriának adott, melyben ön 
ezt mondá (lásd a magyar ügyre vonatkozó s hivatalosan 
közzé tett levelezést) : ,ily nemzet activ hadseregét harcz- 
ban le lehet győzni; rendezett ellenszegülést, egyidőre, 
lehetlenné lehet tenni; de a szivek elégületlensége azzal 
kioltva nincs, ha a kézből a fegyver kicsavartatik; s ha 
ily népes és oly nagy területen elterjedt nemzetet ugyan- 
azon kényszeritő eszközök által akarnak megaláztatásban 
tartani, a melyek által leigázták: bizonyitani sem szük- 
séges, hogy az ily nép és ily ország inkább a gyönge- 
ség forrása, mint az erő alapja kell hogy legyen azokra 
nézve, a kik kormányozzák . . . Ily politikai rákfekély 
csak fölemésztené a birodalom lételének életföltételeit . . 
Ó Felsége (az angol királynő) kormánya szivéből örülne, 
ha azon reményt táplálhatná, hogy ezen összeütközésnek 
egy egész nemzet s két hatalmas birodalom hadsere- 
gei közt mielőbb oly egyesség vetend véget, mely egy- 
felől a magyarok nemzeti érzelmeit kielégítené, s másfe- 
lől érintetlenül fentartaná az egység kötelékét, mely 
Magyarországot oly soká csatolta egybe Ausztria koro- 

nájával. Névleges kiegyezés, valódi egyetértés nélkül, 
mitsem használna s merőben értéktelen volna." 

— E birodalom közép- és támpontja szükségkép Ma- 
gyarország; vele a birodalom erős és hatalmas lesz, 
nélküle mitsem tehet és semmi sulyt sem vethet az 
európai egyensuly mérlegébe. Az 1848 előtti Magyaror- 
szág mind terület, mind népesség tekintetében csaknem 
felét tenné a birodalomnak, miután az Olaszországot el- 
veszité. Oly gazdag terület, mely 25—30 millió lelket 
képes celtáplálni; mint államnak csaknem 1000 éves tör- 
ténelme, erős belszervezete s sok százados alkotmánya 
van. E belszervezet azonban, mivel éles ellentétet képez 
a franczia centralisatióval, kiválóan alkalmatos arra, hogy 
példányul szolgáljon kelet népeinek, melyek előbb vagy 
utóbb, kíkerülhetlenül, mint megannyi állam fognak szer- 
vezkedni Törökország romjain. 5 higyje meg nekem, 
mylord, ha van ország, melyben valódi, lángoló .hazasze- 
retet él, a történelmi hagyomány s a váltakozva dicstel- 
jes és viharos mult gyümölcse, az Magyarország. A ré- 
szint Ausztria ármányai által előidézett, részint azon kor 
lázas izgatottságának tulajdonitandó viszály, mely ez or- 
szág népei közt 1848-ban mulólag uralkodott, azóta tö- 
kéletesen megszünt. Az ősi alkotmány alatt e nemzeti- 
ségek szabadok voltak; attól fogva, midőn Ausztriának 
ez alkotmány megdöntésére segédkezet nyujtottak, el- 
vesztették szabadságukat s nemzetiségök a legnagyobb 
veszélyben forog. S ez az oka, bár késő, de kétségbevon- 
hatlan kibékülésöknek. 

Elmondám önnek az okokat, melyek Magyarországot 
feljogosítják, alaposan követelhetnie: hogy az uj biroda- 
lom középpontja legyen. II. József, három század óta az 
egyetlen lángeszü ember a Habsburg-házból származott 
uralkodók közt, nagyon átlátta ezt; nagyon megértette, 

hogy a birodalomnak egyedül és csakis keleten van jö- 
vője; de bár helyesen itélte meg a czélt, az eszközök 
megválasztását tökéletesen eltévesztette:  germanizálni 
akarta a népfajokat s eltörülte alkotmányaikat. Mikép 
lehetett volna várni, hogy a számos bekebelezett és szom- 
szédos népek rokonszenvet érezzenek oly birodalom 
iránt, mely nekik szabadságot nem ad s azonkivül nem- 
zetiségöktől is meg akarja fosztani? A mit könnyen előre 
lehetett látni, megtörtént. Ausztria elvesztette a népek 
bizodalmát, mind maga kebelében, mind a szomszéd álla- 
mokban. Ezek nemzetiségöket féltették, azok szabad- 
ságra törekedtek. Ausztria azonban az emberek és nem- 
zetek e két legdrágább kincsének egyikét ugy mint a 
másikát fenyegette. 

Engedje meg, mylord, hogy itt egy, nézetem sze- 
rint igen fontos észrevételt tegyek. Azt merem állitani, 
hogy a nyugoti civilisatió biztosabb uton nem terjeszked- 
hetik keletre, mint Magyarország közvetitése által. A he- 
lyett, hogy magam fejtegetném, jobbnak tartom egy an- 
gol irót idézni, ki azt, a mit én önnek mint államférfinak 
és a haladás emberének szivére kötni akarnék, tökélete- 
sen kifejezi a következő szavakban: , Szomszédos nép- 
törzsekben az eszmék és erkölcsök oly hasonlósága fej- 
lődik ki, a minőt egymástól távol élő néptörzseknél nem 
találunk. . A faj rokonsága, gyakori érintkezés harczban 
és békében, mult és jelen, természeti viszonyok, pl. ha- 
józható folyók, egymásba nyiló völgyek stb. megannyi 
kapocs gyanánt szolgálnak az egymás mellett élő népek 
közt. Ily kapcsokat lehet találni a keleti és nyugoti nép- 
törzsek között. A magyar nép, eredete és hagyományai 
után s nagy részben eszméi és szokásaira nézve is kelet 
népe. Mint ázsiai eredetü európai gyarmat s rokon faj a 
szomszéd törökkel, történelmi események által a nyugoti 

civilisatió körébe vonatott be s számos nyugoti eszmét 
és felfogást sajátitott el. Ehez képest középtagot, mintegy 
kapcsot képez a nyugoti és keleti népek közt s arra 
látszik hivatva lenni, hogy azokat egymáshoz közelebb 
hozza. Az ország geographiai helyzete ugyanezen hiva- 
tás mellett bizonyit. Északról és délről nagy magas hegy- 
sorok által övezve, folyamrendszere természetes vizutat 
képez nyugatról kelet felé. A Németország szivéből be- 
özönlő hatalmas Duna, mely Közép-Európa annyi folya- 
mát veszi magába, a kereskedelem és civilisatió termé- 
szetes országutjául van teremtve. Már ki is nyitotta a 
Magyar- és Törökország közt oly soká zárva állott kor- 
látokat s az ujabb (1848-diki) események nem keveset 
tettek arra, hogy az osztrák politika által századok óta 
félbeszakított érintkezés ez egymással rokon két nép kö- 
zött megujuljon, azon különbséggel mindazonáltal, hogy 
a kar, mely előbb csak öldöklésre emelkedett, most test- 
vérkezet nyujt a régóta elidegenült vérrokonnak és soká 
gyűlölködő ellenségnek." 

Ismétlem, mylord, Magyarország, mely jelenlegi 
helyzetében még ohajtásait sem nyilvánithatja, bizonyo- 
san jobb szeretne oly uralkodó alatt élni, ki nem tagja 
a Habsburg-dynastiának, annyi százados balsorsunk ez 
egyedüli okának, a haladás és nemzeti függetlenség ez 
örökös ellenségének, mely a legünnepélyesebb esküt, 
hogy alkotmányunkat megtartja, annyiszor törte meg. 
Magyarország bir minden szükséges kellékkel egy füg- 
getlen állam helyreállítására. Az ország termékeinek gaz- 
dagságára és sokféleségére nézve Európa egy országa 
sem mulja felül; területe 6175 négyszögmértföld, mig 
Poroszországé csak 5070, Nagy-Brittaniáé csak 5716; 
lakói száma 15,800,000; e tekintetben Orosz-, Franczia- 
ország és Anglia után közvetlenül egyszerre következik 

Spanyolországgal, mely 15,900,000 és Poroszországgal, 
mely 15,500,500 lakót számlál. Béke idején 150,000 főnyi 
hadserege van, tehát kevesebb mint Orosz- és Franczia- 
országnak, épen annyi mint Angliának és Poroszország- 
nak, s több mint ezeken kivül akármelyik európai állam- 
nak; háboru idején pedig. e számot minden megerőltetés 
nélkül 300,000-re emelheti. Látja ön, hogy Magyarország 
mindazon elemekkel bir, melyekből a nagyhatalmasságok 
alkottatnak. S nem mutatta-e magát egy nagyhatalmasság 
föladatára méltónak, mikor a XV., XVI., XVII. száza- 
dokban, egészen egyedül, a roppant ozmán hatalmat visz- 
szanyomta, s hősiségével és saját testével födözte egész 
Európát? E nagy tettel, azt hiszem, kiérdemelte magá- 
nak a sarkantyut, azaz: az igénytarthatást egy nagyha- 
talmasság rangjára. Legyen meggyőződve, mylord, hogy 
Magyarország képes volna, a mint hajdan a keresztyén- 
séget megvédte az izlám ellen, ugy jövőben, bármely 
oldalról jőjön is a veszedelem, mind a maga, mind a 
világ szabadságáért küzdeni. Egyébiránt a nagy életké- 
pességet senki sem tagadhatja meg tőle. Tanuja volt ön 
1848—49-diki küzdelmünknek. Bizonyára az oly állam 
megérdemli, hogy első rangu hatalmasságnak ismertessék 
el, a mely a rá nézve kedvezőtlen viszonyok daczára 
csak másik két nagyhatalmasság egyesült ereje által győ- 
zethetett le. Ez dönthetlen érv: leveretésünk is erőnk 
bizonysága. 

Szive fenekén Magyarország nem kiván egyebet, 
mint a mit Velencze és Lombardia: teljes függetlenséget. 
Maga ura akar lenni s maga szabadon határozni sorsa 
fölött. De ha diplomatikai megfontolások gátolnák, hogy 
ez ohajtott czélt elérje, ha sorsunk nem adja még meg, 
hogy egy Napoleon által megmentessünk, mint Olaszor- 
szág megmentetik: ez esetben csak egy mód van Ma- 


— 155 — 


gyarországot kibékíteni és megnyugtatni, s ez az: adják 
vissza neki régi alkotmányát s historiai határait, s ezt 
tegyék feltételül a most kötendő békében, mely a jelen 
olasz háborut befejezendi. Habár e harcz nem értünk 
kezdetett is, legalább váljék hasznunkra nekünk is s bi- 
zonyára soha harcz, melyet két nemzet szabadsága koro- 
náz, dicsőbb gyümölcsöket nem termendett ! 

E békeföltétel kétségkívül : 

1. igazságos. Magyarország és az osztrák dynastia 
közt jogilag kétoldalu szerződés áll fenn, mely ez utób- 
bit kötelezi, hogy az ország törvényeit és alkotmányát 
lelkiismeretesen megtartsa. Ha a királyok az általok es- 
küvel pecsételt szerződéseket büntetlenül megtörhetik, 
hogy kivánhatják akkor, hogy a népek tiszteletben tart- 
sák a fenálló törvényeket? 

2. Az alkotmányos szabadság érdekében fekszik. 
A kérdés ezen oldala élénken kell hogy érdekelje az 
angol népet, mely, büszkén alkotmányos . szabadságára, 
minden alkalmat megragad, hogy más népeket is annak 
birtokába juttasson. Ehez járul, hogy a mi alkotmányunk 
is ugyanazon századból való mint az angol; öreg, de 
tiszteletreméltó testvérek; nem egy közös vonással is 
birnak. Aztán a magyarok, erkölcseik, szokásaik és poli- 
tikai eszméik által, s mind az által, a min egy nép er- 
kölcsi, vallásos és politikai élete alapszik, keleten az 
angol civilisatiót képviselik, mint a rumünek és lengye- 
lek a franczia eszméket. E körülmény nem kis fontos- 
ságu az angol nemzet keleti érdekei tekintetéből. 

3. Az általános európai béke érdekében is áll. Mint 
Lengyel- és Olaszország sok idő óta örökös forrásai a 
nyugtalanságnak Európára nézve, épen ugy az lesz Ma- 
gyarország is; folyvást elégületlen, izgatott forradalmi 
leend; egy lőporos hordó lesz, mely egy véletlen vagy 

szándékos szikra által föllobbanva levegőbe röppenhet s 
maga körül mindent megrázkódtathat. 

4. Erdekében áll az európai egyensulynak is. Való- 
ban politikai szükségességnek tartja-e az angol kor- 
mány Ausztria fenállását? Ha igen: elégítsék ki, s bé- 
kitsék ki Magyarországot; mert Austria, kivált mióta 
Olaszországot elvesztette, egyedül csak Magyarország által 
állhat a nagyhatalmak sorában, csak általa létezik Ausz- 
tria, általa erős vagy gyönge. Mindenesetre kétségte- 
lenül világos, hogy, ha Austria békétlenül és ingerülten 
hagyja Magyarországot, aligha lesz erős a kebelében 
levő forradalmi és centrifugal elemeket összetartani, s 
igy a missiót, melyet tőle várnak, semmi esetre sem 
fogja betölthetni. 

5. Végre a keleti kérdés megoldásának is érdeké- 
ben fekszik Magyarország kielégíttetése, ugy politikai 
tekintetből, mint a civilisatio szempontjából. Magyaror- 
szágnak jutott a hivatás: kelet népeihez a nyugoti civi- 
lisatio minden haladását és eszméit közvetiteni; mint 
szerencsém volt, mylord, ez eszmét föntebb bővebben 
fejtegetni. De még ez nem minden. Ugyanazon okok- 
ból, s a magyar alkotmány alapján, a mint annak töké- 
letes rendszere kifejlődött, a mennyiben alapelve, a hely- 
hatósági önkormányzat (municipál-autonomia) , különösen 
megfelel kelet patriarchalis szellemének s erkölcseinek; 
következőleg Magyarország rendeltetése: főszerepet játsz- 
szani e nagy kérdés megoldásában, bár mikép üssön is 
az ki; de ez üdvös szerepet az érdeklett népek szabad- 
sága s jólléte érdekében csak egy szabad, türelmes, erős 
és alkotmányos Magyarország játszhatja sikeresen. 

Ime , mylord, ezek a hazám szerelme által sugallt 
eszmék , melyeket ön elé, mint egy alkotmányos s sza- 
badelvü kormány feje elé terjeszteni szerencsém van, ki 

minister-elnöke egy szabad nemzetnek, mely kezdettől 
fogva annyi rokonszenvvel volt igazságos és törvényes 
ügyünk iránt. Magyarország maga, a hallatlan nyomás 
miatt, mely alatt szenved , nem emelheti föl szavát; én, 
számüzött fia, szólok érette, ezt tehetnem az egyetlen, a 
mi nekem még fönmaradt, s a mi drága hazám elvesz- 
tése fölött vigasztalhat. 

Anglia, jól tudom, nem tartozik a hadviselő felek 
közé; annálfogva nem is tehet békeföltételeket közvet- 
lenül. De fegyverei által ugy mint tanácsai által hatal- 
mas; s meg vagyok győződve, hogy tanácsait mind a 
győzők mind a legyőzöttek tisztelettel fogadandják. Jo- 
gunk van azt remélni, hogy Napoleon császár, ki annyit 
tesz az olaszokért, értünk is fogna tenni valamit; az 
általa ünnepélyes kimondott elvnek, a nemzeti függet- 
lenség elvének, Magyarországra is alkalmaztatnia kell. 
Miután Napoleon császár annyit tett a Dunafejedelemségek- 
ért és Olaszországért, minket sem feledhet el, a nélkül, 
hogy igazságtalan ne legyen. Nemzeti autonomiánk visz- 
szaállítását békeföltételül fogja kitüzni, s felkérem önt, 
mylord , fogjon vele kezet e tekintetben. Föl vagyunk 
jogosítva, követelni ez igazságszolgáltatást; ez absolut 
politikai szükségesség Európa köznyugalma érdekében, 
valamint az európai egyensulyra nézve is. 

Mylord , 1849-ik áugustus 1-sői sürgönyében, melyet 
fölebb emlitettem, bölcs, majdnem prófétai tanácsokat 
adott ön Austriának; most megjött a kedvező pillanat, 
saját érdekében ugy mint Európa javára kényszeritni őt 
azok követésére. Ily tett méltóan tenné föl a koronát 
az ön politikai pályájára; a fölszabaditott Magyarország 
örök jelül fogna önre emlékeztetni. 

Van szerencsém, Mylord, kérni önt, fogadja el 
mély tiszteletem s nagyrabecsülésem kifejezését. 
Páris, 1859-ik junius 11-én. 
Szemere Bertalan. 
Magyarország volt ministerelnöke. 


Most már tudom hitelesen Kossuth egész szerep- 
lését.  Juniusban ment erre keresztül, titokban, azon- 
ban megtudván sokan, egy fél-hivatalos lap, azt, hogy 
őt használná III. Napoleon, ünnepélyesen meghazudtolta, 
mindössze is nem gátolta, hogy Ausztriának ez ellen- 
sége Francziaországon keresztül Olaszországba menjen 
(Constitutionnel, Jun.). De ez egy uj hazugság a kor- 
mány részéről, mely szégyenli e frigyet. A tény 
igy áll: 

Többen itt értekezvén Napoleon herczeggel (kire 
a császár semmit nem bizván, ily apró tervekkel mulatja 
magát) Magyarország fellázitásáról, ezt Kossuth meg- 
hallá, s dühbe jövén, hogy nála nélkül mernek menni, 
fenyegetőzött, hogy ő ellenkező proklamatiókat bocsá- 
tand a magyarokhoz, ha őt mellőzni merészlik. Azon 
urak egy része emberei lévén, más része, mint Teleki 
L., Klapka, félvén önmagok valamit kezdeni, hozzá 
menének Londonba, s vele értekezvén, itten kivitték, 
hogy a tervbe beavattassék. 

E szerint eljőve, nagy titokban, s május 3-án 
Brown név alatt herczeg Napoleon vezette be éjjel a 
császárhoz. Már előbb értekezvén azzal, ez adta elő 
a császárnak Kossuth nézeteit, minthogy ő a francziát 
roszul beszéli, — bár ha szabad volna, kész lenne egy 
franczia beszédet betanulni, tudván, hogy kevesek a 
hallgatók, de sok az olvasó a ki azt hiendi: ime ő fran- 

cziában is szónok. Minap mondá egy német, ki barátja 
nevének, hogy hallá Angliában beszélni, de borzasztón 
ejti ki az angolt, ő nem angol, de megbotránkozott benne. 

A császár ellenveté, mikép ő a demokrata, a re- 
volutionális párthoz csatlakozott, mikép ő Mazzinivel, 
Ledru Rollinnal stb. az európai egyetemes respublika pro- 
grammját aláirta; de erre Kossuth rögtön felelt, mond- 
ván, hogy ő soha sem volt republikánus (ez igaz, de 
minek mondta hát?), hogy ő a monarchiai formát szi- 
vesen elfogadja, s meghajtván magát mélyen Napoleon 
herczeg felé, neki a magyar koronát felajánlá az 
ország nevében (ki bizta rá? S kinek nem ajánlta ő 
azt már !!) 

Szóval igen alázatosnak, jámbornak, bánhatónak 
mutatkozott, Pietri a volt rendőrfőnök mondá: ő egészen 
máskép képzelé magának Kossuthot, bátor, szembeszálló, 
daczos, kihivó alaknak, és ime oly hajlékony, édes, 
alázatos, bókoló volt, mint egy udvaroncz.. 

Mindjárt a szükséges költségek s kiadások ürügye 
alatt 50,000 frankot utalványoztak neki, mit elfogadott, 
később egypár millió frankot az ugy nevezett magyar 
legio költségeire, mely fizettetett, de fegyvert, ruhát, 
. alkalmazást nem nyert, — ennyire nem mehetett a ko- 
média. Ő már kormányzónak látta magát: tiszteket 
nevezett, a régi rangokat emelte, őrnagyból ezredest 
csinált, fényes köntösöket csináltatott velök, egy őrnagyé 
(p. 0. Figyelmesi, hajdani mészáros-legény, most segédje) 
1500 pftba került, utjok fizettetett, s a béke után min- 
denik egy évi dijt kapott, őrnagy 3000, ezredes 4000, 
tábornok 5000—6000 frankot. Időközben Olaszországban 
estélyeztek , mulattak, vigan éltek, ugy hogy erről Morny 
gróf salonjaiban is beszéltek, fájdalom nem dicsérőleg, 
néha üléseket tartának , osztva a hivatalokat, rendezve 


— 160 — 


az országot, s kijelelve a személyeket, kiket emelni, s 
kiken boszut állni kell. Végül a pénzzel felosztoztak, 
— egyik, Szabó Imre (Görgei jobb keze hajdan, ba- 
rátja most is) azt irá Londonba: nem sokára visszaté- 
rek, fináncziám virágzó állapotban van, mint soha nem 
vált Ő orránál vezeti Klapkát, s ő volt az alakitandó 
magyar sereg főintendánsa. A versenygés sem maradt 
el, mint az ármány sem, Perczel kardot ránta Szabóra, 
ki erősebb lévén, kezéből azt kicsavarta s eldobá. 

Kossuthék mindig hirdetgették, hogy III. Napoleon- 
nal összeköttetésben vannak, de ez mindig tagadtatta 
a lapokban, ez mutatja a viszonyt köztük, s minden 
esetre Kossuth abból is okoskodhatott volna, hogy a fran- 
czia lapok a magyar ügyről némán hallgattak. 

Hogy is képzelhette Kossuth hogy a despoták feje 
egy szabadelvüvel, egy autocrata, egy forradalmival őszin- 
tén szövetkezni fog? De ő, ha következetes, e frigybe 
nem is állhatott, ő a Ledru-Rollin, a Mazzini barátja, 
— ez eszélyesebb volt, őt is édesgették, de ő riem ment 
a kelepczébe, felelvén: ez a fejedelmek harcza, ám falják 
fel egymást, a népek nekik nem hihetnek. A következmény 
igazolta számítását. Aztán Kossuth 1851 óta minduntalan 
szidta, piszkolta, vádolta Napoleont, őt Bonapartenak 
czimezvén, nem rég is, nov. 17-én, 18-án 1858-ban Glas- 
gowban (s egyebütt) , lectures"-ket tartott e czim alatt: 
, What Cherbourg means?" (lásd Glasgow Daily news, 
nov. 20-án 1858-ban) s leirta Napoleont mint hitetlen 
frigyest, ki a keleti háborut csak azért folytatta, hogy 
alkalma legyen az oroszt, később Ausztriát megnyerni 
a nagy harczra Anglia ellen. Szóval, minden alkalmat 
felhasznált Napoleon ellen dörögni, mert ez ott az an- 
golnál népszerü thema.  Képzelhette ő, hogy Napoleon 
ezt elfeledé? És ilyen emberrel ő öki s "politikailag s 

erkölcsileg szabad szövetkezni? Ki Angliát megcsalni 
készül, ő vele az becsületesben bánik? Valóban nevet- 
séges rövidlátás és képzelgés. 

Nem tagadom, sokáig nem akarám hinni, hogy 
Napoleon őt fogadta volna. De ez csak egy bizonysága 
annak, hogy kis dolgokat félre tesz, ha nagy czél- 
jai vannak. Ha kivánata szerint nem folyt volna 
a háboru, szüksége leendhetett a forradalom segedel- 
mére, minden esetre a magyar név Ausztriát méltán 
ijeszthette. Ez a nagy drámában egy eszköz volt, Kos- 
suth elég ostoba volt magát bábul oda adni: Napoleon 
a pénzt adta, Kossuth et Comp. elfogadta, övé a süker, ezeké 
a szégyen. Ezen kivül, ha talán nem számitott is rá, 
egy más czélt is elére: Kossuthot, gyöngeségét, elvte- 
lenségét , ingatagságát leálarczozta Európa, s különösen. 
a demokraták előtt. Ha még most sem akarja őt a 
világ ismerni, e botor, e vaksi eljárása után, bizony 
nem a Kossuth hibája, sem a Napoleoné. - 

Szerencse, hogy otthon a nemzet nem mozdult fel- 
hivásaira. Most uj interventió,; uj vérontás, uj nyomor 
dúlna az országban, — de ez embernek valóban nincs lel- 
kismerete, bár közelben a vért nézni sem merte soha. 

De, hogy lépett föl Kossuth a szegény, s mond- 
hatni gyáva magyar emigratio irányában? 

Két föltételt kötött ki: első, hogy ha a haza sza- 
bad leend, kiindulási pont legyen az ő kormányzó- 
ságának elismerése (lásd fölebb Teleki L. levelét, ki 
e föltételt, jelen lévén, szinte elfogadta); második, hogy 
a mostani osztrák rendszer nem hagyathatván még, ő 
uj alkotmányt octroyirozhasson, — a helyett, hogy 
egyszerüen a régi, a hazaszerte ösmert, a századok óta 
megpróbált, elevenittessék föl. Sajnos mondani, elfo- 
gadták. Ő már irt is haza, hogy ügyes jogtudósok, kik 

11 


Szemere II. 


szar 102 sze 


ismerik az ujabb változtatásokat, ahhoz alkalmazva elő- 
dolgozzanak. Ő mindent már megnyerve látott, a jám- 
bor agy. 

Tudtomra kevés ember állott oldalt: Jósika, ki 
nem politikus, s tevékenység nélküli egyén, Horváth 
püspök, Rónay, hajdani barát, professor, iró, kinek 
elve van; Vukovics, miniszter, kit Kossuth a conferen- 
tiába vonakodott meghivni, pedig alkalmasint megnyer- 
hette volna. Deigy ő is mindenből kivonta magát. 


Augustus. 


Napoleon, mint emlitém, gondosan titkolta, hogy 
Kossuthtal csak" érintkezett is, ámbár hiszen csak esz- 
közül használta. 

Azonban Kossuthék megdicsekedtek Napoleon bi- 
zalmával s a pénzzel mit kaptak, ezzel csak négy szem 
közt, azok ellenében, kik a viszonyt nem akarták hinni. 
Igy kezdte a világ tudni mi. a függöny mögött történt. 
Hiszen a magyar légió mint tény szólt, igaz, hogy fegy- 
vert nem kapott, sokan komédiát láttak benne. Ekkor 
az itteni kormány le akarta Kossuthról mosni a forra- 
dalmi bélyeget, s a Constitutionnelben, mely soha 
eddig a magyar ügyről nem szólt, véletlenül egy czikk 
jelen meg, mely Kossuthot (Mazzini, Ledru Rollin szö- 
vetségesét) mentegeti. Mindenki bámult rajta! Néhány 
ilyen sor a Patrieban is jelent meg julius 26-án, s másnap 
elmenvén a szerkesztőhöz, kérdém: mit jelent e post 
festa cantare? Válaszolá: egy igen magas helyről (Na- 
poleon herczeg) üzenetet kapék, hogy irnék ily értelem- 
ben, mentve Kossuthot a forradalom bűne alól. De én 
még az nap este, 26-án, irék egy czikket, s kértem 

venné föl, mint a Cavourhoz intézett emlékiratot is. 
Csékügyön augustus 2-án a levél megjelent (a Cavour- 
hoz czimzett irat nem). Én azon oldalát fejtegetém az 
ő értekezésének, hogy a magyar ügy törvényes, jog- 
alapos, nemzeti volt, mert bár neki czélja volt Kossuthot 
mentegetni, de ily általánosságban tette vala föl a thé- 
sist, és én kaptam az alkalmon, mellőzve vagy kikerülve 
a megjegyzést, Kossuth s a többiek személyéről csak 
azt mondani el, a miről azt hivém, hogy hazám érde- 
kében van s önvédelmi harczunkat igazolja és kellő vi- 
lágitásba helyzi. 

Egy idő óta a Times is gyakran hozott czikket a 
magyar ügyekről, mondván, hogy Ausztria mindig 
gyönge marad, mig a népek követeléseit ki nem elégiti, 
különösen mig Magyarország alkotmányos jogait vissza 
nem adja. Pestről is hozott leveleket. Higgadtan, mér- 
sékelten irvák, s egészen ugy mint szoktak irni az angol 
politikusok. Sok ideig azt hivém, nem Pestről jönnek 
e levelek, most tudom, hogy némelyik Széchenyi Bélától 
(István fijától) iratott, ki ismerősekkel birván London- 
ban, levelei igy jutnak be a Timesba. Ismeri "? mar- 
guisenét (férje leendő herczeg Sutherland), ki igen lel- 
kes asszony, s magyarul is tanul, sőt már ir. 

Mig egy oldalról a politikai események vőnek 
igénybe, s tettem a mit tehettem; másrészről a bor- 
üzlet foglalta el minden időmet. 

Még tavaszkor küldék bort UJ-Orleansba, Améri- 
kába. Irták, néhány palaczk forrván kifutott. Haj- 
landó valék nem hinni. 

Később Bridgwaterbe, Angliába küldék. Ugyan 
azt irják. Ez történt egy londoni küldeményemmel. 

Végre eljöve május vége, vizsgálám palaczkjaimat, 


s 450-ből 250 forrott. Egy hó. mulva a 200-ból is csak 

100 nem forrott. Egy hordóbeli is kezdett mozogni. 
Végre a sor rájött Mezőssy palaczkjaira is, sok kifutott, 
sok szétrepeszté a gyöngébb üveget, szóval 800-ból alig 
volt 100, mely nem indult pezsgésnek. 

Eddig azon busultam, hogy nem tudám eladni, 
most örültem, hogy keveset adék el, az ügynek csak 
ártottam volna. 

Mindent megkisérték: kinyitám a palaczkokat, jégbe 
hütém, nem használt. Ekkor Mezőssynek irék, ki oly 
hires borász, s ő tanácslá: zsákoljam ujra mind 6 óra 
hosszat. Én 8 óráig zsákoltam 400-at, de egy hordót 
collirozék Julien-porral , Nr. 3., mert láttam, hogy a 
franczia módot is meg kell: kisérteni, s kezdtem a szak- 
beli könyveket tanulmányozni. Ugy vettem észre: embe- 
reink hon a borkezeléshez nem értenek. 

Egyszersmind irék egy czikket a Borászati lapokba, 
hogy embereinket a bajra figyelmeztessem, s alkalmat 
adjak, hogy szakértő szólaljon fel a bajon segiteni. Lásd 
Borászati lapok, jul. 17-én 1859-ben, aláírva: Száva. 


Ezen aggodalmak gyötörtek, vádolván a fatumot, 
mely minden dolgaimban üldöz, — de még nem tört 
meg azért! — midőn egy londoni ház, ki mustráimat 
ismerte, s olvasta a Siécleben azon czikket, melyet 
saját jegyzeteim nyomán egy szakértő s jeles tollu re- 
publikánus (Auguste Luchet) irt, sürgetve kért, külde- 
nék neki 500—1000 palaczkot. Eleinte nem fogadám 
el, mivel váltóval akart fizetni, később, hetek mulva, 
készpénzt fizetést igérvén, ajánlatát elfogadám. Ekkor 
irta Mezőssy épen, hogy ő forró borát 6 órai zsákolás- 
sal helyrehozta, s a bor csak javult. A franczia irók 

is azt mondják: a második erjedés nem egyéb mint a 
czukoranyag átváltozása alcohollá, s a bor, ha jó, jobb 
lesz, de ha rosz, e krizis megöli. "Tehát bizodalommal 
fogtam a zsákoláshoz, a palaczkbelieket 8 óráig zsákol- 
ván, ize a bornak helyreállt, édben vesztett, szeszben 
nyert, tiszta lőn mint az arany; azt pedig, mi hordóban 
volt Julien-porral colliroztam előbb, és ugy zsákoltam, 
hasonló sükerrel. 

Óvatosságból csak 250 palaczkot küldtem el, 100-at 
a collirozott, 150-et a másikból, s hogy a melegben so- 
káig ne legyen, bár többe került, az öt ládát gyors vo- 
nattal küldém. 

Azonban a bor megérkezvén, a pénz nem jön. 
Utasitást adék, fizetés nélkül ki nem adni. Végre ka- 
pok egy levelet, hogy a nálok megrendelő vonakodik 
átvenni, szóval biznám rájok az eladást, — majd 
zsebre tennék a pénzt. Mondá-.az expediteur, sok ilyen 
csaló van Londonban , azért kér, fizetést igér, ha lehet 
kiadatja azt, ha nem, bizományba kéri, és a pénzt 
elkölti. ? 

E körülmény kénszerite Londonba menni, hol va- 
lék augustus 17-től — september 1-ig. 

Bár ajánló levelekkel el valék látva, bár mindent 
megkisérték, bár félretéve minden tartalékot, sokat meg- 
próbáltam: azonban csak 24 palaczkot tudék eladni ol- 
csón. De több ismeretséget csináltam, mi jövőben hasz- 
nos lehet. Több ház ajánlá közremunkálását. A piaczot 
igyekeztem megismerni. Ugy vevém észre, több keres- 
kedő figyelme a magyar, kivált asztali borok felé fordult, 
soknál van mustra, s a magyar asztali borok, kivált a 
vörösek, tetszenek. Szóval, e világpiaczon lehetne sokat 
tenni: de pénz, kitartás, készlet kell, és az alkalmas 
embert meg kell találni. 

De midőn csüggedezni kezdék, hogy 250 palacz- 
komat nem tudom eladni , ime egy uj tapasztalás egészen 
levert. T. i. a vámraktárból kihozatván, mutatóul, 4 és 
4 palaczkot, mit látok? azon bor, melyet collirozva zsá- 
koltam, szép, jó, ép volt, de mit a nélkül zsákolék, 
mind forr-pezseg. Kinyittatám a három ládát (150 pal.), 
s látám, hogy a szalma nedves, az erjedés kinyomta a 
szoros dugókat, 28 palaczk maradt tele, a többi job- 
badán félig , stb. kifolyt. Csak ugy pattogott a palaczk 
dugója kifelé, ha megráztam a bort. A  vámház-szol- 
gák bámulva néztek rám, s kérdék mi bor az? Pirulva 
álltam előttök, de nem feleltem, ne is tudják, hogy a 
magyar bor ilyen. Intézkedtem, hogy  összetöltetvén 
minden maradék, az egész készlet küldessék vissza Pá- 
risba. Ime a szép haszon! A collirozott bort eladás 
végett ott hagytam. i 

Azonnal irtam is Mezőssynek levelet levél után, a 
hires borásznak, ki megveti a franczia kezelést, ki nevet- 
ségessé teszi a külföldi bánásmódot, ki nekem :azt irá : 
e bort küldheted az operencziás tengeren tul is. Ez az 
a hires bor? Ezzel akarnak kereskedést üzni? Es 
nem a tengeri rövid ut ártott neki, mert Párisból irták, 
hogy mi ott maradt ebből, ott is forr, de a collirozott 
ottan is ép. 

Ime még örülnöm kellett, hogy a londoni ház nem 
vette át, nemcsak hogy pör lett volna belőle, hanem 
a bornak hitelét rontottam volna meg. Már egy uj 
ismerősöm beszélte is nekem itt, hogy neki volt 10 év 
előtt 200 pal. bora, azt mondván neki a pesti küldő, 
hogy palaczkban állva csak jobbá leend, 6 évig hozzá 
sem nyult, s ekkor mind eczetesedve találván, kótya- 
vetyén olcsón áron eladatta. Meglehet, hogy ő az erje- 
dést eczetesedésnek vette, meglehet, ha Pestről 

kapta, rosz bor lévén eczetté lőn, de minden esetre ha 
forrott, már e miatt kereskednie vele nem lehetett. Hi- 
szen ime az enyimek május óta forrnak. 

De irtam B. Vay Miklósnak is, ki a hegyaljai szó- 
lőegyesület elnöke. Ő t. i. nekem kérés nélkül 200 
palaczk bort külde juliusban.  Felbontom: az első s 
második 50 (—100) jó állapotban volt; a 3-ik 50 mind 
pezsegve forrott, a 4-ik 50-ből 44 nagy részt kifutott, 
a forrás miatt, 6 pal. érkezett meg egészen. Pedig ő 
jól, erősen dugaszoltat, pedig: ő értelmes gazda, ismeri 
a német kezelést is, de alkalmasint követi a hegyaljai 
hagyományos módot, s ime ez az eredmény. 

Ekkép csüggedve, haszon nélkül tértem vissza, a 
nagy fáradság és sok költekezés után; jövendőre nézve 
tevék ugyan ismeretséget, de mit használ ez is, ha hon 
nem értik a bort ugy elkészíteni, hogy annak se hideg, 
se meleg, sem ut, sem tenger ne ártson. Ettől függ 
minden. 

Mayert gyakran láttam, — de ő már öreg, nem 
segithetett ugy mint reményltem. 

Rónay és Vukovics elmondták ujra mind azt ne- 
kem, mit már tudtam Kossuthról, az utóbbi mind azt 
részint Kossuthtól, részint Telekitől, s ő  magoktól 
tudja, kik a komédiát, a farce-ot játszották. Őt köve- 
tül Belgrádba s Bukarestbe akarták küldeni (bár Kos- 
suth a conferentiába nem hivta meg, sőt meghivatását 
ellenzé), de nem fogadta el, — ugy mondja, oda Lud- 
wigh ment el. Ha Bonaparteban biztak, miért ne biz- 
hatnának a ravasz, álnok vén Milosban, és Kossuth 
miért ne folyamodnék az oláhokhoz s szerbekhez, 
kiket kiirtani akart, kikkel még 1849 után sem akart 
egyezkedni, kiknek egyenjoguságát a magyarokkal soha 
sem ismerte el. De ő azt képzeli: e két faj őt nem 

ismeri! nekem mondák a Golescok (egyik a diván alel- 
nöke később miniszter volt, másik most státus-tanácsos), 
hogy ha Kossuth viszi a magyar zászlót, ők, az oláhok, 
velünk nem fognak menni. Vukovics mindent tudott 
Kossuthéktól: Május 3-át, a Brown nevet, a korona föl- 
ajánlását, az 50,000 frank felpénzt, a drága uniformiro- 
zást, a béke utáni egy évi fizetést, a lakomákat, a pén- 
zen való osztozást, a veszekedést egymás közt, Kossuth 
igényeit a kormányzóságra s az uj alkotmányoctroyiro- 
zásra nézve, stb. — sőt némely részben ezeket helye- 
selte, mert ő neki igen-igen furcsa nézetei vannak 
sokban. 

Találkoztam Marx német hires iróval és számüzöt- 
tel is. Ő, bár gr. Westphalen volt porosz miniszter só- 
gora, honától már 1848 előtt, sőt Lajos Filep alatt Pá- 
risból is kiüzetett. 1848-ban a rajnai jeles lapot alapitá. 
1849-ben menekülnie kellett, sőt Párisból is Napoleon 
még 1850-ben kikergeté. A német socialisták feje, ora- 
culuma a dolgozó de okoskodó néposztálynak. Gyö- 
nyörü munkát irt az 1851-iki franczia coup détat-ról. 
Ezt olvasván Kossuth üzent neki, hogy látogatná meg, 
t. i. ő nem szokott látogatni másokat. Mire ez felelte: 
ime itt adreszem, ha jön szivesen látom. De Kossuth 
nem jött. 

Mondá, Urguhart kinyomatta Kossuth leveleit, mi- 
ket ez hozzá irt alázatos s hizelgő hangon,  Kutahiából, 
t. i. Urguhart conservativ, tory, ily hangon irt neki 
. Kossuth is, de később mint demokrata lépett föl, ezért 
nyomatta ki amaz. Meg fogja nekem küldeni. 

E tavasz ótaitt s nálam is több fiatal magyar 
utazó megfordult. 


Pallay fiatal orvos, szorgalmas ember, szerény, ki 
maga fáradsága után élt s tanult. Takarékos fiu, iskolában 
nőtt föl, tanitott s tanult egyszerre, világismerete még nincs. 

Szél, Székely, Buzogány s még más kettő mind 
papi jelöltek, kik haza térni nem akartak a nélkül, 
hogy Párist lássák. 

Ugy tapasztalom, az ugynevezett urfiak, milyen Bé- 
kássy, Uzovics, Vladár mind piperőczök, tudatlanok, 
röstek, még csak nem is lelkesültek, mi jellemzé az 
1848-ki nemzedéket. Látván őket egészen  kétségbe- 
estem szegény nemzetem sorsa iránt. Ellenben a sze- 
gényebbek, mint a nevezettek, s ezekhez adom Ántalfyt, 
Szabó Samut, az most s. pataki, ez m. vásárhelyi tanár, 
mind tudományszomjasok, tevékenyek, hazafiui érzel- 
müek, s haladnak a korral, és a hazát, mivel szenved, 
még jobban szeretik. Legujabban itt járt (septemberben) 
Koncz J. és Zombory, kikről hasonlót mondhatok. 

Juniusban Breck József jára itt. O 1848-ban toron- 
táli főjegyző volt, emigrálván Kutahiába viteték, honnan 
Amérikába ment, hol pap , tanár vala, s most két év 
óta Scammon bankárnál s ügyvédnél házi nevelő, kivel 
112 évet tölte Németországban ; el kellett tőle válnia, mi- 
vel az beteg családjával ausztriai fürdőkbe ment, hova 
ő, bár amerikai polgár, biztosan nem mehetett. Német- 
amerikai neje van. Magas alak, bőre s haja barna 
mint egy arabé, heves, szónoki természetü, mint eszköz 
jeles egyén, mint vaskalapácsot használhatja egy erős 
kar, — ugy látszik Kossuth Viddinben s Ázsiában hasz- 
nálta is. De Amerikában, vagy mivel önállólag lépett föl, 
vagy mivel gőgjében Kossuth megvetve bánt az emberekkel, 
köztök szakadás történt. Azonban akár dicsvágy akár 
hazafiság lett legyen oka, Londonba Kossuthhoz utazott, 
szolgálatát felajánlani a lefolyt háboruban, de Kossutb, 

ki gyűjté az embereket különben, hidegen visszautasitá. 
Képzelhetni mi haraggal tért vissza; mint szeret, ugy 
gyűlöl határtalanul. 

Tőlem kért bizonyitványt, mikép jelenlétét Európá- 
ban nem tartom szükségesnek. Szivesen adtam azt neki, 
mivel én a háborutól semmit nem reményltem. 

A borról beszéltem neki, biztatám e téren használ- 
jon a hazának, adtam neki mutatványokat, és e hóban 
küldött onnan egy kis rendelményt, s reményl ott pia- 
czot nyithatni. 

Juniusban végre itt megjelent egy munka a magyar 
forradalomról, t. i. az első kötet, irták Chassin, egy ifju 
franczia iró, és Irányi, Kossuth bálványozója. Nem is 
egyéb az egész mint Kossuth dicsőitése, ő minden, más 
semmi. Száraz, ügyvédi bizonyitgatás, minden magasb 
státusférfiui felfogás nélkül. Bizonyosan nem fog nekünk 
barátokat hóditani, hideg, szellemtelen mű, a Siécle is 
igen hidegen szólt róla, pedig akarta volna dicsérhetni. 
Mondá: e munka ,part dun point de vue hongrois, 
tréshongrois, exclusivement hongrois", (magyar, túlzó 
magyar, exclusiv magyar szempontból indul ki), mi 
annyit tesz, hogy részrehajló, — pedig Irányi igen ta- 
kargatja azt, hogy ő, mint Kossuth is, nemzetiségi szem- 
pontból tul-magyar, sőt az ellenkezőt szeretné elhitetni. 
De a biráló, ösztönileg, a szerzők véleményét eltalálta. 
Az ösztön gyakran jobban, messzebb lát, mint az ér- 
telem. 

Eszembe jut eszmetársulat utján itt  fölemliteni 
azon czikkeket, miket váltánk Ubicini és én. Ugy 
látom, erről én nem emlékeztem e naplóban. T. i. Ubi- 
cini 1857-ben dec. 29-én a Siécle czimü lapban, oláh- 
országi utjáról irván (ekkor az oláh kérdés napi renden 
volt, s ő az oláh-moldvák ügyvéde az irodalomban), né- 

hány sorban, bár csak ugy oda vetve, a magyarokról igen 
szigoru s igazságtalan itéletet mondott. , Szerencsétlen 
következetlenséggel, melyet nagyon drágán fizettek meg, 
a magyarok megtagadták az erdélyi oláhoktól a jog- 
egyenlőséget, ők, kik a német faj politikai felsősége 
ellen föllázadtak. Nem akartak ismerni felsőbbet, s 
nem tudták magokat rávenni, hogy egyenlőket ismerje- 
nek." Ime, igy irnak a francziák! A tényt költik s 
itélnek róla; az itélet rendesen jó, de a tény hamis 
vagy költött. En azonnal feleltem Ubicini czikkére, de 
a szerkesztőség nem akará közleni, mig egyik admini- 
strátorához, Picardhoz fordulván, czikkem február 3-án 
1858. megjelent. De a szerkesztőség egy kis észrevé- 
tellel kisérte, minthogy érintém a franczia közönség 
mi keveset tud a magyar dolgokról. Az tény, hogy 
róla czikkek is alig jelentek meg (1848—49-et kivéve), 
kimeritő könyv "egy sem, de egy sem. 5 1849 óta a 
lapok is ignorálnak minket. k 

A szerkesztőség e kis jegyzetet bocsátá előre: 

n Részrehajlatlanságunk  kötelességünkké teszi Sze- 
mere Bertalan, egykori magyar minister ur következő 
nyilatkozatát közreadnunk. Szemere ur dolgozótársunk 
némely szavaiban támadást látott nemzete ellen.  Tisz- 
teljük az érzelmeket, melyek válaszát tollába adták. 
De meglehet, hogy Magyarország történetét kevésbbé 
ismertnek teszi föl Francziaországban, mint a milyen 
valóban." I 

Az én czikkem pedig a következő: 


, Ubicini urnak. 


Uram, ön több igen figyelemre méltó munkát bo- 
csátott közre, Törökországot illetőleg; hogy ez országot 

ma jobban ismerik Francziaországban, arra az ön művei 
tettek legtöbbet. A románok hasonlókép igen sokat kö- 
szönhetnek önnek, több éven át ön volt s még ma is buzgó 
védője ügyöknek. A civilisált világ előtt az elnyomott 
és rosszul ismert nemzetiségek ügyét védeni, valóban 
nemes hivatás, dicső igyekezet; s ön ezt ép annyi ki- 
tartással mint tehetséggel folytatja. S higyje el, uram, 
ön e népek emlékében soká fog élni; a kezdetleges né- 
pek nem oly könnyen felejtik el védőiket, nálok még 
meg van a sziv emlékező tehetsége. 

De ha ily hivatást vett maga elébe: mikép irhatta 
ön, utolsó czikkében (lásd az 1857-ik december 29-diki 
Siccle-t) e különös sorokat:. ,Egy másik román ágens, 
Bratianio Demeter, a pesti országgyűlésre küldetvén, 
nem érhetett czélt azon kisérletével, hogy a magyarok 
és románok közt közeledést s együttes működét hozzon 
létre. Szerencsétlen következetlenséggel, melyet nagyon 
drágán fizettek meg, a magyarok megtagadták az erdélyi 
oláhoktól a jogegyenlőséget; ők, kik a német faj poli- 
tikai felsősége ellen föllázadtak. Nem akartak ismerni 
felsőbbet, s nem tudták magokat rávenni, hogy egyen- 
lőket ismerjenek." 

Ez állítás, engedje egyenesen kimondanom, első 
szavától az utolsóig alaptalan. Hogy bizonyos irók, 
rendszeres ellenségei az épen legyőzötteknek, hasonló 
állításokat terjesztenek, azzal senki sem gondol; gya- 
lázni a vértanuságot szenvedőket: ez mesterségök. De 
lehet-e elegendőkép csodálni és fájlalni, hogy ily rágal- 
mat ön is elfogad és terjeszt, ön, a leigázott népek vé- 
dője! Miért tagadja meg tőlünk az igazságot, mikor a 
törökök iránt több mint türelemmel viseltetik? Önnek 
oly határozottan rosszaló itélete, meg vagyok győződve, 
sokkal kedvezőbben ütött volna ki ránk nézve és sokkal 

jobban megközelítette volna az igazságot, ha jobban ta- 
nulmányozta volna történelmünket, ősi alkotmányunkat, 
nemzeti jellemünket, s az 1848-diki mozgalom sajátságos 
jellemét; pedig mind e tanulmány könnyü lett volna 
önnek, ki oly mélyen ismeri Törökországot és a dunai feje- 
delemségeket; de elkerülhetlen is egyszersmind, mert a 
nagy keleti kérdés, az ott szabad politikai életre törekvő 
népek kérdése, véglegesen meg nem oldathatik Magyar- 
ország közreműködése nélkül, mely azoknak 1-ször egy 
tizszázados politikai szervezet gyakorlati tapasztalásait, 
2-szor egy az öt környező népek mindenikénél, minden 
időben s jelenleg is harcziasabb nép hatalmas erélyét, 
és 3-szor az általa jól ismert; mert mindig birt s hasz- 
nálni tudott szabadság szenvedélyes szerelmét viendi 
ajándokul; egy szóval, Magyarországnak polgárisultsága, 
harczias szelleme, politikai gyakorlottsága, történelmi ha- 
zafisága által, mely az 1848-diki rázkodás daczára min- 
den népfajait ismét egyesiti, magas küldetése van kele- 
ten, melyet bizonyosan be is fog tölteni tudni. 

Ön, uram, azt mondja, hogy 1848-ban ,a magya- 
rok megtagadták az erdélyi oláhoktól a jogegyenlőséget". 
Hát elfeledte ön, hogy 1848-ban a magyar országgyűlés 
első dolgai egyike volt Erdélynek az anyaországgal való 
egyesülését kimondani? Ez elhatározás legfőbb indoka 
volt: hogy a magyarországi parasztok polgári és politi- 
kai jogait az erdélyiekre is ki lehessen terjeszteni, kik 
kevesebb joggal birtak s kiknek legnagyobb része épen 
oláh volt. 1848 előtt semmik voltak, semmijök sem volt; 
ez volt az osztrák uralom eredménye, mely a középkori 
hűbériség maradványait mindenütt védte s fentartotta; 
1848-ban, a magyar uralom alatt, földeik szabad birto- 
kosaivá lettek, s a csaknem általános szavazatjog által 
választókká kerületeikben. Kérdezze meg ön az erdélyi 

oláh paraszttól: honnan veszi tulajdonjogát földbirtokára, 
s meglátja, hogy az 1848-diki évszámot nevezendi: mert 
joga azon néhány hónapról van keltezve, mig a rövid 
magyar uralom tartott. 

Nem ismerek országot, mely több belszabadsággal 
birna mint az 1848 előtti Magyarország. Minden közpon- 
tositás nélkül, 50 megyéje csaknem megannyi kis köz- 
társaság volt, melyek saját ügyeiket nagy szabadsággal 
kormányozták, s a központi kormánytól csak a tisztán 
országos ügyekben függtek, és pedig a törvények által 
szorosan megszabott határok között. Valódi mintaképei 
a legtökéletesebb hatósági autonomiának. Éber őrködés- 
sel s erélylyel állottak ellent a központi kormány tulka- 
pásainak, az egyéni cselekvénynek a legnagyobb szabad- 
ságot biztosították, s a honpolgároknak házaikban, köz- 
ségeikben, magános és nyilvános gyülekezéseikben teljes 
szabadságot adtak. Sehol Európában, még Angliában 
sem volt igy megőrizve s biztositva az egyéni szabadság. 
A haladás azonban csak lassu lehetett, mert a dynastiai 
befolyás ellenséges volt, s hátráltatott minden politikai, 
pénzügyi és ipar- s kereskedelmi javitást és előhaladást. 
S mit gondol ön, mit tett a magyar elem 1848-ban, a 
mint a dynastiai befolyás megszünt? Mit tett az ország- 
gyülés, mely csaknem kizárólag magyarokból és neme- 
sekből állott? Nos! e magyar országgyűlés mindenekelőtt 
arra kérte a császárt: adjon többi, nemmagyar tartomá- 
nyainak is szabad alkotmányt; azután e nemcs emberek 
országgyűlése eltörülte a dézmát, a parasztok robotját, 
őket az eddig csak jobbágyul birt s müvelt földeik tu- 
lajdonosainak nyilvánitotta, s politikai jogokat adott ne- 
kik, kik addig semmi joggal nem birtak. Ime, a tulnyo- 
mólag magyar országgyűlés ily törvényeket hozott, s e 
törvények közt egyetlenegyet sem fog ön találni, mely 

kizárólag a magyar faj külön érdekében hozatott volna. 
Ez történeti tény, mely méltó, hogy figyelembe vétessék. 

Azt fogja ön kérdezni: mi az oka mégis, hogy 
annyi oláh, annyi szerb és horvát kelt föl ellenünk s 
állott ellenségeinkhez? Hosszas volna megmagyarázni, 
mint mindent a mi nem természetes. Voltak, a kik a 
közös hazát darabokra akarták tépni, hogy rongyaiból 
nagyobbitsák vagy Dákoromániájukat vagy egy uj Nagy- 
Szerbiát, mely soha sem létezett; voltak, a kik csak 
személyes szerencséjöket keresték a dolgok és eszmék 
általános zürzavarában. A szerbek fölkelését azon 30,000 
külföldi szerb idézte leginkább elő, kiket Sándor szerb 
fejedelem küldött be Magyarországba; az erdélyi oláho- 
kat pedig dunafejedelemségbeli fajrokonaik izgatták a 
lázadásra. A többit elvégezték Ausztria ügyesen szőtt 
ármánykodásai: mindent igért a győzelem előtt, azután 
mindent megtagadott. De azzal, hogy megtámadtattunk, 
be van már bizonyitva bűnösségünk? S mert némely 
nemzetiségek ellenségeink voltak, következik-e, hogy ne- 
kik van igazuk? Mindenesetre áll, hogy nem elég álli- 
tani, hanem bizonyitani is kell, a mi lehetetlen: a tények 
mellettünk szólnak. Egyébiránt ön franczia; ön szabadon 
utazhatik Magyarországra. Menjen el oda; szép és gaz- 
dag ország, megérdemli, hogy megnézze; akkor alkalma 
lesz saját füleivel hallania, hogy az oláhok, szerbek, hor- 
vátok keserüen sajnálják s visszaóhajtják az 1848-diki 
Magyarországot, melyet mi meg . akartunk menteni s me- 
lyet ők vakon elveszitettek. Többé nem ellenségeink ; 
ellenkezőleg jobban gyűlöiik Ausztriát, mint mi gyűlöl- 
jük, ez természetes: minket Ausztria legyőzött mint el- 
lenséget, őket megcsalta mint hűtlen szövetséges. 

Kérdje meg tőlök: hová lett a szabadság, melyet 
nekik 1848-ban mi adtunk? A dynastia visszavette azt 

tőlök. De nem merte visszaállítani sem a dézmát, sem a 
robotot, sem az 1848-ban nekik adott földbirtokot el- 
venni nem merte. Az osztrák kormány e helyett kerülő 
utat választott: megháromszorozta az adót, ugy hogy a 
paraszt, daczára hogy földbirtokos lett, most szegényebb 
és elégületlenebb mint volt 1848 előtt. 

Azt is mondja ön, hogy mi ,a német faj politikai 
felsőbbsége ellen keltünk föl". A fölkelés szó itt legalább 
is roszul van alkalmazva. Elfeledte ön, hogy Ausztria 
támadott meg minket és mi csak védtük magunkat? 
Nem osztrák hadsereg volt-e, mely 1848-diki september- 
ben a magyar földre betört, és pedig oly váratlanul, 
hogy egy kardcsapás nélkül 10 mértföldnyi közelre nyo- 
mulhatott Pesthez, Magyarország fővárosához, hol mi azt 
az első találkozásnál megvertük. De mért is s mi czél- 
ból keltünk volna föl mi? Mindent megnyertünk a mire 
szükségünk volt; volt ősi alkotmányunk, polgári és poli- 
tikai szabadságunk, sajtó- és szólásszabadságunk, gazdag 
országunk .egy krajczár adósság nélkül, polgári és poli- 
tikai egyenlőségünk uj törvény által szentesitve. Ausztria 
kezdte a támadást, ő volt a lázadó, ő lázadt föl a létező 
törvények ellen. Mi nem akartunk egyebet, mint föntar- 
tani a status guot, mely nem más volt, mint egyenlő 
jog- és szabadság az ország minden lakójának, kivétel 
nélkül. En egyébiránt nem félek a mai napság roszhang- 
zásu szavaktól, minők: lázadó, forradalmár; de miért 
alkalmazni ezeket oly országra, mely nem tett egyebet 
mint védte magát a legigaztalanabb támadás ellen! 

Azt mondja ön, uram, hogy ,a magyarok nem 
akartak ismerni felsőbbet, s nem tudták magokat rá- 
venni, hogy egyenlőket ismerjenek". Megvallom, a ma- 
gyar faj történelmi felsőbbsége létezett; de világosan 
körül kell irni e szó jelentését: e felsőbbség nem volt a 

törvényben, a történelem s a megszokás fejtette azt ki. 
Magyarok szerezték a hazát, alkottak államot a meghó- 
ditott különböző nyelvü tartományokból, politikai nevet 
adtak ez államnak, szabadelvü alkotmánynyal ruházták 
azt föl, mely oly régi mint Angliáé; végre ők voltak a 
hadviselő faj, mely a hazát védte, s annálfogva a nemes- 
ség; s mig a többi népfajok békésen mivelték a földet, 
a magyar folytonosan ontotta vérét a tatárok, törökök, 
németek elleni harczokban, kik a közös hazát annyiszor 
megtámadták. Egyedül ő állott ellent ez absolutismusra 
törekvő fejedelmeknek is. Vallja meg uram, hogy ily 
szerep nem könnyü, sőt veszélyes és sok áldozattal jár. 
De csoda-e ha dicsőség követi s jutalma nagy erkölcsi 
befolyás?  Meglephet-e valakit, hogy a ,magyar" név, 
mely kezdetben csak egy faj neve volt, oly tiszteltté s 
általánosan ohajtottá lőn idő .folytán, hogy a horvátok 
1741-ben (lásd a Corpus Juris 1741. 61. t. cz.) törvény- 
ben kivánták kimondatni, hogy a ,magyar nemzet" ne- 
vezete alatt ők is befoglaltatnak. A magyarok azonban 
e történelmi felsőbbséggel soha vissza nem éltek. Corpus 
Jurisunkban, mely tiz század törvényeit foglalja magá- 
ban, egyetlenegy törvényczikk sincs, mely különbséget 
tenne az ország különböző népfajainak politikai vagy 
polgári jogai közt; soha a magyarok oly jogot nem él- 
veztek, mely a hasonló polgári osztályu, bár más nem- 
zetiségü honlakókkal is közös ne lett volna. Voltak ne- 
"mesek, polgárok, parasztok az oláhok, szerbek, tótok, 
németek közt szintugy mint a magyarok közt; de soha 
a magyar faj, mint ilyen, semmi előjogot fenn nem 
tartott maga számára; ellenkezőleg volt törvény, mely a 
bányavidékek bizonyos városaiban épen a magyaroknak 
tiltotta meg az ott lakhatást. Csaknem hihetetlen, pedig 
tény, lásd az 1608-diki 13. és az TRGÖMKT Sk t. czik- 

keket. Tegyük hozzá, hogy a magyar embernek, ha 
protestáns volt, nem volt szabad birnia Horvátor- 
szágban. 

Higyje el nekem, ha mondom, kezemben a törté- 
net könyvével, hogy voltak időszakok Magyarországon, 
mikor a polgári és politikai jogok függöttek a vallástól 
vagy a társadalmi rang- és állástól; de soha nem füg- 
göttek a fajtól s nemzetiségtől, melyhez valaki tartozott. 
Ha a magyar fajnak volt valami felsőbbsége, az csak 
történelmi fejlemény volt; mind a mi polgári jogot és 
politikai szabadságot vérével szerzett, mindazt mint egy 
idősb testvér, megosztotta a többivel fajkülönbség nél- 
kül. Ő volt, ki 1848-ban szabadnak nyilvánitotta a pa- 
rasztot, s tulajdon- és választási joggal ruházta fel s e 
jogok melletti küzdelemben, két birodalom ellen, hősileg 
esett el. 

Fájdalom, e küzdelem jellemét és természetét sehol 
sem ismerik kevésbbé és roszabbul mint épen Franczia- 
országban. Szerencsétlen hazám még eddig nem talált 
egyetlen franczia tollat is,. mely megirta volna hősies 
erőfeszítését, dicsőségét és bukását, s mely e hivatás 
magaslatán állott volna egyszersmind. ; 

Vállalja ön ezt magára, uram, nyilvánosan hivom 
fel önt reá, mert bámulom tehetségét s osztozom szabad- 
elvü nézeteiben. E tanulmány tökéletesen bele illenék 
az ön szép tanulmányai keretébe a keleti kérdés fölött, 
sőt annak épen kiegészitő részét teszi. Biztosítom önt, 
hogy tizszázados alkotmányos életünk története, tele 
megható drámákkal s jellemző episodokkal, szintoly ér- 
dekes bár nem is oly nagy mérvü, mint Angliág, mely- 
hez oly sokban hasonlit is. Ha bevégzendi ön e tanul- 
mányt, az, nem kétlem, a mi igazolásunk leend; a 

franczia világra nézve mindenesetre egészen uj fölfede- 


zés lesz. 
Szemere Bertalan, 


volt magyar minister." 


Erre Ubicini febr. 6-án felelt; válaszában egy jó 
argumentum volt, az, hogy politikai joggal Erdélyben 
csak a három: a magyar, székely, szász faj birt, az oláh 
mint olyan nem. Ez igaz, de ennek historiai oka van, 
az ország aristokratikai szerkezettel birt, az oláh, ha ne- 
mes volt, szinte birt joggal, egyébiránt mi 1848-ban ép 
e rendszert döntöttük meg, tehát a vád a multat, de 
nem a kérdéses időszakot sujtja. 

Azonban ő czikkem megjelenése után másnap meg- 
látogatott, , őszintén bevallá, hogy a magyar ügyeket nem 
ismeri, de kész azokat tanulmányozni, miután a keleti 
kérdésnek azok fontos része. Azóta jártunk egymáshoz, 
s ez évben Ausztriáról irt is egy czikket, mire nézve az 
adatok iránt hozzám folyamodott. Hanem nehéz lenne 
őt a dologba bevezetni, franczián kivül keveset angolul 
tud, egyéb nyelvet nem ért, tehát a német, latin s ma- 
gyar könyveket nem használhatja. 

Ő a török ügyekről sokat irt. Mint tekintély idéz- 
tetik a franczia irodalomban. Pedig törökül nem ért, ott 
keveset élt, hol vette az adatokat? nem tudom. Bizonyo- 
san más könyvekből irta össze. S ugy tudom, sok ujabb 
iró őt lopogatta meg, — igy gyártják ma a munkákat. 
A francziák előkapnak egy adatteljes munkát, arra 
okoskodásokat épitnek ékes nyelvvel, s a könyv kész a 
nélkül, hogy a tárgyat ismernék. És sokszor sok jót mon- 
danak, attól függ, milyen munka után indultak, ha az 
jó, helyes okoskodást fonnak hozzá, ha rosz, — zöld 
dolgokat beszélnek össze. Ezt nevezik ők: generalizálni. 
Nekem már több mondá, hogy ők, ha egy ország törté- 

netét átolvassák, annak politikai történetét, történetének 
philosophiáját jobban megirják mint az, ki rá egy életet 
forditott. Nagy csalódás! s valóban, a külföld ügyeiről 
fonákabb itéleteket sehol nem olvasni mint a franczia 
lapokban s könyvekben. Mindent a franczia eszmék, 
szokások, intézetek szerint helyeselnek vagy roszalnak. 


September. 


Londonból e hó első napján jöttem vissza. 

Nem sokára, e hó végén kaptam Londonból e czik- 
ket, mely Urguhart lapjában ,the Free Presse" jelent 
meg sept. 28-án s mely az én, még juliusban e naplóba 
följegyzett  értesüléseimet minden pontban megerősiti. 
Ime a , Free Presse" közleménye: 


nRészletek Kossuth alkudozásairól Lajos 
Napoleonnal. 


(Beküldetett.) 1858 őszén Kossuth Skócziában egy 
Angliába lehető bonapartista betörés veszélyéről tartott 
felolvasást. — 1859-dik elején  Mazzini ,Pensiero ed 
Azione"-jában közlött czikkében denuncziálta a szán- 
dékolt olasz háborut s intette az olasz, német, magyar 
menekülteket azon hálótól, melyet Lajos Napoleon vetett 
ki oly czélból, hogy a számüzött demokratákat bele 
csalva játékszereivé tehesse. 

1859-dik februárban ismételt találkozások történ- 
tek a Palais royalban, egy részről Napoleon herczeg 
(Bonaparte Jerome fia), másrészről Klapka tábornok, Kiss 
ezredes és gróf Teleki L. között. 

Május elején Kossuth, Mr. Brown névre szóló utle- 
véllel látva el magát, Londonból Párisba utazott. Hosz- 
szan értekezvén Napoleon hereczeggel, általa május 3-kán 
a franczia császárnak bemutattatott. Ennek folytán a 
herczeg ugy szerepelt mint Kossuth szószólója, kinek 
terveit részletesen kifejtette nagybátyja"(a császár) előtt. 
A terv abból állott: hogy negyvenezer franczia szálljon 
ki Fiuménál, háta mögött a magyar menekültek csapa- 
tával, és a mellett: hogy Kossuth, ha bár csak néhány 
hétre is, proklamáltassék ismét Magyarország kormány- 
zójául. Louis Napoleon miután figyelemmel hallgatta a 
herczeg előadását, megjegyzé: miszerint igen nagy aka- 
dálya van annak, hogy ő a Kossuth szolgálatait elfogad- 
hassa, t. i. ennek ismeretes republikánismusa s köztudo- 
másu szövetsége a menekült köztársaságiakkal. Kossuth 
erre ünnepélyesen nyilvánitotta, hogy ő soha sem volt, 
most sem republikánus "), s hogy republikánus összeköt- 
tetései csak is a tőle nem függő körülmények nyomásá- 
nak következményei. Köztársaság ellenes nyilatkozata 
őszinteségének bizonyságául a magyar koronát fel is 
ajánlotta ,hazája nevében" Napoleon herczegnek. 

Az előleges nehézségek ekkép le levén győzve, meg- 
engedtetett, hogy Kossuth visszatérjen Angliába, ott agita- 
tiót kezdjen, s a ,be nem avatkozást" véve jelszóul, arra 
legyen irányozva, hogy rokonszenvet költsön Lajos Na- 
poleon olaszországi terve iránt. Három millió frankra 
menő öszveg adatott Kossuth rendelkezése alá, ki, mint 
mondják, 75,000 frankot tartott meg a maga személyére 


$) Kossuth, Mazzini és Ledru Rollin 1855. septemberi manifes- 
tumában ez áll: , A közös határozott eczél, melyet minden meg nem 
vesztegetett értelem bevall, a kormány köztársasági alakja." 

s egy évi fizetést kötött ki magának azon esetre, ha a 
háboru idő előtt véget találna érni. 

Angliába visszatérve Kossuth hozzá kezdett ,be 
nem avatkozási" hadjáratához. A három millió segé- 
lyével sikerült megnyerni magának a magyar mene- 
kültek nagy részét, olyanokat is, kik 1851 óta magokat 
tőle távol tartották. Magasb katonai rangokba mozdi- 
totta elő őket; hadnagyokat egyszerre őrnagyokká emelt, 
hogy a franczia pénzből nagyobb fizetéseket adhasson 
nekik. Először is mindenki kárpótlást kapott utazási 
költségeiért s gazdag egyenruhát (egy őrnagyi egyen- 
ruha 3750 frankba került), továbbá fizetési előleget hat 
hónapra, s a háboru bevégeztével egy évi fizetés ka- 
pása igértetett. Az ugy nevezett főparancsnoknak, Klapka 
tábornoknak, 12,000 frankban lőn fizetése megállapítva; 
a tábornokoké 6000, ezredesé 5000, alezredesé 4000, 
őrnagyé 3000 frankban s igy tovább. 

A Kossuth által megnyertek közül a nevezeteseb- 
bek voltak, katonák: Klapka, Vetter, Czecz, Per- 
czel tábornokok, de Perczel, mihelyt értesült a válla- 
lat természetéről, azonnal elvált Kossuthtól s nyilváno- 
san megtámadta a franczia-orosz szövetséget; Szabó 
Imre, Kiss, gróf Teleki Sándor, gróf Bethlen, Med- 
nyánszky, Ihász ezredesek; néhány alezredes és 
őrnagy; polgári rendüek: gróf Teleki L., Puky, 
Pulszky, Irányi, Ludvigh, Simonyi, Henszlmann, 
Veres; s egy szóval, valamennyi tekintélyesb magyar 
menekült, kivéve Vukovics S. volt magyar minisztert 
(London), Rónay, szintén Londonban lakó magyar tu- 
dóst és Szemere Bertalan volt minisztert, Párisban." 

Később october 16-án a Kölnische Zeitungban is egy 
czikk jelent meg, hihetőleg ugyan azon kutfőből meritve, 

melyből Urguhart meritett, kinek hiteles s biztos diplo- 
matikai összeköttetései vannak. 

Es ez utóbbi czikk is teljesen igazat ad az én érte- 
süléseimnek ! 

Otthonról halál hirét vettem. September 14-én 
egyetlen élő testvérem, Eugen, meghalt. Született 1807-ben, 
köztünk legidősb volt. Elveszett régi naplóim folya- 
mában sokszor szólék róla. Pályája szomoru volt mind 
magára, mind családjára nézve. Magának szerencsétlen- 
sége, nekünk gyalázatunk volt, ezer meg ezer csinyt, 
kihágást követett el. 16 éves korától fogva katona 
volt, majd cadet, majd őrmester, majd közember, majd 
egy majd más ezredben, 1848-ban a honvédek közé 
lépett, hol kapitány lőn, — azóta ismét sok csinyt kö- 
vetett el; anyámnak örökös aggodalma, kinja volt vele, 
fogságban is ült, — csak egy év óta viselte magát 
jól (néha-néha voltak neki ily jó idői), s ime akkor 
halt meg! i 

Sajnálatos mondani, de igaz, ki, mint ő, magának is, más- 
nak is szerencsétlensége, annak legjobb feküdni a sirban. 

Azonban, — legyen könnyü a hant rajta, az ilyen 
sorsu embereket nem vádolnunk , de szánnunk kell. 

Most családunkból csak ketten élünk: Anyám s én. 


October. 


A Villa-francai béke után Ferencz József procla- 
matiót bocsátott népeihez, melyben reformokat igért. 
Azonban mind eddig a szó maradt szó. Sept. 1-jétől 
a protestansoknak egy patenst octroyirozott, mely- 
ben volt sok jó a régi jogokból, de hozzá volt vegyitve 


sok rosz; s mindenesetre octroyirozva volt. 

Az ellenmondást, a visszautasítást a késmárki 
convent kezdé meg, hol Zsedényi udv. tanácsos, 
hajdan a diaetákon a kormánypárt vezére, szónokolt. 
Ezt követték minden esperességek, körületek, terjedt a 
protestatio mint a rohanó láng, — hangzott a roppant 
szó: nem kell az octroyirozott patens, hanem a régi 
egyház-alkotmány." 

Mindenfelé gyülések tartattak. Több százan jelen- 
tek meg. Szónokoltak nyilván, tüzésen, — mint a me- 
gyékben s diaetákon hajdan. Szóval, kezdődik az ébre- 
dés kora, szólnak, beszélnek, mernek, s nem itt vagy 
ott, de ország szerte. 

Minden alkalmat felhasználnak demonstratióra. Ezért 
ünnepelte meg az Akademia Pesten, ezerek jelenlétében, 
Kazinczy F. évszázadát, s példáját követte minden vá- 
ros, sőt minden falu, — még a katonaság s azon ma- 
gyar népség is, mely Prágában, Bukarestben, Lembergben 
lakik. Egyszersmind Kazinczy-aláirást nyitottak neki emlé- 
ket emelni, lakát megőrizni a nemzetnek, s utódait segiteni. 


November. 


E hóban a mozgalom folyvást növekszik. 

Megnyittatott az erdélyi Muzeum, a két testvérhaza 
küldöttei jelenlétében. 

A szerbeknél s horvátoknál nő a magyarok iránti 
rokonszenv. 

Az oláh és szász a magyarral szavaz. 

Egyik faj a másik irodalmát pártolja. 

A kormány bizalmi férfiukat hivott össze, ő vá- 
lasztá, s Temesvártt ugy mint Zágrábban, mint Szeben- 
ben ezek azt inditványozták: kérik a fejedelmet az el- 

szakasztott tartományokat visszacsatolni, és a diaetát 
összehivni, mert e nélkül nincs mentség. 

Szóval, mintegy varázsütésre, a különböző . fajok 
közt a legbelsőbb egyetértés mutatkozik, s a legnagyobb 
gyűlölet a germanizálás s a centralizáló kormány ellen. 
Ez valóban a csodával határos! mert egyik faj sem 
tőn eleget a kölcsönös kibékülésre, ennek helyét pótolja 
a közös gyűlölség Ausztria ellen. 

A külföldi lapok is kezdenek velünk foglalkozni 
naponként. 

A Times mindennap ád levelet Pestről, s remek 
czikkekkel ostromolja az ausztriai kormány baklövéseit. 

Itt a Siécle, a Patrie, Opinion Nationale, Courrier 
de Dimanche, Nord, stb. irogat, hol közölve leveleket, 
hol irva vezérczikkeket. 

Szóval, a magyar ügy napi kérdés lőn. 

Csak az a baj, hogy az itteni ujságirók rólunk 
mit sem tudnak. Akarnak irni, de nem. tudnak mit, a 
dolgok ismeretének hiányát phrásisokkal pótolják s ter- 
mészetes, hogy ki mit nem tud, arra mást sem tanit- 
hat meg. 

Bele fogtam egyik lap számára néhány czikket 
irni. De uj, ismeretlen tárgyat hogyan kimeriteni pár 
czikkben? § többnek helyet ujság nem adhat. 

Elhatározám mint brochuret kiadni. Eddig hall- 
gattam, mert a nemzet is hallgatva tűrt, most ez mozog, 
beszél, mer, a közvélemény figyelmét magára vonta, 
tehát itt az ideje magyarázólag lépni fel, az idő közel- 
get, szórjuk el a termékeny magot. 


— 186 — 


December. 


A nemzeti agitatió nem lankad, sőt halad eré- 
lyesen. 

Aláirást nyitottak az Akademia házára s alapjára, 
és ugy látszik egy millió fog aláíratni. Mágnások, püs- 
pökök, községek dúsan áldoznak. A protestans ügyet 
a katholikusok is buzgón pártolják, — benne a nemzeti 
élet egyik tényezőjét szemlélvén. 

Az esztergomi érsek 50 éves papságát ünnepelvén, 
összegyült az ország szine, s ittak nem a császárért, ha- 
nem az apostoli királyért, és az alkotmányért.  , 

Mindenfelé. gazdasági egyesületek keletkeznek, — 
melyek most a régi megyei összejöveteleket pó- 
tolják. Igy tartják a nemzeti autonomia hagyományait 
életben. 

A. nemzeti viselet ujra nemcsak divatba jött, sőt 
teljesen elnyomta a németet: attila, szűk nadrág, kucsma, 
párta, még a bálokban is, — sőt egy uj ruhát találtak, 
mit budának neveztek. Szóval: ruha, ének, zene, szin, 
társalgás, mind ez nemzeti, s annál áthatóbb, mivel a 
mágnásság állt a mozgalom élére, és a gazdag katholi- 
kus papság. 

Mindent kikeresnek a multból, mi a nemzeti érzést 
ébren tartani képes. Egy hangszert, a tárogatót (az 
nem egyéb, mint: török sip); — a megyék czimereivel 
himzett székeket a hölgyek a muzeumban állitják fel; — 
egy tudós a magyar mythologiát, más a családok törté- 
netét s czimereit irja meg, — a régi kéziratokat adják 

ki, — az ősi köntösöket rajzolják le, — festőknek tár- 
gyul históriai eseményeket adnak, szóval az élet minden 
nyilvánulásában a nemzeti, önálló szin, zamat, irány a 
vezérelv. 

Munkámat bevégeztem, tiz nyomtatott ivnél több 
lesz, tehát nem brochure, igy a bélyegadót kikerülöm, 
mi 7—800 frankra fogott volna menni. Francziául irtam, 
ez az első könyv, mit e nyelven próbáltam irni. 

Cobdennel megismerkedvén, levél-alakban hozzá 
intéztem , részint mivel reménylem bevezetést fog hozzá 
irni, részint angolhoz intézve könnyebb alkotmányunk- 
ról értekezni, a centralisatióhoz szokott francziának azt 
nehéz megérteni. Hat ilyen levél lesz, hozzá jőn I. 
Napoleon proclamatiója a magyarokhoz,  emlékiratim 
Palmerstonhoz és Cavourhoz, és  törvénykönyvünk- 
ből némi kivonatok. Angolul és németül is szán- 
dékom kiadni, bár főleg a franczia publikumra van 
számitva, mely rólunk mit sem tud, — még a journa- 
listák sem tudnak. Chassin irt néhány év előtt vala- 
mit — de tul lőtt a czélon, ,sainte Hongrie"-t emlege- 
tett, min a franczia mosolygott, és ez évben ő és 
Irányi adák ki a magyar forradalom történetét (I. 
kötet), de miért, miért nem? nem olvassák, nem ve- 
szik, nem szólnak róla, szóval mintha nem léteznék. 
Előbb e publikumot a tárgygyal kell megismertetni, be- 
mutatni neki azt, miről szólni akarunk , a pitvaron átve- 
zetni a házba, — ezért igyekeztem én dióhéjba szo- 
ritva s könnyü, olvasható alakba öltöztetve előadni a 
magyar kérdést: ,La ONuestion Hongroise" (1848— 
1860) — ha ezt ismerni fogja, aztán története is fogja 
érdekelni. 

E munkámmal végzem be az 1859-ki évet, mely 
jól végződik, e részben; otthon a nemzet mer, szól, 
mozog, erélyt fejt ki, cselekedni kedvet mutat, — 
Európa kezdi figyelmét rá forditani, — és én itt 


kün tolmácsa akartam a nemzetnek lenni Európa 
szine előtt. 


1860. 


Január. — Páris. 


Munkám nyomása halad folyvást, sőt 20-án bevé- 
geztetett, s ha befejezi összefüzetését a könyvkötő, a 
jövő hó elején meg fog jelenhetni. 

Hanem a congressus látszik nem létesülni, pedig 
azért sieték munkámmal, nem mintha a fejedelmek 
e gyülekezetétől valamit reménylenék, hanem mivel a 
véletlenre is kell számitani. Ki tudja, talán valaki min- 
ket is szóba hozott volna? . Az angolnak Ausztria erő- 
södését kivánni kell, mi csak ugy lehetséges, ha Ma- 
gyarország ki lesz elégítve; — Cavournak szerepe min- 
den nemzeti igényt pártolni; — végre Napoleon szereti 
Európát meglepni , s ez annak egy módja volna. . . 

A magyar ügy csaknem napi renden van. Nincs 
lap, mely róla nem szólna. A Times érdekes pesti le- 
veleket minden másod nap közöl, s gyakran szórja 
mennyköveit Ferencz József s az ausztriai kormányrend- 
szer ellen. S jaj annak, kit e lap kalapácsa alá 

ragad, ugy sujtani, ütni, tiporni, sebesitni egy lap sem 
képes. 

Ezért gondolom, hogy munkám alkalmas időben 
jelen meg. A föld meg van művelve, kész a ma- 
got elfogadni; a közvélemény kiváncsi rólunk többet 
tudni mint mennyit a lapokból megtudhat. Mi az a 
Magyarország? Ki az a magyar nép? Miből áll az a 
magyar alkotmány? Most jött el, az idő 10 év alatt, 
szólni ez ügyről, midőn a nemzet is mozogván, elvégre 
valóban magára voná egész Európa figyelmét. 


Február. 


Bár munkám nagyon elfoglalt, de egyéb gondjaim 
sem hagytak el. Csodálom, hogy ezek engedtek erőt 
lelkemnek egyébbel is foglalkodnom. Amerikai pörünk 
e hetekben fog eldőlni. Aránylag kevés 25.000 frankot 
annyi veszteségből megmenteni, — de ha csak ezt is meg- 
A: Ézs mint segitene sorsunkon ez is! És ha elveszit- 
jük? . . . Maga a gondolat izzadásba hozza testemet. 
Nem magam, de jó nőm és gyermekeim miatt. 

A tokaji borral is meg vagyok akadva. Egyrész- 
ről nehéz eladni, megismertetni, de másrészről nem is 
merem áruba bocsátani, mert bár annyi lehuzás után 
most télben nyugodt (jóllehet eredeti izéből nagyon ki- 
vetkezett, s az édesből száraz és erős lőn), de ha valaki 
sokat venne belőle, s megtartaná, és rá jönne a nyár, 
hátha ismét forrásba jönne ? 

Nem merem a bor becsületét koczkáztatni, de még 
kevésbé a magamét. 

Azonban pénzem benne van, és e vállalattól re- 
ményltem dolgaimon segiteni. 

Magánosan tűrni tudnék bármit, s könnyen, hideg 
vérrel, nélkülözéshez hozzá szoktatám magamat gyer- 
mekségem óta, ez nekem nem áldozat, a szükségből el- 
vet csináltam még mint ifju: de ha enyéimre gondolok, 
ha a jövendőbe tekintek, elfog a bánat, s 1856 óta szem- 
látomást öregedtem, arczomon redők, szakállomban ősz 
szálak mutatkoznak, mik még sokáig nem jelentkeztek 
volna, — oly ifju valék testben és lélekben, követve bi- 
zonyos elveket, miket classicus irók nyomán zsenge ko- 
romban kalauzomul választék. 

Különben családom jól volna. Kedves nőm keves- 
bet szenved testileg, hiszen eleget szenvedett, meglátszik 


testén, bár kedélye örökké derült és vidám; — Mari 
Németországban neveltetik; — Gizella, 3-ik évében, 
. öröme házunknak, cseveg mint a kis madár; — Attila- 


Móricz bámulatosan fejlődik, kövér mint a hal, s ba 
külseje által el nem bájolna, meghódit csendes, nyájas 
természete által, e 9 havas gyermek ugyszólván soha sem 
sir, sem nappal, sem éjjel, — égszinü kék szemeivel 
örökké mosolyog. Ki tudja mi sors vár reá, szegényre? 

Munkám 3-án megjelent, 104, iv. Dentu árulja, de 
. magam adtam ki, mivel soha nem találkozhatván, nem 
végezheténk. Mintegy 1000 frankba kerül 1600 példány. 
Hiszen, — ha valami uj nagy esemény nem forditja el 
Európa figyelmét, — lehet fogják venni. 

Angolul is kiadatom, Bentley adja ki. Én adom a 
kéziratot, — s a tiszta haszonban osztozunk. 

Brockhaus, Wigand, Campe hajlandók kiadni né- 
metül, de hasznot nem igérnek, s igy nincs módomban 
a német fordításra költeni, tehát meglehet e kiadás el 
fog maradni. 

A francziából küldtem a lapoknak, a főbbeknek, — 


kivéve a Payst, Universet. stb., s más reactionarius lapo- 

kat. Első volt a Siécle, mely róla irt, melegen méltá- 
nyolva nemcsak munkámat, hanem ügyünk igazságát is 
s biztatva reményeinket, melyeket a jövőbe vetünk. 
Czikkének végét ide igtatom : 


, Magyarországnak van ereje — (t. i. elszakadni 
Ausztriától), bir is ereje öntudatával. Csak alkalom 
hiányzik. 


Az alkalom kétségkivül jó volt az utóbbi olasz há- 
boru alatt. Szemere B. ur kifejti, miért nem használta 
azt föl Magyarország. Magyarország még most azon a 
ponton áll, melyen Olaszország 1848-ban állott. Elég 
erősnek érzi magát, hogy ügyét ne vegyitse össze más 
kérdésekkel. Azt hiszi, ha majd fölkél s hagyják őt ma- 
gát küzdeni Ausztriával, ki fogja vivni a diadalt. E ne- 
mes gondolat becsülést érdemel, bár e magában véve 
jogosult büszkeségnek sajnosak is következményei. 

Magyarországnak, Szemere B. ur szerint, más oka 
is van, hogy elkülönözve tartsa magát az általa vivandó 
küzdelemben. Nemcsak nemzetiségét, hanem szabadságát 
is vissza akarja szerezni. 5 attól fél, hogy ha az elsőnek 
visszanyerését Európának kellene köszönnie, Európa igen 
meg találná őt szoritani a másodikban. Ő, ha egyszer 
Ausztria alól felszabadul, egészen szabad akar lenni, 
hogy maga kormányozza magát s ugy a mint maga 
akarja. Sőt szabad akar lenni arra is, hogy a vele szom- 
széd népekkel is megoszthassa szabadságát. 

Nem tudjuk, valjon nem egy kissé igen is kevély 
programm-e ez? Tiszteljük mindazonáltal s köszönettel 
tartozunk Magyarország egykori ministerelnökének, hogy 
a magyar kérdés fejtegetésében oly őszinte és oly vilá- 
gos volt. A világosan kifejtett ügy félig már meg van 
nyerve. Siessünk hozzá tenni, hogy a magyar hazafi nem- 

zeti büszkesége annyira még sem megy, hogy Franczia- 
ország kezét ma is visszautasítaná. 

Ez az egyetlen kéz, melyet elfogadna, s nem is 
mondott le a reményről, hogy III. Napoleonnak egyszer 
eszébe jutand az I. Napoleon proclamatiója. 

Még visszatérünk e szép. védiratra, melyet Európa 
politikusai elég figyelemre nem méltathatnak. 

Leon Plée." 

Igérte levélben Leon Plée, hogy nem sokára kivo- 
natokat is fog belőle adni. 

Utána, febr. 29-én, a Courrier de Paris szólt, a fő- 
szerkesztő maga, — bár ettől alig vártam, miután ő 
1848-ki republikánusból conservativ lőn. Czikke langyme- 
leg, — de fő az, hogy a magyar ügyről beszéljenek s iránta 
az érdeklődés általánosabbá legyen Francziaországban. 

Sokan tanácsolták, küldenék egy példányt Napo- 
leonnak is, biztositván, hogy el fogja fogadni. Megfontol- 
ván, hogy az olasz háboru óta s alatt ügyünk előtte is 
megfordult, hogy munkámban külügyi politikájáról szán- 
dékosan sok jót mondok, mintegy ösztönözve a megkez- 
dett uton haladni, hogy lehetséges, miképen ha ő vagy 
körében valaki munkámat elolvassa, talán uj eszmefo- 
ganzásra fog alkalmat nyujtani; elhatározám irni Moc- 
guardnak, első titoknokának, hogy ekkép az udvari ille- 
delem szabályait megtartsam, s visszautasitásnak maga- 
mat ki ne tegyem. Irtam e levelet: 

, Uram, — van szerencsém kérdezni öntől: megen- 
gedi-e az udvari illem és szabályzat, Ő Felségének be- 
mutatnom (értem az ön szives közvetitésével) egy kis 
kötetemet, melyet közelebbről bocsáték közre e czim 
alatt: ,A magyar kérdés. 1848—1860." ? 

Azt hiszem nincs tartalmában semmi, a mi miatt 


Ő Felsége elébe terjesztése megengedhető nem volna. 
Szemere II, i 13 

Másfelől, a mű nem tartalmazván egyebet mint va- 
lódi tények előterjesztését, e szempontból talán, — is- 
métlem: talán — megérdemelné, hogy ama magas he- 
lyen is ismertessék, a honnan azon nagyszerü külpolitika 
ered, mely mellett a népek általános szavazata napról 
napra hangosabban szól. 

Kérem, uram, fogadja el legkitünőbb tiszteletem 
őszinte nyilvánitását. 

Páris, 1860. február 7-én." 

E levélre választ mindjárt 8-án kapván, siettem 
munkámat egyszerüen, de zöld maroguin-bőrbe köttetni, 
s egy uj levél kiséretében elküldém Mocguardnak. Le- 
velemet, már az elsőt, ugy: stylizáltam, mikép láttassék 
belőle, hogy audientiát nem igénylek, —- midőn ott van 
az ausztriai követ, kit talán épen ámitanak, ezt várni 
tapintatlanság lett volna. . 

Ime ez Mocguard . első, válasza: , Cabinet de PEm- 
pereur. Palais des Tuileries, le 8 Févr. 1860. 

Monsieur ! 

Veuvillez menvoyer Vouvrage gue vous desirez offrir 
a PEmpereur, et je le présenterai a Sa Majesté. 

Recevez, Monsieur, Passurance de ma considération 
trés distinguée. 

Le sécrétaire de IEmpereur 
ehef du Cabinet: 
Mocguard." 

(, Császári kabinet. Tuileriák palotája, 1860. febr. 
Uram, sziveskedjék hozzám küldeni a művet, KEN a 
Császárnak ohajt fölajánlani s én azt belngtslszűsa Ő 
Felségének. 

Fogadja, uram, kitünő tiszteletem őszinte nyilvánitását. 

A császár titkára s kabinet-főnöke : 
Mocguard.") 

Öt napba kerülvén a kötés, alig hogy elküldtem a 
munkát, másod- vagy harmadnapra Mocguard ujra irt s 
udvarias szavakban értesített, hogy a császár elfo- 
gadta munkámat s meghagyta: köszönetét kifejeznie irá- 
nyomban. 

Feledém feljegyezni, — nem mindig van kedvem 
irogatni naplómat, mióta 13 kötet naplómat elveszve tu- 
dom, — hogy még a mult évben kaptam Amerikából, 
Chicago városából egy nyilatkozványt az ott s környé- 
kén élő magyaroktól, aláírva: elnök, titkár s egy vá- 
lasztmányi tag által, melyben Kossuth politikája, különö- 
sen az olasz háboru alatti viselete ellen kikelvén, engem 
hivnak föl a vezérséget elvállalni. Nem tudván, kik vol- 
tak a gyülés tagjai, de különben is rég elmulván ideje 
annak, midőn e nyilatkozásnak praktikus haszna volt 
volna, t. i. akkor, midőn én 1853-ban nyilvánosan föllép- 
tem, — bővebb tudomásig jobbnak láttam nem is felelni 
e felhivásra. : 

E hó végén munkám angol kiadása is megjelent. 
Ez bővebb, hozzá adtam egyet-mást, a többek közt egy 
levelet (a VI-ikat), melyben a nemzetiség kérdésével 
foglalkozom, mely ellenünk alapja volt s alapja most is 
annyi vádnak. Sajnálom, hogy a francziában ez hiányzik. 
Erről én még 1853-ban egy kis kötetet irtam, de ma- 
gyarul, — s most, átolvasva, a munka magamat is meg- 
lepett, pedig én dolgozatimmal soha sem vagyok meg- 
elégedve. E nagyobb értekezésből vontam ki a velőt egy 
uj levélben, mi az angol kiadásban 33—35 lapot tesz. 
Vége egy magasztalás a magyar faj historiai érdemeiről. 
Az angol kiadás , Hungary from 1848 to 1860" tesz 269 
lapot, szépen nyomva, erős papiron; ára bekötve 6 shil- 
ling. A franczia tesz 164 lapot, papir-füzetben ára 


3 frank. 
187 

Márczius. 


Munkámról kezdenek sorban szólani a lapok. Pedig 
már szinte nyugtalankodám, de hiszen annyi munka vár 
ismertetésre. Az Opinion Nationale czikke melegen 
van tartva és terjedelmes, eddig a legkedvezőbb. Egy 
kis részt kiirok belőle: , Magyarországra nézve közel a 


szabadulás órája. , Tiz év óta", — ugymond Szemere, 
Magyarország volt ministere, a minap kiadott igen figye- 
lemre méltó brochurejében, — , Magyarország magá- 


hoz tért. Három különböző időszakban láttuk : 1849-ben, 
a mint hősileg küzdött két nagyhatalmasság ellen; azután 
megalázva, a mint némán hallgatott, nemesen szenvedett, 
eszélyesen tapogatózott, hogy magát uj helyzetében fel- 
találja: — ez alatt összeszedte magát. Most, midőn 
keblében a régi nyugalom helyreállt: tenni kezd." 

Mi, kik hat hónap óta figyelemmel kisérünk min- 
dent, a mi Magyarországon történik, minden tulzás nél- 
kül mondhatjuk, hogy ott valóságos nemzeti ébredés van. 
A helyzet e két szóba foglalható: , Magyarország feléb- 
redt." Az első alkalommal, egy gyujtó szikra következ- 
tében, az egész nemzet mint egy férfiu fog fölkelni, hogy 
visszakövetelje — ha kell, fegyverrel kezében — nem- 
zeti függetlenségét, annyi ünnepélyes esküvel megerősi- 
tett s oly méltatlanul elárult és megtagadott százados 
jogait . . . I 

Ajánljuk olvasóinknak a már emlitett röpiratot, 
melyben Szemere ur, egy államférfi jártasságával s vilá- 
gosságával és egy valódi hazafi erős meggyőződésével 
fejti ki Magyarország alkotmányos jogait. Cobden Ri- 
chárdhoz intézett 6 levélben, s lord Palmerstonhoz és 

Cavour grófhoz intézett két emlékiratban vádolja be 
Magyarország volt miniszterelnöke Ausztria eddigi politi- 
káját stb." (Kivonatok a munkából.) 

Másnap, sőt azon este (bár a két lap más keltet 
hord homlokán) jelent meg a Presse-ben is egy ismer- 
tetés, s épen a főszerkesztő Nefftzertől, kitől nem vár- 
tam, mivel ugy mondák, ügyünknek nem barátja, mint- 
hogy Girardin Emil tanitványa lévén, a nemzetiségi 
elvre mit sem ád. E czikk annál kedvesebben lepett 
meg; a Presse különben is igen olvasott esti lap. Ime a 
rövid, de tartalmas czikk Magyarországra vonatkozó ré- 
sze: (az Ausztriában 1860 elején megindult alkotmányos 
átalakulások birálata után igy szól:) 

, Látni való, hogy mindez igen gyönge kezdet s az 
osztrák kormány szabadelvü engedélyeinek épen nem 
hibájuk a tulságos merészség. Intézmények becse általá- 
ban épen annyira függ a felőlök uralkodó véleménytől 
mint saját belső értéküktől, s ha az érdekeltek vélemé- 
nye ki van elégitve, semmit sem lehet ellene szólani. 
De az épen a kérdés, s e kérdés nem is látszik kérdés- 
nek a birodalom legfontosb részét illetőleg, azt, melyre 
a bécsi kabinetnek legfőbb tekintettel kell lennie. Értjük 
Magyarországot. Az a mód, a mint Magyarország a mos- 
taniaknál sokkal szabadelvübb engedményeket, melyeket 
Ausztria az egyházi téren (a protestánsoknak) tett, fo- 
gadta: világosan enged következtetni arra, hogy Magyar- 
ország azon kilátással: hat taggal birni az uj birodalmi 
tanácsban, nem igen lesz megvigasztalva ősi alkotmánya 
elvesztéseért! — Épen most olvassuk Szemere urnak, 
Magyarország 1848-diki ministerének figyelemre méltó 
művét, mely alaposan tárgyalja a magyar kérdést s me- 
lyet elég futólag átolvasni, hogy meggyőződjünk, mily 
messze van még Ausztria attól, hogy Magyarországot ki- 

elégítse. Szemere ur Magyarország történelmi határainak 
visszaállítását követeli, azaz a Schwarzenberg herczeg 
által felállított koronaország-határok eltörlését; ugy szin- 
tén az ,ezeréves alkotmány" visszaállítását, a régi hely- 
hatósági autonomiát, s mindazon törvények érvényének 
elismerését, melyek az ország politikai és nemzeti füg- 
getlenségét biztosítják, valamint az 1848-ban kimondott 
polgári és politikai egyenlőséget és az egyesületi szabad- 
ságot; végre dynastiai egységet az osztrák tartományok- 
kal, de azon feltétel alatt, hogy ezek is alkotmányos 
kormányzattal ajándékoztassanak meg. Más szókkal, Ma- 
gyarország, Szemere ur szerint, régi jogait s azon uj 
szabadságot, melyet 1848-ban adott magának, követeli 
vissza. Szemere műve egyébiránt nagy mérséklettel van 
irva, s mint várni lehetett, a tények teljes ismeretével, 
a mi e művet azok előtt is keresetté teheti, kik a szerző 
minden eszméjével egyet nem értenek." 

Különös, hogy a legnagyobb hatást a statistikai 
adatok csinálták, miket, előbeszéd helyett, számitásból, 
szándékosan, a munka elébe tevék. Még a hirlapirók is 
bámultak rajta, hogy Magyarország, a régi, területre 
nagyobb mint a többi Ausztria (bár Velenczével s Galli- 
cziával), népességre vele csaknem egyenlő. Hát még a 
nagy közönségre nézve mi nagy felfedezés volt ez egy- 
szerü tény! Tudom ismerőseimtől, miként ez sok akade- 
miai tagot és sok katonát is meglepett. És ez az Ausz- 
tria akar imponálni, kérdék? Ez akarja elnyomni Ma- 
gyarországot, mely nála nagyobb? Ez akar Európában 
vezérszerepet játszani? . . . Szóval, mindenki elbámult, 
hogy ezt eddig nem tudta, vagy nem gondolt rá. 

Végre a Journal des Débats is megszólalt, mely 
1849 óta soha nem pendité meg e hurt, részint elvből 
mint conservativ lap, részint érdekből, minthogy Ausz- 

triában 100—150 előfizetővel bir. De ép ez okból igen 
vágytam rá, hogy róla e lap szóljon. Egyik legragyogóbb 
tollu szerkesztője, Prévost-Paradol emliti meg, bár igen 
szelid hangon, s inkább alkalmat vesz, mint a Napoleo- 
nidák ellene, kimondani: népek, e dynastiának ne higy- 
jetek. De ez is elég, a Journal des Débats európai lap, 
s itt Francziaországban az értelmiség organuma s napi 
olvasmánya. 

Még csak a Constitutionnel nem szólt róla, de ez 
tulajdonkép félhivatalos közlöny s ujabb időben az ausz- 
triai követséggel összeköttetésben látszik lenni, — s a 
Patrie, mely vele egy huron pendül. Hanem bánt az, 
hogy a Nord hallgat, részint mivel ez igen olvasott lap, 
részint mivel két levélben igérte meg a főszerkesztő ; 
s annál kevésbbé foghatom meg, mert csaknem napon- 
kint mennydörög Ausztria ellen — mint orosz szel- 
lemü lap. li 

A Courrier du Dimanche szólt ugyan, márcz. 18-ki 
számában, s bár jól, de oly eltakart malitiával, mely 
igen megbosszantott. Először: directora egy valach, Ga- 
nesco, kitől mint magyar szomszéd mást vártam volna, 
— igaz, ez egy csavargó iró, sőt egy neme a kémnek, 
ki most lapjában ál-ellenzékesdit játszik. Hanem a czikk 
Horntól való, ki magyar zsidó, otthon rabbinus volt, itt 
irogat, főleg nemzetgazdászati dolgokról, egy doctrinair 
ember, elv és szin nélkül, ki hozzám járogat, könyveket 
kölcsönöz, adatokat kér, — és ime a kigyó orozva meg- 
csip. Csak az érti jól a malitiát, ki a magyar viszonyo- 
kat ismeri, engem, multamat, helyzetemet Kossuthhoz, 
republikai irányomat; — én nem irtam neki, de nőm 
nem állhatta meg, hogy ne irjon, ő felelt is diplomatikai 
oldalugrásokkal, mondván ezt és amazt, tagadván a czikk 
gonosz értelmét, — azonban azóta nem láttam, s aligha 

fogja mutatni magát. Egy valaki azt mondá, vala- 
melyik revueben ő is irván Magyarországról, s a lapok 
hallgatással mellőzvén czikkét, — az irigység bántja. 
Igaz, levele végén nőmhöz ezt mondja: , különben akár- 
milyen legyen a czikk, mit tesz az? hiszen a munka a 
napi sajtóban oly nagy sükernek örvend. Ez arra mu- 
tatna, hogy az a megjegyzés nem alaptalan, — de azt 
nem foghatom meg, hogy Horn velem versenyezni akar- 
hasson. Ennek semmi alapja nincs. 

Az ő igazi neve Einhorn, Magyarország tót vidékén szü- 
letett, magyarul roszul beszél, zsidó rabbin volt 1848-ban. 
Gondolom félelemből emigrált, s hogy éljen irni kez- 
dett, először Görgei életrajzát adta ki Lipcsében, aztán 
Kossuthról irt, később a zsidókról Magyarországban, fő- 
leg 1848—49-ből, — e munkát akkor mindjárt olvas- 
tam, és benne ellenem mérges indulatot vettem észre. 
Azt hitte az iró, én valék, a zsidó-emancipatió ellen, 
pedig az 1848-ki miniszteriumban csak én valék mel- 
lette. . Később Brüsselbe ment, s ott kezdett statisztikai 
s nemzetgazdászati tanulmányokkal foglalkozni, s egyet 
mást ki is adott, mind németűl. Onnan ira nekem, — 
adatokat kérve egyről másról, minthogy a Brockhaus 
Gegenwartjá-ba fúrta magát, s ő irta a Magyarországról 
szóló czikkeket, bár az ország dolgairól bizony keveset tud- 
hatott, kivált az 1848-ki eseményekről, — már csak alá- 
rendelt helyzeténél fogva is. 

Később Párisba jött, s itt francziául kezde iro- 
gatni.  Befúrta magát a Journal des Débatsba, majd a 
Pressebe, némely nagy férfiak salonjába is, — ámbár 
külseje jelentéktelen, borzasztó rosz kiejtéssel beszéli a 
nyelvet (bár jól irja), alig lehet érteni, nem is szellemes 
ember, rosz társalgó; hogy van azon salonokban, mi. 

szerepet játszik? nem tudom, de ott van, mint a viz, 
mely csendesen minden hasadékon befoly. 

Elcinte bizalmatlan, tartózkodó valék irányában, 
de szerény viseletével megnyert, — a mit ellenem irt, 
megbocsátám neki, ő oly távol állt s oly alant otthon a 
magasb körtől, hogy jó hiszemmel irhatta azt mit irt. 

Az feltünt azonban nekem, hogy magyar ügyről a 
lapokban nem irt, bár sokszor sürgettem, — nem tud 
hozzá, felelé, s engem ösztönzött. De én akkor korai- 
nak találtam munkát irni nemzetről, mely hallgat, s 
hallgatván el vala felejtve. Ellenben szükségesnek, hogy 
egy journalista néha-néha emlékezetbe hozza. 

De mióta ügyünk napi kérdés kezde lenni, irt 
nemcsak két czikket a Revue Contemporaineba, hanem 
a magyar s német lapokat megrendelvén magának, egy 
levelezői titkos vállalatot csinált magánál, szóval, mióta 
a magyar hireket fizetik, eladja, árulja azokat, s 
üzletet csinál velök. Nem tőle tudom, mivel ő igen tit- 
kolózó ember, ámbár naivnak látszik, hanem azoktól, 
kiknek eladja a hireket; szóval: ő ád néhány tényt s 
észrevételt, és a Nord, Siécele, Patrie, Opinion Natio- 
nale stb. lapok embereinek eladja, s mindenik tetszés 
szerint szerkesztvén, azon lapokban megjelent e czim 
alatt: Notre propre correspondance de Pest, ou de Bude- 
Pest, ou de Hongrie. 

Levelez német lapokba is, s ez neki módot ád 
egyenesen vagy közvetve minden munkája körül zajt 
ütni, például, hogy Horn ez s ez czikke mi nagy sen- 
satiót csinált Párisban, — pedigitt ki sem tudott arról 
semmit. Ezeket én mind most, véletlenből tudtam meg; 
nem hittem volna, hogy oly csendes, látszólag szerény 
ember oly nagy charlatán. 

Hogy titkolozó, tettető, alattomos, azt már sejtém 
egy idő óta. 

Az angol kiadást, gondolom Bentley az angol la- 
poknak megküldé, mint szokás, hirdetve látom gyakran 
főleg a Timesban, de a ,(Critic"-lapon kivül nem tu- 
dom melyik szólt róla. Én irtam az FExaminernek s 
Timcsnek egy-egy levelet, kiséretűl a példányokhoz. 

Ezen kivül levél mellett küldém el Lord Palmer- 
stonnak és Lord John Russellnek, — mindkettő meg- 
köszönte levélben. 

A francziából Thouvenelnek küldtem, mint a ki 
egykor munkát irt ily czim alatt: ,la Hongrie et la Va- 
lachie", — tudatták velem, hogy Napoleon herczeg s 
Pietri senator is szivesen fogadnák, küldtem nekik, de 
mind eddig nagy bölcsen, s elég udvariatlanul hall- 
gatnak. ; 

Magyarországban szakadatlanul foly a nemzeti de- 
monstratio, hol vallási, hol irodalmi alakban. A pro- 
testans többség a cs. k. patenst nem fogadta el, s" szerinte 
nem szervezi magát minden fenyegetések daczára. Sőt 
a gyülések a régi rendszer és felosztás szerint tartatnak 
meg. Ebből pörök támadnak. Zsedényi, az egykori 
udv. tanácsos, Vay M. s többen tömlöczbe zárattak, s 
mások is el fognak itéltetni. A magyar városok aláiráso- 
kat gyűjtenek az éhező horvátok számára. A zágrábi 
casinó magya szelleme miatt bezáratik a kormányzó 
rendeletéből. A magyarok ,zsivió"-t, a szerbek , éljent" 
kiáltoznak. A lelkesedés oly általános, a kormány 
szava oly tehetetlen, hogy a hivatalnokok isolálva érzik 
magokat az országban, senki nem áll ellent erővel, de 
nem is engedelmeskedik senki, — minden parancs egy 
a légbe vakon lőtt golyó. 

Nagy botrányt okozott e hó végén az, hogy Szé- 
chenyi Istvánnál a rendőrség nemcsak Czenken, de Döb- 
lingben is házmotozást tartott. Minden iratait elkobozták. 
Eddig, mint őrült-házban lakó, efféléktől ment volt, ime 
a kormány még a fél holtakat is háborgatja. Neki tulaj- 
donitanak egy Angolországban németűl megjelent mun- 
kát: ,Blicke auf die Rückblicke", melyben Bach és 
rendszere éles gunynyal ostoroztatik. Véltek nála kom- 
promittáló leveleket találhatni. Azt hitték, a mozgalom 
fonalának kezdetét ott lelik meg. Mert ő hozzá mint 
bucsúban jártak bécsi diplomaták is, de főleg a ma- 
gyarok. 

. Leirhatatlan a hatás, mit e rendőri motozás a 
hazában okozott. 


April. 


De ezt még egy borzasztóbb hir követte. 

April 7—8 közti éjjel, Széchenyi István agyon 
lőtte magát. Avagy megöletett? Mert megjegyzendő, 
mikép a pisztoly-durranást, éjjeli csendben bár, senki 
nem hallá, ugy hogy csak reggel tudatott meg a dolog, 
midőn az inas bemenvén szobájába, karszékén halva 
találta. . Hogyan lehet az, hogy egy házban, hol őr- 
ségnek kell lenni, a lövés nem hallatszott? — Mondják, 
vizzel vala a fegyver megtöltve. És aztán, hogyan lehet 
hagyni őrült-házban a lakónál fegyvert? Hisz ez tilos. Cör- 
gen az igazgató orvos nyilt levélben azt állitja, bizonyi- 
tani akarván az öngyilkosságot, hogy Széchenyi ujabb 
időben ismét őrült volt, s épen az öngyilkosság maniája 
gyötörte. — És mégis egve hagytak kezében? 

A közvélemény nem hiszi az öngyilkosságot, mint 
a nagy rész soha nem hitte, hogy őrült volt volna. 

Annál roppantabb vala a hatás országszerte. Szé- 
chenyi 1849 óta visszanyerte régi népszerüségét. Irataiban 
mindenütt, minden szavában egy jóslatot kerestek, és való- 
ban sok, mit vele akkor szenvedély és túlzás mondatott, 
iszonyuan és szomoruan beteljesedék. Tehát magasztalák 
mint látnokot, mindenesetre mint nagy státusférfiut, ki 
egyedül látott mélyen a jövendőbe. 

Mindenütt készületek tétettek, emlékezetére hallotti 
isteni tiszteletet tartani. De a rendőrség is ébren volt, 
Döblingből a kijelölt idő előtt vitették, :Nagy-Czenken 
idő előtt temettették el, —- s kik Pestről gőzhajón és 
vasuton akartak oda utazni, előbb megadták aztán meg- 
tagadták a külön hajót és vasuti vonatot. Azonban vá- 
rosok, faluk, casinók siettek a halotti ünnepek megtar- 
tásával, Pesten a Primás maga misézett, 40—60,000 
ember jelenlétében, a boltok mind bezárattak, az abla- 
kokból fekete lobogók lengtek, s igy ment volna ez 
végig egész országban, a Bánátban s Horvátországban 
is, ha végre a hatalom közbe nem jó. 

Valóban nagy csapás a hazára nézve, föltéve ki- 
vált hogy mozgalom esetében rejtekéből előlépett volna, 
— ő volt az csaknem maga, kiben a nem-magyar fajok 
bizodalma összepontosult, mint Kossuth főleg az kit 
azon fajok legjobban gyűlölnek. 

Irtam róla hosszabban, s beadtam az Opinion 
Nationale-ba, de ott igen megröviditve jelent meg, 
hely nem lévén sok a magyar dolgoknak. Ime a mint 
adatott : 

Gróf Széchenyi István. 


A történelem időnként nagy egyéniségeket mutat 
föl, kiknek lángesze egy század munkáját végzi el s uj 
korszakot nyit hazájuk politikai és társadalmi életében. 

Ilyen volt Magyarországnak gróf Széchenyi István, 
ki 1792-ben september 21-kén született, s ki legköze- 
lebbről a döblingi őrültek-házában, öngyilkossággal ve- 
tett véget, ugy mondják legalább, életének. Fiatal korát 
a katonaságnál töltvén, politikai pályája csak 1825-ben 
kezdődik; a magyar tud. akademia megalapításával lé- 
pett föl a nyilvánosság terére, annak alapjául egy évi 
jövedelmét adván, mit 150000 frankra becsültek. 

Nem sokára azután lángeszü irónak bizonyitotta 
magát, gyorsan egymásután adva ki több könyvet, me- 
lyeknek egy fő czélja volt: fölébreszteni nemzetét, ki- 
jelölni előtte a haladás utját, reformokra birni azt a 
törvényhozásban, mezei gazdálkodásban, iparban, egy 
szóval mind abban, mi egy nép erkölcsi és anyagi életét 
alkotja. De nem volt csak az elmélet embere, minde- 
nek fölött a tett embere volt. Ő volt, ki a dunai gőz- 
hajózást teremtette; Buda és Pest közt a függő láncz- 
hidat épitette, e csodáját az épitészetnek; szét törte a 
vaskapu sziklaszorosát Orsovánál; lendületet adott a 
nemes ló-tenyésztésnek; szabályozta a Tisza árjait; s 
ugyan akkor bátran rámutatott nemzeti intézményeink 
bűneire, kijelölvén egyszersmind a javitás módjait is. 

1825-től 1845-ig az egész nemzet a reformok atyját 
látta és tisztelte benne. Minden szava orákulum volt. Ha- 
sonlithatlan iró volt. Mint szónok, a főrendek házában, 
villámokkal teljes szónoklata által elbűvölte s magával 

ragadta még ellenfeleit is; mint államférfi, nézeteinek 
helyessége és mélysége tekintetében lehetnek hozzá 
hasonlók, de senki a ki felülmulta volna. 

Köztiszteletben állva a világ előtt, felruházva ritka 
külső szépséggel, kifogyhatlan termékenységü szellem, 
majd elmés, majd szemlélődő, nyájas vagy érdes a hely- 
hez és személyhez mérten, a hazafi nagy terveit néha fri- 
vol látszattal fátyolozva, fáradhatlan gondolkodó és mun- 
kás: ritka eredetiséggel bíró ember volt, tele erővel és 
csábbal, mindig ura magának. 

S épen e jellemző vonása teszi előttünk csaknem 
megmagyarázhatlanná gyászos és váratlan végét. 

Eletének utolsó korszaka, 1849-től 1860-ig, mind 
maig rejtély. Nagyszerü reform-terveinek több sikerét 
remélve, 1845-ben az osztrák kormányhoz közeledett, 
azon hitben, hogy igy jobban legyőzheti azon akadályo- 
kat, melyek nemzeti fejlődésünk utjában állottak. Az 
eredmény az lett, hogy sokat vesztett népszerüségéből, 
a nélkül hogy megnyerhette volna a kormány bizalmát; 
a kormánynak ő igen szabadelvű és igen nemzeti volt, 
Magyarországnak pedig igen kevéssé ellenzéki. Neve 
mindazáltal sokkal tekintélyesebb maradt, mintsem az 
1848-diki  miniszteriumban mellőzhető lett volna. De 
midőn ugyanazon év octoberében nyilt háboru tört ki 
Magyarország és a dynastia között, egyszerre egy külö- 
nös hir terjedt el: Széchenyin őrültség jelei mutatkoztak ; 
s nem sokára valóban a döblingi hires  őrült-házba 
vitetett. 

Valóban őrült volt-e, vagy csak ott mint biztos 
helyen akarta elvárni a hazájára nézve oly kedvezőtle- 
nül alakuló viszonyok fejlődését? Egy uj Brutus sze- 
repét játszta-e, ki éveken át őrültnek tetteté magát, 

hogy akkor állhasson ismét elő mikor a tett ideje elér- 
kezik? Mind ez most is mély titok. 

Annyi igaz, hogy legalább utóbbi éveiben, folyto- 
nos munkásság közt élt Döblingben, hogy nagy birto- 
kait levelezés utján s a legtisztább józan észszel kor- 
mányozta; hogy nem csak legbefolyásosabb pályatársait, 
de az osztrák minisztereket s külföldi követeket is foly- 
vást fogadta magánál, kik különböző ügyekben gyakran 
mentek hozzá tanácsot kérni. A kormány maga is kezdé 
félelmesnek tartani. A legutóbbi időben gyűlöletes ház- 
motozást tartottak nála, hogy lefoglalják irományait. E 
botrányos üldözéssel hozták összefüggésbe állítólagos 
öngyilkosságát; állitólagosnak mondom, mert Magyar- 
országban , legujabban kapott levelek szerint, nem hisz- 
nek ez öngyilkosságban. 

Halála csapás Magyarországra nézve. Az egész 
nemzet gyászt öltött érette. Népszerüsége, 1850 óta 
ismét visszahágott tetőpontjára, a mit könnyü megma- 
gyarázni: Széchenyi prófétai előrelátással jósolta meg 
irataiban hazájának bekövetkezett szerencsétlenségét. 

Egy ujabb fölkelés esetében kétségkívül őt ismerte 
volna el s kiáltotta volna ki fejéül a nemzet. Ő volt 
az egyetlen ember (s ez a lényeges pont Ausztria jelen 
krizisében), a kiben Magyarország összes népfajainak bi- 
zalma összpontosúlt volna. Nem ebben van-e oka, valjon, 
rejtélyes halálának? 

Annyi bizonyos, hogy Magyarország történelmében, 
a jelen század Széchenyi nevét, a nagy hazafi és refor- 
mátorét, fogja viselni. 

Páris, 1860-ban april 23-án. 
Szemere Bertalan, 
volt magyar miniszter." 

A magyar mozgalom komoly jelleme, egyetemes 
volta, faj-, rang- s vallás-különbség nélkül, a demon- 
stratiók sokasága, a hajlam nemcsak nem engedel- 
meskedni, de ellenállani, a bátorság minden alkalmat 
felhasználni, hol az ellenkezési szellemet a nép nyilvá- 
nithassa, — másrészről az európai viszonyok feszültsége, 
egy általános európai háboru mutatkozó jelenségei, az 
elszigeteltség, melyben a dynastia magát érezi, barát 
nélkül, mindenütt ellenséggel szemközt: mind ez a kor- 
mányt engedélyekre erőtette, de ingadozva a megadás 
és meg nem adás közt. 

Igy történt, hogy Albrechtet ideiglenesen a 
kormányzóság alól fölmenté, és szinte ideiglenesen Be- 
nedeket nevezte ki, bizonyosan nem azért mivel magyar, 
hiszen őt a magyar nemzet, mely ellen harczolt, gyűlöli 
jobban mint az idegent, hanem mivel katona, ki, ha 
kell, képes erőhatalmat használni. 

Kinevezésével együtt jelent meg "egy rendelet, 
april 19-ről, melyben kecsegtető szavak mondatnak : p. o. 
az öt helytartóság megszüntetik (de Erdély, a Vajda- 
ság, Croatia nem adatott vissza); de igértetik megyei 
rendszer, a régi (de alkalmazva az uj viszonyokhoz); 
később (de mikor?) a diéta is meg fog adatni. Az osz- 
trák kormány pártolói nem késtek magasztalni ez enge- 
délyeket, főkép, hogy a magyar Benedek neveztetett 
ki, s ennél fogva egypár czikket irtam, de csak egy 
jelent meg, az Opinion Nationalehez intézett levelem, a 
szerkesztő által figyelemre méltó észrevételekkel kisérve. 
Ime az egész: ; 

(Opinion Nationale. Szerda, april 25-én.) 


"A magyarországi reformok. 

A Constitutionnel nagy magasztalásokkal üdvözölte 
azon engedményeket, melyeket az osztrák kormány 
adott Magyarországnak. Alapos okaink vannak azt hinni, 
hogy Magyarország nem lesz azokkal annyira megelé- 
gedve mint a Constitutionnel. 

1848 előtt a magyar királyság 6,175 geogr. (J mföld 
területtel és 15 millió lakóval birt. 1849 után az osztrák 
kormány annak feldarabolását vette munkába, a teljes 
beolvasztás czéljából. Rendre elszakította tőle Horvát- 
és Slavonországot, 332 [] mföld; azután Erdélyt, 1102 
(I mföld; a Vojvodinát, 545 (J mföld; s végre a kato- 
nai határőr-vidéket, 609 CL) mföld területet. 

A mi a magyar királyságból megmaradt, öt hely- 
tartóságra osztatott fel, Buda, Sopron, Pozsony, Nagy- 
Várad és Kassa székhelyekkel. Ezen öt helytartóságot 
törli el az april 20-diki rendelet, hogy belőlök egy hely- 
tartóságot alkosson Benedek tábornok keze alatt. Nem 
szándékunk részletesben foglalkozni ma azon nagyon is 
határozatlan intézményekkel, melyek által a bécsi kor- 
mány a jelenlegi kormányzatot fölváltani eczélozza; de 
lényegesnek tartjuk kiemelni, hogy az april 20-dikai 
u. n. engedmények, nemhogy a dolgok régi rendjét 
visszaállíitanák s Magyarországot visszaadnák  önma- 
gának, sőt ellenkezőleg oda irányulnak, hogy határo- 
zottabban keresztül vigyék e régi önálló és független ki- 
rályság szétdarabolását. 

Mi Benedek tábornokot illeti, a kinek Magyaror- 
szág general-kormányzójává kineveztetésében B Consti- 

tutionnel a kibékülés biztosítékát látja az ország és 
dynastia között, szintén azt hiszszük: a nevezett lap 
teljes csalódásban él. Ezt bizonyitja a következő levél, 
melyet e tárgyban Szemere Bertalan ur, 1848/49-ben 
Magyarország miniszter-elnöke, ki otthon ma is tekin- 
tély, sziveskedett hozzánk intézni : 

Annyi igaz, hogy e tábornok magyar, de csakis 
születésére nézve, sem szelleme, sem szive, sem előzmé- 
nyei által nem az. Nem akarok bővebben bele eresz- 
kedni annak fejtegetésébe, hogy mindig hadseregben és 
az osztrák tartományokban élve, reá nézve Magyaror- 
szág, annak történelme, törvényei, hagyományai, erköl- 
csei, vágyai, egy szóval egész politikai és társadalmi élete 
tökéletesen idegen; legyen elég multjából két jellemző 
tényt felhoznom. 

1804-ben született s 14 éves kora óta osztrák ka- 
tona volt; folyvást vagy Olaszországban vagy Galicziá- 
ban élt, mindenütt a népek és nemzeti törekvések ellen 
küzdve. Ez utóbbi országban, 1846-ban igen fontos 
szerepet játszott, mikor az . osztrák kormány a lengyel 
parasztoknak 25 frankot adott minden nemes ember fe- 
jéért, ki a fölkelésben részt vett. — Továbbá ő az egyet- 
len magyar eredetü tábornok, ki 1848-ban Magyaror- 
szágba jött hazája ellen harczolni, oly vakon szolgálván 
a dynastiát, hogy nem irtózott rokonai, testvérei, honfi- 
társai vérét ontani. 

Ime ez azon ember, ki most Magyarország kor- 
mányára hivatott. Kérdem, a kibékülés záloga-c, vagy 
inkább kihivás, fenyegetés, sértés, hogy e tisztre az 
egyetlen magyar tábornokot választják, a ki még látha- 
tólag hordja homlokán a seb helyét, melyet a hazája 
ellen vivott harczban kapott! 

E sebhely kitörülhetlen bélyeg; a nemzet csak ezt 
fogja látni. 

Biztosíthatom önt, hogy minden magyarok közt 
Benedek tábornok az utolsó, a kit választani kellett 
volna. 

Magyarországnak egyébiránt elég sok kitünő férfia 
van, kinek neve valódi programm lett volna az alkot- 
mányos fordulatra.  Megnevezhetem önnek István főher- 
czeget, nem azért, a mit tett Magyarországért, hanem a 
mit szenvedett érette tiz évi számüzetése alatt; megne- 
vezhetem a konservativek közül Apponyi és Dessewffy 
grófokat; a szabadelvüek közül Deákot és báró Eötvöst, 
hogy másokat ne is emlitsek; kik szintén nem forradal- 
miak, de kiknek neve mindent megmondott volna! 

Az osztrák kormány politikai nagy hibája abban 
áll, hogy bár ismeri a szükséges embereket, nem hasz- 
nálja föl azokat; ismeri a nemzet ohajtásait, de nem tel- 
jesiti azokat, vagy csak igen kis részben. Igy még a jó- 
val is, a mit tenni kényszerül, végeredményben csak 
roszat eszközöl . . . oly végzetesség, mely a politikában 
minden félrendszabályhoz elválhatlanul hozzá van kötve." 

— Eddig Szemere ur levele. Mi nem vagyunk 
Ausztriának rendszeres ellenségei; de azt hiszszük, hogy 
egy kormánynak igen rosz szolgálatot tesz az, a ki oly 
palliativ-rendszabályait dicséri, melyeknek hatálytalansága 
iránt még legmelegebb pártolói sem ringathatják csalál- 
mokba magokat." 

Egyszersmind megjelent a rendelet, miszerint a 
birodalmi tanács (Reichs-Rath) megszaporittatik, póto- 
landó (!) a diéták helyét ideiglenesen. A fejedelem 32 
örökös tagot nevez bele, az alakitandó diéták szinte 
32-őt. De minthogy ezek még nem léteznek, tehát eze- 

nélkül. Az ülések titkosak, sőt minden tagnak köteles- 
sége hallgatni, különben e testület nem inditványozhat 
semmit, tanácskozik arról mit elébe tálalnak, de ez sem 
kötelező. Ime ez a nagy reform!! Difficile est satyram 
non seribere . . . 

De bármint nyomja lelkemet a haza szomoru hely- 
zete, csaknem jobban aggaszt, e pillanatban, a házi gond. 
Nemcsak nincs kilátásom jövedelmünket szaporitani, 
melyből az agió 33—369/,-et elnyel, — nemcsak a tokaji 
bort nem tudom eladni, azonfelül, hogy e reményről jö- 
vendőre nézve teljesen le kell mondanom, — munkám 
sem fog sok hasznot hajtani, s mind ehhez járul, hogy 
az amerikai pört, a legvilágosabb s legigazságosb ügy- 
ben, elvesztők, most kapom a rettenetes hirt; e 
25—30,000 fr. minden bajból hosszu időre kisegitett 
volna, e volt végső reményem, és ime ennek is vége. 
Valóban a sors czélul tüzött ki. Megkérlelhetlen irányom- 
ban. A jóból, az igazból is roszat teremt nekem . . . 

A napi gondok terhesen nyomnak, hétről hétre 
élünk, éjjel-nappal azon töröm fejemet, helyzetem külö- 
nössége sem enged mindent tennem, azonban a szükség 
s előgondoskodás, családapai kötelességem sokat, igen 
sokat megkisértetett velem, — és valóban sokat elnyel- 
tem, gondolván, hogy családomnak használhatok. 

Azt véltem mindig, hogy az uj év jobbat hoz; de 
év mulik a más után, oly rosz minden uj mint vala a 
régi, nekem egyik sem fog már hozni nem szerencsét, 
de sükert sem, bármi szüken mérve fáradságomhoz. 

Hiában! rosz csillagzat alatt születtem. 

Mari leányunk Kreuznachból, hol husvétkor először 
kommunikált, szünnapokra haza jött. Igen megnőtt, kissé 
hizott is, szellemes arcz, de fülében és orrában még baj 
van, s itt egy orvoshoz jártunk vele. Jól beszél németül, 

szép irása is van, a zongorában is haladt, de azt veszem 
észre, nem szorgalmas, nem tanul szenvedélylyel semmit, 
s bár 13 éves, igen gyermekes. Nem vagyunk vele egé- 
szen megelégedve. Dolgaiban szórakozott, modorában 
nem nyájas, nincs benne tapintat, együttérzés, mulatni 
szeret, minden mást felejt. Különösen anyjához, ez áldott 
asszonyhoz, ki oly jó anya, oly szolgálatra kész, oly gon- 
doskodó: hideg, röviden felel neki, ki oly közlekedő, 
kevés figyelemmel van iránta, ki beteges, nem lesi el 
hol könnyithetne rajta. Panaszkodott is Engelmannénak, 
ki igen helyesen jegyzé meg: ,Sie zeigen ihr zu sehr 
Ihre Liebe, und die Kinder lieben mehr die, die sie 
etwas fürechten." 

Tökéletesen igaza van. Én tartózkodó valék Mari- 
hoz, épen mivel nem valék vele megelégedve, s mivel 
ismerni akartam jellemét, teljes szabadságot hagytam 
neki: és hozzám igen nyájas, megelőző, csaknem hi- 
zelgő volt. 

Csak elmenetele előtt szóltam vele komolyan, meg- 
mondva hibáit, s intve, hogy helyzetünket tekintve, 
igyekezzék tanulni, viseletében nyájas, illedelmes, tapin- 
tatos lenni, részint hogy legalább gyermekeinkben örö- 
münk legyen, részint mert jövendője egyenesen személyi 
tulajdonaitól fog függeni. 

Valóban szomoru lenne, ha a sors tőlünk az élet 
ez utolsó örömét is megtagadná. 

Gizi már 3 éves, 2 hónapos. Kedves gyermek, ugy 
beszél, a mint sok 6—7 éves gyermek nem tud beszélni, 
mulatsága a háznak, pajkos, játékos, hizelgő s külseje 
szép. Elnevezték a házbeliek: , Mademoiselle beau re- 
gard"-nak, kifejezésteljes szemei miatt. 

Attila-Móricz a legesendesebb s vidámabb gyermek, 
mindig nevet, soha sem sir, éjjel egyszer ébred föl, csen- 

desen szopik és alszik ujra. Kövér mint egy egészséges 
bárány, — bájolók kék szemei, e szin nemzetségünkben 
ritkaság, én egyet sem ismerek. 

Dinát lép-daganata ismét háborgatja. Tavaly nem 
használt fürdőt, — most alkalmasint rá szorul, különben 
veszély fenyegeti. De hol venni rá a költséget? 

Cobdent, ki ismét Párisban van a kereskedési szer- 
ződést részleteiben formulázni, gyakran látom. Igen csen- 
des ember, sőt csaknem erélytelen, csodálom hol vette 
az erőt, ama hires ligát annyi éveken át vezérelni. Nincs 
benne semmi költőiség, prózai jellem, jó a naivságig, alig 
hiszem, hogy ambitiosus volna, maga az egyszerü becsü- 
letesség. ; 

Reményltem, sőt igényeltem tőle, hogy az angol 
kiadás elébe bevezetést irjon, hires neve az olvasók szá- 
mát szaporitotta volna; nem tette. Sőt példányokat ad- 
tam neki, hogy lapoknak, melyekkel összeköttetésben 
áll, elosztván, ezek a munkáról emlékezzenek. Igérte, 
de nem látom eredményét. Alkalmasint nem sürgette a 
dolgot, nem mutatott semmi különösb érdekeltséget, s 
igy feledékenységbe ment. Sőt a borról is szóltam neki, 
gondolván, hogy a magyar vörös és fehér asztali 
bor a francziával versenyezhetne (ugy vagyok meggyő- 
ződve, kivált most, miután 46 palaczk asztali bor 
mustrát kaptam), ha ő, ki az angol kereskedők bálvá- 
nya, nekik ez ügyet ajánlja, hozzá járulván, hogy a vál- 
lalat nekik is hasznos leendett, bizonyosan sikerült volna 
tervem, — de eddig e részben sem tud eredményt mu- 
tatni, bár igérte közremunkálását. 

Különben saját neje bevallá nőmnek, hogy férje 
igen lágy s erélytelen, s ő nem tudja megfogni, hogy 
történt meg az a mit tőn. 


KT) e eles 


Megismerkedénk Wagnerrel, a hircs zeneszerzővel 
is, eszes, de nagyon is elmélkedő ember, tele magával. 
Bár vagyontalan, hőtelt bérelt, fényesen butorozta, inast 
tart, estélyeket ád, bár tele adóssággal. Neje jó, egyszerü 
asszony, ki hozzánk gyakran jár. 

Jobbról-balról annyi concert-jegyet kaptunk, hogy 
minden héten kétszer-háromszor mehettünk volna, sót 
jegyekkel másoknak is kedveskedheténk. De sok bajt 
okozott a cseléd-változás, egyik roszabb volt a másiknál, 
s midőn egyet jót kaptunk, az megbetegedett. Az asszony 
szinte beteg bele a sok házi apró bajban. 

Egy német-angol családdal kötött ismeretség sok 
jó órát szerzett, s talán hasznunkra is válik. Neve Salis- 
Schwabné, özvegy, hét gyermekkel, de férje, manchesteri 
gyáros, 10—20, vagy talán 30,000 font sterl. jövedelmet 
hagyott. E hölgy minket igen megkedvelt, elhalmoz apró 
figyelmekkel, kocsiját küldözi, mindennap jön — szives- 
sége csaknem fárasztó. Ökzszel falusi lakára hiv, mely a 
tenger partján fekszik, s mondják herczegi. Trérte : a ma- 
gyar asztali bor eladására lépéseket tesz, s ő sokat tehet 
Londonban és Manchesterben, hol háza, kereskedelmi 
háza most is virágzik. Ha erélye oly nagy mint akarata 
jó, sokat várhatunk tőle. 

Nála van Meysenburg k. a., ki igen okos s szabad- 
elvü leány, ezért hagyta el családját Németországban, 
hol testvérei az absolutismust szolgálják, egyik Baden- 
ben külügyminister, másik Bécsben udv. tanácsos, s a 
zürichi béke egyik aláirója. 

E családnál bevezettünk két magyar utazót, Eb- 
ner-t és Klimt-et, ügyvédek. Az idősb leány már nagy- 
koru, 1000 font jövedelmet fog kapni, talán egyik vagy 
másik megkaphatta volna. Klimt jobban tetszett, szerény, 
csendes jellem, de tele skrupulusokkal, Ebner szeleburdi, 

ki sok szivességünkkel csaknem visszaélt. Némely embe- 
rek irányában hidegnek, méltóságosnak kell lenni, én ezt 
nem szoktam tenni, a komédiát sehol nem szeretem, a 
köznapi életben épen nem. 

Azóta jött egy Rájner nevü utazó is, a mint otthon 
most járnak, magyar köntösben, tetőtől talpig: kerek 
kalap, pikkelyes mellény, zsinóros attila, himzett nyak- 
beli, szűk nadrág, hosszu száru csizma sarkantyuval s 
kézben fokos. Mert most otthon minden igy jár, nő és 
férfi, ez egy neme a politikai nemzeti demonstratiónak, 
— 1848 előtt a nemzeti divat ennyire nem ment, sőt 
ritka volt a magyar ruha, ünnepeken kivül, az attilát 
kivéve. ; 

Attól tartok: szalmatűz, fog egy ideig menni s az- 
tán bele unnak. Csak az, ki elvvel s mély meggyőződés- 
sel bir, csak az bir kitartással, melynek idő nem árt, 
mely soha nem lankad, mely magából sziv erőt s életet. 


Május. 


Az öregbitett birodalmi tanácsba nevezték Magyar- 
ország részéről (két örökös tagon kivül, kik gr. Appo- 
nyi Gy. és gr. Haller tábornok) még hatot: b. Eötvöst, 
gr. Barkóczyt, b. Vay Miklóst, Somssich Pált, ifj. Maj- 
láth Györgyöt, Toperczer Ödönt, ki most mint nagyvá- 
radi polgármester hiven szolgálja a kormányt, azelőtt 
bihari főjegyző s 1848-ban nálam osztályfőnök volt. . 
Nem akarták elfogadni, Bécsben jártak, végre is csak 
(Apponyin s Halleren kivül) Barkóczy, Toperczer, Maj- 
láth fogadták el, s a többiek helyébe gr. Andrássy 
György, gr. Széchen Antal és egy püspök neveztetett ki 
— mint figuransok a komédiában. 


"ng, ÚT ez 


Munkámról a Revue des deux Mondes is, mely a 
legterjedtebb Revue Európában s Ausztriába is bemegy, 
igért egy czikket. E hónapi első kötetben a boritékon 
van jelentve. Nem tudom, a nagyobb czikk (mert olyat 
igért), fog-e jőni később? 

Nefftzer ismét irt Ausztriáról s Magyarországról, ő, 
kiről azt hittem, hogy nem érez rokonszenvet irántunk, 
nem sokat adván, mint mondák, a- nemzetiségi elvre. 
Munkámról is szól s ha mindennel, mit ir, megelégedve 
nem lehetek is, az egész czikk mégis tagadhatlan jó in- 
dulatot árul el nemzeti ügyünk iránt. A Presse május 
4-ki számában jelent meg. 

Az angol lapokban, igaz, csak a Times-t látom na- 
ponként, aligha jelent meg valami. Cobden valóban nem 
lekötelező ember; — május 1-jén jelent meg a The 
Manchester Daily Examiner and Times-ban munkámból 
egy hosszu kivonat oly czim alatt: , Hungary and the 
Hungarians", mely a nagy lapban három, apró betüvel 
szedett hasábot foglal el. Nem okoskodás annyira, mint 
a fontosb helyek közlése munkámból, czélszerücn meg- 
válogatva. 

Ubicinitól hallom, hogy egy czikk a Turinban meg- 
jelenő Rivista Contemporeana czimü folyóiratban is je- 
lent volna meg, Vegezzi Ruscallától, ki hires tudós, nagy 
ethnograph, radikál szabadelvü, az itteni szárd minister 
Nigra ipja. Én e szemlét nem láttam, talán megkapom. 
Vegezzi adja ki a Piccolo Corriere-t is, mely Piemont- 
ban a legelterjedtebb lap. 

Erre utazék át Simonyi Erneszt, Nyitrából való, 
számüzött, életre való ember, szeret tanulni is, mindent 
kész megkisérteni, nevelő volt, botanikát, aztán genealo- 
giát tanult, gyüjteményeket csinált s jó áron eladta. Ugy 
tapasztalom, kissé önző, magán tud, máson nem igen 

akar segiteni.  Kossuthhoz eljár, de bizalmát nem birja. 
Most photograph, de utazni akarván: egy gyáros költsé- 
gén, áruit ajánlva, összevissza utazott Német-, Spanyol-, 
Olasz- és Francziaországban. Otthon, hallom, pazar és 
uracs volt, a forradalom alatt mint szolgabíró hivatalos- 
kodott. 

Kereskedelmi utja épen Turinba vezette, midőn az 
olasz háboru kiütött, s ott Klapka, ki a fogalmazásban 
nem erős, a magyarban épen igen gyönge, mint segéd- 
tisztet magánál megtartotta. Ő tehát körülményesen tudta 
elbeszélni a mi ott a magyarok közt történt. 

Szerinte biz az szomoru komédia volt. Kossuth, 
Teleki, Klapka ,nemzeti igazgatóság" czime alatt kor- 
mányoztak. Az ülésben részt vőnek Puky mint financzia- 
lis referens, Irányi mint polgári és Szabó Imre mint 
hadi, — ugyanaz a Szabó Imre, ki 1849-ben, mint Gör- 
gei rosz szelleme, Kossuth ellen izgatott, ki annak most 
is barátja, vele levelez. Kossuth ezt jól tudja, s hogy 
bocsátotta oda? Mert Klapka kivánta, kin Szabó, egy- 
kori gardista-társa, mint lovon jár, bár utóbb, talán hogy 
Kossuthot végkép megnyerje, Klapka ellen is ármány- 
kodott. 

Mert ama három tag egymás ellen mindig ásálko- 
dott. Mit Klapka tőn, azt Kossuth mindig roszalta, 5 
örökké leveleztek, rendeleteket közöltek, mintha valóban 
egy hazát kormányoztak volna. Kossuth, Simonyi szerint, 
még Klapkára is irigy volt s benne a katonai elemre, fejé- 
ben Görgei emlékezete csengett bongott. Klapka tervének, 
hogy a franczia hajóhad Fiuménál 20000 embert szál- 
litson ki, s ő ezzel felkölti a nemzetet, határozottan 
ellene vala, miért? mivel attól félt, hogy katona fogván 
a öztálket élén megjelenni, ez gel hitének, tekinté- 
lyének ártani fogna. Inkább semmi mint ez. Ő a mellett 


SET tes 


volt, palástolván titkos indokait, mikép az összes emi- 
gratió csak tiszta franczia sereg élén menjen Magyaror- 
szágba, először ez biztos leendett személyére nézve, má- 
sodszor ekkor ő látszik vinni a szabaditó sereget, s ő 
leend szükségképen a főnök. Ily téren álltak egymással 
szemközt, s minden alkalomnál összeütköztek, mi egyik 
vagy másik fél számításainak inkább kedvezett. 

Ez ekkép ment kezdettől fogytig. Ők, Kossuth, 
Teleki, Klapka, egész 1859. februárig ellenségek voltak, 
természetes, hogy a külső közeledés nem enyészteté el 
a belső irigység csiráit. 

Kossuth szárazon akart Genuába utazni, s arra szá- 
mitott, mikép az ottaniak neki pompás fogadtatást készi- 
tenek. Ezt ki is mondta. De Klapka épen ezt nem 
akarta, s vele sok más nem, tehát mindenféle okokkal 
arra birták, jőne tengeren. De azt, mikor érkezik? in- 
kább titkolták semmint terjeszték, s valóban őt semmi 
gyülekezet nem várta, néhány magyar ment elébe csol- 
nakon, különben észrevétlenül jött meg mint más ha- 
landó. Dühös is volt, panaszkodott először a tengeri be- 
tegség ellen, aztán nem átallotta kimondani, mikép nem 
személye, de az ügy miatt más intézkedéseket várt volna. 

nHa tehát", mondá Simonyi, ,a lapok valami zajos 
fogadtatásról szóltak, az csak az Irányi fejében volt, ki 
Kossuth érdekében irogatott párisi lapokba, — én ott 
voltam, s még velem talán 10—12 magyar, kivülünk 
senki nem tudott róla semmit." 

Később ő a középponti tartományokba ment, utaz- 
ván a császári főhadiszállásra. Vele ment Kiss is, ki min- 
dent elkövetett, hogy valami fogadtatásban részesüljön. 
Előbb reménylte e fogadtatást, de midőn látta, hogy se- 
hol még csak nem is üdvözlik, mód nélkül boszan- 
kodott. 


zza 20. 


Arról volt szó, hogy a legióbeliek feleskettessenek. 
A formula elkészíttetvén, Klapkát Turinba küldék Ca- 
vourhoz, hogy vele közölné. Ez igen egykedvüleg felelé 
(jele, hogy a dolgot fontosnak épen nem tartá), mikép 
eskessék, a hogy akarják, neki mindegy. Klapka, hogy 
időt ne veszítsen, azonnal Turinból elküldte a tisztekhez. 
Ezt meghallván a táblabirói igazgatóság, felzudult, hogy 
ha tisztek esketik a katonaságot, ez háttérbe szoritja 
Kossuthot s a polgári elemet, s teélegraphice irták neki: 
vonja vissza rendeletét s várakozzék. 

Kossuth távol volt; de hogy parancsolhat ez esetben 
egy tag, Teleki, szinte egy tagnak, Klapkának? Tehát 
a parancsot igy irta alá: , Kossuth és Klapka távollété- 
ben Teleki László." 

Kénytelen valék e botorságon felnevetni, s mon- 
dám: én tudom, mit feleltem volna. Simonyi közbeszaki- 
tott: gondolom mit akar mondani. Én is azt tanácslám 
Klapkának; t. i. hogy feleljen s irja alá: , Kossuth és 
Teleki távollétében Klapka." 

Igaz az is, mit már hallék, mikép a villafrancai 
béke után Kossuth ugy megijedt, személye miatt, hogy 
elfeledvén a legiót s mindent, s nem bucsuzván senkitől, 
Schweitzba futott. 

Szóval, mondá Simonyi, ő még gyöngébb, hiubb, 
gyávább s gőgösebb mint valaha otthon volt. Mindenki, 
ki nem hódol neki vakon, igy találta. Maga Klapka 
mondá, hogy ha igy ismeri vala, az egészbe nem avat- 
kozik, mert ilyen emberrel országot megmenteni lehe- 
tetlen. § 

Egyszer Teleki Sándor és Sréter a franczia táborba 
küldettek, Cavour rendeletével, hogy a foglyok közül a 
magyarokat válaszszák ki. Teleki Sándor cezifra aranyos 
ruhában járt, mellén Don Carlos-féle rendcsillaggal, — 

mert egykor ő a Don Carlos táborában vőn részt. A 
császár épen künn járt, s a ruha neki feltünvén, kérdez- 
teté, kik legyenek? Később felhivatá őket, néhány rövid 
kérdést intézvén hozzájok. Pl. mennyi magyar csapat le- 
het az osztrák hadseregben? Gondolom, felelé a megle- 
petett Teleki, ,130,000." Es hogy megy a legió-alakitás ? 
, Mi mindent elkövetünk, hogy sükerrel haladjon." 
És ő mindezt, az audientia után irásba tévén, az igazga- 
tóságnak elküldé. Azonnal ráküldött Kossuth egy fulmi- 
natoriumot, hogy merte ő a 130,000 számot mondani, . . 
hogy mert ő per mi beszélni, s nem az igazgatóság 
(t. 1. az ő) nevében. Egyszersmind küldetéséből vissza- 
hivatott. 

Valóban nyomoruságok ezek. Okos, nyugodt, ko- 
moly, a dolgot kedvellő embernek ilyesmit kigondolni 
is nehéz volna. De ez igy ment folyvást, napról napra, 
örökké ármánykodtak egymás ellen, a hány öt ember 
volt, annyi párt, a hány magasb tiszt annyi érdek, — 
Perczel, mint mindig, őrült gondolatokkal rohant meg 
mindent, hol zavart csinált, hol meghunyászkodott mint 
az eb. 

Sok vita volt a fölött, ki fogadtassék be és ki nem, 
mert Kossuth s emberei sok magyar számüzöttre anathe- 
mát mondtak. Perczel Miklóst határozottan kizárták, 
— Amerikába utazott el; Szabó Istvánt-.is távol tar- 
tóztatták, — soknak pénzt adtak csak menjen el: igy 
bánt Kössuth s pártja a magyar számüzöttekkel, 
kik hazájokért csatázni s halni jöttek. 

Pénz volt elég. Volt uti költségre, volt czifra ru- 
hára, 8 a béke után rangja szerint kapott mindenki 2, 3, 
4, 5, 6000 frankot kárpótlásul. Valaki inditványozta, 
hogy ez utóbbit ne fogadják el, — koldusbüszkeség a 
franczia kincstár irányában, — de Kossuth elfogadta, 

(mennyit? azt senki sem tudja) s egy-kettőt kivéve, va- 
lamennyi. (Nem ez volt a hiba, hanem hinni Napoleon- 
nak, egy zsarnoknak eszközül szolgálni, s menni vele 
positiv föltételek megállapítása nélkül.) 

Mi gyanus szemmel tartá Kossuth Klapkát s mind- 
azt, ki körülte volt, mutatja az, hogy ő, Simonyi, gyak- 
ran volt azelőtt Kossuthtal, ellenben Klapkát alig is- 
merte, de mivel segédje lőn, akárhányszor ment üzenet- 
tel vagy levéllel hozzá, szóba vele soha sem ereszkedett, 
hidegen fogadta, felelt s utnak ereszté. Teleki L. Kos- 
suthtal tartott, azért-e mivel nem önálló ember, vagy 
mivel egykor Klapkával PÁZSGA volt? nem td meg- 
mondani. 

Mindent nagy ÜGLÉka vittek. Kossuth sokszor tar- 
tott beszédet Angliában a diplomatia álnok titkolózásai 
ellen, azonban ő még jobban titkolózott saját számüzött 
társai előtt. Akármit kérdének tőle, válasza volt: most 
még nem szólhat, — lehet, hogy ezzel födni akarta, 
hogy semmit nem tud, de ez esetben ez ámitág volt. 

Hire volt, mikép ő Londonból Napoleon herczeg- 
nek egy emlékiratot küldött, melyben kijelenté, hogy ha 
nélküle fognak proclamatiót a magyarokhoz kibocsátani, 
ő ellene fel fog lépni. IEzt Klapka csak később tudta 
meg, s igen bosszankodott ő, mint mások is, mert ez 
végtelen, szükkeblü s önző ambitióra mutat. Sőt igyeke- 
zett másolatot kapni, ezt birta Teleki L., adta is neki 
olvasni, de midőn azt kérte, hogy magához vigye, Teleki 
megtagadta. 

Azon két föltételről, mit Kossuth Londonban az 
emigratiónak tőn (Teleki L., Pulszky, Klapka, Puky vol- 
tak együtt nála), t. i. 1-ször, hogy a kiindulási pont le- 
gyen az ő kormányzóságának elismerése; 2-szor, hogy 
joga legyen, provisorie, egy alkotmányt adni, — erről 


Simonyi semmit sem hallott, még Klapkától sem, s ezen 
igen elcsodálkozott. Természetes, hogy Klapka nem szó- 
lott, később belátta, hogy ilyesmit elfogadni szégyen 
volt, és saját szégyenét senki nem hirdeti örömest. 

Eszembe jut, hogy Teleki L. egy vigjátékban pom- 
pás typusul szolgálna. Elbeszélek két esetet róla. 

A keleti háboru alkalmával egy emlékiratot irt, a 
külügyministernek beadandót. De mielőtt beadta volna, 
kivánta nekem elolvasni. Eszméje volt bebizonyitani, 
hogy Ausztria Oroszországgal fog tartani. Mondám neki: 
hamis eszme, nem teendi, nem teheti ezt Ausztria, — a 
következés megmutatta később. 

Szóval, hozzá, az iratot meghallani, elmenék. 

Ágyban találtam. 

Fölkelvén, öltözésközben mondá: ugy-e barátom, 
velem fogsz reggelizni? 

Köszönöm, én már reggeliztem. 

Folytatta öltözködését, ismét hozzám fordult: nemde, 
velem fogsz reggelizni? 

Köszönöm, nem fogok, felelém egykedvüleg, hogy 
a dolognak végét szakitsam. 

Néhány percz mulva ismét elkezdé: De hát mit 
fogsz reggelizni, kávét ? 

Semmit, már mondám. 

Vagy jobban szereted a theát? 

Sem egyik, sem másik nem kell. 

Öltözködött, mosdott s idővártatva ismét: 

Vagy sültet akarnál?  " 

Már. mondám, semmit, — hanem siess s lássuk az 
emlékiratot. 

És ez igy ment három óranegyedig. 

Végre kész lévén, csengetett. A garcon feljön. , Mit 
fog hozni reggelire?" A mit rendelni méltóztatik. , Kávét 


vagy theát?" A melyiket választani tetszik. , Vagy tojást 
kellene ennem?" Mind az öntől függ. ,Hát hozzon ká- 
vét és tojást, — ugy-e te is fogsz enni?" Már mondám, 
hogy nem fogok. ,De talán egy kis sonkát?" Semmit, 
semmit! , Hát hozzon kávét és tojást." A garcon el- 
megy, — s ő utána szalad: ,hát ugy-e kávét s tojást 
hoz?" Igen. ,Vagy vajat is kellene hoznia? A mint 


parancsolja. ,Hát hozzon, . . vagy ne, ne hozzon, — 
ugy-e ne?" A garcon megáll, s várja a nagy elhatáro- 
zást. ,A mint akarja, . . hiszen hozhat, ugy-e?" Termé- 


szetesen, ha parancsol . . . 

Elhozván a reggelit a szolga, mondja neki: ,ha 
valaki jőne, mondja nem, vagyok honn." A szolga el- 
megy. 0 utána szalad: ,senkinek, de senkinek sem va- 
gyok honn." Jól van, értem. Visszajön, kezd enni, de 
ujra felugrik s csenget, mielőtt a szolga leért volna, ki 
visszatérvén: , Hát tudja, én bezárom az ajtót, de aztán 
senkit se ereszszen fel. Ha Andrássy jönne, azt se, vagy 
Podhorszky, vagy . . . szóval senkit, hiszen tudja, ugy-e? 
De . . de . . hát ha valaki egyenesen ide jőne fel, hm? 
. . . No hiszen az ajtó zárva van. Hanem hátha ön 
akarna beszélni velem? . .. Hát akkor? Legjobb, ko- 
czogjon kétszer, vagy ne, más is tehetné, . . tudja mit? 
szóljon, ez legjobb lesz" stb. 

Igy tartott ez másfél óráig, örökös kérdezősködés, 
kétkedés, töprenkedés, habozás, ingadozás közt, valóban 
sok hidegvérrel kell birni, hogy az embert a türelem 
el ne hagyja. § 

Természetes, az iratot nagy titokban közölte velem, 
senkinek ne szóljak, ezért zárkoztunk be, ezért tiltotta 
el ajtaját, ezért kinozta meg kérdéseivel a szolgát, — és 
harmadnap Kászonyi tőlem kérdi: tudom-e, hogy Teleki 
egy emlékiratot szerkesztett? Hogy-hogy? — mondám. 

, Ígen, tegnap velem közölte." Elbámultam. Mert tudni 
kell, hogy Kászonyi nemcsak csacska mint egy kofa, 
hanem olyan ember, kinek elve nincs, s politikával soha 
nem foglalkozik, emigrans, mivel a sors táborunkba ve- 
zette, de most is sajnálja, s ki is mondja, hogy mért 
nem maradt az osztrák seregben, hol 1848 előtt első 
kapitány volt, s most ha nem tábornok, ezredes volna. 

Ezért kellett nekem a titoktartást megigérnem ? 

De ilyen Teleki, minden dolgot ily mysteriummal 
visz, a legegyszerübbet is, — aztán, nem bizván magá- 
ban, még az ostobák javallatára is vágy, hozzá adom, 
hogy szeret dicsértetni mindenkitől. 


1858. novemberben többen valának este nálunk, 
Teleki is. Épen az étterembe ment a társaság theázni, s 
mi utolsók maradánk a salonban. Kimenet kérdeni talál- 
tam tőle: Katona Genfben van? (Teleki ép onnan érke- 
zett meg.) ; 

nNem tudom", felelé. 

Nem? hiszen onnan jösz. 

Erre három lépéssel odább megy, összehuzza szem- 
üldeit, vizsgáló pillantást vet rám s mondá: , Nincs ott." 

Ismét sétálni kezd, s titkosan kérdi: ,Nem tudsz 
semmit ?" 

Semmit. 

a Valóban?" 

Semmit, felelém hidegen, mutatva, hogy nem is vá- 
gyok tudni, félve, hogy majd végét nem érjük a beszél- 
getésnek. 


Az étteremből kiált nőm: urak, a thea kész. 
Szemere II. j 15 

Teleki ujra sétálni kezd, komolyan s titokteljesen 
fixirozni kezd, végre sok habozás után mondá: ,Ah, az 
rosz ember!" 

En mondám: tudod, engem az egész ember nem 
érdekel, csak azért kérdém, mivel egy erdélyi nevet 
kérdék tőle, s levelemre nem kaptam választ. Jerünk 
theázni. 

De Teleki nem megy, hanem leül, redős képet csi- 
nál, majd fölkel, hozzám jön, s mintegy sugva mondja: 
, Neki Genfből el kellett mennie." 

Folytatám: nem tudtam, de mindegy, hallod, ismét 
hivnak, — menjünk theázni. 

Ekkor ő még közelebb jön hozzám, s még titok- 
teljesb arczczal kérdi: ,De hát semmit nem tudsz? 

pen semmit, s ismétlem, nem is érdekel. (Ámbár, 
megvallom, a nagy képek után csaknem kiváncsi levék, 
s ha nem Telekivel lett volna dolgom, egyszerüen meg- 
kérdeztem volna.) 

Elkezdi fejét csóválni, ajkát fölpittyeszti, rám néz, 
s akar is beszélni, nem is. ,Az szörnyü rut dolog . . . 
Tudod, ő elment, most Münchenben van, . . azaz, azt 
mondják, . . mert én nem tudom. De hát csakugyan 
nem tudsz semmit?" 

Nem, nem, — jerünk theázni, hallod, már harmad- 
szor hivnak. 

Megindul az ajtó felé, mely az étterembe vezet, de 
ismét visszatér. , Valami asszonyi dolog, csunya, csunya. 
Ah az rosz ember! Felelt neked? Irt valamit? . . De 
igen, mondád, nem irt . . . Hát nem tudsz valóban 
semmit ?4 

Es elkezdett föl-alá járni, rám-rám tekintve nagy 
képpel, talán azt várta, hogy én kényszeritsem szólani, 
de biz én hallgattam, belső kinlódása bántott s mulatta- 

tott egyszersmind, végre, mintegy 20 percz mulva, mon- 
dám: ismét hivnak, jerünk s én első kimentem, igy az- 
tán kénytelen volt követni. 

Később másoktól tudtam meg, hogy Katona egy bor- 
kereskedőháznak, melyet Schweitzban képvisele, pénzét 
elkölté s e miatt volt kénytelen eltávozni. Szóval, több 
ilyenféle csinyt követett el, miket bizony minden diplo- 
matikai tekervények nélkül el lehetett volna, ismerősök 
közt, mondani. B 

Jellemzi tökéletesen Telekit az, mi vele 1848-ban a 
pozsonyi diaetán történt. Nemzetőrség alakult akkor ott 
a polgárságból s ifjuságból. Őt kapitánynak választván, 
kimenének gyakorlatokra. Egyszer ő parancsnokolván, 
kiálta: ,balra fordulj, . . indulj", de azonnal megbánta 
s kiáltá: ,nem, jobbra fordulj, . . indulj4, s a század 
fele balra, fele jobbra ment. 

Ez jellemzi az egész embert, kinek élete örökös 
habozás, ingadozás, mi a szemlélőben igazán kinos ér- 
zést okoz. 

De megjegyzem, hogy igazságos legyek, mikép ő 
politikai elvében soha nem ingadozott, sőt inkább min- 
dig előre tuljárt, semmint hátra; hanem ott, hol nem- 
csak szólni, de tenni kell, s a mindennapi életben oly 
óvatos, ingadozó, kételkedő, hogy azt nézni komoly em- 
bernek kinos, lengének nevetséges. 


.- Junius. 


Cobdentől e levelet kaptam. 
n1860. junius 23. 
n Kedves barátom, az ide zártat tegnap kaptam egy 
barátomtól, ki nagy magyar-barát (Sandford ur) s jelen- 
: 158 

lenleg Törökországban utazik. Egy része érdekelni fogja 
önt. Szivemből hive 
Cobden R." 

A melléklet: 

n Hotel d Europe. Pera. 
Konstantinápoly, 1860. junius 12. 

Ismael basa, a mi lovagias magyar barátunk, 
Kmetty tábornok egy Magyarországról szóló kitünő röp- 
iratot adott kezembe, mely Szemere B. urtól, önnek 
ajánlva jelent meg. Ugy látom, Szemere ur világosan 
körvonalozta Magyarország helyzetét Ausztria irányában 
s meg vagyok győződve, hogy röpirata nagy figyelmet 
ébresztett. Ha Kossuth határozottabban ragaszkodott volna 
ugyanezen alaphoz és nyiltabban állott volna rajta mind 
Angliában, mind Amerikában, azt hiszem, sokkal jobb 
és sikeresebb szolgálatot tett volna ügyének. Ugy vélem, 
igen ohajtandó, hogy döntő körökben megtudják, misze- 
rint Kossuth nézetei nem állanak nagyon távol azon né- 
zettől, melyet Szemere B. ur röpirata fejteget. Talán ön- 
nek is emlitettem már, mint többnek barátim közül, hogy 
ő (Kossuth) világosan nyilatkozott előttem e tárgyban. 
Majd mindenütt azon ellenvetéssel találkoztam: , hiába! 
Ausztria soha sem fog engedni, sem visszatérni a törvé- 
nyes térre." Nem valószinütlen, hogy készebb volna (ha 
tőle függne) egész Európát háboruba bonyolitani, mint- 
sem azt tegye. De ugy látszik, jelenleg erős erkölcsi 
nyomás alatt áll s talán kényszerittetni fog visszatérni a 
törvényesség utjára, ha Anglia és Francziaország fölhasz- 
nálják befolyásukat a jog érdekében. 

Ide melléklem egy kis emlékirat másolatát, mely 
1854-ben iratott, s egy Kossuthtal folytatott akkori be- 
szélgetésemről szól. Ha lehet valami hasznát venni, nem 
tehetném jobb kezekbe mint az önéibe. Kossuth nem bir 

a Napoleon hideg itélő tehetségével, könnyen izgatható 
indulata nem egyszer tova ragadta őt mint a fékezni 
nem tudott paripa; de vannak némely nagy tulajdonai s 
botlásai némelyike megbocsátható, mint pl. levele a csá- 
szárhoz, oly időben, midőn a bánásmód, mely alatt ha- 
zája szenvedett, elég volt őrültté tenni sok embert. . . . 

(Itt átmegy a pamut-ügyre, melyet szerinte Török- 
országban termeszteni kellene, s mi neki kedvencz esz- 
méje. . . .) 


W. Sandford." 


. Emlékirat egy Kossuth urral folytatott be- 
szélgetésről, 1854-ben május 30-kán esteli 8 órától 11-ig, 
Alpha-Road, St. Johns Woodban. 

i W. Sandford. 


Fiai Párisban, katonai növelésben. Tulságos gond 
forditva a görög és latin nyelvre. 

Török intézmények és szokások. A Korán nem át- 
hághatlan akadálya a haladásnak. Példa: az arab mű- 
veltség.  Kiutahiai kertjének tervét s berendezését több 
szomszédos török átvette. 

Angliába érkeztekor Urguhard D. nagyon sürgette, 
hogy dolgozzék Palmerston ellen. De ő nem tette. Azt 
hiszi senki nem tulajdonithat neki forradalmi szándékokat, 
mire én azt feleltem, hogy befolyásos egyének ugy tün- 
tették fel őt mint valódi forradalmárt. 

Ő elutasított magától minden nagyravágyást s mély 
fájdalmát fejezte ki azon, hogy a vérontás alig lesz ki- 
kerülhető Európában. Azt hiszi, ha Oroszország segélyt 
ajánlana Magyarországnak az osztrák zsarnokuralom le- 
rázására, e segélyt Magyarország el fogná fogadni. 
Ilyesmi nem csak lehetséges , sőt valószinű, ámbár igen 

félelmes kimenetelü. Még is jobb, mint tűrni az osz- 
trák zsarnokságot. Anglia és Francziaország szövetsége 
sem békitné ki Magyarországot e zsarnoksággal. 

A szoros törvényesség utjára visszatérés megujitná 
az egyességet Ausztria és Magyarország között s meg- 
előzné Oroszországot abban, hogy alkalmat találjon a 
beavatkozásra s párthiveket szerezzen Magyarországban. 
A törvényes utra visszatérés ellen ő (Kossuth) nem 
fogna legkisebb ellenzéket is képezni; sőt tanácsolni hon- 
fitársainak, hogy őszintén fogadják el a teljes restaura- 
tiót, ha azt megnyerhetik; és ő részéről semmikép nem 
állana gátul az ily kiegyenlítés elébe, ő maga nem térne 
vissza Magyarországba. 

Ó maga nem áll elő, hogy ily eljárást javasoljon 
Ausztriának , nem is hiszi, hogy Ausztria őszintén visz- 
szatérjen a törvényes térre, kivéve, ha kikerülhetlen szük- 
ség fogná kényszeriteni. 

Azt hiszi, ha valamikép Ausztriát ez utra birhatnák, 
azzal sok vérontást elháritanának s nagy : előnyére 
válnék egész Európának. 

Felhatalmazott, hogy nyilvánossá tegyem, hogy 
ezek az ő nézetei s ha kivántatni fog, ő kész nyiltan 
kifejezni azokat, bár maga semmi ajánlatokba bocsát- 
kozni nem hajlandó, mivel nem várja Ausztriától, hogy 
hagyományos központositási politikájával felhagyjon, mig 
csak nem kényszeritik reá! Veszélyt jósol abból Euró- 
pának, ha tovább is megmarad közönyösségében, mert 
Oroszország azalatt maga körül gyűjti az elégületleneket 
s hatalmának óriási növekedését eszközölheti az által. 

Ő 1848-ban bele egyezett volna, hogy a magyar 
csapatok Olaszországba küldessenek, ellenállani a pie- 
montiak támadásának; de arra nem engedhette fölhasz- 
náltatni azokat, hogy az osztrák Olaszországot leigázzák, 

valamint nem tűrhetett idegen hadcsapatokat Magyar- 
országban. 

Őt meglepi, hogy Angliában mily fontosságot tu- 
lajdonitanak a Habsburg-családnak, s mily kevésbe ve- 
szik azon különböző államok érzelmeit és érdekét, a 
melyekből az osztrák birodalom összealkotva van. 

Kedvezőleg szólt a magyar népről, annak szilárd- 
ságáról, törvényességi érzetéről, s azóta még többre be- 
csüli nemzetét, mióta más nemzeteket is megismert. 
Nagyon ohajtandó volna, hogy oly politika fogadtassék 
el, mely utját állja annak, hogy az orosz igéreteknek mind 
több-több ember essék a hálójába." 


Julius. 


Schwabné a magyar borok iránt csakugyan tőn lé- 
péseket, s barátinak ajánlván, mustraképen mintegy 22 
tuczatot rendeltek. E részben Gyürkyhéz, a Borászati 
rrapok szerkesztőjéhez fordulék, kivel levelezésben va- 
gyok, meg is rendelte azokat, — de többre lévén szük- 
ségem, ujra 60 tuczat vörösbort rendelék, de már nem- 
csak 2 rendbeli levelemre nem válaszolt, hanem Balassa 
Pistának is hiába iránk, én és nőm, — mig végre Bar- 
kassy Imrének iránk, s ő végezé el. Pedig napról 
napra erősebben hiszem, miképen ez roppant hasznára 
lenne az országnak, — egyuttal én is segitenék helyze- 
temen általa. 

Hétről hétre reményltem, hogy Cobden teend vala- 
mit itt megforduló barátai által, de nem látom sükerét, 
— Schwabné is most Garibaldival van tele; végre is 
magamnak kell Angliába utaznom, e nélkül a vállalat 
nem fog menni. 

Mióta Dina Vichyből visszajöve, jobban érzi magát, 
— hanem a kis fiut nem lehet elválasztani, mivel hasa 
nincs rendben, talán a fogzás miatt, s az orvos azt 
mondja, ily körülményben a dajkát elbocsátani nem 
lehet. 

E miatt én is elhalasztám utamat; azonban a hó 
utolsó napján, Dieppen s Newhaven-en át Londonba 
. menék, mint a hajó a tengeren, én is hányatva remény 


és apgodalnak közt. 


Augustus. 


Oly szivesen hivott Schwabné, sőt parancsolt ve- 
lem, hogy udvariatlanság nélkül nem lehete hozzá nem 
sszúllnom Londonban. Ámbár nekem ez kellemetlen 
vala, mivel én szeretek vendéget fogadni, de az lenni 
nem. 0 a hires Bunsen fijának góth kastélyában lakik, 
(a Regent Park mellett), mely egy kis parkban épült. 
Ejfélkor érék oda, de a társaság még együtt volt, 
melyet már ebédre kedvemért hiva össze. A háborgó 
tenger volt oka késedelmemnek. Igen-igen szivesen fo- 
gadott a szivélyes asszony s az egész háznép, igy a 
kedvetlenül belépett vendég könnyült szivvel ment pár 
óra mulva alunni. 

S mindjárt más nap hasznát akarván venni Cob- 
dentől nyert bevezető leveleimnek, menék a Citybe, s 
azokhoz, kikkel dolgom volt. Megjegyzem, mikép ez 
uj vállalat nekem kimondhatlan sok lélekküzdést oko- 
zott. Állásom oly fonák. ILemondjak politikai karak- 
teremről? Ha tudatom, ki vagyok, politikai nevemnek 
ártok; ha nem tudatom, bánnak velem mint kalmárral, 
és sok keserü lapdacsot kell elnyelnem, minek keserét 

csak én fogom érezni. Aztán, az igazat megvallva, mi 
hon aristokratikus nevelést kaptunk, régi  családbeli 
ember a világért sem lett volna kereskedő, s mi ezzel 
rokon, kivált ha az ősi büszkeséghez valóságos erkölcsi 
lélekemelkedettség is járult. A mi légkörben felnövünk, 
annak befolyása örökké megérzik rajtunk. Mintegy le 
kell tördelnünk magunkról a héjakat, miket a szokás s 
nevelés ránk rakott.... Mi sok önmeggyőzésembe, tu- 
sakodásomba került erről másokkal csak szólani is, Cob- 
dennel is, s most határozottan bele kell lépnem a válla- 
latba, ha sükert akarok. S én mindenben sükert akarok, 
halni vagy győzni, örök jelszavam. 

Hiszen nagy bazafiui érdem volna a magyar 
boroknak világpiaczot szerezni, nemzetem évenként 
100.000,000 frankkal lehetne gazdagabb, s mai világban 
a gazdagság kutfeje a szabadságnak is. . . . De gondo- 
lok háznépemre is, — ama nagy veszteségünk óta sok 
gondtele napjaink vannak, kivált Dinámnak, kijobb sorsra 
érdemes, nőnek gyermekeink ezen felül, s ha jő a vész, 
cngem kidönt, ki fog róluk gondoskodni? 

Menj, menj, — mondá egy hang nekem, — menj 
a Citybe, az ott a Jerusalemi templom, tele árusokkal, 
kalmárokkal, de ott van a Megváltó is, ő nem a munká- 
sokat hajtá ki, hanem a csalókat. 

S mentem tenni látogatásaimat. Lázban éreztem 
magamat reggelenként minden uj expeditiókor. Nem a 
nehézség vert le, de a dolog bántott. Sok keserűséget 
el kelle nyelnem, nem mintha, magában véve, a bánás- 
mód sértő volt volna, de ha azok, kikkel dolgom volt, 
nem tudták ki vagyok, ki voltam, én nem felejtettem 
el. Sok esetben fedett a Cobden neve, az ő barátsága 
a Cityben nagy czim, de midőn az ő emberei odább 
ajánltak, s az ő neve nem volt többé ott, egy valék a 

százezer üzlet-ember közül. Hozzá adom, hogy az an- 
gol hideg, száraz ember, hát még az angol kalmár. 
Aztán az üzlet nekem mindig antipathikus dolog volt, 
soha nem tudtam alkudni sem, soha nem gondoltam 
jogos érdekeimmel sem, pirultam csak azt gondolni is, 
hogy más rovására saját előnyömet keresem. 

Nem kis feladat itt találni valakit, még nagyobb 
értekezni csak röviden is. Az egész nap 11—4 óra kö- 
zöttre van szoritva, a szombatot s a hétfőt alig, a va- 
sárnapot épen nem lehet számitani. . . . Sokat nem ta- 
láltam, némelyt háromszor is kerestem, többnek irnom 
kelle, hogy órát adjon, volt, igaz kevés, ki nem is felelt. 
Bár Cobdenen kivül, több parliamenti tag ajánla, látom 
az ,importerekkel" mit sem csinálok. Majd mind a 
spanyol, portugal, capi stb. borokkal foglalkozik; érdeke 
ellen van uj bornak kaput nyitni, s ha dolga jól foly, 
minek kezdjen uj vállalatba? Aztán a magyar bor itt 
merőben ismeretlen, azt sem tudják létezik-e, vagy csak 
arra emlékeznek, hogy valami kalandor rosz borral üz- 
lekedett, s potom áron elárvereztetett. 

Ugy látom tehát nagy mennyiséget eladni, erre ki- 
látás alig van, oka mivel az angol sokat uj czikkből 
nem merne venni, s mivel birtokosaink, ha nem egye- 
sülnek s raktárt nem állítanak, én nem vagyok képes 
ezer meg ezer akókat kihozatni. 

A mit ohajtok s lehetőnek látok, az, gazdag magá- 
nyosoknak közvetlenül eladni bort, nekik ez jutányos, 
mert boraink 1/2-dal olcsóbban adathatnak mint a franczia és 
német borok, aztán minőségre a mi boraink jobbak, főleg 
mivel hamisitatlanok. Ez a mód a bort magasb körök- 
ben is megismertetni, s ha itt divatos és ismeretes lesz, 
a kereskedők is fogják vásárolni. 

Szivesen fogadott Moffart, dús thea-importer, haj- 
dani parliamenti tag; — Betts, ki a Reformclubba ve- 
zete, s mondá, a clubbokbani raktárt akarná kieszkö- 
zölni; — Brook £ Beal; — Gilpin parliamenti tag, kik 
több nagy borkereskedővel megismertettek, de süker 
nélkül. A hires Bright-ot is meglátogattam, de tervem- 
ről neki nem szólék. Megismerkedém Herzen muszka 
számüzöttel, ki e nyelven a ,Harang" heti lapot adja 
ki, küldözve tiltott uton a birodalomba; báró Avezzáni- 
val, ki lombardi menekült, most piemonti képviselő. 
Voltam egy alsóházi ülésben is, hol Gladstonet hallám 
beszélni, ki a legjelesb angol szónok, stb. stb. 

Csak több napok mulva látogatám meg, — mivel 
sok dolgom volt, — Vukovicsot, Mayert, Rónayt, — 
utóbb, erre jártában, Simonyi is meglátogatott. 

Ez beszélte, hogy Türrel (ki Párisban nőmet eljöt- 
töm után meglátogatta)  Aix-les-Bainsben találkozott. 
Oda ment Teleki L. s a te-séget ajánlá neki, mivel hi- 
res emberré lőn. Klapka is meglátogatá, s igen zavar- 
ban volt, hogyan czimezze. Tudni kell, mikép ama 
forradalmi ujonnan sült tábornokok (Czecz, Vetter, 
Perczel stb.) Türrt ezredes czimével (melyet 1849-ben 
a Badeni forradalomban nyert) vonakodtak megbecsülni, 
— oktalan gőgből, mintha ők rangjokat nem tőlünk 
s nem forradalomban nyerték volna. 

S kérdém Simonyit: hát Klapka miért nem ment 
Garibaldival? Ha annyit tartanak czimökre, érdemeljék 
is meg. Ha én katona volnék, Napoleon alatt nem, de 
ott szolgálnék, hol a szabadságnak használhatnék. A sza- 
bad Olaszország majd megemlékeznék rólunk annak 
idejében. — Simonyi rá azt felelte: hogy szolgálna Klapka, 
Garibaldi alatt, mikor ő egész sereget vezérlett! Ezt 
ugy mondta mint a Klapka véleményét is. Erre elne- 


— 236 — 


vettem magamat. Klapkának nagy dicsőség volna Ga- 
ribaldi alatt szolgálni. S ő vezérlett nálunk sereget? 
Igaz, midőn Görgei beteg volt, 1849-ben aug. 1-jén vagy 
3-kán, akkor is megverték. Valóban a mi embereink 
gőgjükben megbolondulnak. 

Tudom egyébiránt, hogy Klapka 1859-ben Turin- 
ban Garibaldi s Türr ellen ármánykodott, — s ezek őt 
nem látták volna szivesen, mint Kossuthot sem. Ily- 
képen nyilatkozott Türr midőn most nőmnél Páris- 
ban volt. 

Vukovics mind melancholikusabb lesz. London- 
ban mint remete él. Magyarokkal 2—3 hóban találko- 
zik. 1859 óta Kossuthot meglátogatja, — de ez soha 
sem adja neki vissza, mivel ő praetendens. Vukovics 
oly formák embere s oly érzékeny, ezt mégis elnyeli. 
Emlité, hogy Kossuthot a Széchenyi dicsőitése mód nél- 
kül bántja. Még csak nem is szégyenli kimondani. 
nAzt az embert dicsőitik, ugymond, kinek elve az volt: 
Ausztria 8 Magyarország vegyes házasságban éljenek." ? 
Nem igy áll a dolog: ő ezt mint tényt mondá, mit nem 
kell elfeledni. 

Valék Bentleynél is, ki munkámat kiadá angolul. 
Ez ember meg fog csalni. Nála olvastam összegyűjtve 
azon angol lapokat, melyek munkámról szóltak. Csak 
nem kivétel nélkül dicsérettel. 

Nehányat megemlitek, egy párból ide is jegyzek 
némit : 


s"Spectator March. 24. 1860." 


Hosszu czikk, két egész hasáb. ,Ma Olaszország, 
holnap Magyarország! De Magyarország ügyében még 

több felvilágosításra van szükség mint eddig a hirlapok 
nyujtottak. Ezt adja meg, és pedig a legkielégitőbben, 
Szemere könyve." 


nMorning Star." Juny 3. 

Kik a magyar függetlenségért vivott küzdelem 
iránt mindig rokonszenvvel viseltettek, s csak bővebb 
adatokat és a tények helyes összeállítását kivánták, hogy 
a kérdést minden oldalról felölelhessék — e műben meg- 
találják mind a mit kerestek. . .. Magyarországban el- 
foglalt kitünő állása Szemerét teljesen megbizható tanuvá 
teszik; s midőn egy kinos, de félünk csak igen is hű ké- 
pet rajzol az osztrák kormány által elkövetett gonosz- 
ságokról, siet megvigasztalni azzal, hogy az áldozat látszó- 
lagos egykedvüsége csak összeszedett erélyének nyu- 
galma, melyet egy uj s reméljük eredménydúsabb küz- 
delemre tart fenn. — Irálya figyelemre méltó, tömött és 
erélyes; s nyelvének tisztaságát és erejét nem egy angol 
is példányul vehetné. — Mindent összevéve e könyv 
megérdemli, hogy nagy olvasó közönség vegye pártolás 
alá, a min nem is kételkedünk." 


"Morning Chronicle." 
Igen hosszu; de nem barátságos a magyar ügy 
iránt, azonban az osztrákot is üti. 


nPress. April 7." 
Rövid. Tartózkodva szól. Túlkonservativ lap. 


, Oriental-Budget. April 19." 

, Szemere nyilatkozatának s fejtegetéseinek súlya 
kétségkivül nagy, s ékesszólása és államférfiúi szempont- 
jai minden figyelmet érdemelnek." 

,Critic. March 17." 


Hosszu és kedvező ismertetés. , Szemere műve épen 
a legjobbkor jő segélyünkre vizsgálódásainkban. Azon 
tisztelettel üdvözöljük, mely az ily magas tekintélyt meg- 
illeti." — Sajnálja, hogy Kossuth nevét egyszer sem em- 
litém meg; — a szerző oka erre, talán Kossuth isme- 
retes előszeretete a köztársasági intézmények iránt, a 
monarchiaiak fölött (!)  Bátorságot veszünk magunknak 
kifejezni mint saját nézetünket, hogy egy magyar köz- 
társaság fölállítása könnyebben volna kivihető, mint uj 
dynastia ültetése a magyar trónra. 

(Jól ismeri Kossuthot s politikai elveit!) 


"Morning post. April 12." 


Hosszu, s kedvező czikk. ,E könyv értelmes és 
méltóságos hivatkozás az angol nemzetre s egész Eu- 
rópára." 


Leader. March 31." 


Ez is hosszu, jól irt czikk. Szemébe tünik neki asta- 
tistikai tábla, és aza mit a nyelvről, irodalomról, mivelt- 
ségről mondok. ,Látni, hogy a magyar nem csak a 
leggazdagabb, legszámosabb, de legműveltebb néptörzse 
is az országnak." Ez is csodálja, mint az ,Oriental- 
Budget", hogy 1859-ről, Napoleonról, Kossuthról, a ma- 
gyar legióról nem szólok. 


nAthenaeum. Aug. 18-kán 1860-ban. 


Rövid de ügyünknek kedvező birálat. 
Jelent meg munkámra egy egész könyv mint vá- 
lasz, e czim alatt: , Civilisation in Hungary, seven ant- 


-- 239 — 


wers to the seven letters adressed by M. Barth. de Sze- 
mere late minister of the interior in Hungary to Richard 
Cobden. M. P. Rochdale by a Hungarian. London. 1860. 
Trübner et C. (1—232). 

(A czivilisáczio Magyarországon. Hét válasz a hét 
levélre, melyeket Szemere B. volt magyar belügyminister 
Cobden Richardhoz intézett. Egy magyartól.) 

Hallván róla, — mivel több angol lap szólt a 
munkáról, bár nem igen kedvezőleg, — azt hivém Kos- 
suth pártjától került ki; hanem átlapozván itt-ott, bár 
még nem olvastam, meg vagyok győződve, hogy azt nem 
számüzött irta, sem nem hazafi, hanem alkalmasint fize- 
tett ember, hihetőleg az osztrák kormány által, nem is 
hiszem, hogy Trübner azt maga költségén adta volna ki. 

A franczia lapok közül még a Bordeauxi La Gi- 
ronde szólt munkámról, aug. 2-ki számában. 

Elfeledtem emliteni egy czikkemet, melyet a Siécle 
julius 16-án adott. Csak azért irtam, hogy hazám neve 
emlegettessék, — most, midőn a világ Olaszország s 
Garibaldi nagy nevével van tele, megfeledkeztek ró- 
lunk. Használni kell minden alkalmat tudatni a közön- 
séggel, hogy van egy Magyarország is és szenved. E 
czikk, mert felesleges ide tennem az egészet, azon pas- 
siv ellenállásról szóló, melyet Magyarország Ausztria irá- 
nyában annyi kitartással s remélem sikerrel is követ s 
mely neki, most egy európai nagy fordulat várásában, 
egyedüli teendője. Fejtegetem, mily hasznot tesz ezzel 
a népek és a szabadság ügyének, s hogy ezáltal teljesiti a 
szerepet, mely neki a jelen bonyodalmak közepette ju- 
tott, mig valódi szerepét tettleg ismét fölvehetné. 

Angol munkámból három példányt küldtem itt 
egyet Moffartnak, ki szives vala hozzám s szabadelvü 
ember; egyet Brightnak, ki a radikálok egyik feje, 
s Angolország első szónokainak egyike; aztán Staf- 
ford marguisnénak (férje a Sutherland herczeg idősb 
fia), ki magyarul ért, olvas, ir és érez is mintha magyar 
volna. Falura utazván, — magyar levelet irék neki. 

Schwabné Nottinghamba vivén két leányát, elkisér- 
tem Birminghamba, hol legifjabb nőtestvére Benson nevü 
gyárosnak neje. A városon kivül csinosan laknak. 
Magas, csinos, kissé sentimentalis asszony, mint férje 
prózai, száraz, de elég szives angol ember, ki Hamburg- 
ban nevekedvén fel, németül tökéletesen beszél. 

Még az nap este egy Tyndall nevü ügyvédhez me- 
nénk. — A házi asszony, egy lelkes nő, nem igen ked- 
vezőleg szólt Kossuthról is, — ki egyszer vendégök volt. 
Kére, irnám nevemet egy emlékkönyvbe, — különös, 
épen Kossuth irása alá esék nevem. Ha tudná. 

Schwabné kére, vinnénk magunkkal 12 paláczk bort. 
Megizleltük, s az asztalra tett bordeauxi és rajnai bor- 
nál igen sokkaljobb volt, pedig azok 1/3-nyival drágábbak 
voltak. Benson mondá, itt sokat el lehetne adni. S a 
magányosok szeretnek egyenes kézből venni. Igy jár 
ide egy rajna-vidéki ur, ki évenkint 3—4000 fontért ád 
el bort, ez idén majd 6000 fontnyi üzletet csinált. S 
mind ezt 10—12 nap alatt végezi el. Az asszony igen 
látszott magát a vállalat iránt érdekelni, — s megval- 
lom nagy reményekkel hagytam oda Birminghamot. 

Londonba visszatérvén, szives látásukat megkö- 
szöntem mind az urnak, mind az asszonynak. 

Majd Schwabné fitestvére jött, az a kia Manches- 
teri nagy gyár igazgatója, Schwabné tette oda. Ebben 

megcsalatkoztam, — egy arrogant parvenu, — szeren- 
csére hamar odább utazott. 

A kiosztott 22 tuczat veres borról kezdek hireket 
kapni. Mindenütt tetszik, mind ize, mind ára; sokan 
uj mennyiséget rendelnek, ugy hogy a 22 tuczaton tul 
már 38—40 tuczatot eladtam. Várom a bort, — már 
itt is kellene lenni, de az otthoniak oly pontatlanok, az 
valami leirhatatlan. 

Schwabné 20-kán elutazván, a Bunsen hótelben 
egyedül maradtam. Napközben jártam dolgaimban, este 
Mayeréknél valék. Találkozám gr. Péchyvel is, Borsodból, 
— ki igen örült, hogy láthat. Ő, társa Dr. Alexis, 
Mayer, Rónay s én Greenwichbe menénk, — hol 1837 
óta nem valék. 

Hogy mulik az idő! Valóban már öreg vagyok. 
Azon idő óta mennyit nem éltem, mennyit nem küzd- 
tem, álltam magasan, buktam mélyen, s ki tudja hol és 
miképen végződik pályám?  Cselekedhetni, annak szük- 
ségét érzem, de bizony nem vágyok magas polczra. 

Ilyen nyár talán e században nem volt. Hideg mint az 
ősz, csaknem naponkint esik, mintha az időjárás kifor- 
dult volna sarkából. És ily hideg s esős az idő Fran- 
czia-, Németországban, s egyebütt, — hanem Magyar- 
országon száraz és meleg van. Ezért ott jó szüretet vár- 
nak, a más két országban a legroszabbat. 

Párisból rosz hireket kapok. Mióta a kis fiut el- 
választották, mindig hasmenése van, — talán a fogzás 
is oka, van nap midőn huszszor hajtja, — szegény Irén- 
kémet e bajban vesztők el, ezért Dinám igen nyugtalan. 
Mihelyt lehet, azonnal is visszatérek. 

Ugy gondoltam egy nap, hogy egy winebrokerrel 
(bor-alkusz) valamit csinálok. Rendelt husz hogshead 
bort, — de midőn áráról volt szó, oly eREEZEY összeg- 

ről beszélt, min jó bort a hazában sem lehet kapni. 
Ismerem a rajnai kereskedők árait per 30 gallon, 
csak Rotterdamig szállítva, adják per 12—20 £ alig két- 
féle bort, a többit, legalább tizfélét, kezdve 25—150 £. 
Én hagytam 50—54 gallont, Londonba szállítva per 
18, 24, 30 £. 

Utósó-előtti napon tevék még egy látogatást Gor- 
mann nevü importernél, s alig !1/, óra alatt ő rendelt 
58 gallon, 2-féle vörös s 2-féle fehér bort, per 18 és 
24 £; összesen 84 £. Ime csak ennyi az mit borkeres- 
kedővel csinálhattam. Hanem az utban levő 60 tuczat 
körülbelől el van adva. 


September. 


A Southempton-Havrei vonalon menve septem- 
ber 1-jén értem vissza Párisba. Először láttam Hávret; 
valami Marseille s Bordeauxféle vidám s csinos külsejü 
városnak véltem, — de bizony piszkos s kisszerü az. 

Kis fiunk még mindig beteges. Piros szine eltünt, 
mint nagy kövérsége is, bágyadt, nem vig mint volt; 
azonban megérkeztemkor jobban volt mint előbb. De 
néhány nap mulva ismét roszabbul lőn, étvágya elmult, 
álma is rosz lőn. Napról napra fogyott, körülte semmi 
sem érdekelte, fogait csikorgatta — épen mint Irénkénk, 
s Dr. Roger jött naponként, mindig biztatott, de a gyer- 
mek mindinkább alásülyedt. Náthás is lőn, rekedt, kö- 
hécselt, láza is erős volt, forró mint a tűz. Igy tartott 
ez sept. 16-ig, s észrevevém, hogy az orvos mindig 
ugyan azon szert, módosítva bár, de mindig süker nél- 
kül alkalmazza, — elhatároztam Dr. Worms-ot megkér- 

náthában (mell-bajban) látta a veszélyt, e: kettő elmoz- 
dittatván, a diarrhoe meg fog szünni. Roger a lázt s 
catarrhet mellékes dolognak nézte, s ellenök semmin 
nem tőn. Worms azonnal guinine-kenőcsöt, a két hó- 
nalj alá alkalmazandót rendelt, (semmi klistirt, semmit 
laudanumot), s ismételve adandó ipecacuanhát, a mellet 
megszabaditani. D. u. 5-kor tevők fel a kenőcsöt, s 
csodálatos: a gyermek, ki napok óta nem aludt éjjel, 
most aludt moczczanás nélkül, s másnap a hánytatót 
bevévén, enni kért, mosolygott, sőt játszani akart, mit 
már hetek óta nem tőn. . . . És ha bár lassan , de minden 
megállapodás nélkül folyvást javult; bizonyos, hogy Ro- 
ger megölte volna, Worms :megmenté. Ez előkelő ka- 
tonai orvos, az hircs specialis gyermekorvos! 

Szóval, igen kinos napokat élénk. Ismét a sors 
egy uj csapásától rettegék. Bár megszokhatám már őket, 
de ép azért félek tőlök, mert tudom, hogy oly gyakran 
érnek. ; j 

Szegény Dina a sok gondban, fáradságban, virasz- 
tásban egészen kimerült; s midőn a gyermek jobban lőn, 
lép-baja tűrhetlenné lévén, ő csett ágyba. Azonban ki- 
pihenvén magát s orvosságot vévén, napok mulva ismét 
fölkelhetett. 

Mig én oda jártam, ellenem egy duellumot forral- 
tak, Azonban a felleg elment villám nélkül; s bár Cob- 
den kérte Dinát, nem mondani nekem el, ő, ki mindent 
el szokott nekem beszélni, nem hallgatta el. 

Az eset ez. 

Debinszky ohajtá, hogy Mészáros hátrahagyott 
emlékiratai nyomattassanak ki, alkalmasint tudja hogy 
róla sok jót mond. De Kossuthról s Klapkáról sok 
roszat, s minthogy azok Puky s Teleki László kezébe 


kerültek, ezek világért sem adnák ki. 
168 

A dühös Dembinszky alkalmasint goromba levelet 

irt Telekinek. Ez tehát hozzá Kiss Miklóst s Irányit 
küldte felvilágosítás, s illetőleg elégtétel végett. Ez ese- 
tet Dembinszky nőmnek az udvaron (mivel én vele 2 
év óta nem beszélek) elbeszélte, igen nevetségesen. , 
És ekkor el kezde dühösködni, hogy ő hozzá két isme- 
retlen ember jön, kik egymást kölcsönösen mutatják be 
neki, mint Irányi és Kiss ezredes, hogy ő ilynevü ezre- 
dest nem ismer, hogy neki velök semmi dolga, hogy 
távozzanak el, szóval gorombán elküldte őket. Es ezt 
ő mindjárt elbeszélte nőmnek az udvaron, s alig mene 
el, jött Simonyi E., egy csacska, hirhordó ember, kivel 
mi sok szivességet tevénk.. Dembinszky ha dühös, és 
majd mindig az, igen eredeti s nevetséges jelenet, s 
Dina igen tud ő rajta nevetni. Tehát jó izüen elbe- 
szélte az egészet Simonyinak. Ő Telekinek, hogy be- 
szélte el? azt nem tudjuk. 

Szóval távollétemben érkezik egy sürgős levél 
czimem alatt, melyet nőm felbontván, Klapka engem 
, Verehrtester Freund" (magyarul nem tud irni) megszó- 
litással, fölkér: hogy találkozásra időt rendeljek, igen 
fontos és becsület érdeklő ügyben akar velem szólani. 
Dina igen megijedt, nőnél természetes. Cobdenhez ment 
tanácsot kérni, s ő Klapkát magához kérette. Neki 
Klapka felolvasta a Teleki levelét, melyben panaszkodik, 
hogy ő s barátai a Szemere salonjában nevetség tár- 
gyaivá tétettek volna stb., Cobden erre igen hevesen 
kikelt a hazafiak közötti párbaj ellen, a jelen esetet 
erőtetettnek, keresettnek, nevetségesnek találta. Ha van 
sértő, az csak Dembinszky, hát miért nem hivja ki azt? 
Mert öreg, — felelé Klapka. Tehát éz ok, felelé Cob- 
den, s az nem ok, hogy amaz hazafi, számüzött, nős, 
családapa? Erre Klapka elismeré — hogy ő is nevet- 

ségesnek találja a dolgot, hanem felhivatván Teleki által, 
szolgálatát nem tagadhatta meg. Talán Teleki máské- 
pen volt értesítve. Legjobb lenne, ebben egyeztek meg, ha 
Szemeréné Cobdenhez irandó levélben az esetet előadná 
s az Telekivel közöltetnék. Igy történt, nőm egy leve- 
let irt, — de megfüszerezve czélzásokkal Teleki Don- 
guichotisma ellen, —- mi Cobdennek igen tetszett. Én 
nem tettem volna ezt sem. 


Ez év a Garibaldi éve, Italia történetében ő idő- 
szakot alkot. Es mit sem irtam naplómban róla. Köte- 
teket irtak róla, s sok uj kötet fog még iratni. Nem 
tudom lesz-e e században szerencsésebb hős, nagyobb 
jellem nem. Itt megemlitem nevét, dicső dolog ez em- 
berrel egy században élni. 

A magyar elem fő osztályosa volt nagy vállalatának. 
Sokat is beszélt Magyarországról, s igért mindent. Ha- 
zánk tőle reményl mindent. Fájdalom, nem fog teljesül- 
hetni.  Föllépe Victor Emanuel nevében, — okosan tevé 
Italia érdekében, de ezzel pályájának is határt szabott, 
mert midőn Victor Emanuel Nápolyban megjelen, kény- 
telen lesz a hatalmat átadni, azaz Cavournak, ki más 
népekért semmit nem teend, mert ő csak olasz és libe- 
ralis, angol tory értelemben. 

A magyarok közül Türr vitte a fő szerepet, aztán 
Tüköry, Dvornyák, Mogyoródy, s az erdélyi születésü 
Paget. Türr igy lett népszerü, — Klapkáékat kinozza 
az irigység ellene. 

Teleki Sándor nem mert Siciliába menni. Csak 
akkor ment Nápolyba, midőn Garibaldi már oda bevo- 
nult győzödelmesen. Ő könnyelmü, önző kalandor, nem 

egyéb. Türr beszélte róla, hogy midőn 1859-ben vele 
s még egy más magyarral elküldve valahova kocsin uta- 
zának, este hirtelen katonai alakokat vettek észre; azaz 
Teleki. Figyelmessé tétetvén Türr s a másik, a kocsi 
egyik ajtaján merő, vizsgáló szemmel tekintének ki, 
végre kitalálták, hogy a katonáknak vélt alakok levá- 
gott águ fatörzsök valának. Aztán körülnézték magokat, 
s Telekit nem találták. A más ajtón kiugrott. Csak 
később jött vissza. 5 midőn kérdék vala, hol járt volna, 
azzal felelt, hogy bizonyos ok miatt kelle leszállania. 
Kalandor, semmi más. 


October. 


E hónap Magyarországra nézve örökre nevezetes 
marad. Midőn a nemzet pusztán forradalomtól reménylt 
egyedül, még a konservativok is, s minden szem Olasz- 
ország felé fordult, és ott Garibaldi felé, ki tavaszra ki- 
mondá a Velencze megszabaditására inditandó háborut: 
ime váratlanul megjelennek october 20-ról, Bécsben, 


számos kir. leiratok, — ép az napon 21-én, midőn Fe- 
rencz József Varsóba indult, ott Sándor czárral s a Po- 
rosz Regenssel találkozni, — mindenki ebben egy uj 


szent szövetség félelmes előjeleit látta. JEz valóságos 
szinpadi hatást csinált. Mert alkotmányt adott Ausztriá- 
nak, minden esetre visszaadta Magyarországnak ősi, 
régi intézvényeit, — elvben. 

Én a Boulevard des Bonnes Nouvellesen lévő Ser- 
rusier nevü kávéházban olvastam a hirlapokat, s utolsó 
vala a , Le Nord", melyet olvastam, és csak e lap adta 
a bécsi hirt, hosszu telegrammban. 

Alig hivék szemeimnek. Régóta nem reményltem 
semmit. Kétszer is átolvastam. Volt a rendeletben 
hiány; egy-kettő uj is, mi nem fog létesülhetni (a biro- 
dalmi tanács), de 2/; részt visszakapunk, a nemzeti nyel- 
vet, a megyei rendszert, a diétát, a kanczellariát, — a 
többi logikai törvény szerint mienk.... Szinte megiz- 
zadtam olvasás közben. Sietem nőmnek e csodálatos 
hirt megvinni. Ő egész éjjel nem aludt. Mi nem vá- 
gyunk haza menni, — sok hálátlanságot tapasztalánk, 
de itt maradni is kinos. A hazáért örvendénk, mely jo- 
gait visszanyerte forradalom nélkül. 

(Itt a naplóhoz van ragasztva, franczia szövegben 
az october 20-ki manifestum és diploma, valamint az 
akkori összes cs. kéziratok: Rechberg grófhoz, Vilmos 
főherczeghez, Benedekhez, Thunhoz, Nádasdyhoz, Thierry- 
hez, Goluchowszkyhoz, Mecséryhez, Degenfeld altábor- 
nagyhoz, Széchen Antalhoz, b. Vay Miklóshoz és Sok- 
csevich bánhoz.) 

A mi engem meglepett, az, hogy mindez körülbelül 
megegyez azon programmal, melyet munkámban: ,La 
Vuestion Hongroise" körülirtam. Abban én csak lehetőt 
javaslék, elfogadtam volna, — igazat mondva, — az 
1848 előtti állapotot. Hiszen mi, belső ügyeinket tekintve, 
szabadabbak valánk mint bármely európai nemzet. Ut- 
ban valánk képes lenni magasb szabadságra is, — mely 
lehetetlen volt addig, miután csak a nemesség volt a 
nemzet. Aztán, midőn nem harcz dönt el köztünk, mind 
két félnek kell engednie. Hogy 1849-ben igazságtalanul 
győzeténk le, az igaz, de politikában — az eddigi foga- 
lom szerint — a tényt tekintik, és igy birtokon kivül 
mi valánk, következőleg nagy szerencse a nemzetre nézve 
forradalom, harcz, vér, veszteség nélkül megkapni a leg- 

fontosb jogokat, mikkel bírva a többiek sem hiányoz- 
hatnak. 

Ehhez hozzá adom, mikép én külföldi segedelem- 
ben teljességgel nem bizom. Napoleon? ott van Villa- 
franca és egész politikai élete. Neki eszköz kell, más 
nem. Cavour? Hiszen ha Velencze felszabadítását fölkelé- 
sünkkel eszközöljük, igen kedves lesz neki, — de ő 
olasz, ravasz, számitás, nem elv embere. Garibaldi? Igen 
bizony, — de ő most semmi, egy hős, egy nagy historiai 
név, ki engedte, hogy Victor Emmanuel az ő kezéből 
vegye a hatalmat. Másrészről én hiszem, hogy ha Ma- 
gyarországban forradalom ütne ki, ha a Porosz nem 
jönne is közbe, az Orosz bizonyosan; gyűlöli Ausztriát? 
igaz, de még jobban szereti Lengyelországot megtartani. 

Ily körülmények közt bűn volna a nemzetnek ezt el 
nem fogadni. Azonban ugy tudom, otthon oly sok mesét 
beszéltek s terjesztettek el Napoleonról, Cavourról, Ga- " 
ribaldiról, még az Oroszról is, — hogy Napoleon készül 
a harczra megdönteni Ausztriát, hogy Garibaldi vezér- 
lendi a sereget, itt Párisban hemzsegnek a .honvédek, 
Cavour 60,000 fegyvert ád, Kuza beereszti Erdélybe a 
magyar legiót stb., ezt mindenki hitte otthon, hiában, 
Kossuth nagy ámitó és nagy hazug. Szükségesnek tartám 
ez álhitet lerontani. 

De hatni akarék a külföldi véleményre is. Az itteni 
journalistika mitsem tud rólunk s nem képes e leiratok 
értékét megitélni. Aztán ők ohajtják a magyar agitatiót, 
— nem érettünk, hanem Olaszországért. 

Tehát mindjárt 26-án egy nyilt levelet irék. 26-án 
közlém Leon Plée-vel, a Siécle egyik főszerkesztőjével, 
akarván, hogy ott jelenjen meg. De ő mondá: ha Ma- 
gyarország meg lesz nyugtatva, akkor Ausztria Olaszor- 
szág ellen háborut fog kezdhetni? Nem gondolom, — 

felelém, — igazságtalan háborura a szabad Magyaror- 
szág sem pénzt, sem katonát nem ád. De ez nem olasz 
kérdés, hanem magyar, avagy ő csak mint eszközt néz 
bennünket? Nem volt mit rá felelnie, hanem kért, Havin- 
nal közölném, ki azonban falun volt, de auctoritásnak 
öt senki nem ismeri el. 

Igy menék Nefftzerhez, ki szivesen fogadá levele- 
met, nézetemet egészen osztja, s másnap kiszedetvén 
(27-én), az esti, 28-ki keltü Presseben kiadatá. 

Ime a lap s a levél: 

La Presse 1860. october 27-én (este). 
nSzemere B. ur volt magyar minister Kossuth kor- 
mányzósága alatt, a következő levelet intézi hozzánk a 
magyar alkotmány holyreállitása alkalmából. Nem tud- 
juk, Szemere ur nézetei mennyiben találkoznak a ma- 
gyar emigratió általános véleményével, de hajdani hiva- 
talos állása s jelen állása is a számüzöttek között két- 
ségkivül nagy sulyt kölcsönöznek nézeteinek, s levelének 

azért egész készséggel sietünk megnyitni hasábjainkat. 
A. Nefftzer." 


"A magyar kérdés. 
(A szerkesztőhöz.) 


Ugy látszik, a magyar kérdés az october 20. és 
21-diki dekrétumok által körülbelől meg van oldva; ha 
tettleg nem is, elvileg mindenesetre. Legalább az én sze- 
mélyes meggyőződésem az összes leiratok figyelmes át- 
olvasása után ez. 

Ismeri ön ,A magyar kérdés" czimü munkámat, 
mely ezelőtt félévvel jelent meg. A Presse sok jó indu- 
lattal szólt felőle. Abban őszintén, tán némileg keményen 
is, kifejtettem Magyarország sérelmeit, midőn százados 
jogai a világ legzsarnokibb intézményeivel váltattak föl. 

De mint gyakorlati ember, nem állapodva meg csak ba- 
jaink elősorolásánál, a segitség módjait is fölkerestem s 
a következő megoldást ajánlám: 

Magyarország követeli régi, történelmi határai visz- 
szaállitását (előbbi területi épségét) ; 

ezredéves alkotmánya helyreállítását ; 

élvezetébe kiván ismét lépni helyhatósági autono- 
miájának, a decentralisatio által; 

mint állam követeli nemzeti függetlenségét; mint 
nép polgári és politikai egyenlőségét; 

s mindezzel a pragmatica sanctio fentartását, azaz 
a személyes uniót az osztrák tartományokkal, de azon 
feltétel alatt, hogy azok .is alkotmányosan kormányoz- 
tassanak. 

Hogy mindez keresztülvitessék, mondám továbbá, 
szükséges, hogy I 

Ferencz József vonja vissza mindazt, a mit 1849-től 
60-ig tett, mint visszavonta volt II. József, e nagy ural- 
kodó, felséges lelkierővel, mindazt, a mit 1780-tól 90-ig 
tett vala; 

hivja össze az országgyűlést, mely alkotmányozó 
gyülés leend; 

haladjon az alkotmányos uton, őszintén, bátran, 
utógondolat nélkül. ; 

Mindezt ugy ajánlám, mint az egyetlen eszközt: 
megifjitani az uj Ausztriát. Akkor népfajai különfélesé- 
gében, mely most gyöngesége, lesz ereje. Hatalmas szö- 
vetsége lesz szabad népeknek egy közös uralkodó alatt. 
A despotismus Ausztriát egy mélység fölött tántorgóvá 
tette; a. szabadság s a nemzetiségek tiszteletben tartása 
hatalmassá s tekintélyessé teendi jövőben. 

És ime, az octoberi iratokban föltalálom program- 
mom e lényeges pontjait, melyekben reméltem volt az 

olasz háboru alatt, de melyek valósulására azóta nem is 
számiték. 

Ferencz József végre meg fogja magát koronáztatni 
s elismertetni mint magyar király; a törvényhozó hatal- 
mat együtt gyakorlandja a nemzettel, mint régi kirá- 
lyaink; elismeri a pragmatica sanctiót, mint birodalma 
egyetlen , összekötő kapcsát s mely azt szövetséges ál- 
lammá teszi; a miniszterium, a mennyiben a centralisatio 
eszköze és képviselője volt, föloszlattatott; az osztrák 
tartományoknak alkotmányt fognak adni, mit a szabad 
Magyarország mindig sürgetett részökre; Magyarország 
főkanczellárja által lesz képviselve királyánál, mint haj- 
dan; a nemzetnek országgyűlése lesz, mint volt kilencz 
századon át; Croatia és a vajdaság visszakapcsolása elv- 
ben el van ismerve; a helyhatósági autonomia, alkotmá- 
nyunk eme lelke, visszaállittatik; a centralisatio helyet 
ad a szabadságnak, a germanisatio a nemzetiség szabad 
kifejtésének, .-a zsarnoki egység azon egyességnek és 
összhangnak, mely a legkülönbözőbb népeket is össze- 
köti, ha szabadok és elégültek. 

Egyszóval e dekrétekben elvileg csaknem minden 
megvan; s valóságban is minden meglesz, ha őszintén 
és jó akarattal hajtatnak végre. Ez az egész 
kérdés. — Ha áll is, hogy két vagy három dolog 
hiányzik, a mit 1848-ban birtunk, azt se feledjük el, 
hogy jogainkat ujabb forradalom nélkül nyertük vissza. 
Fegyverrel kezünkben: mindent lehet követelni; de mi- 
kor alkudozunk, mindkét félnek készen kell lennie, hogy 
valamit engedjen. 

Akaratlan adta ezeket a fejedelem, a legnagyobb 
veszély nyomása alatt? — tettének indoka nem őszinte? 
Mind lehetséges. De máskép tette-e Károly-Albert, mikor 
a Statutumot octroyálta s a piemontiak kevésbbé szaba- 

dok-e, mert azt elfogadták? Önként adták-e a Stuartok 
az angol nemzetnek azon chartákat, melyek az angol 
szabadság alapjaivá lettek? 

Ha az engedmények illusoriusok volnának, azt mon- 
danám: utasitsátok vissza. De a mit visszaadnak nekünk, 
az csaknem minden; csaknem teljes visszaállítása ősi al- 
kotmányunknak. Én igy okoskodom: ha a király őszin- 
tén megtartja szavát, annál jobb nekünk, mert ez eset- 
ben a szabadság és haladás utja nyitva áll előttünk; ha 
nem tartja meg szavát, annál roszabb reá nézve, s Ma- 
gyarország csak szerencsét kivánhat magának, hogy uj 
fegyvereket kapott kezébe, melyekkel annál nagyobb 
sikerrel harczolhat. 

Bevallom tehát, hogy valónak hiszem a távsürgönyt, 
mely arról értesit, hogy e leiratokat Pesten határozott 
örömmel fogadták; bár csaknem elkésve érkeztek. Ma- 
gyarország méltán elégült lehet önmagával, mert ez ha- 
zafiságának, erélyének s fiai bámulatos összetartásának 
diadala. De Ferencz József is meg lehet elégedve, mert, 
legyünk őszinték, ez az első igazságos és magasabb po- 
litikára mutató tény tizenkét évi uralkodása óta. 

Még egy észrevételt. 

Hallom kérdezni: és most Magyarország a Habs- 
burgok hagyományos politikáját fogja-e követni a kül- 
ügyekben? Erre bátran merem felelni, hogy nem, mert 
a dynastia kénytelen lesz fölhagyni absolutistikus politi- 
kájával. Egy otthon valódi alkotmányos fejedelem nem 
lehet absolut irányu kifelé. A népek nem támogatnák ; 
magyarok legalább bizonyosan nem, soha. Ha Ferencz 
József mind e reformokat csak azon hátulsó gondolattal 
adta volna, hogy a magyarokat támadó háboruba sodorja 
Olaszország ellen, ez rá nézve végzetes tévedés volna, s 
engedményei minden erkölcsi és politikai értéköket elve- 

szitenék. Az ellenkező esetben pedig Ausztria alkotmá- 
nyossága uj záloga volna a velenczei kérdés békés meg- 
oldásának. S ebben fekszik az octoberi iratok európai 
fontossága; mert reméljük, hogy e naptól fogva Európá- 
ban egygyel több alkotmányos s egygyel kevesebb ab- 
solut állam létezik. 

Páris, 1860. october 25. 

Szemere Bertalan, 
volt magyar minister. 

E levelet azonnal több franczia lap közölte: Jour- 
nal des Débats, Gazette de France, L"Union stb., szóltak 
róla az angolok: Times, Morning Post, Daily News, Ga- 
lignani Messenger, némely, mint a Saturday Review, hosz- 
szan értekezett róla s az ügyről, irt a Revue des deux 
Mondes s méltánylólag szólott rólam s a dologról. 

De mint előrelátám, a megtámadás sem maradt el, 
nem idegen iróktól, hanem az emigratio tagjaitól, kik 
kaptak az alkalmon, eltiporni — mint vélték — en- 
gemet. 

Épen itt csavargott Klapka, s irt, vagy inkább ira- 
tott egy protestet meggyőződésem s nézetem ellen 
(uj találmány: másnak véleménye ellen protestálni). 
A Presse-be küldte, mely adta a lényeget, de a szemé- 
lyességeket kihagyta. 

Utána jött Teleki L. egy hosszu, részletes, sophisti- 
kus válaszszal, — Nefftzer ezt is adta, bár nem tartoz- 
nék vele, mondá, hanem a személyességeket kihagyván. 

Gondolom : ebben elég volt; ő a legepésb, legszen- 
vedélyesb emberek egyike, ki ok nélkül is határtalanul 
tud valakit gyűlölni. 

Sokáig nem tudtam: miben állt e személyesség, de 
nem nyugodott addig, mig — Horn zsidó-fiunk által — 
az Opinion Nationale-ba be nem igtatta. Hogy mi igaz- 

mondó s hova ragadja a düh, ime pár sor: , Ismertem 
Szemere urat élete különböző szakaiban; ismertem 1848 
előtt is, mikor igen közelített az akkori osztrák-ma- 
gyar kormányhoz." És nem gondolta meg, pirulván, 
hogy az egész nemzet kaczagni fog e hazugságon? Még 
utolsó munkámat is károsnak hiszi (La ONuestion Hon- 
groise), de hát miért nem szólalt fel? Más nagy hazug- 
sága, hogy én körlevelekben ajánlám magam ,au bon 
souvenir du pays" (hazám jó emlékébe). Soha nem leve- 
leztem barátimmal sem, egyetlenegyszer szólaltam fel, 
midőn a magyar emigratio tagjai a császári föltételes 
amnestiát elfogadták, mit én a politikai becsülettel nem 
tarték megférőnek. 

Régóta nem kedvelem , Telekit, ingatag, népszerüség- 
hajhászó, tettre alkalmatlan ember, — ilyesmi után nem 
tudom becsülni sem. 


November. 


E hó 6-án Angliába utaztam, ott tovább folytatni 
borvállalatomat. Cobden szinte jobban és jobban belátja 
a vállalat fontosságát mind Angliára, mind Magyaror- 
szágra nézve. Anglia legnevezetesb iparosaival megismer- 
kedvén nála, azok magok hivtak meg az átmenetelre. 
Utolsó időben borokat hozattam Cobden asztalára, s az 
ott az angoloknak általánosan tetszett. Thouvenel maga 
megvallá: hogy angol piaczon a franczia bor csak a ma- 
gyar versenyzésétől félhet. 

Cobden s mások ajánló levelekkel láttak el. 

Londonban találkoztam Schwabnéval. Manchester- 
ben egyik legnagyobb gyár birtokosa; sokat igért, de 
sükere nem volt a reménylett. 

E városban 24 napig valék. Sokat próbáltam, sok 
emberrel értekeztem, több tervet csináltam, de bizony a 
dolog nem akart menni. Borkereskedőveli alkum nem 
sikerült, — a eclubbokba bebocsátás sem, — sok fontos 
személy (Milner-Gibson, Bright) távol volt, — biztattak 
többen, de eredmény nélkül, az idő rút, esős, hideg, a 
füst s köd nagy, az otthoniak pontatlanok, ügyetlenek, 
valóban kezdett az angol spleen megragadni, — egy re- 
ménysugárka sem csillogott felém. Egyszer már azt hi- 
vém, hogy egy borkereskedő, ki a walesi herczeg szállit- 
mányosa leend, bizományba átveszi a magyar bort, — 
de bár megigéré, haszontalan ürügy alatt visszalépe, en- 
gem bántott a dolog, a modor még inkább. 

E szerint nem maradt egyéb hátra mint Faellival 
végezni. Ő hajó- ügynök (ship-agent), jó ember, kedvel 
engem, sokat is igért, de biz eddig sükere nem volt. 
Most azonban tárnoka fogja kizárólag kezelni borai- 
mat (eddig minden és senki dolga nem volt), ki pontos 
embernek látszik, természetesen a vállalat az én ri- 
sicómra megy. Fogok bérelni egy kis pinczét, a borokat 
hordóban hozatom, itt huzatom le, s ekképen bár 2 shil- 
lingen adom azt, mi most 3 sh., és 3-ért mi most négy, 
két, három annyi hasznom fog maradni. Faellinek az el- 
adott hordó borokért To a sálaszísölzős 109/, commis- 
siót adok. 

Faelli embere, Ferrari a neve, Sauér tanár budai 
borát házi urához elvitte megkóstolni, s összehasonlitván 
3 shillinges boromat, az angol, ki borismerő, sőt bor- 
ügynök, jobbnak találta a bordeauxi hét shillinges 
bornál. 

Bizony sok bajjal jár e vállalat. Az angol, kinek 
eladni kellene a bort, nem ismeri azt, s huzódozik még 
ha Cobden nevében jelenek is meg; másrészről az ott- 

honról kért bort nem küldik meg, ime september 29-ke 
óta várok Egerből, Budáról, Pestről bort, husz levelet 
irtam, s mind e napig nem jött meg a bor, a főszemély 
öt levélre nem is felel. Azt hiszem, kereskedőnek ily 
furcsa állása még nem volt, kinek ajánlom, nem akar 
venni, kitől veszem, nem akar, azaz röst küldeni. 

Alig néhány tuczatot vittek el mustraképen, gazdag 
emberek ugyan, mint Gurney a hires bankár, Anstruther 
Buet, Wedgewood, de tőlök sokat nem várok. 

Elvégre a borok egy része is megérkezett, 63 tu- 
czat és 4 tuczat tokaji. 

Láttam, de ritkán, Mayert, Rónayt, Szerelmeit, ki 
1847-ben kőnyomó, 1849-ben ezredes volt, s most az uj 
parliamenti házat, megvédeni a clima rombolása ellen, 
saját találmányu festékkel vonja be, — mi sok hirlapi 
vitákra adott alkalmat ellenei részéről. 

Vukovicsot is láttam párszor, de később lady Lang- 
dalehoz falura utazott. Ő 1859 óta látogatja Kossuthot 
ismét, a nélkül hogy követője volna. Kossuth neki leve- 
leket olvasgat fel otthonról s Italiából, de a szerzőt nem 
mondja meg, talán nem is azt jlleostk ki a levelekből, 
mi bennök van. Ő politikában a legnagyobb ámitó. Min- 
dig olyanokat olvas, mi őt emeli, pl. hogy otthon csak 
benne reménylenek, hogy a turini s párisi kabinetből 
jött ez s ez levél. Vukovicsot csodálom, ki oly suscepti- 
bilis, s e bizodalmatlan bizalomnak mégis ugy oda en- 
gedi magát játékul. 

Kossuth otthon oda dolgozott eleinte, hogy az oct. 
20-ki engedményeket utasitsák vissza. Innen megmagya- 
rázható némely főispánok lemondása, pl. Tisza Kálmáné, 
kivel összeköttetésben van, ki ép oly oktalan és dühös 
liberális, mint atyja konzervativ volt. Később átlátta, 
hogy ez lehetetlen, hogy a nemzet a megyei életbe tett- 

leg bele lép, tehát azt tanácslá, hogy a fegyvert fogad- 
ják el s használják fel Ausztria ellen. 

Ezt tanácslám én kezdet óta, de alternativával hasz- 
nálják a fegyvert magok mellett, s csak ha szükséges 
lesz, Ausztria ellen is. 

A mint a lapokból látom, otthon a legnagyobb za- 
var van, az 1848-kihez nem is hasonlitható. Az akkor az 
öröm, kibékülés zajos ünnepe volt, ez most a boszu, düh 
kitörése. Nem a szabadságnak örülnek, hanem a közelgő 
harcznak, mely alkalmat ád szenvedéseikért boszut ál- 
lani. Nemcsak szabad a szó, a sajtó, de vakmerő, fenye- 
gető, meggondolatlan, — a régi hivatalnokokat üldözik, 
a sasokat lerombolják, forradalmi hireket terjesztenek, 
mikről mi itt semmit nem tudunk. A tavaszi harczot 
Franczia- s Olaszország részéről bizonyosnak hiszik, ez 
teszi őket tulvakmerőkké, a jelent feledik a bizonytalan 
jövőért. Ugy látszik, sükerült hihetetlen dolgokat s re- 
ményeket elterjeszteni a nép s ifjuság között. Látom a 
tömeg rohanó menetelét, — kik az utolsó két évben ve- 
zérekül tüntek fel, Deák, Eötvös stb. elhallgattak, épen 
mint 1848-ban; mások tulzásokba mennek, vérmes remé- 
nyeket táplálnak s ábrándoznak a la Kossuth; Nyáry is 
föllépett, de melyik? az 1848-ki tulzó, vagy az 1849-ki 


debreczeni moderator? — még nem tudom. Szomoruan 
látom, hogy a tömeg vakon megy. Vukovics szintén ag- 
gódik. 


Ő kérdé: haza mennék-e? Felelém: a szabad ha- 
zába miért ne? de helyzetemben most én nem mehetnék. 
Ő tudni ohajtá nézetemet s osztja azt. Ugy látom, ő 
haza menend, ha nem kell kérni amnestiát, , mégis jó 
lenne — mondá — javaimat visszakapni, ámbár én ugy 
hozzá szoktam az angol élethez, hogy utóbb talán ismét 


visszajőnék." Igaz, ő angolabb az angolnál. 
Szemere II. 17 

Beszélgetés közben kérdém Vukovicstól: vajjon 
Kossuth látszik-e érezni, hogy ő is oka Magyarország 
megbukásának? Felelé : ,Épen nem. Ő magát épen nem 
okolja, lelkiismereti furdalást teljességgel nem érez. Sőt 
nem is látszik sajnálni hazánk jelen állapotát, ő arról, a 
mi volt Magyarország 1848 előtt, soha sem beszél, pedig 
bizony szép idő volt az, ő csak az 1848-at ismeri, erről 
szól, s arról, a mikor ez ismét helyreállíttatik, — ifjuko- 
runk hona neki nem létez, mi már psychologiailag meg- 
foghatlan, mivel az ember öregebb korában szeret ifju- 
sága napjaira s azokra visszaemlékezni, mikkel akkor 
foglalkozott, miket akkor szeretett." 

Én ezt igen jellemző vonásnak tartom, mint azt is, 
mit szinte Vukovics mondott, mint sajátságos jellemvo- 
nást, hogy Kossuthot Széchenyinek halála utáni ünnepel- 
tetése igen-igen bántotta. Még a szerencsétlen vég sem 
békitette ki Széchenyivel; irigység-e ez vagy mi? Azon 
embert isteniti a nemzet, mondá Kossuth, kinek elve 
volt: hogy Magyarországnak Ausztriával vegyes házas- 
ságban kell élni? 

— De Széchenyi ezt nem mint elvet, mint ohajtan- 
dót és jót mondá, hanem mint tényt, melyet nem sza- 
bad elfelejtenünk, hanem számításba kell vennünk. 

Vukovicstól tudom bizonyosan azt is, mikép Kos- 
suth 2—21/, év óta Mazzinivel semmi viszonyban nincs, 
t. i. mióta Cavour és Napoleonnak eszközéül adta ma- 
gát. Garibaldival viszonya soha se volt, — az nem akart 
vele találkozni sem, ezért nem ment Nápolyba. 

És emberei itt és hon mindig ugy hirdetik őt, Kos- 
suthot, mint ama két forradalmi hős szövetségesét. 

Pár magyar lapot olvasván, látom, hogy Presse-beli 
levelemet elferdítve közlik, csak pár sorban, mintha én 
az oct. 20-ki leiratot mint non plus ultrát elégleném, sőt 

a Klapka válaszát egészen közlik. Tehát levelemet ma- 
gyarra forditva, néhány sor kiséretében, a Politikai Uj- 
donságokba elküldtem, követelve kinyomatását. 

Sőt szükségesnek láttam egy hosszabb levelet irni, 
a tárgyba ereszkedvén részletesben, s főleg kiemelve azt : 
mikép hitem s tudásom szerint a magyar külsegedelemre 
nem számithat, ezt ne feledjék el otthon, és igy saját 
erejökre támaszkodva akarjanak s haladjanak. Egyszer- 
smind ajánlám a nyugalmat s a kibékülést, — recrimi- 
natio egyik résznek sem fog használni. 

E levelet átnézem még, s csak Manchesterből kül- 
döm el, ha ott bevégeztem. Azaz, akarom a dolgot még 
meggondolni. 

Londonban esténként a Strand-utczában lévő Di- 
vánba menék a hirlapokat olvasni. Az Augsb. Allg. Zei- 
tungban egy czikket olvastam, mely rólam is szól, s 
meglepett, mert igaz, a mit mond. Beilage. 7. Nov. 1860. 
(Csak rövid kivonatban adom): 

. nFeltünő tény, hogy mindenik érúsest valódi ra- 
dikal élemői távol tartották magokat a franczia, illetőleg 
napoleoni befolyásoktól, Garibaldi és Mazzini nem Na- 
poleonisták . . . Kossuth, a mint halljuk, manifestu- 
mot adott ki, melyben azt tanácsolja honfitársainak, hogy 
az octoberi leiratok által visszaállított alkotmányt ne fo- 
gadják el; Szemere, ki az emigratio radikal, Napoleon- 
ellenes és Kossuthellenes részének a feje, ellenkezőleg 
nyilt levelet intézett a magyarokhoz, melyben szivökre 
köti, hogy fogadják őszintén el az octoberi engedménye- 
ket. Kossuthnak, kinek összeköttetései a Tuileriákkal 
annyira köztudomásuak, hogy még azt sem mondhatni, 
hogy ,azzal gyanusittatik — megvannak a maga kéz- 
zel fogható okai, hogy ugy tett, a mint tett. Szemere 


hazafisága szilárdul ellenállt az őt is elégszer kisértetbe 
í17 

vett hasonló okoknak, s őt soha sem tudták rávenni, 
hogy Napoleon herczegnek vendége legyen stb." 


December. 


Londonban egy angol köriratot nyomaték, melyet 
magam irtam, a magyar borokról szól, s azt közlöm 
azokkal, a kiktől az ügy pártolását reménylhetem. Par- 
liamenti tudósitványokban sok jót találván borainkról, 
azokat felhasználám, kevésbé gyanus a dicséret, mely 
idegentől és épen angoltól ered. i 

December 2-án mentem Manchesterbe, kedv nél- 
kül, csüggedt reménynyel, mivel londoni dolgaim lehan- 
goltanak. Ismertem ugyan sok ottani tekintélyes embert, 
Cobden is adott igen szives s magasztaló leveleket (zárva 
küldé, mondva nőmnek, hogy szerénységemet bánthatná 
azok olvasása), Schwabné is adott többet, mindössze volt 
10—15 ajánlványom, de mit ér minden, ha nincs ve- 
lünk a szerencse? 

Szállék a OAueens Hotelbe (nro 89), szép, nagy, 
sőt fényes szálloda, — e napokban szálla oda a franczia 
császárné, — ki miért kóvályog itt s ez évszakban? nem 
tudom. Az angol lapok hallgatnak, — bizonyosan valami 
házi vagy udvari botrány az oka. 

E vállalat, ez üzleti kisérlet annyira ellenemre van, 
— hiában, nem erre neveltek minket magyarokat, — 
hogy néha lázam van, midőn látogatásaimat teszem. 
Hozzá adom az angol jellem szárazságát, melyet én be- 
csülök, de nem szeretem. Mi hideg fogadás, mi rövid be- 
széd, mi himzetlenül mond jót vagy roszat, mi sok és 
örökké sietős dolga van, végez rohanva mint a locomo- 
tiv, — ez általános szabály, de hát ha még nemcsak szá- 

raz, hanem nyers, nemcsak rövid, de udvariatlan, nem- 
csak nem nyájas, hanem elutasító, goromba! Az a rop- 
pant gyolcs-tár, fényes épület mint egy fejedelemé, — 
az az ezüstös kocsi, melyen este 4—5-kor a városból 
menekszik, — az a kies mezei lak, zöld park közepette, 
hol őt szőnyeges előszobában. czifra inas várja, s bálilag 
megvilágított étteremében ezüst födelü tálakon hordják 
elébe az étkeket, — mindez "sokszor egy angolé, ki 
müveletlen mint a fakéreg, egy tulajdona van: szá- 
molni tud. 

Vállalatom roszul is kezdődött. Egyik épen eluta- 
zóban volt, — más a tengerparton időz, — más betegen 
feküdt, aztán ez a börzén van, az a gyárba, a vidékre 
ment, a harmadik nagyon el van foglalva ,very much 
engaged". Türelem, türelem s hideg vér, gondolám ma- 
gamban, s mentem négyszer-ötször mig némelylyel be- 
szélhettem. Sokban igen csalatkoztam, épen a kiktől 
okom volt legtöbbet reményleni; ellenben sok kellemes 
ismeretséget csináltam, kivált német s német-angol ipa- 
rosokkal. 

Mostram borkereskedő is, kinek e napokban kül- 
dék 217 palaczk tokajit, igen sehogy fogadott. De el- 
mondván J. Slaggnek, ki Cobden jó barátja, s Párisból is- 
merem, ez kimondá neki: hogy ha velem nem szerződik, ő 
s barátjai mind tőlem vesznek. Utóbb Mostrammal jó 
barátok levénk, s falura is kivitt, hol ugy él mint egy 
gróf. Vele szerződést is köték (én irám), hogy ő agen- 
sem lesz, én csak neki adok Manchesterben bort és ő 
csak tőlem vehet. Megrendelt 835 £ áru ötféle bort, 
azonfelül 32 tuczatot adtam el neki londoni boraimból, 
sőt a mit a szerződés előtt mustraként mintegy 100— 
120 tuczatot egyeseknek eladék, azt előre kifizette 109/, 
leszámitással, — ez igen a propos jött, 3000 pítnál töb- 

bet fizetett nekem csupán ezen borokért. Dec. 18-án 
gazdag ember voltam, ha süvegem van, félrecsaptam 
volna, s Dinámnak egy dévaj levelet irék széles jó ked- 
vemben. 

Pender fogadott legjobban s meghivott ebédre is, 
pompéji stylusban kifestett mezei lakába. Raktára hat 
emeletes, egy sorban husz és husz óriás ablakkal (egy 
utczára), — Indiába és Chinába pamutszövetet szállit, ez 
az egész! ú 

A Mostramféle szerződés Slagg érdeme, ki eleven 
s vidor mint egy franczia, szorgalmas s becsületes mint 
egy angol. 

Igaz, Mostrammal 10-féle bort izleltettem, és neki 
tetszett mind. Sőt társa s rokona, ki vezeti a kereske- 
dést, nekem bevallá, hogy ha ismerte volna e borokat, 
ez idén egy csöpp claret-et (franczia vörös bort) sem 
vett volna, s ő hiszi, hogy e borral s árainkkal a fran- 
cziát megverjük. I 

Ezeket hallani nekem nagy ösztön, nagy wvigaszta- 
lás, nagy öröm. Nem az a kérdés csak: jó-e a bor? 
hanem : tetszik-e?  Izlésnek parancsolni nem lehet. En 
igyekszem adni a lehető legjobbat, mert kivált kezdet- 
ben fő dolog nem adni mást csak hibátlant. 

Dr. Borchardt is azt mondá Sauer budai, 1855-ki 
boráról: jobb mint a kétszer oly drága bordeauxi. Azt 
hittem én is, azért fogtam a vállalatba, de mit használna 
nekem, ha más is nem osztaná e hitemet? 

A németek közül több igen szivesen fogadott. Iz 
itt hatalmas és gazdag osztály, sok számüzött, de mind jól 
áll, némely igen gazdag lőn. Megemlitem itt ,Dr. Bor- 
chardt és Gumpert, — Steinthal, — Stoehr, — Engels 
(a hirneves Marx barátja). Itt lakik Dr. Mérei (Schöpf) 

leánya is, atyja halála óta ének-leczkéket ád, s dolga 
jól foly. De beteges, mankóval jár, bár még ifju. 

Lapokat a Schiller-Vereinban olvasék. Voltam egy 
Lieder-Tafel-ünnepen is, — az első, melyen jelen valék. 
Enekeltek , — verseket olvastak, — drámai és operai 
jeleneteket improvizáltak, valóságos Burschi-estély volt. 
10 óra után szivaroztak s ittak reggeli 3 óráig, és hogy! 
Három négy társ 8—10 palaczk pezsgőt ivott meg, per 
12 shilling. 

E város nem szép, egyetlen szép piacza van. Tizen- 
hét napon át egyszer látám a napot, folyvást esett, s 
füst és vastag köd födte az utczákat. Itt bizony ötször 
kell naponkint mosdani. Minden elubban sora áll a már- 
vány mosdó-edényeknek. Hanem most is ujra meggyő- 
ződém, hogy csak angol házban van valódi kényelem. 
Nagy szobák, minden családnak külön háza, viz bőven 
s magától jön, szőnyeg mindenütt, fényes gázvilágitás, 
melegitő kandalló, fürdő minden házban, mindenben mi 
használtatik fényüzés, fölösleges szerekben gazdálkodás, 
— a cseléd is tiszta mint egy házi kisasszony. ... Biz 
ez gyönyörü világ, — csak ege rút. 

Innen haza akartam menni, hogy karácsonkor ott- 
hon legyek. De előző este Dinám irá, hogy ha már 
Liverpoolhoz oly közel vagyok, menjek el oda is, meg- 
elégszik ha uj évkor. együtt leszünk. 

Eleinte megzavart e terv-változtatás. De hát ha 
jót tanácsol? Hát ha most vagyok az aranyéren? — 
ne hagyjam félbe. 

Tehát dec. 19-én Liverpoolba menék, hol az Adel- 
phi Hőtelbe szállék (22. sz.). Odais vala levelem, Cob- 
dentől, és Pender is négyet adott. 

Másnap Steintalhoz mentem, ki unitarius pap, 8 
Erdélyben járván, mint az angol unitáriusok küldötte, 

onnan nagy magyar-rokonszenyvel tért vissza. Különben 
Simonyit jól ismeri, és — Csernátonit, de kinek multját 
ő nem ismerte. Többször valék nála, mondá: annyi sok 
jóban részesülék Magyarországban, hogy igyekszem 
adósságomat itt leróvni a magyarok irányában. 

Itt, dolgaimban, nem volt nagy a süker. Cobden 
barátja, Ewart, parliamenti tag, előző nap jött vissza 
Máltából, s látogatásom előtt félórával Yorkshirebe utazék. 
Maciver, a Cunard gőzhajó-társaság feje Olaszországba 
utazott. Szombaton nincs nagy üzlet, vasárnap innep, s 
kedden karácsony lévén, ez elvesztette a hétfőt is. 

Szóval, itt alig helyeztem el 100 font árut, marad- 
nom kellett volna tovább, ugyde akkor ez évben nem 
juthattam volna vissza Párisba. Minden esetre Glas- 
gowba el kell mennem még e télen, tehát akkor Liver- 
poolt is megint utba ejthetém. Bizony ki is fáradtam, 
erkölcsileg kivált, ez uj pálya igen rögös, kivált nekem, 
ki nem szoktam az üzleti modorhoz. A hideg is rend- 
kivüli, hó, fagy, jég, alig mernék bormustrákat hozatni, 
pedig bort e nélkül lehetetlen eladni. 

Azonban szombaton s hétfőn azt hivém, nagy el- 
adást fogok tehetni. Egy Bushell nevü nagy borkeres- 
kedő 4—500 , pipe" (— 3200—4000 akó) borról beszélt, 
mert ő csak nagyban vesz, s nagyban ád el kereske- 
dőknek. Örült az alkalomnak, mert ő maga gondolko- 
dott Magyarországba utazni. De ő lehető legolcsóbb 
árt akar; én változtattam is áraimat, de tartván borunk 
hitelére, bizonyos áron alól nem mehettem, — épen bo- 
runk érdekében. 

Szerdán már hidegebben fogadott, és csötörtökön, 
bár Ewart is irt neki, s talán én is hirtelenkedém; ha- 
nem a benne történt változás sokkal meglepőbb volt, 
sem hogy azt ne láttam volna, hogy ő ez uttal nem 

akar végezni. Hozzá járul, hogy az nap el kelle utaz- 
nom, s ő a mustrákat az nap nem akarta megizlelni, — 
igy az alku eltört. 

Mostram ajánlott Mr. Joinsonhoz, egy pamutke- 
reskedőhöz, ki azonnal falura meghivott, New-Brigthonba, 
mely a vizen tul van. Az ember dadog ugyan, de ne- 
kem tetszett egyszerü modora miatt. Midőn a gőzhajón 
valánk, mondá: lovaimat a partra nem rendelvén, mivel 
jeges az ut, elsikulhatnának. De vannak ott bérkocsik, 
ha gyalogolni nem szeretek. — Mondám: én szeretek 
sétálni, kivált ha nincs messze. — Ó nincs, mintegy 
11/, angol mérföldnyire. 

És menénk-menénk.. Szép holdvilág sütött, a hó 
fehérlett, s én elől, ő hátul mint ludak hágdalánk az 
ösvényen. § ime elmarad egy torony és egy falu, — 
utána egy más, — utána egy harmadik, és mi mindig 
megyünk kertek, árkok, és kőbányák közt a téli havas 
estén. Már majd egy óráig menénk. Végre apró kuny- 
hószerü házakat látánk csak. Gondolám magamban: ez 
egy vén agglegény, ki fösvénységből itt egy zugban 
lakik. Majd egy hajláson bemenve, az atlanti tengert 
pillantám meg, hiszen itt már házak sincsenek? Megyünk 
megyünk, s végre, a tenger szélén egy csinos házsort 
látok, s egyikbe belépve egy tündéri kis lakba lépünk 
be. A tornáczot három kristály lámpa világitá meg, fala 
tele volt aggatva drága olajfestvényekkel, párkányozatai 
gazdagon aranyozvák, — a teremben kristály-csillárban 
hat bronz-lámpa égett, 4 nem vala meggyujtva, a kan- 
dalló fehér carrarai márványból, — mi más helytt, t. i. 
a tűzhely, vas, — itt csiszolt aczél volt, művészileg ki- 
dolgozva. Drága állványokon Sévresi porczellán-vázák 
fénylettek. . . . Az étterem ép oly pompás volt, megvi- 
lágitva szinte hat drága lámpától, a falak beaggatva, — 

angol szokás szerint, — drága olajfestvényekkel s közé- 
pen atyja arczképe, mi maga 3000 pft.... Az ebéd 
fejedelmi volt. A legnehezebb ezüst kanalak, villák, 
kések, tálak, födelek, palaczktartók, — pezsgő, shery, 
claret, — vadak, sütemények, — tizenkét csemege . 
szóval, mintha egy tündéri lakba jutottam volna midőn 
már parasztkunyhóban véltem az éjszakát tölteni. 

A könyvtárról, üvegházról, selyem-butorokról, már- 
. vány-fürdőkádról nem szólok; hanem csak arról: hogy 
átmenvén az utczán, egy gyönyörü majorságba jutánk, 
hol oszlopos billiardterembe léptünk, mellette chinai 
alaku házikók voltak különbféle állatok számára, az ól- 
ban három szoba három lónak, egy terem az ezüstös 
szerszámnak, a szinben három kocsi, egy nyilt, könnyü, 
elegans, más nagyobb, harmadik nagy, pompás, zárt — 
egy családos apa számára. I 

Mr. Joinson pedig semmi egyéb mint egy aggle- 
gény, egy különcz, egy spleenes angol, ki phantasiájá- 
nak szabad tért engedve itt a tenger vég csucsán egy 
nem nagy házikó külső és belső ékességére 3—400,000 
frankot elkölt, — hova csak este 6-kor jön, és reggel 
8-kor már elhagyja, mint sensal, alkusz, eladni a pamu- 
tot. Egész éjjel láttam ablakom. előtt a világtornyot, a 
mint az forogva most piros, majd sárga, majd zöld va- 
kiító fényét szórta a tenger hullámaira. 

De ő már reggel 6-kor kün a havon sétált, — neki a 
séta szükséges, mondá, és 8-kor reggelizénk. Használ 
is neki a séta, mert megevett: egy szalonkát, egy nagy 
halat, egy lángost, megivott két nagy findsa tejes kávét, 
és 3 roppant findsa theát. 

Pontban 83/4.-kor ő elment, hogy a hajót el ne 
mulaszsza, én ott maradtam a szomszédban lakó Ewar- 

tot meglátogatni, ki azonban félórával előbb Liverpoolba, 
onnan Yorkshirebe utazott. 


Bár kerülém a találkozást, de mégis megpillantott 
a hiuz szemü Szabó Imre, — egykori magyar ezredes, 
— Görgei meghittje és a Kossuthé, ez mindent kifejez. 
Amazzal levelez, ezzel tavaly Turinban volt, ki érti ezt? 
Kossuth tudja ki, és hisz neki, — megfoghatatlan. 

Dec. 27-én Londonba visszajöttem, este. Szomba- 
ton Cobden levelével a Lord Mayorhoz menék, ki par- 
liamenti tag is, de hiában, nem szólhattam vele. Fogok 
neki irni, — leveleimmel már sokat kivittem. 

Faellin kivül csak Vukovicsot láttam.  Helyesli, 
hogy magyar lapokba ujolag irtam, miután mint mode- 
rator léptem fel, folytassam, mert bizony szükség van 
rá. Oly betyár s vakmerő a szellem otthon, oly vezér- 
telen a mozgalom, hogy ő is szörnyen aggódik. 

Mondá: valóban igaz a fegyverrel terhelt szárd 
hajó elfogatása. Cavour adá a fegyvereket s töltvénye- 
ket. Klapka vállalta magára megelőzni a hajókat, de 
Nápolyban mulatott, s nélküle érvén oda a hajók, az 
oláh kormány zavarba jőve, s két hajót maga kobzott 
el, a többit kénytelen vala feljelenteni a töröknek. (Igy 
mondja Kossuth. De én azt hiszem: az osztrák s orosz 
kémek jelenték föl, s Kuza, ha nem roszaságból, hanem 
hogy felelőségre ne vonják, megelőzte a dolgot. Ime 
ilyen szövetségeseket szereztek.) Kossuth egészen oda 
van, dühös Klapkára. S még komolyabbá teszi a dol- 
got az, hogy Gortschakoff irt Cavournak, hogy ha a 
Dunai fejedelemségekben zavar lesz, és Magyarországban 
forradalom: az orosz mint 1849-ben interveniálni fog, s 

a mi még fontosabb, erre Russell kijelenté, hogy az ellen 
az angol kormánynak nincs semmi észrevétele. Ime 
igy állunk. Ilyen forradalommal ámiták a népet nálunk. 

n mindig bizonyosnak hittem az orosz interventiót, — 
kivéve ha vele együtt s egy czélra dolgozunk. De le- 
hető-e az? 

Vukovics mind ezt mint nagy titkot mondá, vele 
Kossuth ezt ugy közölvén, — és én ezt már a lapok- 
ban olvastam. Ilyenek az ő titkai mindig. 

Kérdém tőle egyszersmind, mi viszonyban van 
Kossuth Mazzinivel és Garibaldival? Felelé: Mazzini- 
vel már régóta (1853-ban a majlandi eset óta) nem vala 
igen jól, — 1859 óta köztük minden viszony megsza- 
kadt. Garibaldival viszonyban sohasem volt, — irt ugyan 
neki (igen, ez idén, hogy tartson Cavourral és Napo- 
leonnal), de választ rá nem kapott. i 

30-án Falkestonebe menénk, de a tenger oly dühös 
volt, hogy a gőzös nem mért utra kelni. Tehát ott kelle 
hálnunk. Más nap azonban csendes tengeren menénk 
Boulogneba, s éjjel 11!1/2-kor Párisban valánk, hol ked- 
ves Dinám várakozott reám. Még az ó-évben ölelők 
meg egymást, de már uj-év vala midőn házunkba érvén 
a két alvó gyermeket megpillanthatám. 

Fontos év, a magyar alkotmány ismét vissza van 
állítva. . Emlékezem, hogy 1849-ben november végén 
Párisba érvén mint menekült, többen együtt ebédelénk 
rue St. Honoré utczában a Pestel nevü vendéglőben. 
Beszédközben közülünk több mondá: ez igy nem fog 
maradhatni, tavaszkor háboru lesz ismét s honn leszünk. 
Erre Hajnik P. tűzbe jött, hogy ő nem akar haza menni 
oly hamar, ha már itt van, meg akarja Párist jól is- 

merni. Soha se féljen ön, felelém, én részemről nem 
vagyok oly vérmes reményeimben, a népek nem képe- 
sek minden évben forradalmat csinálni, s én részemről 
vajmi megelégedném ha 10 év mulva haza mehetnék, 
kész volnék akár megalkudni ez időre. 

És ime 11 év mulva ott vagyunk, hogy a szabad 
hazába becsülettel haza mehetünk. A rab hazát hagy- 
tuk el, ki ne menne vissza a szabadba? Az oktober 
20-ki leiratnak szükséges következménye a föltétlen 
amnestia. . . . 

Otthon a megyék sorban szerveződnek. Alapul az 
1848-iki törvényes alapot választák. Okosan. Minden 
más bizonytalan, csak a törvény bizonyos. Sok megye 
túloz, de az egészben kitündöklik a magyar nép józan 
esze. Még jó, hogy Kossuth hamis hirei, egy tavaszi 
harczot illetőleg, hitelre találtak, ez bátorságot adott a 
nemzetnek, — ámbár csaknem vakmerővé is tette. Most 
kezd cüllanedni s józanodni. 

A legtöbb főispán az, kiket én 1848-ban neveztem 
ki. Mind hazafi, még a volt konservativok is. Vala- 
mennyi az 1848-ki törvényt fogadá el alapul. 

Meg fog-e felelni Vay M. kanczellár a nagy feladat- 
nak? Igaz, nincs elve sem ideája, de engedékeny elme, 
s olyan, ki hajlik. Szécsen inkább gondolkodó fej mint 
státusférfi, azt hiszem az ő érdeme az octoberi uj rend- 
szer, bár tökéletlen formulázása. Majláth a tárnok ité- 
letes ember, ez az első nagy hely mit elfoglal, — lehet 
tőle reményleni. Hogy Apponyi György háttérbe vonult, 
ezt nem értem, de nem tette ok nélkül. Őt ázálásákég 
jellemzi, ki GEÜSÉG áll ott meg, hol helyet foglal. Csak- 
nem sajnálom, hogy a főbb hivatalok egyikét ő nem: fog- 
lalja el. Hanem mind ezek kongservativok. 

Szóval, ez év utolsó napján reménylenem szabad, 
hogy sirom hazai földben lesz. Már kezdtem nem hinni 
lehetőnek. Mily kedves kilátás, és mi nagyszerü! Bizony 
jól esik Magyarországot ismét szabadnak tudni, csak- 
nem örökre elveszve hittem. Hála Istennek, hogy nem 
ugy van! 


186]. 


Január. — Páris. 


Teleki Lászlót folyó hó 24-én Dresdában elfogták, 
s Ausztriának kiadták. Az európai sajtó ezen nagy lár- 
mát ütött. Németországban ő sokszor utazott, bár isme- 
rék, de nem bánták, de ép, azért uj álutlevéllel utazni 
oktalanság volt tőle, s utazni most, mióta tudatik, hogy 
1859 óta Kossuthtal conspirál. 

Josephstadton keresztül Bécsbe vitték, hol Vay 
kanczellárt látni ohajtván, egy rendőrbiztos jőve érette 
kocsival. A Burgba hajtván a kocsi, Teleki ezt észre- 
vette, s kérdé: tán a Burgban lakik a kanczellár? Nem 
tudom, felelé a biztos. Tehát T. tudhatta e kitérő vá- 
laszból hova vitetik. A lépcsőkön fölmenvén, s több 
szobákon át, egyszerre csak Ferencz József előtt áll, — 
e mellett voltak Rechberg, Vay, Crenneville. Teleki meg- 
zavarodott. Mire a császár mondá: jól tudom, hogy ön 
házam ellensége még mindig, s utóbbi időkben is biro- 
dalmam ellen conspirált, . legalább tudott róla; azonban 

én önnek megkegyelmezek, — de három föltétel alatt, 
1-ször, hogy mint hű jobbágy a külfölddel minden el- 
lenséges összeköttetést megszakit; 2-szor, hogy a biroda- 
lom határaiból el nem távozik; 3-szor, hogy minden po- 
litikai tevékenységtől távol tartja magát. Erre Teleki 
gondolkodóba esett. Idő mulva kérdé: törvényes téren 
sem tehetek semmit? Ferencz József erre: nem, most 
még azon sem. Erre T. ismét megakadt, — végre fe- 
lelé: elfogadom a föltételeket. Ezután Vayval kime- 
nendő lévén már az ajtónál volt, midőn visszaszaladt, 
köszönetét a császárnak kifejezni. Ez oly hű kép 
róla, e zavar, e szórakozás, e visszafutás, mintha csak 
látnám. 1 

Innen Széchenhez ment oly meghatva, oly izga- 
tott állapotban, hogy csaknem elájult, sőt meg is tör- 
tént ez, bár barátai ezt mint sírását is utólagosan ta- 
gadták. Ki Telekit ismeri, ebben semmit nem lát, ő egy 
idegbeteg, egy siránkozó, egy határozatlan és impressio- 
nabilis ember rendkivüli mértékben. : 

Ime a hős, ki nekem alig hat hét előtt oly gyalá- 
zatosan felelt, gyanusitva, vélemény-változtatással vádolva, 
ime a hős, ki az általa becstelenitett zsarnok szine előtt 
vesztve minden bátorságát, hunyászkodva elfogadja a 
föltételeket!! Ha  conspirál, minek megy Dresdába? 
Elfogattatni, nagy ok s komoly ok nélkül, már nagy 
hiba. De miért nem mondhatta volna: itéletet s nem 
kegyelmet várok? §S főleg miért nem vetni vissza 
az utolsót miszerint ő rab, mivel meg van fosztva 
polgári jogaitól, csakhogy : börtöne  Josephstadt he- 
lyett egész Magyarország? Ilyesmit várhattak volna 
oly  hősködő embertől, — hiszen fejét ugy sem 
félthette, legfölebb szűkebb börtönbe zárták volna, 
mint a milyen az hol rab most is, t.i. hazája. 

Ha más ember volna ő, azt hinném, az egész szá- 
mitva volt: haza jutni e geniális módon, vagy hogy meg 
akart szabadulni Kossuth szövetségétől, — gyűlölik egy- 
mást. Sőt valami ilyest gyanittat velem a mit azóta tud- 
tam meg. T. i. Kossuth ezt irta Gilpinnek (londoni 
alderman s parlamenti tag): , Teleki szószegése lelkem 
mélyéig megszomoritott; ne legyen köztünk többé emli- 
tés se nevéről! gyászos erkölcsi halál ez! — Ezt Gilpin 
közlé Cobdennél, ki most Algirban van, és kinek nejé- 
vel nőm hetenkint levelez, s ki hozzá teszi miként Gil- 
pin mondja: , Kossuth nagyon föl van indulva azon, a 
mit Teleki hitszegésének nevez." 

, Tartsa ezt titokban" írja Cobdenné. 

Magyarországban zajosan, igen zajosan mennek a 
közdolgok. A tömeg, mesékkel ámitva, nem kevesbre 
mint forradalomra czéloz, a tavaszi háborut bizonyosnak 
hivén. A kormány fejei ép ugy terv nélkül mennek, 
mint, a nélkül rohan a nép. Azok a lovak közé veték 
a gyeplőt, mondván: menjetek. A helyett, hogy ország- 
gyülést hivtak volna össze, melyet vezérelni lehet, a 
megyéket hivták össze, melyekből Aeolus szelei száz 
csőn rohannak kifelé. A főispánok megtagadták a kor- 
mányt, mely kinevezte, s ekkor ki legyen a moderator? 
Valóban látjuk is a törvényhatóságokat össze - vissza 
szerveződni, itt megtártva, ott meg nem tartva az 1848-ki 
törvényeket. A szabadelvü párt vezérei, mint Deák, 
Eötvös, eltüntek a zajban. S ha a dolog maga nem 
nyugtalanitó, a modor ingerlő, kihivó, boszantó. A me- 
gye emberei hasonlók a rabokhoz, kik letördelvén lán- 
czaikat, dühösen ordítoznak. Mind jó, ha volna kilátás 
külső segedelemre, ha őket a poroszlók tábora nem fogná 
körül, ha nem volna biztosabb a béke s transactio utja. 


A kormány türi, nézi mind ezt, mert várja a külföldi 
SzemerelII. 18 

viszonyok alakulását, de ha ezek kedvezőleg fordulnak 
rá nézve, mi fog akkor történni? 

Hiszen nagy kérdés, a kormány érdemel-e bizodal- 
mat, őszintén akar-e lenni alkotmányos? de ily körül- 
mények közt csoda-e ha nem fog az lenni? Sem 
egyik sem másik részről nem ez a kibékülés utja, az 
bizonyos. 

Sok mindenféle gondolat forrong fejemben. Nem 
félek a darázsfészkekbe nyulni, de czélom volna használni. 
Lehető ez? Hallgatnak-e a jó tanácsra? La Presse- 
beli levelemet rosz neven vették. Az , Üstökös" (magyar 
charivari) cs. kir. emigransnak nevez. Mérséklett 
emberek most tulságokban: járnak. Járatom a magyar 
lapokat, s csodálkozva látom a fél-konservativ embere- 
ket dühösködni. A lapok a legveszedelmesb hireket 
nagyitva adják, — s a kormány mind ezt engedi. 

Hallom, Manchesteri levelem a Pesti Hirnökben 
(dec. 25-én) megjelent, de csonkitva, .— eleje elhagya- 
tott. Ez adott volna neki levél-alakot, most mint lecz- 
kézés jelent meg, ez oda bigyesztett eczim alatt: Egy 
számüzött nyilatkozata. Azonban irták, egyik hogy köz- 
tetszésben méltánylásban részesült, másik: hogy sok 
embert gondolkodóba ejtett. A sulyt benne ket- 
tőre helyezém: egyik, hogy a nemzetiségi kérdés 
nincs megoldva, vigyázzunk, — másik, hogy külföldi 
segedelemre ne számitsunk. 

E két észrevétellel akarám a tulmeleg fejeket meg- 
hűteni — a la Prisznitz. 

Egyszersmind irtam egy hosszu czikket arról, minő 
uj alakban létezhet együtt Ausztria és Magyarország. 
Feleletem: mint dualismus, a magyar tartományok képez- 
vén az egyik egységet, a többiek a másikat. Ez uton 
menék annak bebizonyitására, hogy a Reichsrathba a 

magyaroknak belépniök lehetetlen. Fejtegetém a magyar 
ügy fontosságát a keleti kérdés szempontjából, itt van a 
birodalom jövője, de csak Magyarország által, s ennek 
csak ugy ha a dynastiával egyetértve halad. 

Ezt is a P. Hirnökbe küldtem, bár nem ismerem e 
lapot. De Kemény a Presse-beli levelemet mint vé- 
delmet s igazolást sem akarta fölvenni lapjába, a Pesti 
Naplóba. 

Itt Párisban Kossuth eszköze Horn, az ex-rabbin 
lőn, ki még Deákot s Eötvöst sem kiméli, ki minden 
eszélyes szabályt gyanusit, ki hazug hireket irogat össze, 
jó pénzért, fizeti Kossuth, Napoleon herczeg, s sorszámra 
a lapok. Közvetve vagy közvetlenül rágalmakkal látja 
el a Siécle, Opinion Nationale, Nord, Patrie, Courrier du 
Dimanche stb. lapokat. 

A Nord január 5-iki számában két hosszu hasábot 
irt ellenem, tele epés és személyes rágalmakkal, bele 
keverve hogy 150000 frankig megloptak, hogy magyar 
bort adok el, s következtetve belőle, hogy vagyonom 
megfogyván, elvem változott, számítva a jövendőre. Tőle 
van a czikk, ez bizonyos, de a Nord Belgiumban jelen- 
vén meg, az iró nem köteles czikkét aláirni. 

Grisszát küldtem hozzá üzenettel, mikép én azt 
hiszem, tőle van a rágalmas czikk, s felhivom, ismerje 
el őszintén. De a zsidó kereken megtagadta. Mit csi- 
náljak ily gyáva kölyökkel? mondám Grisszának. Ime 
nem csak rágalmazott, hanem most megtagadja! . . . Ily 
emberrel nem lehet verekedni sem. Vinco seu vincor 
semper ego maculor. 

Tehát irtam a Nordnak huissier által. Igy fölvette, 
de kihagyással, — egészen adta a Journal de Francfort. 

E czikkben élesen s átlátszólag fejezém ki gyanu- 


mat Horn ellen. 

Azóta Horn elcsendesült, mert tudja hogy ügye- 
lek rá, — hiszen ha a toll hegyes, a kard még hegye- 
sebb, s amaz csak sért, piszkol, ez vért ont. 

Nagy zajt ütöttek a lapok az osztrák uj amnestiával, 
az csak kivonatban közölteték, mondatván benne: hogy 
minden politikai bűnök vágy vétségek, melyek az 1860-ik 
october 20-ik előtti állapot megdöntésére czéloztak, — 
elengedtetnek. Mindenki azt hitte, hogy ez vonatkozik 
minden vétségekre, melyek 1860-ik oct. 20-kát megelőz- 
ték. De a Wiener-Zeitung azon magyarázatot adván 
hozzá, hogy ez csak az 1859-től 1860-ik oetober 20-ig 
tettekre vonatkozik, — ez egy uj fiasco volt a kormányra 
nézve egész Európa előtt. - 

Azóta Vay irt a primásnak, megerősiítvén a ma- 
gyarázatot, s okát adván az amnestia elmaradásának 
azzal, hogy a seguestrált. vagyonok iránti kérdés megol- 
dásától van felfüggesztve. 3 

Több megyék sürgetik ezt, igen sok a menekülte- 
ket bizottmányi tagul választás. A nemzet illusiójára 
mutat, hogy épen azokat választották legtöbb helyütt, 
kiket az olasz conspiratióban lenni vélnek, pl. Kos- 
.suthot, Türrt, Klapkát, Vettert — engem csak Sza- 
bolcs, mivel békitő leveleim miatt haragusznak, Vuko- 
vicsot sehol, vagy csak egy helyütt. De nem ingerlő 
modor-e megválasztani pl. Kossuthot, ki most is, 
1860-ik october 20-a után Ausztria elleneivel conspi- 
rál? Mig már nem vagyunk nyilt forradalomban, lehet 
fejedelemtől kivánni, hogy elleneinek szövetségese köz- 
hivatallal felruháztassék? Sőt, lehet-e kivánni, hogy am- 
nestiázza?  ÓŐsháborut, ő forradalmat, ő elszakadást 
akar, — ő személyes ellentétbe tette magát a dynastiá- 
val, viselje következményeit. 


sz ZT 


Ő rá nézvenem áll az, hogy most visszaállittatván az 
alkotmány, kik e miatt itéltettek el, azokra nézve magá- 
ban megszünt az itélet. O most is april 14-ike (1849) 
mellett áll. Ama szempontból indulhatott ki Pest megye, 
midőn az amnestia-kérdést mint non enset elveté. 
Nyáry felelt Manchesteri levelem végével, hol mondám: 
néha népeken a sor amnestiázni. 

Eleinte én is amnestiának vélvén mi nem volt az, 
irék Házmánnak Amerikába, gondolván, hogy ő hasznát 
vehetné. 

Ő vele gyakran levelezek, bár levelei sokszor bán- 
tók. Mindig kérdez, mindig elmondok neki mindent, s 
ő mindig azt hiszi, valamit eltitkolok. Mivel ő tartalé- 
kos, titkolozó, másról is azt hiszi. Schwarzer borkeres- 
kedésének élén állván, mely most feloszolt, irám neki: 
talán együtt mi tehetnénk valamit Angliában, ha ugyan 
Amerikát el akarná hagyni. Ime ez egyszerü megjegy- 
zésben ő ,mystikus értelmet" keres, s kér legyek 
világosabb. Ilyen emberrel aztán bajos levelezni, — ő 
az én leghatározottabb kérdéseimre kitérőleg felel. Es 
még nekem tesz szemrehányást. Irám neki utolsó leve- 
lemben : 

n Jellememet neked meg kell magyaráznom?  §Szo- 
moru dolog. Ime ez az emlegetett titkolózásra nézve: 
magán életben kevés szavu s szerény vagyok, különö- 
sen, ha mások zajlanak; mint polgár, közhelyen, telje- 
sen kimondám mit érezék; mikor irok, soha nem hall- 
gatok el semmit, sőt inkább többet mondok mint kell. 
Yz volt az eset velem a hatalom, és ez a közvélemény 
irányában. 

nJutalmnam meg is van nyiltságomért, a hatalom 
gyűlöl, az ingó közvélemény haragszik rám. 

,Midőn Kossuth kezdett bolondoskodni kün is, ki 
szólt közülünk? Pedig ehhez kelle jó adag nyiltság. 
Hogy van az, hogy csak a hallgatni szerető nem hall- 
gatott ? 

nÉs most is (az oct. 20-ki leiratra)ki mondta ki vé- 
leményét, mely, kezdetben, tapsra nem számithat? Es 
pedig mennyien gondolkodnak, honn és künn, ugy 
mint én? : 
nÉs én előtted titkolóznám, barátom? Engedj meg, 
de ez több mint absurd, s ha nem becsülnélek ugy mint 
becsüllek, bizony elfordulnék attól, ki annyi évek után 
is igy gondolkodik rólam. 

nAztán, ha conspirálnék, ha intriguáznék, ha di- 
plomatiával volnék összeköttetésben, de mind ez nem az 
eset, ugy hogy ha akarnám sem volna mit titkolnom. 

, Tudod miért gyanusittattam én némelyek által? 
Mert többnyire minden ember complotiroz (mint párt- 
ember), s mivel én ezt soha nem tettem, mindenik párt 
azt hitte, vele nem lévén, hogy a másikkal tartok. 

nEzen magyarázatot juttatja eszembe egy körül- 
mény, mit én csak itt künn tudtam meg. Almássy P. 
beszélé mi nagy de titkos összejövetelek tartattak Bat- 
thyány Lajosnál 1848-ik juliusban, czélja volt a minisz- 
teriumból kitúrni Kossuthot és engemet. S kérdém: 
ah, és engem miért? Felelé: mivel közénk sem jártál, 
azt hivők Kossuthtal tartasz. — Add hozzá, hogy Kos- 
suth mindig sürgeté Batthyányt: engem eltávolitani (s 
Nyáryt neveztetni ki), csak: azért mivel nem mentem 
vele, azaz, szavaztam vele a tanácsban sokszor, legtöbb- 
ször, de házi conferentiáiba nem mentem" stb. 

Házmán, 1848 előtt budai követ, főjegyző volt, — 
1848-ban miniszteriumomban tanácsos, aztán osztályfőnök. 
Miután Debreczenbe, bár későn, megjelent, Batthyány a 

külügybe nevezte ki. Utóbb Kiutahiában volt, — Kos- 
suth mindig gyanusitá, — onnan Amerikába ment. Ta- 
nult s olvasott ember, sok nyelvet tud, hanem nem a 
tett s"határozott föllépés embere, doctrinair, fogalmazá- 
saibaf némi homály s elvontság van, elméleteket szeret, 
mint jellem tiszta s elveiben szilárd. 


Február. 


Otthon a mozgás, fellángolása az elméknek és a 
szenvedélyeknek tetőpontját érte. A megyék alakulnak, 
látszólag az 1848-ki törvények szerint, de valósággal 
nem, mindenik megye önkényét követi, a törvényt ma- 
gyarázva tetszése szerint. Egyik az 1848-ki megye-bizott- 
mányt tartja meg, pótolva hiányzó tagjait, másik mind 
ujakat választ; egyik ezen, másik azon alap szerint ha- 
tározza meg a tagok számát; a fizetéseket hol szaporit- 
ják, hol nem; itt kijelölő küldöttség munkálkodik a tisz- 
tikar megalakitására, ott nem; — ki volt honvéd? ez 
nagy érdem — ha futott is hajdan; ki szolgált Bach 
alatt? ez halálos itélet — ha állásában számosakat mente 
is meg az akkori zsarnokság karjaitól. 

Mind e szenvedélyteljes tulzásnak alapja azon ha- 
mis föltétel, hogy Napoleon és Victor Emmanuel bizo- 
nyosan segedelmökre jövend. Nem a veszedelemben bát- 
rak ők, ezzé a külsegedelem reménye teszi. Nem a ha- 
zaszeretet bennök a főindok, hanem az ellenség gyűlö- 
lete s a boszuvágy. Pedig csak amaz a biztos tanácsadó, 
ez megvakit s tévutra csap. 

A főispánok a kocsis szerepe helyett a lovakét vi- 
szik.  Botránynyal olvasám némelyik, pl. Jankovics so- 
mogyi és Tarnóczy barsi főispán stb. beszédeiket. Egye- 

nesen kimondák: mikép ők a kormánynyal nem értenek 
egyet, ők csak ugy fogadják el a hivatalt, ha ez tetszik 
a megyének, ha nem, mint rongyot visszaküldik a ki- 
nevezést. j 

Es a kormány, azaz Vay a kanczellár, Széchen, 
Apponyi, kik a dolgok élén állanak, eltürték e hallatlan 
nyilatkozásokat. Mi 1848-ban ilyen főispánokat nemcsak 
elkergettünk, de felül rá meg is bélyegeztünk volna. Hol 
van kormány választott organuma nélkül? Észak-Ameri- 
kában sincs. § hol van kormány, mely oly organumot 
eltűr, mely őt nyilván megtagadja? 

Bekövetkezett az, minek bekövetkeznie kellett. Me- 
gyék és városok bizottmányi tagjaiul megválaszták azon 
emigránsokat, kik a fejedelem ellenségeivel ép azon 
perczben is hadra készültek. Már ez szükségtelen és egy- 
szersmind - politikátlan tett volt, de ez nem minden. A 
választó-urnákból Napoleon, Victor Emmanuel, Garibaldi, 
Cavour, Mazzini . . . nevei jöttek ki. Ilyesmi világosban 
szól minden beszédnél. Ez a harczra, a forradalomra volt 
a jelszó, — ily beszéddel menni a kibékülésre, egyezke- 
désre: több az esztelenségnél, nevetséges. Volt a fejede- 
lemben némi jó akarat? Ha csakugyan volt, kell hogy 
ilyen eljárás azt csirájában megölte legyen. 

Lehetetlen volt az önkényből átmenni az alkotmá- 
nyos létre némi szabálytalanságok nélkül. Effélékre ké- 
szen kelle lenniök a magyaroknak. Nem volt minden 
visszaadva, de a legtöbb, nem elég-e arra, hogy békés 
uton megszereztessék? E helyett mit tőnek? Örökké azt 
kiabálták: a kanczellária, a consilium nem törvényes, az 
adó sem — meg kell tagadni, és sok más nem; azonban 
a kanczellár által kinevezett főispánok elfogadtattak, a 
megyék az általa megadott tért elfoglalták, a nyelv is, 
az iskola is, — a gyakorlat mutatta, hogy itt olyan el- 

lenmondások s következetlenségek állnak elő, melyeken 
csak türelem, eszélyesség s kitartás vihetnek keresztül, 
és ezek bizonyosan keresztül visznek. 

Véghetetlen az országban s az elmékben uralkodó 
zavar. Egyiket elfogadják, bár végokában nem törvényes 
is, másik ellen dühösen kikelnek. Elfeledék a régi latin 
közmondásokat: sat cito si bene, —. festina lente, — 
praetor minima non curat, mi szerint kis dolgokban en- 
gedve a fontosokat biztosították volna. 

Látni a megyei tömegeket rohanva előrenyomulni, 
de hát ki a vezér? hol az irányadó hang? Keresem min- 
denütt és sehol nem találom. Otthon legalább nincs; ugy 
látszik, innen kivülről, Kossuthtól mennek haza a mysti- 
kus biztató jelszók, s otthon Teleki aligha hasonló: hire- 
ket nem terjeszt. De ő nem szándékos ámitó, ő magát 
is ámitja, — ismerem miként volt képes táplálni lelké- 
ben lehetetlen reményeket. 

Hogy e csalreményeket elüzzem hazámfiai szemei 
elől, azért irtam Manchesterben kelt levelemet, és azért 
irtam czikkemet a dualismusról, mely által vé- 
lem practice egyedül megoldhatónak az osztrák-magyar 
kérdést. 

Mindkettő sok embert gondolkodóvá tőn otthon; 
de nagy orkánban mi az, egy ember hangocskája?! 

Ide zárom mindkettőt "). 


$) Miután az akkori zajban e czikkek hamar feledésbe merül- 
tek, s ma, az azóta diadalra jutott dualismusi politika szempontjából 
ismét érdekesek, a kiadó nem vél felesleges dolgot tenni, ha benn 
hagyja a naplóban e két czikket. 

Pesti Hirnök. 1860. deczember 25-én. 


Egy számüzött nyilatkozata. 


Manchester, dec. 12. 
Szerkesztő ur! 

Miért nem hallgaték én itt kün, mint hallgatának 
mások? Oka ennek kettő: mint hazafi kötelességemnek 
érzém kimondani meggyőződésemet, mert nagy pillana- 
tokban nagy bűn hallgatni, továbbá, mint irótól, ki ez 
év elején az angol s franczia közönség előtt némi süker- 
rel szólalék fel országunk jogai mellett (mig mások né- 
mán maradtak), ugyanazon közönség méltán igényelte, 
hogy az oct. 20-ki leiratokról véleményt mondjak. Ezt 
ne vegye ön tőlem elhittségnek, — az itteni lapok szer- 
kesztői, még a conservativek is, másképen becsülik meg 
a magyar számüzötteket, mint némely magyar hazafi 
otthon. 

Ezen munkámban azt állitám s tényeken alapuló 
erős meggyőződésem ma is, hogy hazánk külföldi sege- 
delemre okosan nem számithat, sorsa saját erejétől s 
okosságától függ, s legjobb és legbiztosabb lenne mind 
az országra, mind a dynastiára nézve, az alkotmányos 
térre egyetértve s loyalis módon visszaállani. 5 ime tiz 
hónap mulva munkám megjelenése után az oct. 20-ki 
leiratok megjelentek. Nem teljesek? Való. Belőlök több 
régi jog hiányzik, s bennök néhány ismeretlen ujitás 
van? Tagadhatlan. De ki merné állitani, hogy nem való- 
ságos elemei a kezdetnek? Nem tetszik mivel adattak? 
Fogadja az ország mint vissz aadottakat, — ily fontos 
időkben a dolog s ne a név tekintessék. Meg kell elé- 

gedni azzal, mit visszanyerénk? Nem. Követelni most 
lehet, szabad s kell mindazt, mi erkölcsileg s politikailag 
szükséges. De hiszen már maga e négy: nyelv, me- 
gyei önkormányzás, decentralisatio, ország- 
gyülés oly hatalmas eszközök, és az uj ut oly tág és 
végtelen, mely bár nem parlamenti küzdelem nélkül, de 
okvetlen a legteljesb alkotmányos szabadságra fog ve- 
zetni erős népet. Mit egy angol minister a sajtószabad- 
ságról monda, hogy a nemzet bár minden jogát vesz- 
tené, azon egygyel valamennyit képes lenne visszasze- 
rezni, ez még inkább elmondható ama négy jogról, ha. 
tudják az illetők bátran, de okosan is felhasználni. 

Ertem én a népet, mely a jogait s nemzetiségét 
elnyomó önkénynek ellen áll, de midőn e kettő közül 
egyik egészen, másik nagy részben visszaadatik, lehet-e 
és szabad-e azokat visszautasítani? Minden vivmány al- 
kotmányos téren nem saját elveinek diadalma-e és midőn 
az absolut hatalom lemond rendszeréről és velünk al- 
kuszik, azaz elveinkre áttér, épen mi ne fogadjuk el e 
rendszerváltoztatást ? 

Csak egy esetben foghatnám ezt meg, t. i. ha va- 
lami külső segedelem valószinű vagy épen bizonyos 
volna. Ismerek embereket, kik tizenegy év óta, évről 
évre, és mindig más szövetségestől reménylve, e 
csalálomban ringaták magukat, s évről évre keservesen 
kiábrándultak, — nekem is bő alkalmam volt a kül- 
földi politikai viszonyokat tanulmányozni, de soha, még 
1859-ben sem reménylék hazánkért semmit, nem hajla- 
mom hiányzék a hfthez, de az elemek hozzá. 

Igaz, még némely külföldi conservativ, sőt angol 
lapok is ócsárolták az oct. 20-ki leiratokat. De oka az-e, 
mivel többet kivántak nekünk? Nem, hanem e lapoknak 
főohajtásuk lévén az olasz kérdés megoldatása, féltek 

vala, hogy a magyar oldalról netalán megszilárdult biro- 
dalom hajlandó lesz olasz földön támadólag fellépni, te- 
hát a mi ügyünk nekik csak mint eszköz fontos. És 
ha az olasz ügy meg fog majd szerencsésen oldatni, az 
álnok Times és társai a régi ismert nótát napról napra 
fogják fúni: miképen Ausztria mint nagyhatalom Euró- 
pának szükséges, és viszont Magyarország szükséges 
Ausztriának mint nagyhatalomnak. 

De ha nincs okunk mit köszönni az európai sajtó- 
nak, mely 1849-től 1859-ig, mélyen, igen mélyen hall- 
gata rólunk, s most is csupán Olaszország érdekében 
akar felhasználni; az európai fennálló hatalmaktól vi- 
szont nincs mit reménylenünk. Az olasz kormány nem 
fog gondolni velünk, mihelyt Velenczét megkapta, — 
Garibaldi letünt a szinpadról s Cavour a legönzőbb 
olasz-tory; a franczia átmenőben van égy uj politi- 
kára, az eddigivel ellenkezőre, véleményem szerint ez 
kulcsa a november 24-ki engedményeknek; az angol 
mindenhol saját érdekeit nézi, e nélkül nincs, rá példa, 
hogy elnyomott népet tettleg segitett volna; a muszka, 
mig Lengyelország birtokáról le nem mond, nem akar- 
hat érettünk valamit tenni, de én irtóznám is ennek ölelő 
s ölő karjaitól; — mint a porosz sem, mely nagy vá- 
gyakkal bir, de cselekedni gyáva. 

Mi apró szomszédainkat illeti, a belgrádi s buka- 
resti kabinetecskék félhivatalos közlönyei itt a külfö l- 
dön leplezetlenül hirdetik, mikép ők Ausztria rom- 
lását ohajtják, s a magyar nemzettel készek alkudni, de 
csak, ha ez lemondva. historiai jogáról, a velök rokon 
népektől lakott részeit az országnak átengedi"). Hanem, 
gondolom, ez áron Ausztriával is igen szivesen egyezkednek. 


§) Lásd: Siccle, nov. 20. 1860. 

Gondolkodtak e kérdésről hazámfiai? Megfontolták, 
hogy most mindenütt a nemzetiségi elv az uralkodó? 
Megfontolták, hogy a legnagyobb politikai tapintattal, 
körültekintéssel s egyszersmind a többi nemzetisé- 
gek igényeinek legnagyobb méltánylásával 
kell . complicált helyzetünket uj státuséletre rendezni? 
Megfontolták, hogy e szempont ránk nézve a legnehe- 
zebb s legkényesb, nem tanácsolja-e, ha lehet, a dynastiá- 
val mint a német elem képviselőjével kezet fogva ha- 
ladni? Gondolják önök, hogy mi, ellentétben mind a 
német, mind a szláv, mind a román fajjal, fenntart- 
hatjuk magunkat? s ha nem, vajon lehetséges-e szövet- 
kezni valamennyivel és mi alapokon, vagy ha az sem 
lehetne, melyikkel közülök? Ez oly fontos feladat; mc- 
lyet hiában akarunk kikerülni vagy elhalasztani, uj alak- 
ban mindaddig előkerül, mig meg nem oldatik, s ha most 
a szabadság van napirenden, utána, ha nem vele 
együtt, a nemzetiségé fog következni. 

A jelen fontos pillanatot okos, számító, de egyszer- 
smind méltányos, kiengesztelő politikával annál könnyebb 
lenne felhasználnunk, mivel a magyar faj az alkotmányos 
mozgalom vezérévé tevén magát az egész birodalom- 
ban, a mi tagadhatlan érdemünk, hogy politikai biztosi- 
tékok által minden faj örökre meg lesz védve az erő- 
szakos elnemzetlenités ellen. 

Isten óvjon tehát, hogy ez utolsó eseményeket csak 
törvényes és nem politikai magasabb fontosságuk szerint 
fogjuk fel. A körültünk létező népek s azok érdekei, 
titkos vágyai nagy feladatunk megoldásában megannyi 
fontos tényezők. Az eseményeket ma nem irott jogok, 
de élő eszmék idézik elő s azok döntik el. Mi státus- 
életi alak multban nekünk biztos lételt adott, ma az 
többé nem lenne elég. Országok állandóságának alapja 


— 286 — 


nem irott szabadságtól, hanem azon politikai bölcsesség- 
től függ, mely az idő haladása s az eszmék fejlődése 
szerint módosul és változik. Sajnálatos lenne ha orszá- 
gunk régi állapotát mindenben csupán másolni igyekez- 
vén, határain tul is nem tekintenénk, ha a közel multból 
leczkét nem vennénk a jövőre, s ha tulzó hevünkben a 
jelenkor leghatalmasban uralkodó eszméjét ismét kifeled- 
nők politikai számitásunkból. Kétségen kivül van, hogy 
az 1848-ki reformok régi törvényeink pusztán gyakorlati 
s logikai értelmezései. Es ki nem hitte akkor, hogy a 
mi törvényszerü, az örökös és elegendő is? Az nem 
hitte, ki nem pusztán törvénytudó, hanem par excellence 
politikus volt: Széchenyi István, és e tisztán státus- 
férfiui, nem látnoki tehetsége az, mi őt utólagosan, ke- 
serű félreértések után, oly emberfölötti magasságra emelte 
a kijózanult nemzet szine előtt. 

Nép önszabadsága mellett biztosítékot találhat kor- 
mánya ellen az irott törvényekben, de a jövendő, a bi- 
zonytalan s gyakran rohanva érkező események ellen 
fennmaradását csak ugy biztosíthatja, ha nem teszi ma- 
gát ellentétbe, sőt ha azonositja lételét azon magasb esz- 
mékkel, melyek a koron uralkodnak. Nem a törvény 
véd meg, hanem az eszme, mi benne letéve van. 

Ismétlem, én itt a külföldön azért tartám kötelessé- 
gemnek felszólalni, mivel láttam, hogy mely lapok leg- 
jobban bámulák az osztrák politikai rendszer megváltoz- 
tatását, ezt azok támadák meg legdühösben. S miért? 
Mivel Olaszország "ügyét félték, korántsem a mienket. 
Ohajtanak forradalmat nálunk, de a eczél: Velencze 
függetlensége. Azt tartám, ily fontos perczben elhá- 
rithatlan tisztem szólani, gondolván, hogy szavam gon- 
dolkodó hazámfiai fülébe is el fog hangzani ugyanakkor, 

midőn más oldalról mások képzelt külsegedelmek- 
kel kecsegtetik őket. 

S kérdem, idegen sereg tapodta-e valaha hazánk szent 
földét máskép mint ellenség? Ha bukott a magyar több- 
ször is, emelkedett-e föl máskép mint saját ereje által? 
Ott az ezer éves történet gyászkönyve, melyből a nem- 
zet sirva olvashatja meg, hogy mindig rútul megcsalatta- 
ték, valamikor külföldi segedelemben bizott. 

Miként használja fel a nemzet az oct. 20-ki leiratokat ? 
ebbe én nem bocsátkozom. De hogy erélyesen bár kissé 
több zajjal mint méltósággal felhasználja, azt nagy öröm- 
mel látom. A főispánok működnek, a megyék szerveződ- 
nek, természetes jogaiba a nemzeti nyelv visszalépett, 
háromszinü lobogóink virulnak mindenfelé, nemcsak a 
szó, de tettleg a sajtó is szabad, — és ez nem volna 
egy roppant változás, és e változás nem venné kezdetét 
a leiratok óta? Ez az, mit én tanácslék, haladni a meg- 
nyitott uton. Szabadság és politikai rendszer értéke nem 
attól függ, mi az szavaiban, hanem attól, a nép mint érti 
hasznát venni. Ama leiratok, részleteiket tekintve, bizo- 
nyosan hiányosak, de fontosságuk általános hatá- 
nyában keresendő. A kérdés nem az volt, hogy azok 
mit adtak s mit nem adtak, hanem hogy semmik valánk 
s azóta ujra kezdünk létezni, hogy oly irányt mutattak 
ki, mely okvetlen a legteljesb politikai életre vezet, hogy 
általuk a nemzet oly néhány fontos jogálláspontot foglalt 
el, holott megállitani nehéz, s honnét visszatolni lehetet- 
len lesz. Ha talán a kormány inkább csak puszta formát 
akart adni semmint lényeget, ne feledjük el, hogy poli- 
tikai formákban mindig van oly magva a szabadságnak, 
mely folyvást nőni kénytelen. 

Innen a távolból is boldog érzéssel halljuk a kü- 
lönböző fajok harmoniáját, ennek köszönhetjük azt, mit . 

visszanyerénk, de ettől függ a szerzemény megtarthatása 
is. . Mit fölötte sajnálok, az, hogy nem látom teljesen 
összeolvadva a régi liberális és conservativ pártot; a 
mely résznek hibája ez, az roppant felelősséget vállal 
magára a történet előtt. Ily korszakot képző időben, 
midőn a kérdés lenni vagy nem lenni, midőn a hont 
mintegy vissza kell szereznünk, csak egy ut az, melyen 
minden párt járhat, — majd eljő az idő, midőn részletek 
fölött szabad, sőt jó lesz külön szakadni, de most nem. 

Adná Isten, hogy mit a fejedelem inditványozólag 
megkezdett, azt engedje a nemzetnek nyugodtan s mér- 
séklettel teljesen végeznie. Midőn a korona lemond kor- 
látlan hatalmáról, nem teszi azt csere nélkül, mit hata- 
lomban elveszteni látszik, bizalomban s biztosságban visz- 
szanyeri. Másrészről kivánatos, hogy a megszenvedett 
nemzet feledje el hosszu, kinteljes viszontagságait, s 
okulva a mult sokféle tanuságain, bátran, folyvást, de 
eszélyesen és méltósággal haladjon elé. 

Mit használ emlékeznünk a multra? Ki költheti fel 
sirból a holtakat? ki felejtetheti el velünk szenvedésein- 
ket? Minden szemrehányásaink tehetik-e, hogy a mult 
meg ne történt legyen? Mit használna a kormányoknak 
tanulniok a jobbat, változtatni rendszeröket, ha a népek 
feledni nem akarnának? Néha rajtunk a népeken 
van a sor amnestiázni. S vannak fontos pillanatai 
az időknek, midőn ugy a királyok mint a népek elvesz- 
nek, ha megbocsátani s kibékülni alkalmas idő- 


ben nem tudnak. 
Szemere Bertalan. 


RŰ 


Pesti Hirnök, 1861-ben január 29-én. 


Magyarország s Ausztria, kapcsolatban a dua- 
lismus elvén. 


Minő azon politikai uj alak, melyben Ausztria, 
vagyis inkább Magyarország együtt Ausztriával 
nemcsak létezhet, de biztosan fennállhat, gyarapodha- 
tik, sőt virágozhatik? 

Ez a nagy kérdés, igen nagy kérdés, olyan, mely a gon- 
dolkodó emberek minden tehetségét méltán igénybe veszi. 

Hiába pillantunk vissza a történet lapjaiba erre 
mintát találni; ád a mult egy s más tanuságot, de semmi 
oly egészet, mit alkalmazhatnánk; uj a kor, ujak esz- 
méi, mint szükségei is, s tudjuk, minden státuséleti 
alak, századonkint más s más elemekből nyeri lételét. 

Avagy korunk hasonlitható-e a reformatio korá- 
hoz, midőn a felekezetekre szakadozott nemzet vallásos 
ellen- s rokonszenvének vakon hódolva, nem csak egy- 
más ellen dühöngött, hanem szövetségeseket a hon ha- 
tárain kivül is buzgón keresett? Hála a civilisatio s tü- 
relem jótékony szellemének, a pártoskodás e nemét 
többé nem ismerjük; a magyarnak még van több vallása, 
de Istene egy! 

Korunk hasonlitható-e ama siralmas korhoz, midőn 
a török s osztrák szolgaságtól váltva rettegett nemzet két 
nagy pártra oszlott, s mindenik azon veszedelem ellen 
küzdött, melyet, meggyőződése szerint, a hazára nézve 
aggasztóbbnak tartott? Jelenleg menttek vagyunk e ne- 


héz dilemmától; a török haldokló ágyán feküszik, s 16 

Szemere I. 

milliónyi nemzetnek nincs oka félni a nem számosabb 
osztráktól. 

Sőt korunk nem hasonlítható azon hűbéri korhoz 
sem, midőn egy bár számos, de aránylag csekély kivált- 
ságos osztály kettős harczot századokon át folytatott, — 
a fejedelemtől szabadságot viván magának, s ugyanazt 
megtagadván a nép tömegétől. E csodálatos politikai s 
erkölcsi ellenmondás nem létez többé, s mióta a nemes- 
ség megosztá jogait a néppel, a nemzet ereje tizenhat- 
szor több, sem mint volt a multban. 

Ha az imént elősorolt korokban a nemzet bár szá- 
mos, azonban gyönge volt, vajjon csoda? Nem látjuk-e 
évkönyveinkből, hogy rohamosan, lázasan most a katho- 
likus, az osztrák, a nemes, majd a protestans, a török, 
a néppárt diadalmaskodott, mivel a nemzetben nem vala 
igazi egység, az csak pártokból állván? Csupán 1848-ban 
végződött be a nemzeti egység nagy műve, utolsó aka- 
dálya a hűbéri rendszer is végkép eltöröltetvén; s 
hogy van az, hogy a nemzet épen legteljesb erejében a 
csatát elveszté? Oka, mivel az idő folytában, félig ti- 
tokban, félig nyilván megszületett, fejlődött s felnőtt egy 
uj eszme, a nemzetiségé, s roppant hatalmát, más 
fajoknál, mi nem ismervén fel kellőleg, nem vevők 
azt illő számitásba. § 

Nagyon jól ismerem azon időszak titkos s nyilvá- 
nos ármányait, jól tudom azt is, az orosz sereg mi ha- 
tással volt a történeti kimenetelre; de bizony csak vall- 
juk meg, az akkor véletlenül kiütni látszott, de régóta 
belsőleg forrongott nemzetiségi eszmének s mozga- 
lomnak nagy fontosságát s messze horderejét nem fog- 
tuk fel. Mi pusztán mesterséges zajnak véltük, mi az 
ég dörgése volt, — mi egy tábor lábai által véltük in- 
gásba hozottnak a földet, pedig az valóságos földrengés 

vala; — egy egész erdő lombjai soha nem hozathatnak 
mozgásba, ha nem vész az, a mi fú. 

Én nem állitom, hogy régi törvényeink szabályai 
fegyveres ellenállásra okot adtak volna; de igen azt, 
hogy miután az uj koreszme uj követelésekkel lépett 
fel, többet tehettünk volna, mint a mit tevénk. Státus- 
férfiui bölcsesség és előrelátás épen abban állt: kiismerni 
a kor kivánatát s azt kielégiteni, mielőtt nyugtalankod- 
nék; ki e nélkül avatkozik egy állam dolgaiba, lehet 
becsületes polgár, de mint politikusnak neve — kontár. 

Szeretem hinni, hogy hazámfiai a mult hibáiba nem 
fognak ismét visszaesni. Ha a lefolyt szomoru 11 év a 
horvátoknak, oláhoknak, szerbeknek leczke volt, e leczke 
nekünk is kellett. Gyűlölni egy harmadikat, az még 
nem annyi, mint szeretni egymást; ehhez valóságos tet- 
tek kivántatnak. Csak igy fog hazánk különbféle faju 
fiai közt valóságos lenni a kibékülés, a testvériség és 
egyetértés. .Hajdan békében élénk, de mint gyermekek, 
mivel a nemzeti öntudat egyik fajnál sem vala kifej- 
lődve; — midőn ez bekövetkezett, meghasonlánk; — 
jövendőben kell, hogy mint öntudatos férfiak nyujt- 
sunk egymásnak baráti kezet. 

Ha kölcsönös egyetértés s engedékenység utján e 
végtelen fontosságu munka sükerül, el lesz háritva a 
nemzeti egység utolsó s legujabb akadálya, — hisz a 
vallási s hűbéri válaszfalak már nem állanak. 

Hajdan létezék még egy negyedik, t.i. volt a 
török és volt az osztrák szövetségének pártja. A 
töröktől ma már nem lehet segélyt várni; ki maga lábán 
nem bir állani, az hogyan támogasson mást? Tehát ki 
állíttassék szembe az osztrákkal? 

A duna-fejedelemségi oláhok, kiknek párisi félhi- 


vatalos ügynöke nem rég azt irta: ,Mi nem vagyunk a 
bi . . 49" 

török ellenségei. . . . Mi tőlük semmit nem követelünk. 
Nem a Duna, de (az erdélyi) Kárpátok tulsó oldalán he- 
vernek a román nemzet megcsonkitott tagjai. Tudja ezt 
Ausztria s hizeleg nekünk. Jól tudja, hogy fejedelmünk 
Kúza jelenleg uj tér-szerzeményre nem számithat, de 
tudja azt is, hogy ő nagy befolyással bir Erdélyre, s 
Ausztria óhajtja, mikép e befolyást használja fel, az 
oláhokat a magyarokkali egyetértéstől visszatartóztatni. 
Századnegyed óta Erdély folyvást Oláhország felé figyel, 
s innen várja a jelszót. E kérdésben Kuza, bár mik 
legyenek személyes rokonszenvei, nincs sem Ausztriával, 
sem Magyarországgal; ő azokkal tart, kik neki fog- 
ják az esközöket szolgáltatni egy Rumánia meg- 
alakitására, Erdélynek a Dunafejedelemségek- 
hezi csatolása által." (Lásd: Siécle, november 20-án 
1860-ban.) 

Ilyen nyilatkozatok daczára is találkozának magya- 
rok, kik vele szövetkeztek, avagy talán eladták volna 
neki Erdélyt vagy egy részét? Sokan állítják." Azt tud- 
juk, mikép Kuza a tudtával odaküldött két hajó fegy- 
vert ő maga lefoglaltatta, s a más három jövetelét a 
török kormánynak sietett feljelenteni. 

Igaz, ez uj fejedelem ekképen macchiavellileg hű 
a fennebbi nyilatkozathoz: a magyarokkal is tart, mert 
a fegyverszállítást nekik megengedte, az osztrákkal is 
tart, mert a küldött fegyvereket elkobozta. 

Avagy az osztrák szövetséggel szembe a szlávok 
állíttassanak? De a sok szláv alfaj közül, melyikkel 
szövetkezzünk? A gallicziai lengyelekkel? Ezek a 
Nagy-Lengyelország felé áhitoznak. A tótokkal? Ezekre 
a csehek s morvák mint kiegészitő részeikre számitanak. 
A szerbekkel? A déli szlávok a török birodalom szét- 

romlását várják, melynek romjain, szerintök, a régi szerb 
császárság fog ujra felépülni. 

De viszont, melyikkel menjünk ezen fajok közül; 
melyek maguk különbféle irányba, északra, keletre, délre 
haladnak? Avagy vigasztalóbb kilátást nyujt nekünk 
valamennyi szlávok egyesülésének lehetősége? Ez özön- 
viz, hullámzó tenger lenne, s mi magyarok, kik a német- 
osztrákokkal kapcsolatban azon  néptenger déli és 
északi ágát egymástól mint sziget elválasztva tartjuk, csap- 
kodásainak egészen kitéve lennénk, s annál előbb elbo- 
rittatnánk, mennél előbb elválnánk mi a németektől, vagy 
a németek elválnának mi tőlünk. 

Legyünk meggyőződve, mikép, ha egyes idősza- 
kokban, mint I. Leopold, mint II. József, mint a lefolyt 
11 év alatt a német s magyar elem ellenségkép álla is 
szemközt, ez mulékony helyzet, ez rövidlátó politika 
által előidézett veszély. Történeti magasb szempont- 
ból tekintetvén a dolog, világos, miszerint a magyar s 
német elem egymás támogatására van útasitva azon isS- 
teni végzet által, mely hazánkat, mint egy keskeny föld- 
fokot állítá be a szláv népek tengerébe. 

Talán nincs oly messze az idő, mint gondolnók, 
midőn az óriás északi birodalom szabadelvü s nemzeti 
politikát követend, s ellenállhatlanul magához igyekszik 
vonni a ledőlt török birodalom fajrokon népeit. Ha 
nagyszerü találkozások szinhelye hazánk leend szük- 
ségképen, kérdem, lesz-e más természetes szövetsége- 
sünk a németen kivül? És mi elszigetelnők magunkat 
ez egytől is? Avagy magunkat az ó barbár korban 
képzelve, azt hinnők botorul, hogy mi minden körültünk 
élő fajokkal ellentétben biztosan létezhetünk ? 

Ki a jelenkor fájdalmain és szenvedélyein hideg 
vérrel túltéve magát, a távol jövőbe pillant, kénytelen 

belátni, hogy épen nemzetiségünk véde a német elem; 
ez viszont bennünk, okosan, csak egy szükséges 
szövetségest kereshet; — de a panszláv minket mint 
martalékot tekint, nem máskép. 

Bár jelenleg nincs szláv állam, mely vagy művelt, 
vagy szabad volna, azért nem állitom, hogy abba be- 
kebelezve, szabadok soha nem lehetnénk; de azt állitom, 
hogy nemzetiségünket abban nem fognók megőriz- 
hetni. A kérdés igy áll: ama szláv tengerben egy kis 
pont lennénk, mely lassan bár, de előbb-utóbb el fogna 
mosatni, de a németséggel egy önálló, egy külön, bár 
szövetséges államot fognánk alkothatni. Hiszen annak 
hasznosak mi csak ugy vagyunk, ha mind státus-his- 
tóriai, ha mind nép-nemzeti typusunkat megtartjuk. 

De hát az Ausztria s Magyarország közti szö- 
vetségnek mi alak adandó, figyelmezve arra, hogy a 
birodalomban legyen bizonyos egység központositás nél- 
kül, s mindenik fajnak nemzeti jelleme s politikai auto- 
nomiája megőriztessék. . 

Két kisérletről tesz tanuságot az ó és uj történet, 
de melyik közül egyik sem mutatkozott sem ész-, sem 
jog-, sem czélszerünek. Megkisérlék Magyarországot 
németesiteni s központositni, de az eredmény mind 
hazánkra, mind a birodalomra kedvezőtlen vala; megki- 
sérlék aztán azt szétdarabolni, mi még roszabb volt, 
hiszen ez semmi egyéb, mint egy státust s nemzetet 
megölni, nem pedig azt ujjáteremteni. E két kegyetlen 
experimentum két tanuságot nyujt; negativ az ugyan, de 
felette fontos, t. i., hogy ép oly veszedelmes egy biro- 
dalmat természetellenesen összeszoritani, mint eldarabolni 
azt, mi él. 

A középutat, az egyedül jó utat, az 1860. october 
20-ki királyi leiratban látom kijelölve. Nincs az ott 

világosan s öntudatosan kimondva, hanem a szerkesztő 
ösztönileg s homályosan érezte, midőn a ,magyar" és 
"nem-magyar tartományok" kifejezésével élt, hogy 
a birodalom nagy históriai, s illetőleg nemzeti cso- 
portozatra  osztályoztathatik. Ez nem egyéb, mint a 
dualismus elve, természeten, történeten, ethnographián 
alapuló, az egyetlen rendszer, melyen Ausztria ujból 
felépülhet. 

Ha az absolutismus az erőszak minden eszközeivel 
képtelen volt egy kaptára verni a népeket, melyektől 
akkor csak vak engedelmesség kivántaték: a feladat 
még lehetetlenebb ott, hol az alkotmányos szabadság 
nekik végtelen tért nyit, talán nem ellenkező, de minden 
esetre egyénileg s fajilag eltérő nézeteiket, hajlamaikat 
s eszméiket érvényesiteni. Országok s nemzetek jövője 
nagy részben multjoktól feltételeztetik, mint az épület 
alakzata az alaptól, s ugyanazon czélt szükségkép más- 
féle intézkedéssel fogja elérni a magyar, másfélével a 
cseh vagy osztrák. Ha  absolutistikus központosítás 
mint puszta kivétel s tény már igen nehéz, alkot- 
mányos központositás (oly heterogen részek között) már 
elvileg képtelenség. 

S e dualismus már valóban létez. Nem puszta 
eszme, hanem tény. Hiszen tettleg két részre van fel- 
oszolva a birodalom. Ez önkénytes nyilatkozata a dol- 
gok természetének. A magyar korona tartományait lát- 
juk ős alkotmányuk szerint szerveződni, mig a Lajtán 
tuliak csak várják az uj alkotmányt. Politikailag tehát 
két nagy részre van a birodalom válva, s a különbség 
e kettő közt minden tekintetben oly roppant lévén, 
mi roppant az egy históriai, tehát utánozhatlan, és egy 
uj tehát még határozatlan alkotmány közt; mi lehe- 

tetlennek hiszszük, e két részt a tervezett birodalmi 
tanácsba egyesiteni, 

Valóban, ez históriai, politikai és nemzeti lehetet- 
lenség. Magyarország e közvetett módon is irtózni fog: 
önállóságáról lemondani. Ő mint független fél a többi 
tartományokkal egyetértve haladhat, de fenntartja jo- 
gát erre, magát otthon, és nem kün elhatározni. Hiven: 
a sanctio pragmaticához, ő szivesen végez fejedelmé- 
vel, ki viszont végezzen egyéb népeivel. De jogi 
szemponton tulmenve, vajjon mi harmoniát lehetne várni. 
oly népek küldötteinek közvetlen értekezésétől, melye- 
ket politikai nevelés, társadalmi szokás, nemzeti jellem 
s irány egymástól elválasztanak? Sőt már maga a. 
nyelv meggátolná hazánkat, abba képviselőket válasz- 
tani, avagy azon kevesekre kellene szoritkoznunk, kik 
a német nyelvet szónoki értelemben birják, kizárásával 
azon sok czereknek, kiknek az nincs, és soha nem leend 
hatalmukban? 

E birodalmi tanács eszméje gyakorlatban kivi- 
hetetlen; ez egy utó-magv a megkisérlett központo- 
sitásból; kell, hogy a miniszterium róla lemondjon, 
semhogy késő ábránduljon ki, mint már annyiszor tör- 
tént. Helyeztessenek a magyar korona alá minden ahhoz. 
tartozó tartományok, ez lesz az egyik egység; a többi, 
a századok óta közösen igazgatott tartományok ") állit- 
tassanak alkotmányos lábra, ez lesz a másik egység, 
s igy két homogén csoportozatból állván a birodalom, 
két középponti diétával, azt két önálló kormány által a 
fejedelem, — az őszintén s igazán alkotmányos, — oly 
könnyen fogja kormányozhatni, mint egyet, — mint 
Svédországban s Norvegiában egy király két 


") Velencze minden tekintetben kívételes állapotban van. 

népet, két országot, két különböző alkotmány 
szerint könnyen, nyugton, sőt dicsőséggel kor- 
mányoz. 

Ne tartsunk attól, hogy a népek egyet ne értsenek, 
midőn az összes birodalom valódi érdekei közremunká- 
lást fognak igényelni. Szabad szomszéd népeket az 
erkölcsi 8 anyagi érdekek mindennapi szálai mi hamar 
szorosabban össze fognak füzni, mintsem az eddigi idő- 
szakonkint, hol egészben, hol részben absolut rendszer 
mellett lehető volt. A két nagy államcsoportozat külön- 
böző formák közt, de egy cezél felé fog haladni, s ha a 
fejedelem a népek becsületének s szellemi és anyagi jó- 
létének hű képviselője, ezek mikor nem hallgattak fel- 
hivó szózatra? 

Ha a magyar hajdan s az utolsó három század alatt 
többször kelt fegyverre jogai mellett, őt kell-e vádolni? 
Fel lehet-e tenni népről, hogy akár tanácsteremben, 
akár csatatéren kedvét lelje örökös ellenállásban? Sőt 
én meg vagyok győződve, hogy a magyar, a kiválólag 
józan eszü magyar tőnép, semmit nem óhajt inkább, 
mint támogatni alkotmányos fejedelmét, mely őt a mű- 
veltség, haladás s jólét ösvényén békés élvezetekre vezérli. 

S egy ilyen, őszintén alkotmányos, utógondolat nél- 
kül szabadelmü s nemzetiségtisztelő fejedelemnek melyik 
ország nyujt Magyarországnál nagyobb jövendőt? Ha. 
uralkodói nagyravágyásra Olaszország nem nyujt többé 
mezőt, ha a német birodalom egységes koronája egy bi- 
zonytalan idő távolában talán elérhetlenül ragyog, az 
bizonyos, legalább valószinü, mikép a török birodalom, 
öröksége megnyilván, itt mint egyik örökös a magyar 
király legtöbb sikerrel léphetne fel, mint szomszéd, ki 
közel áll, mint olyan, ki renden, szabadságon kivül mi- 
veltséget s anyagi jólétre eszközöket nyujt, és végre 

mint képviselője egy oly municipalis, tehát foederativ 
jellemü alkotmánynak, mely a vallási szabadságot és 
nemzeti fejlődést biztositja. 

Valóban, ha nem egyéb, maga a dynastikus ér- 
dek arra birhatná a magyar királyt, hogy nyugati, 
déli, északi politikájáról végképen lemondván, keletre 
forditsa minden figyelmét s belássa, mikép Magyarország 
azon pont, honnan dolgozva, birodalmának uj nagyobbu- 
lását remélheti. Az európai diplomatia Velenczeért nem 
képes igérni s adni neki kárpótlást, azt csak Magyar- 
ország adhat, t. i. ez a szabadság, jólét s béke varázs- 
ereje által magához vonván a szláv tartományokat, a sze- 
rint, a mint azok a török. birodalomtól el-elváladoznak. 
Ez szinte egy neme a hóditásnak, de mely nem fegy- 
verrel, hanem szellemi erőkkel hajtatik végre. 

Nem áll az mit a németek hisznek, hogy ők hivat- 
vák kelet népeit társadalmilag s politikailag civilisálni. 
Nemde az erdélyi oláhok lőnek a -duna-fejedelemsé- 
gekbeli oláh irodalom felélesztői? Nemde a szerbiai tör- 
vénykönyvek Magyarországbeli szerbek művei? s 
nemde mi adók nekik ügyvédeiket, tanáraikat s iparo- 
saikat? Mi hatunk rájuk részint közvetlenül, részint 
közvetve, azon fajrokonok által, kik hazánkban mivel- 
ték ki magukat. Rokon s szomszéd fajok oly hasonló 
eszmékkel s tulajdonokkal birnak, melyeket távol s ide- 
gen fajoknál nem találunk. Fajrokonság hadban és bé- 
kében érintkezés, mult és jelen, physikai körülmények, 
milyenek hajózható vizek, nyilt sikok, mind meg annyi 
összefüző szálak szomszéd nemzetek közt. Ilyen szála- 
kat találni bőven nem a németek s szlávok, hanem a 
szlávok s magyarok közt. A magyar szinte keleti faj, 
nemcsak eredetére, hagyományaira, de erkölcseire és 
eszméire nézve is. Mint egy európai telep, de keleti 

származásu, a török birodalmat lakó népekkel rokonult, 
de geographiai helyzeténél, politikai érettségénél, tudo- 
mányos iparkodásánál fogva megbarátkozván a nyugati 
műveltséggel, a keleten rajta tul fekvő népeket messze 
haladta, s igy némileg mesterök lőn. Igy lesz a ma- 
gyar faj közvetítő elem a keleti s nyugati fajok közt, s 
a gondviseléstől arra látszik hivatva: azokat egymáshoz 
közelebb hozni. Már geographiai fekvése e végzetet je- 
löli ki neki. Északról bekeritve magas hegysorral, egész 
folyamrendszere nyugatról kelet felé egy természetes 
csatornát képez. A hatalmas Duna, mely Németország 
közepéből indul ki, közép Európa számos vizeit magába 
felveszi, azon nagy országutnak látszik lenni, melyen, 
Magyarországon keresztül, kereskedés s vele a művelt- 
ség keletre megy elé. 

Azon tartományok zászlói, melyek nálunk koro- 
názáskor most csak jelképen hordoztatnak, én hi- 
szem, ismét valóságos birtokot fognak jelenthetni. E 
népeket szövetségünkbe vonni a magyar magasb (nem 
megyei) politikai feladata, ez a mi európai nagyobb hi- 
vatásunk. De erre szükséges : 

hogy a nemzet kivetkőzvén néhai felfuvalkodott 
faji gőgjéből, mint testvérével bánjon minden fajokkal, 
kivált azokkal, melyek által a déli tartományokra egye- 
dül, vagy legbiztosabban hathat. A kibékülés velök va- 
lódi és teljes legyen, semmi jogot ne tagadjon meg nem- 
zeti igényeiktől, mit hasonló helyzetben ő magának ki- 
vánna, sőt tettleg, active munkáljon közre nemzeti fejlő- 
désökben, nem csak engedve tenniök, de cselekedve 
velök együtt, ez ugy a humanitás, mint a magasb 
politikának szigoru kivánata. A megyei szerkezet felsé- 
ges intézvény, de ugy látszik, természeténél fogva rö- 
vidlátókká s apróságokkal bajlódókká teszi az embe- 

reket, holott valódi státusférfiaknak a nemzet magasb 
európai hivatását sem szabad elfeledniök. 

Szükséges továbbá: 

hogy a király teljesen felfogván a nemzet nem- 
csak egyéni, de európai hivatását, ennek betöltésében 
nemcsak ne gátolja, de abban elősegítse, kell tehát, 
hogy a nemzetiségeket védje minden, és egymás ellen 
is, hogy vallásos meggyőződését mindenkinek tisztelct- 
ben tartassa, hogy a politikai s személyes szabadság min- 
den önkény ellen biztosittassék, szóval, hogy őszintén s 
lelkiismeretesen alkotmányos fejedelem legyen. Nemde 
szembészökő igazság, hogy Európában csak az angol, 
belga és svéd trón áll.kivált biztosan, t. i. azon 
három, melynek alapjai valóságos alkotmányok? 

Ha nemzet s fejedelem közt a kölcsönös bizalom 
helyre áll, negyedik oly biztos trón lesz az, melynek 
alapköve a magyar alkotmány. 

De erre okvetlen szükséges, hogy minden illető 
tartományok Sz. István szent koronája alatt ujra 
egyesittessenek. 

Ha ez megtörtént, ne sajnálja olasz tartományai- 
nak elvesztését, ezek megtarthatlanok voltak; hiszen a 
nemzeti igények kielégítésével ujra felépült magyar ál- 
lam kelet felé nekünk s neki nagyszerü kilátást nyit. 

De e szempontból is nagy hiba lenne minket ama 
természetellenes birodalmi tanácsba erőltetni; Ma- 
gyarország vajmi elég nagy állam arra, hogy mint 
egy külön egység tekintessék s kormányoztassék. 

Nagy siker lesz az, ha a horvát, szerb, oláh, szláv 
velünk magyar diaetában jóakarattal egyesül; de azt 
nem remélhetni, hogy még odább menve, egy német 
gyülésbe is kényszerittessenek. 

Sőt kérdés, vajjon bölcs birodalmi politika lenne-e, 
a most általunk egymástól teljesen elválasztott déli, ke- 
leti, északi szlávokat ott folytonos érintkezésbe hozni? 

Végül kijelentem azon meggyőződésemet, hogy ha 
a fejedelem tisztán alkotmányos elvet követ, s a nemzet 
szilárd mérsékeltséggel alkotja magát ujra, a, bizoda- 
lom közöttük lassankint helyreállván s azon részint 
politikai, részint erkölcsi alapon a kibékülés megtörtén- 
vén: fejdelem s nemzet, közremunkálva s egyetértve, te- 
hát csak együtt, nem egymás nélkül, — a magyar 
állodalmat a hatalom oly polczára emelhetik, hol a mult- 
ban alig állt valaha, de hol oly biztosan soha nem állt, 
mint fog jövendőben állhatni. 

Liverpool, deczember 26-án 1860. 

I Szemere Bertalan. 

A dualismus-czikkben a nemzetet akartam felvilá- 
gositani saját érdeke iránt; egyszersmind a fejdelmet, ha 
t. i. ilyesmi. szeme elébe jutna, meggyőzni arról, hogy 
neki, saját házának érdekében a német s magyar elem- 
mel kell szövetkezni. Egyedül helyes politika Velenczé- 
től megmenekedni, mint Németországban sem keresni a 
jövendőt, — ez csak kelet felé van s főleg Magyaror- 
szág által. 

Minthogy azonban e két czikk kellemetlen hatásu 
a nagy tömegre, mivel nem hirdet forradalmat, s kiáb- 
ránditó iránya van, irtam még két czikket az alkot- 
mányról s nemzetiségről, — mely alkotmányunk 
apologiája, és bevégzém a magyar faj historiai pane- 
gyrisével. Gondolom, sehol és soha nem volt még igy 
kifejtve alkotmányunk érdeme, azonban a Hirnökön ki- 
vül egy sem adta, csak a bécsi Wanderer, ugy hal- 
lom . , . 

Irtam ezeket, a nemzetiség oly fontos kérdéséről, 
nyilt levél alakjában, intézve azt a  kőrösmegyei 
főispánhoz. Megjelent a Pesti Hirnök febr. 17. és 19-ki 
számaiban. 

Ide mellékelem egész terjedelmében. 


Nemzetiség és magyar alkotmány. 


Nyilt levél Farkas-Vukotinovics, kőrösi fő- 
ispán urhoz. 


I. 
Páris, febr. 4. 

Hazafiui örömmel olvasám a , Wanderer"-ben ön- 
nek utolsó levelét, mert az valódi testvéri indulatot le- 
hell. Én soha nem kétkedém a horvátok baráti érzel- 
mén, még 1848-ban sem; mindig hittem: a szabadságát 
visszanyert horvát nem nyilatkozik máskép, :mint ön 
nyilatkozott. Mik a horvátok kivánatai? még nem tudom, 
vágyom azokat ismerni. Ha azt hiszik, mikép nemzetisé- 
güknek még uj biztosítékokra van szüksége, jól teszik, 
ha felszólalnak; a magyar, mely a magáéra mindig oly 
féltékeny, égbekiáltó következetlenség nélkül jogos igé- 
nyeket meg nem tagadhat. 

Mint volt gazdag szenvedésben az 1848-diki forra- 
dalom, bár lenne az tanuságban is. Következményei közt 
egyik legfontosb volt az, hogy Európa figyelme egy- 
szerre felénk fordult, melyre nézve már egy távol my- 
thosz, egy történeti ódonság, egy ethnographiai problema 
kezdénk lenni. Azóta rólunk, harczunkról, alkotmányunk- 
ról angol és német nyelven több munka jelent meg; ha 
egy sem tökéletes, de érdekes több; csak a franczia 

irodalom nem mutathat fel e részben mitsem. Sőt ez fő- 
leg a nemzetiségi nehéz kérdéssel foglalkozván, tárgy- 
ismeret nélkül, több irók, a legellenkezőbb elvek képvi- 
selői, egyhangulag ellenünk itéltek. Igy a szabadelvü 
Robert Cyprien, a doctrinair Desprez, a diplomata Bour- 
going, a republikánus Lamartine, mind azt mondák, mi- 
kép mi elnyomók a többi fajokat, mikép mi csak annyi- 
ban tartók tiszteletben a nemzetiségi nagy elvet, mennyi- 
ben az nekünk kedvezett, szóval, mi mint hódítók a. 
történeti jogot a nemzetiségi jog fölébe helyezők. 

Elleneink által terjesztett e hamis és gyűlöletes 
vád, mint sötét fonal nyulván végig szabadságharczunk 
fényes történetén, ez nekünk az európai közvéleményben 
sokat ártott. En egyik feladásomnak tekintém, e vádat 
megczáfolni, a tényállapotot . kimutatni, s egy európai 
hirű státusférfiunak felhivására irék egy értekezést is, 
melyet rövid kivonatban ime közlök önnel. 

Mit én. itt külföldön apologiaképen irtam, az szol- 
gáljon önnek, mint lelkiismeretes státusférfiunak e kér- 
désben gondolkodás tárgyaul. 

A vádnak hamis voltát két uton bizonyithatnám be. 
Először, hivatkozva a történetre, kijelelvén az egyes té- 
nyeket, melyek a magyar elem természetes, békés, foly- 
tonos haladását: századokon keresztül felmutatják, a nél- 
kül, hogy ez gátolta volna a többi nemzetiségek fejlődé- 
sét. Másodszor, bebizonyithatnám azt theoretice, előad- 
ván, hogy már alkotmányunk szelleme s természete 
minden ilyen elnyomást lehetlenné tesz. 

Választom ez utóbbi modort, mert az rövidebb és 
mint bizonyitás nem kevésbé teljes. 

Hazánk mint keresztény állodalom alapitásánál lát- 
juk előttünk felemelkedni Szent István felséges alak- 
ját, mint Magyarország első királyaét, ki nemcsak apos- 

tolává lőn a népnek, melyet vezérelt, nemcsak alkot- 
mányt ada az országnak, melyet szerze, hanem egyszer- 
smind politikai axiomakép kijelenté a nemzetiség nagy 
elvét, melyet mi azon kortól fogva napjainkig folyvást 
követénk. T. i. azon parainesisben, melyben fejedelmi 
tanácsainak összegét Imre fiához intézi, azt mondja: 
n Unius lingvae, uniusgue moris regnum imbecile et fra- 
gile est . . . Auis Graecus regeret Latinos Graecis mo- 
ribus, aut guis Latinus Graecos Latinis regeret mori- 
bus? Nullus." 

Igy szólt szabadságunk, vallásunk, hazánk alapitója, 
és e szavaknak mély értelme a nemzetiségekre vonatko- 
zólag igen világos. Lehető, mikép ő, mint valódi státus- 
férfi, e szavaknál csak azon tényre gondola, hogy biro- 
dalmában többféle fajok laknak; azonban nem tagad- 
hatni, hogy nyelve a tényt egy nagy politikai elv ma- 
gasságára emelte. 5 valóban, a theoriának tökéletesen 
megfelelt a gyakorlat, mert én nem ismerek ó-aikot- 
mányt, mely annyi szabadságot s tért ád a. különféle 
fajoknak, mennyit ád a magyar, sőt mely azokat a fej- 
lődésre mintegy felhivja. 

Hogy erről meggyőződjünk, elég alkotmányunk sa- 
játságos geniusát s megkülönböztető jellemét meghatá- 
rozni. Ki a magot ismeri, fogja a termést megmondhatni, 
mint ki az elvet ismeri, annak könnyü lesz belőle le- 
vonni a szükséges következményeket. 

Egyik elv, mely a magyar alkotmánynak mintegy 
lelkét teszi, az unio ellentétben az uniformitással. 
Hazánk valahányszor ez utóbbi s annak corollariuma, a 
központosítás felé hajlott, mindannyiszor kezde ha- 
nyatlani. Ez unio nálunk tisztán politikai természetü volt, 
s két intézvényben nyilatkozott, t. i. a koronában, 
mely képviselte a felség eszméjét és a diaetában, mely 

a nemzet jogait képviselte. Nálunk a király csak akkor 
lőn felség, ha megkoronáztatott, mely alkalommal egy- 
szersmind az e szertartással összekötött alkotmányos fel- 
tételeket is elfogadta. Sőt történt, király nem létében, 
hogy a felség jogai és kötelességei a korona nevében 
mások által gyakoroltattak. Viszont a diaeta hivatása tete- 
mesen különbözött más országok törvényhozásáitól, Ha- 
tárai némileg tágabbak, némileg szűkebbek voltak. Ha- 
talma, a király irányában, nagyobb volt, a mennyiben 
bizonyos esetekben vele a végrehajtói s birói hatalmak- 
ban is osztozott. Más oldalról a megyék s helyhatóságok 
autonomiái irányában, hatalma korlátolva volt, mint a 
melyek helybeli érdekü dolgok kezelésében nevezetes 
szabadságokkal birtak. Csupán a diaetában találkoztak 
valamennyi hatóságok és fajok, egyedül itt, az unio e 
végpontjában, — mely tisztán politikai természetü vala, 
— működött s nyilatkozott valóban az összes állo- 
dalmi élet mint ilyen. 

Alkotmányunk másik, nem kevésbé fontos elve a 
személyes jogok nagy tiszteletben tartása. Nálunk a 
státus eszméje, véve azt ó-görög vagy uj franczia érte- 
lemben, ismeretlen. A státus nálunk nem nyelte el az 
egyént, inkább állíthatni, hogy az egyéni jog magasab- 
ban állt a státus jogánál. Példákat idézhetnék fel arra, 
a személyi szabadság, mind politikai, mind magánjogi 
tekintetben mi féltékeny gonddal biztosittaték a közha- 
talom elnyomása ellen, a személy egy szent oltár volt, 
melyet tilos illetni, hajléka egy erős vár, melybe a biró 
is, kezében itélettel, csak bizonyos formák közt léphet. 
Inkább szivesen tűrtünk némely veszélyt, mi érhetett, 
semhogy a törvény nagyon is korlátozzon cselekvéseink- 
ben. Századok óta elvesztők népi szerepünket az euró- 

oly szabad volt, mint szabad az angol. Soha nem enged- 
tük magunkat a státus szörnyeteg s meddő eszméje által 
elnyeletni, mely mindenben minden akar lenni; mindig 
a státus fölébe helyeztük a nemzetet mint népfajt, és e 
fölébe a személyt mint erkölcsi lényt. 

Harmadik jellemvonása alkotmányunknak azon áta- 
lánosság (generalitas), mely törvényes intézkedésein kivé- 
tel nélkül végig leng. Ez egy oly philosophiai politikai 
tökély benne, mely azt minden más kortársain felül- 
emeli. Mig más hódítók két codexet irtak, egyet maguk, 
mást a legyőzöttek számára, a magyarok önkényt ugyan- 
azon egy törvény alá veték magukat. Egyebütt, a kö- 
zépkorban, személyes törvényhozás divatozott, azaz 
különbözött a törvény a fajok különbsége szerint, ellen- 
ben a magyarok kezdettől fogva a territorialis törvény- 
hozást fogadták el, t. i. ugyanazon hon fiai ugyanazon 
törvényeknek engedelmeskedtek. Mutatják az évkönyvek, 
mikép Angliában, Spanyol-, Olaszországban s Európa 
csaknem minden állodalmaiban, ugyanazon országhatárok 
közt két nép két különböző törvényt ismert, egyiké volt 
kizárólag földbirtok, katonai rang, polgári méltóság, sőt 
sok helyen a házasság is tiltva volt két különböző, bár 
egyenlően keresztény népfaj között. Ilyen nemzeteknél 
tehát a törvények nem egyetemi, hanem inkább ma- 
gán természetüek voltak, ellenben nálunk hóditó s 
legyőzött azon egy törvényes szabály alá tartozott, s ha 
az országunkban lakott összes népességet, különböző kor- 
ban, különbféle osztályokra szakgatva szemléljük, ez el- 
osztályozásnak több tekintet szolgált alapul, de egy nem, 
a fajkülönbség soha. 

De alkotmányunknak legfontosb jellemvonása, nem- 
zetiségi szempontból, a megyei autonomia. E szer- 
kezet egészen eredeti, mert mi ezt senkitől nem köl- 

csönzők, már politikai tekintetben is oly tökéletes mint 
fontos. Van minden polgárnak ideje, tehetsége és al- 
kalma a státus ügyeivel foglalkozni? Valóban nincs; te- 
hát ép ezért a nagy állodalom felosztatik apró tartomá- 
nyokra, hol minden még oly parányi erőnek s tevékeny- 
ségnek is alkalom nyilik a köznek használhatni. Mond- 
hatni csaknem, mikép a nagy haza magát ekkép meg- 
kicsinyiti, hogy mindenkit képessé tegyen polgári jogai- 
nak gyakorlására, a szabadságot mintegy maga hordja 
az egyének házi körébe, hogy azt tűzhelyeik körül ké- 
nyelmesen és tettleg élvezhessék. 

Roppant különbség van az ó, ugynevezett histo- 
riai és az uj alkotmányok. között, melyeket név be- 
lieknek lehetne mondani. Alkotmányoknak valódi ér- 
tékük csak annyiban van, mennyiben azok nem üres, de 
igazi jogokat biztositnak nemzeteknek. Mienk nekünk 
megfogható, tapintható jogokat ád, miknek a polgárok 
gyakorlatilag. hasznát vehették s jótékonysága még a 
kizárt osztályokra is kiterjedt némileg. Hasonlit a nap- 
hoz, melynek melege elhat messzire, de az uj papir- 
alkotmányok a sápadt holdhoz hasonlitha- 
tók, mely szűken világit és nem melegit sen- 
kit sem. Igaz, ezek néha alakilag szépek, nagy elveket 
kürtölnek ki, de miknek a népek semmi hasznát nem 
veszik, mig alkotmányunk, miként az angol is, formátlan 
s ódon tekintetü, de haszonvehető. Különböző részei közt 
nem tökéletes a symmetria, mindenik darabja magán 
hordja bélyegét a kornak, melyben az az egészhez ada- 
tott. Mint egész talán nem szép, de hasznos, gya- 
korlati, nemzeti s kielégíti a népet, minden szük- 
séges és használható jogot megadván neki. 

Ha egyrészről a koronában megtestesült felség (50u- 
verenité) s a közönséges diaeta alapjai ig igzaláánána a 

mely Magyarországot nagy s erős állammá teszi, más- 
részről a szabad megyei autonomia annak a szövetség 
jellemét adja. § ki tagadhatná, hogy e szövetségi alak 
legillőbb státusra, melyet több népfajok laknak? Nehéz 
volna meghatározni, bölcs előlátás vagy természeti ösz- 
tön birta-e a magyarokat e bámulatos megyei szervezet. 
elfogadására; de mindenesetre áll az, hogy sajátságos 
körülményeinkhez ez vala legillőbb, mivel szükséges tért 
s szabadságot engede minden népfajnak nemzeti kifej- 
lődésére, arányban azoknak számához, életerejéhez s er- 
kölesi értékéhez képest. 

E szervezet oka nálunk a községek, kerületek s 
megyék természetszerü alakulásának. Mind ezek őseredeti 
s történeti származásuak. Országunk földirati belső raj- 
zolata bizonyitja, hogy bár itt-ott apró népfajtöredékek 
más fajok nagy tömegétől özönlvék körül, azonban leg- 
gyakrabban mindenik. fajt egy-egy vidéken összeponto- 
sitva találjuk. Rendesen ugyanazon eredetü családok 
összege alakitja a községet, mely mint ilyen szabadon 
kormányozza magát. Több rokon s szomszéd községek 
képezik a törvényhatóságot, mely viszont magát 
igazgatja oly kiterjedt hatalomkörrel, hogy csaknem stá- 
tust képez a státusban. Itt jegyezzük meg, mikép e tör- 
vényhatósági gyülésekben a választók (1848 előtt) sze- 
mélyesen, nem képviselő által tanácskozván, minden- 
kinek, bármely népfajhoz tartozott legyen, nemcsak al- 
kalma vala érdekeit s elveit érvényesiteni, sőt nemzeti 
vágyainak létesítésére is szabad utja volt. Ha tehát egy 
község többsége bizonyos nemzetiséghez tartozék, s ezen 
többség saját nyelvén akará dolgait végezni, kérdem, ki 
gátolhatta meg? Bizonyosan senki. Tovább menve, ha a 
törvényhatóság többsége a maga körében, vagy a ható- 
ságok többsége a diaetán a hivatalos nyelvben az oláh, 

szláv nyelv javára változtatást sürgetett volna, ki akadá- 
lyozhatta volna meg a többség nyilatkozását? Ez azon- 
ban nem történt. Szóval, bizvást állithatni, hogy bármely 
parányi nemzetiség megóvására s kifejlesztésére nézve 
nincs Európában alkotmány, mely annyi garantiát nyuj- 
tana, mint megyei szerkezetünk, — a községben, város- 
ban s törvényhatóságban egykép. Ha tehát ez előnynek 
egyik vagy másik hasznát nem vette, oka nem a sza- 
badság hiánya, hanem az erélyé vagy akaraté az 
illetőkben. 

Miket eddig elősorolék, ime összevonom a követ- 
kezőkben. 

Igaz, Magyarország eredete hóditás, de ez elv szá- 
zadok folytában, a szabad unio elvével váltatott fel. 
Mig más népeknél hóditó s legyőzött közös zsarnokság 
alá esett, nálunk mindkét fél egyenlő polgári s politikai 
jogokkal birt. Lakosai mind azon egy haza fiai voltak s 
ugyanazon törvénynek engedelmeskedtek. 
A személy nem áldoztatott fel a státus mindenhatóságá- 
nak. Ellenkezőleg alkotmányunk kizárólag a személyi 
jog s szabad cselekvés biztosítására volt számítva. Volt 
hosszu időszak, midőn emberi jogokkal nem minden birt, 
de a jog élvezete nemzeti tekintettől soha nem feltéte- 
leztetett. Sőt községi s megyei autonomiánk épen a leg- 
bensőbb harmoniában van a nemzetiségi elvvel. A mint 
szaporodnak a családok, a szerint, meghagyva nemzeti 
typusaikat, alakitja azokat ez autonomia politikai testü- 
letekké, előbb falvakká, aztán városokká, s végre egész 
kerületeket alkot belőlök, s mind ezen különböző alsóbb 
és magasb fokozatain a polgári létnek semmi, de semmi 
sem gátolja őket nemcsak öndolgaikat kormányozni, ha- 
nem mint népfaj élni teljesen szabad nemzeti életet. 

Ily alkotmány volna számítva a nem-magyar nem- 
zetiségek elnyomására? Ezt nemcsak tagadom, sőt bát- 
ran merem állítani, hogy alkotmányunk már elvénél s 
jelleménél fogva minden ilyen elnyomást tökéletesen le- 
hetlenné tesz. 

Hogy e bölcs s humanus politikai theoriának a gya- 
korlat mindenben megfelelt, történeti adatokkal könnyü 
lenne bebizonyitani; de ez terjedelmes részletekbe ve- 
zetne. Szabad legyen még csak néhány észrevételt 
tennem. 

Először, bevallom, hogy a magyar faj történeti 
felsőbbsége létezett, de meg kell magyaráznom, mi en- 
nek értelme. E felsőség megvolt, de csak mint tény, 
nem mint jog, azt nem törvények, hanem a szokás s 
hagyomány teremték. E felsőség okait fajunk valódi ér- 
demeiben találjuk fel: ő hóditá meg az országot, több 
apró s külön tartományokból ő alkotott egy állodalmat, 
ő adta nevét az országnak s ő csinált belőle alkotmá- 
nyos hazát. Szóval, ő volt a katonáskodó faj, követke- 
zőleg ő lőn az ország aristokratiája. Mig a többi fajok 
hon ülve békében mivelték földeiket, a magyar faj csata- 
téren ontá vérét bőven, akár kellett a hont a tatárok, mon- 
golok, törökök ellen védenie, akár a nyugoti zsarnok- 
ságnak ellenállania. Ki vehetné kétségbe, hogy e hivatás 
felette nehéz, veszélyteljes volt s nagy áldozatokkal járt? 
5 lehet-e csodálni, ha jutalma lőn dicsőség, nagy erköl- 
csi befolyás s ép oly nagy politikai tulsuly a közdolgok- 
ban? Meglephet-e valakit, hogy a magyar" név, mely 
kezdetben egy faj külön neve volt, később tiszteletbeli 
s átalános nemzeti név lőn, annyira, hogy az 1741-ki 
LXI-ik czikk szerint, maguk a horvátok is kivántak e 
név alatt értetni jövendőben? 

De ép ezen felsőbbségből, melyet a többi fajok 
önkényt elismertek, akarok egy eldöntő érvet meri- 
teni. Tudjuk, miképen 1848 előtt politikai jogokkal csu- 
pán a nemesek birtak. Hanem ezen nemesség, népfaji 
tekintetben, az országban lakozó valamennyi nemzetisé- 
gekhez vegyest tartozék. Igaz, a nemesi osztályban a 
magyar szellem s jellem volt uralkodó, csakhogy ezt 
nem törvény eszközölte, ez a történet s hagyomány műve 
volt. Mindenesetre az világos ebből, hogy aristokratikus 
szervezetünk a magyar elem alapja volt, s kifejlésének 
és virágzásának legbiztosb eszköze. §5 ime, 1848-ban, e 
roppant történeti előnyt áldozók mi fel a polgári köz- 
szabadságnak "); aristokratikai hatalmunkról lemondánk 
a demokratikai elvnek javára, mely téren ámbár még 
mindig többséget képezett a magyar összehasonlítva egy- 
egy népfajjal külön, de valamennyi népfaj ellenében tán 
kisebbségre sülyedt. B 

Ebből. látni, hogy 1848-ban a magyar faj önkényt 
lemondott azon felsőbbségről, melyet néki nem törvény 
adott, hanem szokás, történet s hagyomány; és bár jól 
tudta, mikép az aristokratikai forma nemzetiségének erős 
fellegvára vala, feladta azt, s inkább kész volt veszélyez- 
tetni nemcsak tulnyomóságát, ha épen ugy tetszik, de 
facto uralkodását, sőt magát lételét is, csakhogy meg- 
alapithassa a valamennyi fajokra kiterjedendett nép- 
szabadságot. 

És egy ilyen nagylelkü, csaknem mondhatni politi- 
kailag meggondolatlan cselekvény szemlélete után tá- 


") Az 1848-ki törvények e horderejét leghiresb alkotója nem 
látta be. Érdekes dolgokat beszélhetnék erről, — de ez az igazságos 
történet feladása leend, mely sokat le fog álarczozni a jelen s utókor 
csodálkozására. 

madhatott nálunk ama siralmas emlékezetü nemzetiségi 
belháboru? Ha még volt volna is a többi fajoknak ki- 
vánni valójok, az 1848-ki törvényekkel nem nyittatott 
fel nemzetiségi vágyaiknak az utolsó kapu is? . . . De 
boritsunk fekete fátyolt ez örökké szomoru korra, csak 
azt kénytelen vagyok megjegyezni, mikép sem a szlávok 
eljárását nem értém, hisz láthatták a szláv elem folyto- 
nos elolvadását az ausztriai tartományokban, sem az 
ausztriai kormány politikáját nem, mely jól tudhatta, 
hogy mind az oláh, mind a szláv nép a birodalom hatá- 
rain tul fekvő pont felé gravitálván, ez iránynak előse- 
gitése szükségkép a birodalom szétdarabolására vezet, 
mig a magyar elem ily külső vonzponttal nem birván, 
ez ép azon centripeta erő, melyre ő egyedül támaszkod- 
hatik biztosan. . 


II. 


De tovább megyek. A történeti ide vonatkozó té- 
nyeket megkisértem néhány átalános tételbe össze- 
vonni, 

Első tétel, mikép törvényeink soha sem tőnek 
különbséget a magyarok mint hódítók s az ősfajok mint 
hóditottak közt. A magyar mi hamar elfeledé, hogy ő 
győző, a többi népeket semmi nyomás nem emlékeztette 
arra, hogy ők a vesztők. 

Nem történt az Magyarországon, mi történt Rómá- 
ban, Francziaországban, Angliában, hol az olaszok a ró- 
maiak által, a gallusok a frankok, az angol-szászok a 
normannok által minden polgári s katonai magasb hiva- 
talokból kizárattak. Sőt nálunk már Szent István korá- 
ban a legnagyobb egyházi s világi méltóságokat jövevény- 
nemzetségek tagjai birták. Utóbb is nemde idegen vér- 
beliek ragyogtak az ország legelsőbb székeiben? Belus 

(1272-ki nádor) szerb volt; Myze (1289-ki nádor) bolgár ; . 
Gara (nádor 1455 körül) horvát; Sztibor (erdélyi vajda) 
szláv; Frangepán (horvát bán) olasz; Czilley (királyi 
helytartó) német volt. Királyaink birtokot, czimet, ne- 
mességet adományoztak érdemért, tekintet nélkül a nem- 
zetiségre. Igy látjuk mikép 1224-ben csaknem királyvér- 
beli rangot s kiváltságokat nyertek Zórián, Dobrogoszt, 
Vleham, Zladok, Vranko, Blas, Fridrich, Damián, Vest, 
mind oly nevek, melyek oláh, szláv, horvát, német, bol- 
gár, szerb eredetre mutatnak. De hogy e méltányos s 
részrehajlatlan elv szolgált szabályul a kiváltságok ki- 
osztogatásában, tanubizonysága azon állapot, mely létez 
ma is. T. i. azt látjuk, mikép azon vidéken, hol a nép- 
ség magyar, a nemesség is az, de hol a nép oláh, szláv, 
horvát, a nemesség is e fajokhoz tartozik. . 

Második tétel, hogy azon tartományoknak, me- 
lyek az országhoz utóbb kapcsoltattak, és azon telepek- 
nek, melyek közénk idő folytában költözködtek, mi 
több jogot adánk, mint miket magunknak 
fentartottunk. 

A kapcsolt tartományok közül példakép csak Hor- 
vátországot emlitem. Ez kiegészitő részét tevé hazánk- 
nak a XI-ik század óta. S azonkivül, hogy alkotmányunk 
minden kedvezményeiben részesültek, engedtük saját 
diaetájokat megtartani, — lakosai a katonatartás terhétől 
mentesek. voltak, — az adóilletéknek csupán felét fizet- 
ték, — a protestánsokat területökről kizárhatták, — auto- 
nomiájuk, nem pusztán megyei, hanem több, tartományi, 
századokon át sértetlenül hagyatott, e tiszteletnél fogva 
még olyan intézkedéseiket is illetlenül hagyók, melyek a 
kor szellemével kiáltólag ellenkeztek. Horvátország e 
szerint fuit imperium in imperio, mint nemzet is telje- 
sen ura volt ügyeinek, s kérdem, teremtett virágzó iro- 

dalmat? alapitott muzeumot? volt nemzeti akademiája, 
szóval, nemzeti szelleme s ereje mi nemzeti jellemü in- 
tézetekben s művekben nyilatkozott ? 

Ha ők házi dolgaikat maguk latin nyelven vezet- 
ték, hogyan lehetne minket nemzetiségök elnyomásával 
igazságosan vádolni? Még 1848-ban is, mely pedig bi- 
zony a politikai mámor kora volt, annyira kiméletesek 
valánk irányukban, hogy tartományi autonomiájukat egy 
ujjal sem illettük. Ellenkezőleg az uj magyar kormány 
a horvát elem sulyát a köz-diaetán tetemesen nevelte, 
mert azelőtt Horvátország szavazata, mérve a diaetai ösz- 
szes szavazathoz, ugy állt, mint 1 : 57-hez, s az 1848-ki 
törvények szerint ez arány, javukra megváltoztaték, s lőn 
mint 1 van 12-hez. Egyszersmind a miniszterium őket 
felhatalmazá minden levelezéseiket horvát nyelven vinni. 

Nem fogok itt szólani azon idegen telepekről, mce- 
lyek különböző korokban hozzánk bevándoroltak, nem 
a ruthénokról, kik 1430 körül, Koriátovics alatt, a Kár- 
pátok mellékén telepedtek le; nem a németekről, kik 
1160-ban és 1547-ben a bányavárosokat foglalták el; 
nem a szerbekről, kik 1428 és 1690 közt a törökök ül- 
dözései elől hozzánk menekedtek. Ezeknek ivadékai 
most együtt a 2,000,000-t meghaladják. Csak azt jegyzem 
meg, hogy mint üldözöttek nálunk hont találtak, mint 
keresztények vallási szabadságot, mint számüzöttek föl- 
det kaptak örökül, és mindezt nemzeti jellegök elvesz- 
tése nélkül, mert e részben mind ezen népfajok most is 
azok s olyanok, milyenek bevándorlásaikkor voltak. 

Sőt ezen telepek némelyikének különös kiváltságok 
adattak azon jogokon felül, melyeket nekik közös alkot- 
mányunk adott. Ez az eset a kunokkal és jászokkal, 
kik 1080 és 1470 körül költöztek be; a szepesi szászok- 
kal, kik 1260 táján jöttek hazánkba; a flamandokkal, 

kik 1140 körül Erdélyben egy egész kerülettel ajándé- 
koztattak meg. Mindezen telepek s kerületeik tisztán 
megőrzötték szabadságaikat alkotmányunk paizsa alatt. 
Engedtük nekiek hogy ugyanannyi kis státust képezze- 
nek a nagyban. Az 1848. év nemzeti typusukat ép oly 
szűz épségben találta mint azok voltak bejövetelök ide- 
jében. Szabadon kormányozták magukat; saját törvé- 
nyeikkel, szokásaikkal, erkölcseikkel, nyelveikkel éltek; 
az adóhoz kevesbet fizettek mint mások; saját nemzet- 
belieikből választották tisztviselőiket, és a mi még több, 
mig nekik az egész ország nyitva állt, megtelepedhettek 
bárhol, hivatalokra országszerte kineveztethettek, a ma- 
gyarok területeikről ki voltak zárva s hivatalt náluk 
nem viselhettek. 

Hihetné egy idegen, hogy volt idő, midőn Budán, 
az ország fővárosában, községi tanácsnok magyar szár- 
mazásu ember nem lehete? Hihetné, hogy volt egy tör- 
vény, mely a magyaroknak a bányavárosi kerületbeni 
lakást eltiltá? Hihetlen bár, de biz ez így volt, bizonyit- 
ják az 1603-ki XIII. és az 1655-ki XXXIV-dik törvény- 
czikkek. 

Forgassuk végig az egész világ évkönyvét s felhi- 
vok bárkit, ehhez hasonlitható esetet benne felfedezhetni, 
hol a nagylelküség, vendégszeretet határos az oktalan- 
sággal, a hol egy népfaj kezd megfeledkezni arról, mi- 
vel önmagának tartozik. Igen, a magyar nemcsak nem 
feltételezte a polgári jogokat származási tekintetektől, sőt, 
bár hódító ő volt, idegen népfajoknak egész városokat s 
tartományokat adott, melyekből önmagát kizárta, de sa- 
ját javára soha nem tartott fenn semmi kedvezményt, 
mint soha nem volt egy népfaj sem kizárva városból 
vagy tartományból, melyet ő lakott. 

Harmadik tételemet állítom azon történeti 
axiomára, miszerint minden társaságban, hol két ellen- 
séges elv van, a tusa e kettő közt előbb-utóbb kikerül- 
hetlen. Igy volt hazánk alapításának idejében tusa a po- 
gányság s kereszténység közt; utóbb a parasztság s a 
kiváltságos osztály közt; még később a katholicismus és 
protestantismus közt. Mindezen éles antagonismusok vé- 
res harczokat idéztenek elő, melyek vagy egyik fél győ- 
zelmével, vagy kölcsönös engedményekre fektetett béke- 
kötésekkel végződtek. De történetünk hosszu folyamá- 
ban nem találunk sem harczot, sem forradalmat, melyre 
okot nemzeti gyűlölség vagy egy fajnak elnyomása adott 
volna, honnan bizvást következtethetjük, hogy ha ily tusa 
soha nem volt, bizonysága ez annak, hogy ok nem 
volt rá. . 

E történeti igazság támogattatik egy tanubizonyság 
által, mely ép azért igen erős, mivel negativ. Czélzok itt 
régi annalistáinkra, kik korról korra az idejökbeli kró- 
nikákat megirogatták, melyek mostani történészeinknek 
bő anyagot szolgáltatnak műveikhez. Ez annalisták szlá- 
vok, németek, horvátok, olaszok, lengyelek, tehát külön- 
féle nemzetbeliek. Es mivel ezek irataiban semmi nyo- 
mára nem találunk a magyarok elleni gyűlölségnek, 
sehol nem panaszkodnak elnyomásról, sehol nem vádol- 
nak felsőbbségi gőgös igényekkel, sőt minden soraikat a 
közös haza legtisztább szerelme ihleti át, a nem-magyar 
iróknak e jelentékeny ballgatása annyi századokon át 
nem legbecsesb tanubizonyság-e nemzetiségi tekintetben 
is szabadelvü s humánus politikánk mellett? 

Különösen a horvátok ismételve átélt keserü ta- 
pasztalásból tudhatják, mikép ugy szabadságuk, mint 
nemzetiségök egyedül alkotmányunk bástyái közt biztos. 
Ausztria háromszor, a XVI-dik, a XVII-dik században és 

legközelebb 1815-ben, Napoleon s az általa alkotott 
Illyria megbukása után kisérté meg Horvátország ma- 
gába bekeblezését. Ez ismételve hivta segedelmül a ma- 
gyar diaetát, és midőn 1824-ben Magyarországhoz vissza- 
csatoltatott, Horvátország térein, völgyein és hegyein 
örömünnepet üle a nép. Hálájok jeléül a horvátok min- 
denben, öltözetben, szokásban, szinekben, dalokban a 
magyar divatot fogadták el. Az ifjak sértésnek vették, 
ha nem magyaroknak neveztettek. Emlékezzünk csak 
vissza azon utasításokra, melyeket fris örömében a hor- 
vát nép az 1825 és 1830-diki diaetákra követeinek ön- 
kényt adott, meghagyván nekik, mindent elkövetni, hogy 
iskoláikban a magyar nyelv sikeresen tanittassék. 

Mondám fennebb, hogy a nemzetiség elvének elis- 
merése volt alkotmányunk eredeti és ős alapja Sz. Ist- 
vántól kezdve; negyedik tétel gyanánt tehát ime elő- 
sorolom e politika főeredményeit; gyümölcseiről legjob- 
ban megismerni a fát. 

Kérdem, Európában, Görögországot kivéve, hol 
osztozott a görög papság egy szabad törvényhozás jo- 
gaiban? Magyarországon kivül sehol. Ez érv fontosságá- 
nak kellő méltánylatára szükséges tudni, mikép a görög 
vallás hivei nálunk oláhok s szlávok, tehát nem ma- 
gyarok. 

Havasalföldön s Vallachiában nem az idegen görög 
volt-e a hivatalos nyelv 1837-ig, s a nemzeti oláh nyelv 
nem kezdett-e véghanyatlásba sülyedni, midőn felélesz- 
tésére a jelszó némely tudós oláhok, a szabad Er- 
dély szülöttei által adatott? Innen, tőlünk pattant ki a 
szikra, mely a dunai fejedelemségekben a politikai s iro- 
dalmi életet uj lángra gyujtá, s ez volt eredete Vladimi- 
resco hősies, de szomoru végü felkelésének. 

Nem Kollár, a pesti szláv pap és Schaffarik az uj- 
vidéki szláv tanár voltak azok, kik csak a magyar al- 
kotmány védelme alatt merhették kikiáltani a panszlavis- 
mus nagy eszméjét, épen azon időpontban, midőn a. szláv 
faj egyebütt világszerte járom alatt nyögött? Ugy van, 
épen Magyarország valódi bölcsője a panszlavismusnak. 

Hol egyebütt, mint szabadságunk paizsa alatt, fej- 
tegethette Gay a nagy Illyria óriás tervét, mely szerint 
ő azt négy nagy állodalom eldarabolandó tagjaiból ja- 
vasolta összealkotni? 1849-től e mai napig szólhatott-e ő 
nagy Illyria tervéről, avagy mert róla csak gondolkodni 
is? Legfelebb ez utóbbit tehette, de ezt is titokban, az 
éjfél mélységes csendében"). 

Szóval, kénytelen mindenki elismerni, hogy az oláh 
mint nemzet, mindenütt szolga volt, Magyarországot ki- 
véve; hogy Szerbia függetlensége előtt a szerbek min- 
denhol járom alatt nyögtek hazánkon kivül; hogy a 
szláv nagy faj politikailag s polgárilag elnyomatva volt 
mindenütt, Orosz-, Törökországban, Ausztriában, csupán 
azon szlávok voltak szabadok, melyek velünk egy föl- 
dön éltek. 

Az oláb, illyr, szláv egység eszméje mint minden 
hasonló nemzeti nagyszerü fogalom, vágy és terv, alkot- 
mányunk meleg s szabad légkörében kezdett fogamzani. 

Levén e szerint alkotmányunk a legkedvezőbb 
forma, melyben a különféle nemzetiségek kifejlődhettek, 
nemde  megfoghatlanok az 1848/9-ki belvillongások ? 


§) Igaz, Gay maga is látszék ezt belátni, ezt tanácsolván ha- 
zafiainak egykor: , Legfőbb dolog a horvátokra nézve, a magyar al- 
kotmányt oly hősileg védni, mint teszik azt magok a magyarok; mert 
az illyriai nemzeti szabadság egyedül a nagyar alkotmány 
szárnyai alatt létezhet biztosan és fejlődhetik." Igy szólt ő, igen 
helyesen, de hogyan cselekedett? . . . 

Nemde megfoghatlan, hogy elleneinknek sikerült az euró- 
pai közvéleménynyel elhitetni, mintha mi a népfajokat 
elnyomtuk volna? Mert ez tény, szomoru tény, sokan 
kétkednek bennünk, sokan hiszik e vádat, bár részem- 
ről is mindent elkövettem alaptalanságát kimutatni. 

1849 után, tiz hosszu éven át hazánk különféle 
népfajai bús képpel hallgattak. Lelkeiket mi gondolatok 
s belső szemrehányások tépdelték, ki tudná megmon- 
dani? Melyek belátták hibáikat bűnbánóképen, s melyek 
megbocsátották a szenvedett sérelmeket, mind egyképen 
a hallgatásra voltak kárhoztatva. E némaság méltán 
nyugtalanithatá a gondolkodó hazafit. A szabad szó meg- 
könnyitette volna mind a fájdalmat, mind a kölcsönös 
kibékülést, s mindezt e hosszu idő alatt titok leple födé. 

Annál véletlenebb s meglepőbb volt az 1859-ben 
rögtön nyilvánult testvéri egyetértés harmoniája. A kedé- 
lyek derülése s kiengesztelődése csendben s nesztelen 
ment végbe, de biztosan. Ellenségeink kiméletlen s eszély- 
telen modora mindennél jobban siettette a lelkek hangu- 
latának ez átváltozását. Lélektanilag könnyü e kedély- 
fordulatot megmagyarázni. — 

A nép tömege, összehasonlitván a boldog multat a 
sulyos jelennel, kézzel foghatta a kettő közti különb- 
séget. 

A művelteknek. pedig bús napjaikban számtalanszor 
volt alkalmuk lelki szemeikkel végig pillantani a közös 
haza ezer éves történetén s méltánylani komolyan, 
elismerőleg azon szerepet, melyet benne a magyar 
népfaj kezdettől fogva viselt. 

És mit mond nekik a történet? 

Hogy a magyar szerzé a hazát. Megjötte előtt a 
királyság nem létezett. Ő alkotta ezt több tartományok- 
ból s részekből, ő szervezte, adván neki azon politikai 

alakot, mely alatt diplomatikailag elismertetett Európa 
által. Hol van a dynastia, mely az övénél előbbi joggal 
dicsekedhetnék? Sőt hol a nép? A hódításainkat meg- 
előzött sötét kornak képe egy teljes chaosz. 

Hogy továbbá a magyar szervezte s tartotta fenn 
az állodalmat. Nemcsak megszerzé a földet, hanem, mi 
nehezebb, teremte belőle státust s oly nagyot, hogy a 
XI., XII., XIII:ik században alig volt Európában hozzá 
hasonlítható, s a XIV-ikben épen nem volt, midőn hatá- 
rait három tenger képezte. Ezen felül a magyar népesité 
be e földet különböző időszakokban behivott uj meg uj 
telepek által, ugy hogy a mostani lakosság csaknem fele 
azoknak utóda. új 

Továbbá: hogy a magyar alapitá meg e honban a 
vallási szabadságot. Már a reformátió előtt is Európában 
a magyar katholika egyház volt, Róma irányában, a leg- 
függetlenebb; a reformátió után viszont a magyar volt 
. az, ki többször fegyverrel védte a lelkiismereti szabad- 
ságot, biztosítván azt ünnepélyes békekötésekkel. És 
vajjon elfeledhetné Európa, hogy majd három századon 
át főleg mi védtük a kereszténységet az izlam csor- 
dái ellen? 

Továbbá: hogy a magyar ültette e földbe az alkot- 
mányos élet áldott fáját. Eredetileg Sz. István adván azt, 
II. András az Arany Bullában csak megerősítette. A ma- 
gyar mint győző szabadságait nagylelküleg megosztá a 
legyőzöttekkel, miket hiven s hősileg főleg ő védett k e- 
let és nyugat ellen egyiránt. De épen mivel leginkább 
az ő vére hullott a közös ügyért, számban aránylag ke- 
vésbé gyarapodott mint más népfajok. Legjelesb nemzet- 
ségei egymásután kidőltek a harczban, igy volt kényte- 
len uj telepek behivásával magát erősbitni. 1848-ban le- 
mondott az aristokratikai szerkezetről, bár az kivált nép- 

faji érdekeinek volt kedvező, és helyébe az egyenlőség 
demokratikai elvét állitotta. Mi több, ő mindig törekedett 
terjeszteni a szomszéd népeknél is az alkotmányos esz- 
méket. A régi lengyel alkotmány, legfontosabb s legüd- 
vösebb részeiben a mienk után képeztetett. 

Végre mondja a történet nekik, hogy hol mutat a 
világ évkönyve fajt, számra ily csekélyt, mely oly nagy 
állodalmat szerzett, alkotott és szervezett? Hol 
van Európában nép, mely politikai hivatását jobban be- 
töltötte? Hol van a nép, mely tiz századon keresztül 
folyvást megőrzé szabadságát, vitézül küzdvén érette, 
midőn keleti vagy nyugati hatalom azt tőle el akarta 
venni? Szóval, hol nép, mely féltékenyen őrizvén saját 
szabadságát s nemzetiségét, annyira tiszteletben tartotta 
a más népfajokéit? 

S ime, mégis más nemzetiségek elnyomásával vá- 
dolták a magyart, és vannak, kik azt elhitték. 

Fájdalom, az emberiség történetkönyvében többször 
találkozunk ily szomoru tüneménynyel. Nagy hazugságok, 
bátran haladva előre, gyakran hosszu időre elámitják a 
világot. Hasonlók ezek a rabló hajókhoz, melyek baráti 
zászlókat tüznek ki, hogy velök ámitva, martalékot 
annál könnyebben kaphassanak. 

Egyének mint népek életében egyik legnehezebb 
feladat: megismerni, ki az igazi barát, ki az igazi el- 
lenség. 

Szemere Bertalan. 


E hó 28-án Angliába utazám, boraink érdekében 
egy körutat szándékozván tenni. 


Szemere. II. 21 

Márczius. 


Bizony terhes vállalat ez, kivált nekem, ki minden 
materialis haszonkereséstől undorodom. De ha nem tar- 
tana fel hazafiui czélom, kell családom jövendőjéről gon- 
doskodnom, főleg annyi veszteségek után, és miután az 
agio nőm jövedelmének majd !/5-át elnyeli. 

Faelli nem tud csinálni semmit. Vett fel egy pin- 
czét, de embere hanyag a borkezelésben is, eladni épen 
nem tudnak. Aztán ugy hallom, pénzzavarban van. 

Elmenék Gormanhoz, a ház feje Spanyolországban 
van, hanem a főclerk, ki tavaly hidegen fogadott, most 
nagy előzékenységgel szól velem. Alkalmasint belátják, 
hogy a könnyü borok fogyasztásának jövendője van, e ház 
eddig kizárólag spanyol borokat tartott, talán nem volná- 
nak idegenek most szövetkezni velem? Párszor találkoz- 
ván velök, — mert a ház második feje itt van, — meg- 
penditém az ügyet, és az ajánlatra rá álltak. 

Előbb tul nagy követelést tőnek, ugy hogy nekem 
semmi se maradt volna. Őszintén, mert ez a legjobb ut, 
kivált helyzetemben, eléjökbe terjesztém a számadást. 
Becsületes emberek lévén, magok elálltak követelé- 
seiktől. 

Szerződésünk lényege ezekből áll: 

A bort én hozatom, a hozatalt s vámot ők fizetik. 
Tartván saját pinczéjökben s palaczkokra huzatván, ezért 
tuczatonkint 5 shillinget fognak felszámítani. Mit én adok 
el egyenesen, attól nem vesznek semmit; mit ők adnak 
el, attól 20 "/, kapnak. Minden három hónapban számolni 
fognak. 

E szerződés, bár terhes, nekem nagy megnyugtatá- 
somra volt. Először mivel régi, szolid ház, 2-szor mivel 


— 8323 — 


Londonban is van e szerint ügynököm; 3-szor mivel 
Faelli a megérkezett borok szállítási diját nem előlegez- 
hetvén, némi összegre volt szükségem; 4-szer Faelli bu- 
kása bizonyos, de bár becsületes ember, ilyen firmától 
idején menekedni biztosabb. 

Bristolban van egy menekült társunk, Simonyi 
Ernő, kivel, mikor Párisban volt, hónapokon át sok szi- 
vességet tevénk. Kérdvén tőle, nem lehetne-e Bristolban 
borainknak piaczot nyitni? nem épen nagyon biztatott, 
azonban meghítt az oda utazásra. El is mentem. De ő 
semmi előlépéseket nem tőn; — általában önző ember, 
maga a jég hátán is megél, de máson nem segit, sőt a 
háláról s elismerésről fogalommal sem bir. Néhány ke- 
reskedőnél azonban megfordultam; egynek már magá- 
nak sok magyar bora volt, testvére utazott Magyaror- 
szágban, vele beszélni fölösleges volt, — másik mint is- 
meretlen czikkel foglalkozni nem akart, — harmadik 
drágálta, azt állítván, hogy franczia bort olcsóbban kap- 
nak, mi alig lehető. 

Igy másnap onnan visszatértem Londonba. 

Simonyi is haza akart menni, ha Nyitrában követül 
megválasztatik. Ezért hagyta oda Bristolt. Meg is válasz- 
tatott, de utlevelet haza menni nem kapott. Ez egy ügyes 
mód arra: nem kérni amnestiát, hanem utlevelet; Pulszky 
is így tőn, — sőt e kilátással ürügyet keresett Kossuth- 
tal meghasonlani, — meg is választatott, ő plane nem is 
utlevelet, hanem salvus conductust kért (igazi lutheranus 
fogás), de tudatták vele, mikép kérése megtagadtatik, 
és ha merészelne mégis haza menni: magának tulajdo- 
nitsa mi vele történni fog. 

Általában véve a kormány, különösen a magyar 
kormány hibája, hogy egyebek közt az emigratio kérdé- 
sét, mint izgatási egyik thémát, meg nem FRENMEMS Epen 

azok nem mentek volna haza semmi esetre, kiknek haza- 
térését a kormány sem kivánta. Sőt elvégre is Kossuth 
az csak, ki a dynastiával személyes ellentétbe tette ma- 
gát. Őt milliókkal se lehetne haza csalni, — ő gyáva, 
még Angliában is félt az orgyilkosoktól. Klapka, Per- 
czel, Vukovics nem veszedelmesek, s a két utóbbi aligha 
haza nem menne becsületes módon. És az emigratio mi 
sok demonstratióra és izgatásra adott alkalmat! Egy toll- 
vonás ezt megszüntethette volna. És a kormányok ily 
egyszerü dolgokat nem látnak be. Valóban megfoghatlan. 
Erre illik aztán: parva sapientia regitur mundus. 

Látom Vukovicsot gyakran. Bár évekig rútul mel- 
lőzte őt Kossuth, azonban. Vukovics mindennek daczára 
hozzá csatlakozott, jóllehet több mint alárendelt szerepre 
tolaték le.  Kossuthnak, ki most isolálva van, szüksége 
volt valakire, s Vukovics, e különben susceptibilis és 
okos ember, mindent tesz, mit Kossuth neki sugdos, ki 
vele mondatja el, mit maga nem mondhat el, pl. megtá- 
madtatja Pulszkyt, másszor bizonyittatgatja, hogy ő (Kos- 
suth) most is kormányzó; mivel azóta mást nem 
választott a nemzet. 


April. 


Londonból Edinburghba menék. Még a mult évben 
vala szándékom Scótiát megjárni, Cobden s mások ajánló 
leveleivel, de akkor kifárasztott a sok ut és késő is volt, 
deczember utolsó napján tértem Párisba vissza. 

Örülék, hogy a gyönyörü Edinburghot megláthaton. 
1837 óta nem láttam. Európa legszebb, legtisztább váro- 
sainak egyike, az egész oly költőileg regényes, — de az 
élet benne holt. 

Nyolcz napot időztem benne. Örömmel jöttem ide, 
kedvetlenül megyek el. Reményltem sokat tehetni, és 
semmit, de semmit nem tudtam tenni. Pedig az ajánlás 
nem hiányzott, habár nem mind előkelő személyektől 
való volt is. ; 

Egyik nagy borkereskedőnek némely bor tetszék, 
de árát sokalta, bár a franczia árnak csak felét mon- 
dám, — igérte üzenni fog, nem tette, levelemre sem 
felelt. 

Másik, Leith kikötőben, többeket hivott össze itélni 
a borok felett. A fehérek épen nem tetszettek, még az 
igazán jó tokaji sem, a vörösek igen, — azonban nem 
rendeltek semmit. Ily nagy házak közvetlen veszik Fran- 
cziaországban a borokat, hol biz azok olcsóbbak mint 
nálunk, kivéve a nagy nevüeket, — miket a jobb bo- 
roknak megadnak, és aztán a Médocot per 2—3 fr. 
iszsza a becsületes angol, mint Cháteau Margaut fizetve 
10—12 frankjával. Igy iszsza, — ittam asztalaiknál én 
is, — a mesterséges muskotál Mosellet, rajnai bort, 
pezsgőt, én undorodtam a második pohártól, ők csodál- 
kozva mondogaták tartva a poharat kezeikben: ,what a 
beutyful flavour!" (mily pompás zamat!) 

A harmadik ház, egyike Scótia első házainak, kére, 
küldenék neki mustrákat. Küldtem. Vége tagadó válasz 
lőn. Midőn a mustra-palaczkokat (egész üvegek, nem sok 
volt velem) visszahozták, akkor látám, hogy fel se bon- 
tották, tehát meg sem izlelték. 

Nekem pedig azt mondták az angolok, az igazi 
borpiaez Scótia. Lehet, sokat isznak, de főleg pálin- 
kát és ezzel készült spanyol stb. borokat. 

Itt ismerkedém meg egy Liechtenstein nevü tolnai 
férfival (izraelita), ő nem számüzött, Berlinben a mne- 
monikával foglalkozott, itt zongora-leczkéket ád nagy 

sükerrel, évenkint több száz fontot keres. Nem nagy vir- 
tuoz, de ügyes tanitó és zeneszerző. Elég öszinte s ér- 
telmes ember, ismeri az emigratio meghasonlásait, mint 
izraelita Szarvadiféle emberekkel is összeköttetésben van, 
de ezeknél többet ér. Azt hivém, vállalatomban mint 
Edinburgh régi lakosa segedelemmel lehet; de kisült 


később, hogy ő maga is, — mint mondá: otthoni roko- 
nai érdekében, — borokat szokott eladogatni. E szerint 
közremunkálását igénybe venni óvakodtam, — ő sem 


igen ajánlotta fel. Kétféle borát izlelém, az egyik, a ve- 
res, bizony testetlen volt, a fejér muskotály szaga mester- 
kélt, — szóval, látni volt, hogy zsidó kézből került. 
Ilyenek fogják aztán boraink hitelét megrontani. 

Itt láttam a czigány K . . . t is, azt, ki egy ban- 
dával egész Európát beutazgatta. De, mondá, lehetetlen 
volt embereimet rendbe tartani; végre alig maradt kettő, 
németeket s cseheket vettem föl a hiányzók helyébe. 
Aztán ezek is elmentek. Igy lőn ő egy angol ezred ze- 
nekarának főnöke, és az már három év óta, — jól van 
dolga, 2—300 £-ra megy évenkint, s polgári öltözetben 
oly elegans e czigány, mint egy magyar mágnás. Leg- 
többnél többet ér. 

Igen rosz kedvvel és kevés reménynyel hagytam el 
Edinburghot, menve Glasgowba, hol még az nap este, 
azaz délután megérkeztem. 

1837 óta mi roppant nagy s némely részében mi 
szép lőn e város. Akkor valóban csinatlan és rut volt, 
és most itt-ott pompás épületek lepik meg az utazót. 
Az UJ-parkhoz hasonló pedig nincs Angliában, az oly 
nagyszerü, épületei oly pompásak, fekvése oly regényes. 
Népessége is rendkivüli módon növekedett, mint egy 
városé sem. Akkor alig 100000 volt, most 480,000 kö- 
rül jár. 


sz BOT sz 


Első napon Dalglishnál, parliamenti tagnál tevék 
látogatást, kihez Cobdentől volt levelem; őt Londonból 
"csak várják, tehát nem láthatám, csak társát, kinek rész- 
véte sok reményre jogositott, — de belőle semmi sem 
teljesedett. Néhány nap mulva Dalglish is megjöve, neki 
Cobden meleg s hosszu levelet irt, a városban is igen 
sok jót hallék szives készségéről, — és ugy fogadott, 
hogy az csaknem sértő volt. Ilyenek a liberalis emberek. 
Beszédeket tartanak az elnyomott népek mellett, de az- 
tán ha a harcznak egy martyrja moralis támogatást ke- 
res, hidegek mint a kő, hiszen ha tudnák bizonyosan, 
hogy ezt a publikum is megtudja s dicsőségökre szolgál. 
Ime ez az utógondolat. 

Igy bánt velem a hires Bright is. Ő tudja mit tön 
értem Cobden, ő nőmnek Párisban megigérte közremun- 
kálását, mi csak abból áll, hogy bemenetelt szerezzenek 
az illető házakba, mivel idegen Angliában vagy el sem 
vagy csak hidegen fogadtatik. Ő birminghami követ, oda 
kértem pár levelet, és nem tudtam azt megkapni. Pedig, 
eltérve attól, hogy ilyesmivel a hazával biró demo- 
krata a számüzött demokratának tartozik, még ha 
abusiness" (üzleti dolog) volna is kérdésben, ő mint ma- 
nufacturista tudhatja, hogy ilyen ajánlást becsületes em- 
ber becsületes embertől meg nem tagadhat. 

Voltak Glasgowba több ajánló leveleim. Naponként 
tevék néhány látogatást, de bizony a láz bántott ha csak 
rá gondoltam. Mi mindenféle jellemre nem bukkantam. 
Aztán az angol s kivált a skót modor már magában visz- 
szataszitó. S mind ehhez, mint általában üzlethez, én 
nem vagyok szokva, sőt a nyerészkedéstől, még ha tiszta 
is, undorodom. Ebbe hogy fognom kellett, benne a sors- 
nak egyik legsulyosb büntetését nézem. Sulyosb a szám- 
üzetésnél. Ha mégis itt-ott politikai vagy vallásfelekezet- 

beli rokonszenvvel találkoztam volna! De ez emberek 
kőből csinálvák; a mit tesz is, érted közömbösen teszi, 
lát mosoly nélkül, elhágy szárazon, beszél röviden, dol- 
gaidat, életedet ismerni nem kiváncsi, — puszta gépek, 
melyek csak bizonyos szókat képesek kimondani és bi- 
zonyos hajlásokat tenni tagjaikkal. Saját dolgaiknak él- 
nek, mások csak annyiban érdeklik, mennyiben nekik 
használhatnak vagy árthatnak. Még ama roppant alapit- 
ványok s jótékony intézetek motivumát is nem a sziv- 
ben, hanem a számitó értelemben kell keresni. 

Azonban némi sükere volt azon vállalatomnak, mi- 
szerint szükségesnek tartom, hogy boraink mustra-tucza- 
tok által egyes nagy házakba bejussanak. Ha ezekbe a 
bor bejut s megkedveltetik, a kereskedők is fognak utána 
kérdezősködni. Per 3, 4, 6, 8 tuczat megrendeltek majd 
88 tuczat különbféle bort, melynek ára 180—200 £ leend. 
Hanem mi sok különös, mi sok kellemetlen, mi sok bi- 
zarr jelenetnek s találkozásnak volt ez eredménye! 
Örülni fogok ha e várost elhagyhatom, — bár, egy-két 
házban szivesen fogadtak, s pár egyén tettleg eléggé 
érdekelte magát ügyemben. 

Nehezebben ment ügynököt találni. Egy roppant 
borkereskedőház, főleg, sőt csak spanyol borokkal fog- 
lalkozván, szóba sem akart állni. Egy más a liverpooli 
Levaux et C.-féle magyar — port és sherry-borral állt 
elő, mely pálinkás és festett volt, potom áron. Már szi- 
nét látva mondám, az tiszta magyar bor nem lehet, 
min a kereskedő megütközött. Egy más lett volna haj- 
landó, de óvtak tőle, már egyszer bukófélben volt. 

Végre egy ur, ki elég szives volt hozzám, Mr. 
Stodartékhoz vezetett. Két testvér, valóban puritanus 
alaku, sőt szerzeteseknek nézhetnők ha azon öltönyt vi- 
selnék. Szerény, hallgatag arczok, sőt félénkek. Nagy 

kedvet azonban a borhoz nem mutattak, mivel azt épen 
nem ismerik, róla mit sem hallottak. Az egri veres nem 
épen tetszett, a szerednyei s badacsonyi sem, de a bu- 
daira (dr. Saueré) az egyik fölkiálta (várhegyi): finom, 
valóban nagyon finom. A sashegyire pedig: kitünő ! 
egészen meg vagyok lepve, mert meg kell vallanom, 
semmit sem vártam. — A szegszárdit pompásnak ta- 
lálták. 

E szeriut a szerződést megirtuk, a manchesterinek 
nyomán, és irásban rendeltek: szegszárdit, villányit, mé- 
nesit 36 akót, — mi nem épen sok, de képvisel szinte 
180—200 £-ot és kezdetnek elég. 

E szerint csinálván mintegy 360—400 £ üzletet, 
azonnal siettem Scótiát elhagyni, megelégedve ugyan, 
miután kezdtem elcsüggedni, ennyi eredménynyel is, de 
másrészről elidegenedéssel szivemben e hideg, száraz, 
önző néptől, melynek ajkán nincs mosoly, szivében nincs 
szeretet. Pedig vágytam jőni Scótiába, talán ugy is mint 
protestans, mindenesetre mint vidékeinék kedvelője és 
mint csodálója szabadságkedvelő népének. 

Este indulék vissza Londonba. Utunk számos gyá- 
rak, hámorok mellett vive el, melyek vörös, kék. lángjai 
hol a föld szinén, hol az épületek tetején nyulván ki, a 
vidéket ördögi világításban tüntették fel. Jó, jó, hasznos, 
nyereséges az a sok gyárváros, de mint látvány bizony 
rideg, ijesztő, sőt szomoru. Néhány ilyen nagy város 
mellett menénk el, — ama sok füstölgő kémények, ama 
sötét nyilásu ablakok s kapuk, ama magas, kormos, füs- 
tös falak mindenfelé, ama tömérdek piszkos öltözetü, 
füsttől fekete arczu nép, férfi, asszony, lyány, gyermek, 
— mindez megdöbbentőleg hat az utasra, tisztelet a mun- 
kának, de biz ez rut látvány. Semmi egyéb mint pisz- 
kos, undok műhelyei a mesterembereknek, melyek más- 

hol a lakon belől vannak, de itt egész városok nyitva 
álló műhelyek. 

Londonba szerencsésen megérkeztem. Itt ismét 
vállalatommal bajlakodtam. Irék némelyeknek, kik egy- 
kor egyet-mást igértek, de kiknek, gyöngédségből, sok- 
szor nem akartam irni; egy pár felelt az emlékeztetésre, 
egy pár ezt sem tette, eredménynyel egy sem örvendez- 
tetett meg. 

A Manchesterbe tavaly megrendelt borok sem ér- 
keztek meg pontosan. Kivált a tokaji-szamorodni nem. 
Török 2!/, hó mulva irja meg, hogy neki nincs. Most 
Burchardt Istvántól várom, ki egy tokaji egyesület feje. 
A manchesteri ház már nyugtalan, s ha e bor is már 
megérkezett volna, most attól majd 500 £ kellene 
kapnom. 

Egy véletlen a bajból kisegített. Itt van egy ifju 
magyar, Kirchmayer, Szepesváraljáról, ki egri borokat 
ád el (azaz adna, de senki nem veszi) és Burchard ügy- 
nöke. Neki van itt letéve szamorodnija, megnéztem, meg- 
izleltem és jónak találván, a 20—22 akót Manchesterbe 
sietve elküldém, mint el a tuczatos tokajit is. JE szerint 
a pénzt is megkaptam azonnal. A mi pedig otthonról 
szállíttatott el Manchester felé, azt ide Londonba, Gor- 
manhoz hozatom, — hiszen csak ezen fajta tokajinak 
van Angliában jövendője. Gorman már átvette minden 
itteni boraimat. E ház neve Gorman, ki él, de csak 
néma részvényes már, a ház valódi feje Mr. Hughes. 
Főindító az első elerk, Mr. Cossidy, — ő irlandi testes- 
től lelkestől, gyűlöli az angolt mint mi az osztrákot, s 
már ennélfogva sympathiája van hozzám. Meglátogatott. 
Tőle reménylek sokat. 

Vederemo ! 

Itt megemlitem a magyarok lovagiatlanságának egy 
példáját, bizonyságaul annak, a politikai pártszellem hova 
ragadja őket. 

Mult deczemberben kapott nőm Pestről egy ötpe- 
csétes levelet, melyben csak az Üstökös egy kivágott 
lapja volt s e lapon e mondat: ,ki az a Szemere B..? 
Feleli a paraszt: hát az egy császári királyi emigrans. 
E magyar charivárit Jókai szerkeszti, nevében jött a le- 
vél, — bár én azt hittem, nem ő, de valaki más hara- 
gosom küldé. Nőmet ez igen bántotta, ,s tudtom nélkül, 
hisz nem is valék Párisban, egy tapintatos, finom levélke 
mellett Jókainak a küldeményt visszaküldé. Mindig hi- 
vém, Jókai magát tisztázni fogja, s nőm többször fel- 
felhozá az otthoniak lovagiatlanságát. Utóbb elfeledők az 
egész dolgot. 

S ime valaki nekem ide küldi a , Magyarország" 
márcz. 7-ki számát, melyben van Jókaitól egy nyilt le- 
vél hozzám, gyanusitva engem, hogy én az ő válaszát, 
melyet nőmhöz intéze, ehhez juttatni nem engedtem volna 
s a visszaküldött levelen kézirásomra ismer. A legezuda- 
rabb hazugság. Inkább hajlandó lettem volna levelet 
költeni, csakhogy nőmnek az engedelem-kéréssel örömet 
okozzak. 

Feleltem rá. De a szerkesztő, Pompéry, ismételt 
felhivásomra sem adá válaszomat. Végre fenyegetőleg ir- 
tam neki. 

(E levélnek volt foganata, s igy jelent meg végre 
válaszom, de csak juniusban.) 

April 20-án jövék meg Párisba, tehát majdnem 
két hónapot tölték Angliában. 

Május. 


Ime, tehát a magyar diaeta együtt ül. Ki hitte 
volna csak 10 hóval ezelőtt? Senki, de bizony senki. 

Itélve a megyei határozatokból, az igen is zajos 
lesz, aligha vezéreltetni fog politikai ösztön és státusfér- 
fiui számitás által, sehol nem találkozom programmal, 
sem a lapokban, sem a megyékben, sem azon férfiak 
ajkában, kikre a nemzet mint vezéreire tekint. Ezek 
épen hallgatnak. Miért? nincsenek magokkal tisztában ? 
vagy nem mernek a közvélemény rohamával szembe- 
szállni? Más okot nem tudok ; —. de hogy a nemzetnek 
nincs vezére hon, hogy a tömeg megy vakon ösztöne 
után, ez tény, szomoru tény. i 

Figyelemmel kisérem egyesek tetteit és nem győzök 
rajtok eléggé csodálkozni. Hogy Deák és Eötvös hát- 
térbe vonultak, ettől féltem, ők csak békében nagyok. 
De ime Ghyczy Kálmán, ki Apponyi alatt szolgált 
1846-ban, ki a debreczeni országgyűlésen megjelenni sem 
mert, most tuloz; Nyáry, ki 1849-ben Debreczenben Gör- 
geivel tartott, ujra forradalmi szerepet játszik stb. és sok 
ilyent előszámlálhatnék a főrendek közül is, pl. Wenck- 
heim Béla, Zichy Ferencz, Cziráky stb. 1848/9-ben csak 
egy Kossuth volt Magyarországon, ime most sok van, 
— Széchenyinék emléket emelnek, de rajta Kossuthnak 
áldoznak. Szegény, szegény haza, s még szerencsétlenebb 
magyar nép !! 

Teleki is követül választatá magát, a császárnak 
adott szava ellenére. Beszédében azt mondá: 1845 
minden következményeivel és . . . (pontok). Azaz forra- 
dalom, teljes elválás. Ez a titkos jelszó. Én az ő hely- 

zetében nem fogadtam volna el a föltételt: tartózkodni 
minden politikai működéstől, inkább zártak volna el, — 
az akasztás kora rég elmult; de ha elfogadom vala, szó- 
mat meg is tartottam volna. Mióta igy izgat, hinti a kül- 
földi segedelem csalfa reményének veszélyes magvait, Kos- 
suth ismét jól szól Telekiről, dicséri, — Vukovicstól tu- 
dom ezt is. 

S valóban Telekit kiáltá ki a forradalmi párt fejé- 
nek, kinek esze van, de értelme, vezéri higgadtsága 
nincs, örökké az indulat rabja, dicsvágyó végtelenül, 
soha semmire nem képes magát elhatározni, sem a min- 
dennapi élet apró dolgaiban, sem a politika nagy kérdé- 
seiben, az ügyek gyakorlati vitelében pedig oly járatlan, 
hogy falusi bírónak alkalmatlan volna — minden dialek- 
tikai fényes tehetsége mellett is. 

Pártja határozatot akar, azaz kifejteni egy ha- 
tározatban az ország jogait, s a fejedelemnek nem marad 
hátra egyéb mint el vagy nem fogadni. A másik párt, 
Deák vezérlete alatt, fölirást akar, mely egyedüli utja 
a kétoldali szabad egyezkedésnek. 

Várva a diaeta a külháborut, — de várja mint 
Horatius embere dum defluat amnis, . . . az alatt a bé- 
csi Reichsrath halad, a magyar diaeta az initiativát ki- 
szalasztá kezéből, t. i. az első huzást, tölti az időt a 
képviselők lassu igazolásával, — mindig várva a külse- 
gedelmet, bizva Napoleonban, ki saját népén zsarnokos- 
kodik, bizva Victor Emmanuelben, ki uj országában nem 
képes békét csinálni, bizva Cavourban, ki Velenczét 
akarja bizony, — de ha megkapja, velünk nem gondol. 

Rosz omen. Temetésekkel kezdődik meg a diaeta. 
Palóczy László a korelnök hirtelen meghal, s eltakari- 
tása alkalmul szolgál politikai demonstratiónak. Megér- 
demli benne a fáradhatlan munkás, a hű hazafi, régi szol- 

gája a nemzetnek, — bár sem észre, sem tettei által 
nem vala nagy, hogy hamvai diszszel takarittassanak el; 
de belőle is, mint most mindenből, óriást csináltak. 

Még roppantabb vala Teleki öngyilkosságának ha- 
tása, a fölirási vitát megelőző nap éjjelén. Barátai haj- 
landók valának e szomoru esetben felsőbb helyről inté- 
zett orgyilkosságot keresni. Egész Európán keresztül 
ment e szörnyü hir mint egy orkán. A határozati .párt- 
nak sükerült belőle hőst csinálni mig élt, halála után 
. nagynak, áldozatnak, martyrnak kiáltatott ki. A diaeta 
felfüggeszté üléseit. Majd minden megye, minden város, 
minden falu halotti ünnepet tartatott emlékére, — na- 
gyobbat mint Széchenyinek, a valóban szellemileg és 
tettei által nagy hazafinak. Ha Teleki föltámadott volna, 
csodálkozva fogta volna szemlélni e képzelhetlen dicsői- 
tését, mely minden lehető érdemei daczára, sem multja, 
sem jelene által távolról sem volt indokolva. 

Oka öngyilkosságának mi volt? Innen bajos az 
igazat eltalálni. Mindenesetre, ki őt ismerte, azt e tette 
épen nem lephette meg. ő ugy élt, oly szabályellenesen, 
hogy folytonos betegnek volt mindható. Ilyenkor aztán 
az undor oly félreismerhetlenül kiült arczára, hogy ter- 
mészetesnek látszék, ha ilyen arcz elszakad az élettől. 
Elme s lelkiállapota testi állapotához mindenben hason- 
litott, soha test a benne lakó lélekhez s kedélyhez nem 
hasonlitott jobban. Az az örökös bizonytalanság minden 
eltökéléseiben, az a folytonos habozás a közt mit te- 
gyen s mit ne tegyen, és ez mind apró, mind fontos 
dolgokban, az az untalan tusakodás magában, mit szól 
róla a világ, az a rejtezkedőzés ott, hol semmi ok nem 
volt reá, az a kedvkeresés olyanoknál, kiket nem be- 
csült, mig másrészről jobb, nemesb érzetének az a belső 
harcza ez ellen, . . . mindezt látni rajta a szemlélőnek 

kinos volt, s ezen kin az ő arczán is észrevehetőleg nyi- 
latkozott. Ilyen lelkületü ember nem lehet soha nyugodt, 
sem nem tehet nagyot, sem életében nem lehet igazán 
következetes. Ha nem sülyed is le, örök ostora önma- 
gának . 

Kit nem hivott ő ki párbajra? Ép ugy kihívta Hay- 
naut, — mint Klapkát, Pulszkyt, Almássyt, engemet. 
Napoleont megveté, — és 1859-ben hitt benne. Kossuth- 
tal 1851 óta tört — és 1859-ben előtte megalázta magát. 
Ferencz Józseftől elfogadta a föltételeket, mit csodálok, 
mivel ő büszke s vakmerő (inkább mint bátor) volt, — és 
adott szava ellenére a politikába avatkozott. Miért? mivel 
hallá, hogy Kossuth s a világ gyanusitja, és ő a félreér- 
tést, népszerütlenséget nem birta tűrni. Tudta jól, leg- 
alább tudhatta, hogy. külföldről mi támogatást sem re- 
ménylhetünk, és mégis azon politika fejévé engedé ma- 
gát tétetni, melynek e remény volt alapja s kiindulási 
pontja. Lehet, hogy ő szavaival nem ámitott, de igen 
tettével, azon utat, politikát választván, melyet választott. 
És ka. lőn, hogy a közvélemény, mely addig ingadozék, 
utána vakon indult. Olvassuk hátrahagyott beszédét: az 
ugy hangzik, akár Deák irta volna. A Times levelező- 
jének szinte ez tünt föl benne, igen helyesen; benne, 
mondja ez, nem a határozati párt feje szól. Ebből 
ugy látszik: belátása és boszuja s dicsvágya közt ellen- 
mondás volt, teljes, betölthetlen, —- győzött benne a be- 
látás, s ez oka öngyilkosságának. (B. Jósika Lajos, ki 
Apponyiékkal belső barát, azt mondá nekem, hogy Te- 
leki levele az emigratiohoz (melyet igérete daczára 
irt) elfogatván; a bécsi kormány azt boritékba téve, s a 
kétfejü sassal lepecsételve, minden más észrevétel nél- 
kül küldé vissza neki. Ha ez áll, oly érzékeny embernél 
mint Teleki, ennek eldöntő hatása lehetett.) 

Ezt igazolni látszik az itt következő levél, melyet 
igazán meghitt barátja, Lukács Móricz irt gr. Károlyi 
Györgynének Genuába. Bár dicsérni törekszik őt és vá- 
dolni másokat, Teleki gyarlóságát s politikai jellembeli 
gyöngeségét baráti kezek sem képesek elfödözni. 

Gróf Károlyi Györgyné asszonynak. Pest, máj. 14. 1861. 
Méltóságos grófné! 

Azon borzasztó eseményt, mely a hazát megfosz- 
totta leghivebb fiától, a grófnét legőszintébb tisztelőjétől 
s engemet legrégibb, talán legjobb barátomtól, bizonyo- 
san élénk fájdalommal vette Méltóságod a hirlapok ut- 
ján. Engemet lesujtott e halál és annak körülményei, de 
meg nem lepett, mert az előzmények után, ismervén jel- 
lemét, lelki küzdelmeit, mást nem vártam, nem várhat- 
tam annál, a mi történt. Előre jósoltam e gyászos cata- 
strophát már hónapok előtt Méltóságodhoz és Jósika Mik- 
lóshoz irt leveleimben.. S akkor is, midőn a nemzetnek 
ünnepelt, sőt bálványozott kedvencze volt, midőn minden 
megjelenése közhelyen uj ovatio volt, a legszerencsétle- 
nebb embernek érezte és mondta magát előttem; meg- 
hasonlásban volt önmagával; még néhány nappal halála 
előtt ismételte, mit már azelőtt is többször mondott, hogy 
helyzete tarthatlan, kiállhatlan, hogy élete terhére van, s 
annak véget fog vetni. Halálának indoka ha mások előtt 
rejtély, előttem nem az, s ugy hiszem a mélt. grófné 
előtt sem. Isten bocsásson meg azoknak, kik gyanusitá- 
saikkal e nemes szivet megtörték, ha akaratlanul vagy 
tévedésből tették; csak azt kivánom, hogy visszariadva 
eljárásuk ezen szivrenditő következésétől, térjenek ma- 
gokba, ne vádolják hazafiatlansággal, gyávasággal, vagy 
épen árulással a leghívebb hazafiakat, ha velök minden- 
ben egyet nem értenek, s nem ugy jártak el a haza 
ügyeiben mint ők a távolból nézve jónak vélik, ne akar- 

janak zsarnokoskodni a meggyőződések felett, s ne hoz- 
zanak romlást a hazára s annak leghivebb fiaira. (Ez 
Kossuthra, vonatkozik, ki, igaz, Telekit csaknem honáru- 
lással vádolta, hirdetvén, hogy szándékosan fogatta el 
magát. Ezt hallván Teleki, elég gyönge volt magát egy 
hosszu levélben igazolni, melyet b. Jósika Miklósnak 
küldött ki, hogy azt Kossuthtal közölje, — ennél olvasta 
azt Vukovics, kitől ezt tudom. E napló előző lapjain 
el van mondva Kossuth mit irt Telekiről Gilpin Alder- 
mannak: ,he is morally dead stb.") 

Szegény Laczi barátunk áldozata lett sértett becsület- 
érzetének és lelkiismeretességének. Hogy tettel bebizonyítsa 
az ellene terjesztett gyanusitások alaptalanságát, mintha el- 
veihez és multjához hűtelenné lett, elfogatása és szabadon 
bocsátása előre kicsinált terv szerint történt, vagy pedig 
a kegyelmet félénkségből fogadta volna el, nem engedte, 
hogy bárki által e hazában tulszárnyaltassék, sőt oda 
akarta vinni a dolgot, hogy őt a kormány ujra elfogassa. 
De ő csak magát akarta compromittálni, nem kivánta, 
hogy másokat is magával rántson a veszélybe, hogy Deák 
(ennek igy nincs értelme; itt a másolatból, melynek ez 
viszont másolata, valami kimaradt) szavaivál csak ma- 
gát, de másokat nem akart koczkáztatni, s legkevésbé a 
hazát, melyet mindenek felett szeretett. De a többség 
vakon utána indult, mert fellépését ugy magyarázta, hogy 
ő a külföldi hatalmasságok, Napoleon, Cavour, Palmerston 
utasításai szerint cselekszik, hogy ezeknek tettleges tá- 
mogatására biztosan számolhat. Politikájának győzelme a 
házban bizonyos volt, de a diadal előestéjén megijedt a 
győzelem lehető, sőt valószinü következményeitől a ha- 
zára és párthiveire nézve, az erkölcsi felelősségtől, mely 


lelkét, nevét és emlékét terhelné, ha politikája miatt bal- 
Szemere II. 22 


— 338 — 


fordulatot vennének a haza ügyei. Néhány nappal ha- 
lála előtt azt mondotta nekem, hogy oly impasseban 
találja magát, melyből csak halál által szabadulhat ki. 
Ehez járulván még ideges ingerültsége, kétségbe esve 
azt képzelte, hogy csak önkénytes halála mentheti meg 
a hazát s egyszersmind becsületét. Bocsánatot e fejte- 
getésekért, melyekre fájdalmam elragadott, de lelkem 
csordultig megtelt kinos és keserü, érzésekkel, s nem áll- 
hattam, hogy azokat kiszenvedett barátom legjobb barát- 
néja előtt ki ne öntsem, noha tudom, hogy fájdalmait 
e részletek még nevelni fogják. De ő megérdemelte, 
hogy barátai sirassák, s hogy ismerjék e nemes sziv 
gyötrelmeit, melyek halálát megelőzték és okozták. 
Magamat a méltós. grófné kegyeibe, stb. 


Lukács Móricz. 


Naplómban itt-ott, bár bele most ritkán s keveset 
irok, nem ugy mint hajdan, 1848 előtt, midőn napon- 
kint irtam bele, s e könyv nekem gyónó székül szol- 
gált, — mondom, naplómban én róla többször irtam. 
Kimélvén mint egy himes tojást, vele folyvást jó vi- 
szonyban valék; elvben megegyezénk, de nem az alkal- 
mazásban. Ott hol tenni kellett, ő mindig ingadozott, ki- 
vált ha másokban eltérő vagy épen ellenkező nézetet 
vőn észre. Reményeinkben még inkább különbözénk. 
Ő minden évben reménylt; mi ennek oka nála, ki oly 
eszes ember volt? mivel ő ellenfelünket mindig rövid- 
látóbbnak hitte, azt gondolta nézetének, a mit kivánt hogy 
annak nézete legyen, — én ellenben magamat mindig 
ellenfelünk helyzetébe teszem, s hajlandó vagyok föl- 
tenni, hogy az azt teendi, mit én helyzetében fognék 
tenni. . . . Ilyesek fölött sokszor s elég élesen vitatko- 
zánk, levelezénk. Ő hamar elveszté higgadtságát, türel- 

mét, de hamar is kibékült ismét. Komolyabb s tartó- 
sabb összeütközésünk egy izben volt. 

1859-ben, midőn az olasz háboru alkalmával Kos- 
suthtal szövetkezett, vagy inkább midőn ezt ő, Teleki 
az ügybe bevonta, mivel fenyegetőzött, mondom, 1859-ben 
szünt meg Teleki hozzám jőni. Követelte-e e szaka- 
dást Kossuth? nem tudom, aligha nem, — Telekitől 
minden esetre férfiatlanság volt azt elfogadni, annyival 
inkább, mivel nekem nem egyszer mondá: hogy csak 
velem ért mindenben egyet, sőt őszintén egyszer azon 
vallomást tevé, hogy biz ő magán kivül és kivülem sen- 
kit nem tart státusférfiui belátással felruházottnak. Ne- 
vetve mutatta 1851-ben Kossuth azon iratát, melyet ez 
Kutahiából küldött, s melyet ő Ausztriának a német 
Conféderatióba bekebeleztetése ellen, — valóban a leg- 
antidiplomatikusb . nyelven irt. Pl. Ferencz Józsefről 
mint zsarnokról, vérszopóról stb. irt, — ilyent csak nem 
adhatnánk be az angol és franczia kormánynak. Egyéb- 
iránt emlékiratunkat ekkor már megirám, melyet fran- 
cziára "Teleki forditott, sőt 2-ik részén változtatott — 
mi némi sophismáig vitt okoskodástól nem ment. De 
béke kedvéért nem elleneztem. 

1859 végén, hallom, volt szándéka ismét hoz- 
zám jőni, — de nem tudta hogyan fogadom. Bizony 
nem fogadtam volna szivesen, azt, ki azt hive hogy 
alkalom van jelen hazánkon segiteni, számüzött 
társának kizárását, e megalázó föltételt magának tétetni 
engedé. Ezt meg is mondám többnek, kik :neki alkal- 
masint megvivék. Innen későbbi nagy boszuja ellenem, 
minek kifejezést azon levelében adott, melyet az octo- 
ber 20-ki diplomára irt nyilatkozatomra kinyomata. — 
0, hiában, az indulatok rabja volt, gyűlölő, boszuálló, 
nem tudott felejteni. Igy hasonlott meg 1838-ban Bat 


— 340 — 


thyány Lajossal, kivel az előtt, még az 1847/8-ki diae- 
tán is éjjel-nappal együtt volt. 1860-ban plane azért a. 
mit Dembinszky tőn, engem Klapka által párbajra hi- 
vott — levélben. A levél nőm kezébe jövén, — comme 
pressante, — mivel én Angliában valék, nőm vele 
Cobdenhez ment, ki Klapkát magához hiván, s hall- 
ván az ostoba ürügyet, valóban kipirongatta Klapkát és 
Telekit, mondván nekik, hogy lehet igy erőtetni s ki- 
találni hamis ürügyet! — ők tehát az egésztől elállot- 
tak. Cobden R. nőmet kérte, hogy az eseményt elő. 
lem eltitkolja, — és azt én csak havak mulva tud- 
tam meg. 

Természetes ezek után, bogy én őt nem becsül- 
hettem, s iránta rokonszenvvel nem viseltethetém. De 
viszont soha eszembe sem jutott őt, elfogatása után gya- 
nusitani, mint azt Kossuth tevé. Ő bizony jó, állhatatos 
hazafi volt, elveihez hű, azokban következetes, több ál- 
dozatra képes mint Kossuth £ Comp., — de ott hol 
tenni kellett, ingadozék mint egy gyermek, s épen nem 
volta kivitel embere, a vézérségre semmi tulajdonnal 
nem birt, érezte ő ezt maga is, ezért vete véget életé- 
nek, szerencséjére ugy önmagának mint a hazának. . 

Bizonyosan megérdemli, hogy a nemzet tisztelettel 
emlékezzék rá, — de ha a maradék később hidegen 
átnézi pályájának apró emlékeit — csodálkozni fog, hogy 
az 1861-ik év e középszerü alakban egy óriást, még pe- 
dig egy nagy óriást látott. 

Mindenesetre jobb sorsra s végre volt érdemes, nyu- 
godjanak hamvai békében. 

Junius. 


A diaetai viták Pesten végre megkezdődtek. Deák 
kész föliratot inditványozott, röviden indokolta élőszóval. 
Teleki utóda, határozatot, puszta manifestumot indit- 
ványozó, Tisza Kálmán leve, — hosszu: beszédet tar- 
tott, melynek sem ize, sem sava; száraz — Deákféle 
logika nélkül, hideg, költői emelkedésnek benne épen ugy 
nincs nyoma mint nincs nyoma philosophi szellemnek. E sze- 
rint Nyáry most sem tudott vezéri szerepre szert tenni. Ő 
csak parancsolni tud, — alispánnak jó, ezredesnek is jó 
lett volna. Ezért ő nem is szónokolt, hanem egy hosz- 
szu szerkezetet, — módosítványt — nyujtott be, melyet 
egyik párt sem fogadott el, — nem is emliték. Talán 
cz kiábránditja paraszt gőgjét. 

És megindult a beszédek özönvize. 70 szóló iratta 
be magát, — ötvennél több szólt, — némelyik 4 óráig. 
A határozati párt csupán szitkozódott, panaszkodott, re- 
kriminált, — a másik minthá a tárgyakkal megosztozott 
volna: egyik a nemzetiséget, másik a financzot, 3-ik 
Ausztria európai helyzetét, 4-ik az igazságszolgáltatás 
zavarait stb. elemezte. Legjobb beszédek voltak az: 
Eötvös Józsefé, Andrássy Gyuláé, Bartalé, Csengeryé, 
/ichy Antalé, Deák válasza stb. Kazinczy Gábor most 
is a régi: fényes szóhalmaz, bő nyelvdagály, folytonos 
chiaro-obscuro, de egy eszme, egy világos gondolat sem; 
alig olvastam belőle 20 sort, fejem megfájult, — Liszt 
zenéje ez, sok szép hang, de semmi idea. Azonban 
nagy hatást csinált, ,arany szájunak" nevezték ; — a ma- 
gyar publikum hasonló azon falu népéhez, mely csak 
azon papot csodálja, kinek predikáczióját nem érti. 

Én pedig rá igen kiváncsi voltam. 12 év alatt ő 
sokat gondolkodhatott. Debreczenben 1849-ben Kovács 
Lajos társasága tanuságos lehetett rá nézve. Kár hogy 
ez ember nem lőn követ; látom Ugocsa megye körleve- 
leiből, melyeket ő szerkeszt, mi kombináló s világos érte- 
lem lakja fejét. 

Mi azonban az egész vitát, pártkülömbség nélkül 
jellemzi, s mi nekem feltünt, az abból áll, hogy mind 
panaszkodott, mind vádolt, de eszmét s programmfélét 
senki nem formulázott. A multról beszélt valamennyi, a 
helyett hogy a jövőről, a teendőről beszélt volna. E 
részben nincs különbség a fölirati s határozati párt közt, 
ugyan azon beszédet tartva mindenki erre vagy arra 
egyképen szavazhatott volna. De következetlen volt a 
fölirati párt, melynek beszélni egészen más hangból 
kellett volna, — a moll-nak kell vala darábjában ural- 
kodni. Ugy látszik, ily módon szónokolva, a közvéle- 
ményt akarták magok iránt kiengesztelni, — mi bizony 
némi gyávaság jele. ; 

Ha Deák előadásában volt egy magasb gondolat, 
mi alig volt, mert ő nagyon csak a positiv törvény kö- 
rében mozgott, az az volt: szeressük jobban a hazát, 
semmint gyűlöljük az ellenséget. Erre senki sem figyel- 
mezett. Valamennyi beszédben ez utóbbinak, az ellen- 
ség gyűlöletének mérges szele leng. 

Deák, mint mindig, most is inkább passiv mint 
irányadó szerepet játszott. Határozottan egyszer lépett 
fel, midőn kijelenté: hogy ha senki nem megy át Budára, 
jelen lenni a diaeta megnyitásán, ő maga át fog menni. 
Igy kellene neki sokszor föllépni. 

Mit mondjak a felső-házról? Ennek tagjait épen 
nem értem. Ezek ép ugy szóltak mint a képviselők, 
alig két-három czélzott a békülési ösvényre, ezt is takar- 

gatva tevék. Pedig, ha van értelme, hivatása egy felső- 
háznak, ez épen a közvetítésben áll. Intőleg szól a fe- 
jedelemhez, ha nem hű az alkotmányhoz, intőleg a kép- 
viselőkhöz, ha ezek tuloznak. 

PI. a föliraton, utolsó nap, a képviselőház olyan mó- 
dositást tőn, minek értelme volt a királyi czim megta- 
gadása. Ama nyomorult felsőház még erre sem tőn ész- 
revételt, miről tudhatta, hogy az a fejedelmet s környe- 
zetét jobban fogja bántani, mint minden más, mint a 
leglényegesb jogok visszakövetelése. Én innen, a távol- 
ból, igy fogtam ezt föl. Midőn transactióról van szó, 
kicsinyekben engedni okosság, hogy a nagyokat annál 
biztosabban megnyerjük. Ember a fejedelem is, s efféle 
tőszurásokban becstelenitést lát, mit nehezebben bocsát 
meg mint ha joga nyirbáltatik. 

Olvasom a lapokból, hogy. ez illedelmi sértés Fe- 
rencz Józsefet, udvarát s környezetét jobban sérté mint 
az egész fölirat. 

Ez okból plane visszautasitá a föliratot. 

Visszajöttek az elnökök, s mi volt mit tenni? bele 
kelle igtatni az illető czimet, — mely megaláztatását a 
diaeta, ha csak kissé eszélyes, elkerülhette volna. 

. A franczia lapok, eddig, az apró hireket, levele- 
zési alakban sürtin adták. Deák föliratát kevés adta, a 
beszédeket épen nem közlik. Vezéreczikket épen nem 
irnak, — nincs egy Íranczia iró vagy journalista, ki a 
kérdést csak meglehetősen értené. Sőt mondhatni, 
mióta a diaeta együtt ül, ügyünk igen elhanyagoltatik. 

Csak Weiss a Débatsban irogat, de inkább bi- 
rálva, vádolva mint védve. Aligha az osztrák követ- 
ségtől nem kapja az adatokat, máshonnan azokat nem 
kaphatja. Irék két czikket, igen kiméletes modorban, 
egyikben azt fejtegetém: Magyarország miért nem me- 

het a birodalmi tanácsba; másikban, hogy Ausztriának 
jövendője a dualismus alapján van, fejtegetve mi kilátást 
nyujthat a fejedelemnek a magyar kanczellár (Vay), 
és mit a német miniszter (Schmerling). 

Igérte Weiss, hogy fogja adni, — négy hét mulva 
megtagadta , aligha Metternichnél nem járt vele. 

Aztán, csakhogy a közönséget is felvilágosítsam, a 
Siécle szerkeszfőjéhez menék. Plée utazik, — Jour- 
danhoz menék. Utóbb ez tudósita, hogy Havin 
akarna velem szólani. Sejtém, ez annyi mint mód ille- 
delmesen megtagadni. Levélben fejtegetém indokaim 
fontosságát. A válasz ez volt: ,a magyar kérdés még 
nem napi kérdés, várnunk kell mig az olasz kérdés 
megoldatik." : 

Ime ily rokonszenvvel viseltetik a franczia szabad- 
elvü journalistika a magyar ügy iránt. Azok ellen, kik 
bennünket kárhoztatnak, hogy gátoljuk, separatismusunk 
által, Ausztriának alkotmányosságát, még csak védeni 
sem lehet magunkat. Mert ez volt czikkeim czélja, s 
e czélt erélyesebben kiemelém azon czikkekben, melye- 
ket a Siéclebe küldék, mint azokban, melyeket a Dé- 
batsba szántam. 

Es a magyar hirlapok kürtölik fen hangon: mi 
nagy irántunk külföldön a sympathia. A külföldi, a 
franczia lapok nemcsak nem foglalkoznak velünk, de 
czikkeinket is visszautasítják. Sőt a Temps, szinte libe- 
ralis lap, minap aztirá, s legjobb szerkesztője (Scherer) : 
"a magyar ügyben sem a nemzetiség, sem a szabad- 
ság, sem a demokratia kérdése nincs érdekelve!" 

Hát mi az akkor? 

Felelni akartam rá, de minek? Ezen urak nem 
tűrik az ellenmondást, csak dicséretet. 


Julius. 


Még egy szót a boldogult Telekiről, nemes keblét 
mennyi tévfogalom lakta, mennyire fonák felfogása volt 
neki még arról is: mi az az affaire dhhonneur. Ide te- 
szem leveleit, melyeket Haynau-hoz irt. Indulatát kö- 
vetve katonai és politikai dolgokból magán- 
ügyet vélt csinálhatni, mi képtelenség, — ekkor örökös 
harczot kellene a népeknek vivniok, — a megkötött 
béke után következnének a párb lők vég és hossz 
nélkül. Én ugy vélem, ő e godolatra Haynaú londoni 
esete folytán jutott, — pedig ha más nem, ez maga visz- 
szatartóztathatta volna, azon kivül, hogy már a gondolat 
rosz, hibás, fonák volt. Megirtam neki, de már késő 
volt, s ha talán belátta is, később vonakodott be- 
vallani. 

Ez megjelent egy belga lapban, melyikben ? nem 
tudom bizonyosan, csak Enya, hogy nem a TIndépen- 
danceban. 

nGróf Teleki László, a magyar forradalom volt 
követe Párisban, a következő sorokat intézi hozzánk: 


n Szerkesztő ur! 


Önnek ügyünk iránt mindig tanusított részvéte re- 
mélnem engedi, hogy nem tagadja meg tőlem a követ- 
kező levél közrebocsátását, melyet én Haynau tábornok- 
hoz intéztem, s melyet ő válasz nélkül hagyott. 

Sokan azon véleményben lesznek tán, hogy ily le- 
velet intézni oly fajta emberhez, igen nagy becsü- 
let adás neki; magam sem tudnék e nézetnek ellen- 
mondani. Ugy kell lenni magának Haynau urnak is 
ez a véleménye, ez magyarázza meg hallgatását. 


— 346 — 


Hallgatásához nem kell kommentár. 

Ha volt egy nap, midőn méltó haragom ellene, fe- 
lülmulta méltó megvetésemet iránta, ha volt egy nap, 
melyen eszembe jutott, hogy e gyilkos, ez asszony-kor- 
bácsoltató, e közvélemény pellengérére kiszögzett ember 
mégis osztrák tábornoki egyenruhát visel, ha végre volt 
egy nap, melyen a borzalom maga, melylyel e gonosz- 
tevő eltölté lelkemet, arra birt, hogy igen nagy becsü- 
letet adjak neki, — ugy hiszem ez csak szerencse volt 
rá nézve, s mily aljasság és sülyedés kivántatik arra, 
hogy nem élt e jó szerencsével? 

Oly ember, ki ama bűnöket követte el, miket Hay- 
nau, s kivel ugy bántak mindenütt mint vele, oly ember, 
kit insultáltak, megsöprüztek , sárral dobáltak, leköptek, 
s minden gyalázattal halmoztak — és mégis képes visz- 
szautasitani az elégtételt, a mit én ajánltam neki, — az 
nem érdemel mást, mint .a mit én adok neki a távolból 
— levelem közrebocsátása által. 

Fogadja, szerkesztő ur stb. 1852-ben sept. 1-jén. 


, Tábornok ! 


Ime levelem, melyet két éve intéztem önhöz 
Aachenbe, mihelyt önnek Londonból hirteleni elutazá- 
sát megtudtam. 

, Tábornok! én önt ugy tekintem, mint egyik gyil- 
kosát az ön parancsából Aradon kivégzett 13 tábornok- 
nak, Batthyány Lajos grófnak, Jeszenák János és Peré- 
nyi Zsigmond bárónak, Csányi Lászlónak és Szacsvay 
Imrének, kik Pesten az ön rendeletére végeztettek ki, 
valamint egy sereg más áldozatoknak, kiknek vére bo- 
szuért kiált. A tábornokok, kiket ön megöletett, függet- 
lenségi harczunk hősei s Magyarország jogának vé- 

dői voltak. Jeszenák báró rokonom volt s benső bará- 
tom, valamint báró Perényi és Csányi is barátaim. 

Batthyány Lajos gróf, e halhatlan emlékü nagy lélek, 
Magyarország egyik disze, büszkesége, legjobb barátom vala. 

Ön átláthatja, tábornok, minő elégtétellel tartozik 
nekem. 

Csaknem egy éve hordom szivemben a halált, de 
türtem mostanig. 

Itélje meg: mit szenvedtem! 

De az elégtétellel, melylyel ön adósom, meg kelle 
várnom, mig ön a magánéletbe vonul vissza. S most 
bizonyos vagyok, hogy ön ezen elégtételt tőlem meg 
nem tagadja; mert most nem találhat arra semmi ürügyet, 
s mert mind azon czimekhez, melyeket eddig nyert, nem 
akarhatja még a gyáva czimet is toldani! 

Határozzon találkozásunkra helyet és időt, lehető- 
leg közel Párishoz, s oly országban, a hova mennem 
szabad, erre kérem! ; 

Felesleges mondanom, hogy Németországba nem 
mehetek. 

"Két tanum leend. 

Montmorency, 1850-ben september 11-én. 

Gr. Teleki László." 


E levelet ön, tábornok, válasz nélkül hagyta, ám- 
bár kezéhez ment. Türelemmel vártam mostanig, mivel 
ön odahagyta Aachent s Ausztriába és Magyarországba 
utazott, a hol mostanig maradt is. Most, midőn önt 
Ostendében tudom, sietek e sorokat intézni önhöz, hogy 
biztosítsam önt, miszerint véleményem s érzelmeim ön 
irányába nem változtak, s ismételjem kérésemet. 

Megtagadná-e? Tovább is hallgatna? Nem .tehe- 
tek föl ily gyalázatosságot, ily gyáváságot. 

Ez esetben nem maradna fönn egyéb, mint kimon- 
danom, hogy épen oly megvetést mint iszonyt érzek ön. 
iránt s hogy ön ép oly alávaló és silány és gyáva sze- 
meimben, a mily gonosz és vérengező. Ezt a pofot 
kényszeritne ön, adnom a távolból, ha mielőbb nem vála- 
szolna, legfölebb 12 nap alatt. S lesz rá gondom, higyje 
el, e pofot arczára verni, nyilvánosan, a világ szeme lát- 
tára, jelen levelém közlésével. 

Tékintve életkorunk különbségét és az ügy súlyos 
voltát: mi engem e lépésre birt, más fegyvert nem fo- 
gadhatok el, mint pisztolyt. 

Sziveskedjék , válaszát Londonba, 22. Pickering 
Terace, Paddington, Kiss Miklós ezredes ur kezeihez 
intézni. 

1852-ben augustus 20-án. . 

Gr. Teleki László." 


Most ismét átmegyek a borokra. Mult hóban rá 
adám magam egy angol röpiratot irni a borokról, és 
azt be is végeztem, és itt kinyomattam. Czime ez: 
n Notes on Hungarian Wines, by B. de Sz." Páris, 1861-ben 
40 lap. Szándékom ezeket elosztatni Angliában és al- 
kalmat adni a nagy lapoknak szólni magyar borainkról. 

Angliába visszatérve itt találtam Reményi Antalt, 
— azon hegedűvirtuóznak, Edének testvérét, ki most 
Magyarországban oly nagy szelet csinál. Igaz, jeles 
művész, de elhitt végtelenül, s aligha Kossuthnak nem 
. titkos ügynöke, oda mutat azon körülmény, hogy min- 
den kis mezővárosba elmegy hangverseny ürügye alatt. 
Eleinte a rendőrség tőn is neki nehézségeket, — de 
mihamar eljöttek az oct. 20-ik utáni napok.  Minden- 

esetre, ha nem ügynöke, de osztja véleményét, hogy 
nem kell egyezkedni. 3 

Egész ellenkező véleményü Antal, az itteni. Ő 
1848-ban kapitány volt, Komáromban kapitulált, aztán 
Amerikába ment, hol mérnökké képezte ki magát. Ott. 
megnősült, gyermekei is vannak. Hanem bár izmos 
ember, mellbetegségbe esett, s az orvosok neki szüksé- 
gesnek jelenték ki, hogy Amerikát végkép elhagyja. 
Családját ott hagyván, mivel költsége elég nem volt, 
ide jött, s utlevélért folyamodott az osztrák-követnél. 
Biztatták — különösen gr. Bethlen, ki Bolnai név alatt 
szinészkedett, és most — mint maga mondja — a 
magyar kormány azaz Vay kéme itt. Én nem isme- 
rem a ficzkót. De Reményi igen, s Bethlen látván, mi 
mérsékelt véleményü, befolyását megigérte. Ugy látszik, 
ez nem nagy, mert hetek, havak multak, és az enge- 
delem nem adatott meg. i i 

Megszántam állapotát s szólék báró Jósika Lajossal 
(a volt canezellár Sámuel testvérével), hogy irna Appo- 
nyinak és Széchen miniszternek, kik meghitt barátai. 
Írt is, s biztattak, — de az utlevél csak nem jött. 

Nőmnek az osztrák követségnél dolga lévén, ő az 
első titoknok gr. Müllinennek, — ki igen szivesen fo- 
gadta, — előhozta Reményi nehéz állapotát, s hogy be- 
teg, és hogy higgadt véleményü ember. ,De mi vesze- 
delmes neve van, — felelé az, — s testvére azon hege- 
dűsnek, ki otthon oly annyira meg van bélyegezve." 
, Nézeteiben, felelé nőm, annak épen nem testvére, jó 
hazafi, de nem tulzó, — férjemhez gyakran eljár, s ő 
igen eszélyes embernek mondja." Ha ugy van a dolog, 
hogy tisztelt férje is jót mond róla, tüstént irok, és nem 
kétlem, utlevele megadatik. 

Nőmet igen óvtam, ha oda megy, semmi politikai 
beszélgetésbe ne ereszkedjék. Azonban Müllinen mindig 
politizálni akart, elvezette, hogy megmutassa neki a 
követ uj szállását (pár hó előtt a franczia belügymi- 
nister hőtelje volt), s közbe-közbe mondogatá: czikkei- 
met a fölség mi nagy figyelemre méltatta, — mi kár, 
hogy otthon nem vagyok, — mi kevés az okos politikus, 
Vay mint nem felelt meg a várakozásnak, s mi nagy 
disgraceban van, stb. Nőm magának utlevelet kérvén, 
Németországba utazni, mondá Müllinen: s férje midőn 
utazik mi utlevéllel jár? — Francziával. — Hát miért 
nem osztrákkal? — Ő azt nem fogja kérni soha. — De 
hát ha oda küldenénk egyet, kérés nélkül? — Azt hi- 
szem nem fogadná el. 

A Reményi utlevele, pár hét mulva valóban meg- 
jött. De bajt magamnak csináltam vele. Mivel utazzék 
haza? Nincs pénze. Ha itt marad, az én terhem lesz. 
Tehát ámbár nincs erszényem tele, 300 francot kölcsö- 
nöztem neki. j 

Ő eszes ember, iskoláit végezte, de legjobb isko- 
lája Amerika volt, s az ottani szokást, praktikus élet- 
nézetet egészen elsajátitotta. Tőlem sokat megtudott, mi 
a magyar kérdést illeti, s adtam neki könyveket olvasni. 
Az otthoni zavarokat józan logikával itélte meg, itt kül- 
földön lévén, belátta: Kossuth £ Comp. mi gyalázatosan 
ámitják külsegedelemmel a nemzetet. Attól tartok, ha 
haza megy sok rosz napja lesz, mivel hiányzik benne az 
angol. higgadtság, a mit hisz azt némi indulattal védi. 

Vaynak, a kanczellárnak, sokszor akarék irni. De 
minek? Neki egy nagy hibája van, t. i. nincs határo- 
zott eszméje a teendőkről. Programmja hiányzik. Aztán 
soha nem volt kivitel embere, erély kellene neki, azon 
erély, melyet mély meggyőződés ád. 

Majláth, a mostani Tárnok, hajdani követtársam, 
bátrabb ember. Tiszta, világos fej, s ugy látszik most 
is a mit hisz jónak, azt kimondani s megtenni is meri. 
Neki irtam tehát egy hosszu bizodalmas levelet, az or- 
szág helyzetéről. El is küldém neki. Annál jobb, ha 
közli Apponyival, Vayval s más barátival, de én nem 
kértem rá. Kötelességemet véltem teljesiteni ezzel. Ta- 
lán mi itt a távolban tisztábban látunk, közelebb lé- 
vén a nagy világhoz, és túl az otthoni indulatok s elő- 
itéletek terén. Kiváncsi vagyok Majláth mit mond reá, 
— haugyan felel, mert ez még kérdés. 

Mi családomat illeti, Dinám lépdaganata miatt 
kénytelen volt Vichybe menni, még májusban. Vele 
volt a két gyermek is. Onnan vissza jőve e hóban, 
Németországba ment, —  Creuznachba előbb, .-onnan 
visszahozni Mari leányunkat, ki ott 3 évet tölte; innen 
Berlinbe menend, ott a hires Graefe szemorvost consul- 
tálni. Már irta is, hogy szükséges műtétel alá vetnie 
magát, — adná Isten lenne haszna. Bár előbb ismer- 
tük volna Graefet, most aligha nem késő. 


Augustus. 


Vay válasz-javaslata, t.i. a diaeta feliratára, el 
nem fogadtatván a fejedelem által, ő leköszönt, Szügyé- 
nyi és Zsedényi is. Kanczellár lőn gr. Forgách Antal, 
— ki mint morvaországi helytartó szolgált Bach alatt. 
Ő irta alá a választ, mely a föliratot megczáfolni igye- 
kezvén, semmi engedményt nem ád. 

A diaeta vita nélkül fogadta el -Delk második föl- 
iratát, mely szinte prókátori replika volt, sőt egy helyen 
az értekezés fonalát megszakitottnak jelenti 

ki. Ezt igy kimondani fölösleges volt, — alkalmasint 
a határozati párt követelte beigtatását; a dolog magában 
értetődik, de ilyesmit tegyen ellenfelünk. E hibának a 
kormány azután nagy hasznát vette, hirdetvén, hogy a 
diaeta jelenté ki az értekezést megszakasztottnak. 

Következett a diaeta eloszlatása, melynek ez el- 
lene mondott az általam indítványozott és szerkesztett 
1848-dik ÍV. t. cz. 6. §-nál fogva, miszerint az ország- 
gyülés az évi budget megszavazása előtt fel nem oszlat- 
tathatik. Ime e törvény már két diaetát mente meg, 
t. i. nem tényleg, de a legalitás szempontjából, ezt és 
az 1848-kit. Számitással irám ama 6. §-t, mivel jól tud- 
tam, hogy ily föltételhez a. diaeta elhalasztásának s fel- 
oszlatásának fejedelmi joga sehol nincs kötve. Senki 
nem vette észre a fogást, sem az alsó- sem a felsőházban, 
-sem a kormánynál, csak Blackwell, Palmerston ma- 
gán - correspondense, ki velem szokott értekezni. Ez 
hozzám jöve s mondá ez contradictio, s hallatlan meg- 
"szoritása a fejedelem jogának. Lehet, hogy az, felelém, 
de ne feledje miként nekünk az osztrák dynastiával 
van dolgunk, s bár mi sok óvakodás nem elég elle- 
nökben. 

De ime e törvény bizonysága annak is, hogy irott 
törvény a nemzet jogait tényleg bizony nem menti meg. 
Okos, előrelátó, számitó politika, ime ez a nemzetek 
palládiuma. 

De nem az a legfontosb s legaggasztóbb, hogy a 
diaeta feloszlatott, hanem azon emlékirat, melyet a csá- 
szár a birodalmi tanácshoz e tárgyat magyarázólag 
intézett. . Ebben világosan ki van mondva, mikép az. 
1848/9-ik forradalom által a magyar alkotmány meg 
van szüntetve, ez tabula rasát csinált, következőleg a 
fejedelemnek joga lőn octroyirozni uj alkotmányt. 


s 

Ime a rettenetes elv! Ez alapon lehetetlen ki- 
egyezkedni. Ez két ellenkező polus, mely megsemmisit- 
heti egymást, de össze nem olvadhat. Ilyesmire bizony 
senki se gondolt, kivált az oct. 20-ki diploma után nem, 
mely alkalmas volt a nemzetet más hitben ringatni. 
Minden esetre ezzel a dolgokat kezdeni, és nem végezni 
kellett volna. Eltitkolni azt politikai hiba, söt csalás 
volt. Ha valami: ilyen vajmi képes a nemzet bizodal- 
mát örök időkre megsemmisiteni, 

Ez a birodalmi tanácsban is szörnyü zajt idézett 
elő. Remek beszédek tartattak; ilyen volt a Smolkáé, 
kinek beszéde magyarul sok ezer példányban kinyoma- 
ték, és ő számtalan törvényhatóságoktól üdvezlő levéllel 
tisztelteték meg. 

És aztán találkozzanak becsületes emberek, kik 
a kibékülés mellett szóljanak! Kezdem bánni, hogy 
én is szavamat emeltem. Igaz, a nemzet lármás része 
meg forradalmi irányt mutatott, — egyik fél oly hibás 
mint a másik. ; 

A zavarok nem is maradtak el. A megyék a diaeta 
feloszlatása ellen kezdtek protestálni, mint a váro- 
sok is. A kormány letette a főispánokat, feloszlatta a 
törvényhatósági bizottmányokat, uj helytartókat nevezett, 
kik a tisztviselőket magok választották. E szerint az 
egész ország lelépetett az oct. 20-ki alkotmányos térről. 
A Tárnok leköszönt, s barátjaii — helyébe gr. Pálffy . 
tábornok mint teljhatalmu kir. helytartó küldetett 
le. Sok megyében a statarium hirdettetett ki, s az egész 
ország nem név szerint, de valósággal ostrom-állapotba 
helyeztetett, minden politikai és sajtóvétségek felett 
hadi törvényszékek itélvén. Az adót folyvást katonai 
erő szedi be. A bélyeg ujolag behozatott. A horvát 


diaeta szinte feloszlatott. A tótok Moyses püspök ve- 
Szemere II, 237 

zérlete alatt kérelmekkel mentek Bécsbe. A románok 
s banáti szerbek önállást sürgetnek. Az erdélyi szászok 
többsége kész a birodalmi tanácsba bemenni. Itt-ott el- 
fogatások történnek. De nem oly sok mint, itélve a 
lárma után, képzeltük volna. Ama határozatpárti 
urak, midőn a veszély megjött, szép csendesen viselik 
magokat, mint a Magyarország, Pesti Napló, Magyar 
Sajtó stb. lapok is. Ezek csak akkor bátrak, midőn 
nincs veszély, hetvenkedni. Valóban gyönyörü madarak 
a béke e hősei, a veszedelem e gyávái. — De szomoru, 
vajmi szomoru hazánk állapota ! 

Dinám visszajött. Három operatiót állt ki. Szemei 
gyöngék még, de megszünt kancsal lenni az, melyet a 
sok fejbeli szenvedés azzá tőn. . . . Mari nem épen nagy, 
de nem is kicsiny. Arczában van szép is, kivált sze- 
meiben sok tűz s báj van, de mozdulataiban a női kecs, 
viseletében a szendeség még hiányzik. Reményemnek 
meg fog-e felelni? Félek, hogy nem. Esze sok van, 
de szive, kedélye nem elég, pedig ez a nők fő, disze. 
Anyja panaszkodik szeszélyeire. Én föltettem, őt hall- 
gató figyelemmel kisérni, hogy hibáit megismerhessem. 
Önzőnek találom, dolgaiban nem rendes, kevélységre 
hajlandó, mulatni szeret, munkáiban nincs kitartás, bár 
ha akar tud dolgozni, helyzetünket épen nem fogja fel, 
s a házi dolgok és gondok apró részleteiben nem ta- 
lálja fel magát. Nem csatlakozik kedélylyel senkihez 
és semmihez. Sok van benne oly tulajdon, milyen 
egy jeles férfiban inkább helyén volna. Intést elég 
készséggel fogad el, igér mindent, ugy látszik belátja a 
jobbat, de bajos"lenni azzá mi nincs természetünkben. 
Engem igen szeret, bár szigoru, de igazságos vagyok, 
s egyedül tanácsom és szóm az mi rá hatással bir. 

Hiszen az volna legnagyobb örömöm itt az idegen- 
ben, ha gyermekeimet szépeknek és jóknak találnám. 
Családom most minden, ez pótolja hazámat. 


September. 


Londonba menék, főleg mivel Devrient és Baltz, 
kiktől sok bort hozattam, négy levélben kértek, sür- 
gettek, hogy Baltz Londonba fogván menni, ohajtana 
velem értekezni a borüzletről, — néhány órai találko- 
zásban többet végezhetni mint bár mennyi levélben. 

Átmegyek, s irván neki, Baltz hozzám jön, és ő 
fecseg, csacsog, de dologról nem szól. Végre kérdem: 
mi hát az miről kiván velem értekezni? mi eszméi s 
tervei vannak? És ő feleli: neki semmi különös mon- 
dani valója nincs, akart látni s tisztelni. Mintha az ég- 
ből hulltam volna alá! Ezért kellett nekem az utat 
tennem mi pár száz frankba került? Erre felolvasám 
neki leveleit, a legsürgetőbb hivásait, — mire meg- 
zavarodott, s végre azt hazudta: ő, Baltz arról nem tud 
semmit, társa Devrient szokta a levelezéseket vinni. Ime 
ilyenek a mi embereink, — ámbár Baltz rajnai német, 
Devrient is idegen, — engem e dolog igen sértett. 

De ez nem mind. Baltz ide borokat hozott, miről 
nekem nem szólt, — aligha nem azoknak fogja ajánlani, 
kiknek nevét általam ismeri. En töröm az utat, ők 
akarják hasznát venni. Pedig 6000 pftnál többet 
fizettem nekik borokért. Ha legalább velem akartak 
volna menni, — de nem hátam mögött. Ez engem meg- 
rontana, mivel ők ha itt azon árt veszik (a szállitás- 
dijt hozzá tudva), melyet honn nekik én adok, hasznuk 
már meg van; de az itteni kereskedők akkor engem 


mellőzhetni fognak. 
231 

Azonban megizleltem borait, fehért és vereset; 
mintegy 60 hordóval hozott. De biz az mind vékony, 
gyönge, zamatlan volt, — az angol ,cyder"-nek, alma- 
bornak nevezte. S megkapta jutalmát, mert nyolcz napi 
futkosás után is csak egy hordóval tudott eladni. 

Kirchmayer is megakadt. "Tanácsom ellenére ama 
charlatán Mattával üzletbe bocsátkozott, hitelben ad- 
ván el neki 40—60 hordó szamorodnit, és több száz pa- 
laczk egri bort. Matta a bukás szélén áll, ez kikerülhet- 
len. Kirchmayernek sikerült tőle visszakapni a borokat, 
s most nekem ajánlja az egrieket. Ezeknek otthoni 
ára tuczatonkint 6 forint, 8 forint és 11 forint. En át- 
vettem egyremásra 210 tuczatot per 12 sh., mi, ha a bor 
jó, igen jutányos. Csak tudjam eladni. Árát azonnal ki 
is fizettem. ; 

A Baltz-féle haszontalan ide utazásomért s glasgowi 
silány boraiért ebben találhatnék kárpótlást, — ha t. i. 
a sors ebben is ki nem játszana. 

Vukovicsot gyakran láttam. Mondja, a Kossuth-féle 
bankópör nem fog apelláltatni, de uj pör lesz belőle. 
T. i. az osztrák követnek azon alternativa tétetvén, hogy 
vagy fizesse meg a nyomónak a papir árát, vagy ez 
megsemmisitvén a képet, a papirtömeget megtarthatja; a 
követ az elsőt választás. Ugyde Kossuth a közbejárónak, 
ki a nyomóval a szerződést csinálta, azt igérvén jutal- 
mául, hogy az exportált papir utáni praemium övé lesz, 
mintegy 300 £, ez azt követeli, és Kossuth azt állítván, 
hogy a banknóták nem exportáltatván, nincs praemium, 
tehát nincs joga azt követelni, — semmit sem akar adni. 
Ez viszont, a közbenjáró, őt pörrel fenyegeti. Hiában, 
rut dolognak rut a vége. 

Szeptember 21-én jövék vissza Párisba. 


October. 


Marit a velünk átellenben lévő nevelőintézetbe ad- 
tuk, mi neki nem tetszik, de én azt szükségesnek látom. 
Kijön hetenkint háromszor, magyar leczke végett és zon- 
gorázni Adlerrel, ki virtuoz, jeles compositor, budai fiu 
és velünk egy házban lakik. Elég drágák leczkéi, de 
ugy látszik nem maradok nála, — sokszor nincs hon 
leczkét adni, és 1 óra helyett 20, 25, 30 pereczet ád. Ez 
igy nem mehet. Ő egy szórakozott, álmadozó, rendetlen 
művész, — különben jó ember. 

Otthon a politika mindenben uralkodik. Még a lon- 
doni expositión sem akarnak megjelenni, ha Ausztriától 
különválva nem állíthatnak ki. Ez pedig lehetetlen, mi- 
vel Anglia csak Ausztriát ismeri, ezt hivta meg, 8 Ma- 
gyarország mint abban foglalt jelenhet csak meg. Engem 
a borok érdekelnek. Irtam hát haza leveleket, s kértem 
a termelőket, a politikának ne áldozzanak fel mindent, 
ha már szabadok nem lehetünk, ne akarjunk szándéko- 
san szegények is lenni. Ez expositiót, boraink megismer- 
tetésére, a gondviselés küldte nekünk. Nemzeti bűn 
lenne onnan elmaradni. 

Leveleimnek volt is sükere. Sokan elhatárzák ma- 
gokat helyért folyamodni. Legfőbb ideje is volt, mivel 
oct. 15-én tul folyamodni nem lehetett. 

Megismerkedém Justh Emillel, ki 1848-ban mint 
honvéd szolgált, s a komáromi kapitulatió után Ameri- 
kába költözködvén, Californiában megtelepedett s arany- 
olvasztásra adván magát, elég szerencsés volt magának 
szép vagyont szerezni. Üzletét eladván, most szép jöve- 
delme van. Innen Olaszországba menend, utazási vágy- 

ból, s onnan Amerikába térend vissza. Egészen amerikai 
ember vált belőle. Sok nagy összeköttetései látszanak 
lenni. A mostani amerikai tusában a Déllel tart, ennek 
kiván győzedelmet, s ha győzni fognak, terve az ameri- 
kai diplomatiában szolgálni. Mindenesetre különös, hogy 
egy európai a rabszolgaságot nemcsak mentheti, de vé- 
delmezheti is. Nem a turóczi Justhok közül való, — Si- 
monyi azt állítja: zsidó, ha Léváról való. Igaz, igen 
ügyes, kivált üzletben, és ez zsidó genie, — különben 
sok gentleman-like van benne, sőt több itteni magyar 
irányában nemeslelküleg viselte magát. 


November. 


Californiából Haraszthyék is ide jöttek. E család 
Amerikát 1836 óta lakja. Sokon átment, sok státusban 
lakott, volt mezei gazda, kereskedő s minden, s megbu- 
kott többször. Végre Californiába ment, s viszontagságok 
után a státuspénzverőház directorává lőn, —- de mintegy 
40,000 dollár hiányozván (ő bebizonyitá, hogy ennyi a 
füsttel ment el), e helytől meg kellett válnia. Most 
nagy földbirtokos, sok szőlőt ültet, s gazdag ember- 
nek látszik lenni, csakhogy, mint Justh mondja, vak- 
merőn uj meg uj vállalatokba vág, mindig mindenét egy 
koczkára tévén. Ez utjának is két czélja van: sok tiz ezer 
szőlővesszőt összevásárolni Német-, Franczia-, Spanyol-, 
Magyarországból és azt ott eladni haszonnal, s irni a 
bortermesztésről nagy munkát, mely neki, ha a státus 
pártolja, maga 10—20,000 dollárt hoz be. Aztán fel van 
hatalmazva egy roppant ottani birtokot actiák utján el- 
adni (bizonyos terv szerint, mit hosszu volna itt ismé- 
telni); az actiák egy részét a birtokosok megtartják, el- 

adandó 2,400,000 frank actia, — ebből 400000 fr. övé, 
— felét nekem ajánlotta. 

Mesének szép, de valóságnak semmi. Francziaor- 
szágban California — utopia. Californiai vállalatra fran- 
czia tőkepénzes nem ád semmit, ha 1-ért bárki 1000-et 
igérne. Ilyesmivel föllépni is nevetséges. 

Különben nyájas, udvarias ember. Hanem én távol 
tartám magam tőle. Fiát hozzánk küldte Mészáros, ajánló 
levéllel, s mi azt 3 éven keresztül sokszor meghivtuk s 
mindenféle figyelemmel valánk iránta. Apja s anyja soha 
még csak nem is köszöntöttek. Es ime most eljöttek 
hozzánk azonnal, gondolván, hogy azt teendjük velök 

. mit fiokkal tevénk. De bizony nem oda Buda, elég egy 
sütetből egy lepény. Sőt engem rá is szedett egyszer. 
Valaminek elvégzésére kért föl, mi nekem sok levelezé- 
sembe került, s midőn tudatám vele az eredményt, — 
soha sem felelt rá. Kicsinyben mult, hogy érette kötele- 
zettséget nem vállaltam. Ezt most meg is mondám neki, 
s felelni mit sem tudott. Szóval, ő egy Gescháftmacher, 
— hanem bátor vállalkozó, de egy igazi amerikai. 

Fiának nem sükerült a mérnöki iskolába bejutni. 
Epernaybe ment a pezsgőcsinálást megtanulni. Oda is mi 
ajánlottuk, és jó helyre jutott. Párisba jövén, ő igen szép 
jellemmel birt, itt bizony kissé elfajult, — egy év óta 
ritkábban láttuk, t. i. mióta észrevettük, hogy a rab- 
szolgaság dühös véde (20 éves ifju ember!) s a mu- 
látre-rel, mondá, — nem maradna egy szobában sem. 


December. 


Otthon nagy a csend. A provisoriúm csaknem min- 
denütt keresztül van vive. Azaz a királyi biztos, vagy a 

főispáni helytartó, kevés helyütt a főispán, kinevezte a 
tiszti kart, — bizottmány nincs sehol. Néhol a tiszti kar 
nyilvánosan tartja közgyűléseit, — mi a rosz körülmény- 
ben nem rosz eszme. Mint az sem rosz, hogy, igen ritka 
kivétellel, a tisztviselők mind honiak, nem idegenek mint 
Bach alatt. De az adót a bécsi fináncz emberei szedik 
be, néhol még most is katonai erővel, házi adó tehát 
nincs. Az egyedáruság is (pl. dohányban) fenn van tartva, 
a bélyeg is, a fogyasztási adó is a nagy községekben, a 
pandur ép ugy működik mint a rendőrség. Szóval: al- 
kotmányos s egyeduralmi hivatalok összevegyitve dol- 
goznak. 

(Reményi Pest városánál szinte hivatalt kapott, a 
szükség vitte rá, gondolom, bár ő szenvedélyes ellene 
a tulzóknak. Őszintén megmondám neki ez iránt vélemé- 
nyemet, de ő azt felelte: ha senki nem vállal hivatalt, 
ismét idegenek jönnek az ország nyakára. Hiszen ez 
még roszabb, az igaz.) 

A tulzás hősei elnémultak. De ha ez volt a czél, 
mit nyertek vele? Ha belátták e következményt, van 
ebben okosság? Ha nem, s félnek szólni vagy tenni, 
ennek neve nem gyávaság? Lármázni, hol nincs veszély, 
ez nem mutat bátorságra; hallgatni ha eljött a veszede- 
lem, ez már valóságos félénkség. Várni, várni, valami 
Deus ex machinától, ez ürügynek jó, de valódi politikus 
számitásaiban ez a legutolsó elem. 

Hogy Deák hallgat, ez nem meglepő, ő 1847 előtt 
is diaetán kivül hallgatott, diaeta volt az ő birodalma, 
ezen kivül ő valóságos Johannes sine terra volt. Aztán 
ő, ha ez évben kevesbet teve is mint tennie kellett 
volna nagy tekintélyénél fogva, mivel irányt a nemzet- 
nek a diaeta előtt nem tüzött ki; azonban tulzással őt 
nem vádolhatni. Ő mulasztásával nem tettével hibázott, 

mint Eötvös is. Igaz, körülményeink közt e negativ hiba. 
a legpositivebb hiba fontosságával bir. Kemény Zs. lapja 
pedig hamis kecsegtetések által ép annyit ártott mint. 
bármely más lap, sőt, épen mivel Deák organumának 
tartaték, sokkal többet. Ő épen elnémult, — egy hóban 
egyszer olvasni hosszadalmas s szabatosság hiányában 
szenvedő czikkeiből egyet. Valamennyi lap külföldi hi- 
rekkel tölti el hasábjait, félnek a létező sebhez nyulni, 
— hajdani czélzatos álhirekkel alig-alig találkozunk. 

Ugy tudom, a tulzók nekem nagy elleneim, kigyót- 
békát kiáltanak ellenem. Ebben érdeme van azon hajdani 
emigransoknak, kik gyalázatos reversalis mellett mentek 
haza, alázatosan folyamodván kegyelemért. Es most a. 
hőst játsza közülök sok.  Pirulnak-e titokban? Alig 
hiszem. 

Az mégis különös aztán, hogy valaki hona miatt 
12 év óta számüzött, a forradalomban legnagyobb erélyt 
fejtett ki s utolsó vonult ki honából, külföldön irodalmi- 
lag. a nemzeti ügy érdekében legtöbbet tőn, amnestiáért 
soha sem folyamodott, és azok merik gyanusitani, kiknek 
semmi érdemök a hazára nézve, kik az 1848-ki harcz- 
ban elbúvtak, kik a rá következő időszakban hivatalt 
vállaltak, avagy félénken s békén tűrték az elnyomást. 
Igaz, a politikai pálya ilyen, dicsőités és gyaláztatás, 
emelkedés és bukás, váltják egymást. Nincs kebel, mely- 
nek ez ne fájna, nekem is fáj, de azért sem el nem 
csüggeszt, sem meg nem tántorit, si fractus illabatur or- 
bis, bizony csak impavidum ferient ruinae! 

Most is kinek volt igazsága?  Azoknak-e, kik kül- 
segedelemmel vakmerő politikára ragadták el a szegény 
nemzetet, vagy nekem, ki közeledést, egyezkedést, eszé- 
lyességet ajánlék, miután forradalomra nincs erőnk? De 
különben is ildomosság-e ugy a dynastiával s német 

elemmel, mint a többi népfajokkal harczot kezdeni? Igy 
elszigetelve nemde meg kell buknunk? Ez a dilemma, 
ebből nincs menekvés. Kezdik igen sokan belátni néze- 
tem alaposságát, irják otthonról, — czikkeim sokat gon- 
dolkodóba ejtettek, ezt jól esik hallanom, — de saját 
lelkiismeretemben keresem végre is az elégtételt. 

Épen az év végén köszöntött be hozzám az öreg 
Ujházy László, ki Texasból jött Farkas nevü fiával, ki 
nálam 1847-ben patvarista volt. Ő, az apa, nógnábű 
északamerikai consulnak van kinevezve. Szilárd jellem, 
elveihez hű, áldozni s tűrni kész, — azonban élelmes, 
ime most nem érezvén magát a rabszolgás Délben jól, 
tisztességes állomást szerzett magának.: Bár ilyen lenne 
a magyar mind, elvhű, de tevékeny is. 

Nálam többekkel találkozott. Azok közül valaki 
irta az ide zárt czikket, ki? azt nem tudom. Több hir- 
lap-levelezőre gyanakodom, kik ekkor itt időztek. 


Pesti Hirnök. 


Páris, csütörtök, január 23-án 1862. 

Uj év napjának reggelén Szemere Bertalannál va- 
lék, ki valóban megelőző szívességgel és fáradozó gondos- 
sággal igyekszik tanácsával segiteni az ide tanulás s 
okulás végett utazó magyarokat; midőn véletlenül be- 
lép az öreg Ujházy László fiával, Farkassal, ki Sz e- 
merének mint borsodi alispánnak oldalánál jog- 
gyakornok volt. Az amerikai státusokból megelőző na- 
pon érkezének meg. Valóban meghatá lelkemet a két 
számüzött meleg összeölelkezése, — találkozásuk hiszen 
oly véletlen, mint két kis csillagé az égi tér megmérhet- 
len ürében. És hol leend sirotok? kérdém csendesen 
magamban. Ki tudja, ki tudja! 

Ujházy már a hetvenen tul van, termete megros- 
kadt, ábrázata beesett, szemei ugy ragyognak, mint ra- 
gyog kialuvó csillámlásában a mécs, de hangja most is 
rengő, hanem olyaténképen, milyen a sirba eresztett ko- 
porsó rengése. Képének fődisze a magyar kopasz hom- 
lok és melléig leérő hosszu s fehéren, zászlókint lengő 
ősz szakála. 

Ez neki valami tisztelet- sőt méltóságteljes, de egy- 
szersmind szelid kinézést ád. Szemere kis fia, Attila, 
alig 21/, éves gyermek, félelem nélkül mene hozzá, s 
gömbölyded kezével simogatván a selyemszálakat, kérdé 
tőle: , dui est ce gui vous a donné cette grande barbe?" 
(ki adta neked e nagy szakált?) Leánya Gizella pedig 
sugva mondá anyjának: ,ce monsieur a Vair du bon 
Dieu gui est a Véglise" — (ez ur hasonlit a jó Istenhez, 
kit a templomban láttam), . értve azon hosszu szakállu 
alakot, melyben a tehetetlen emberi ecset, miután az em- 
ber Isten képére teremtetett, a mindenható Istent, egyik 
szomszéd egyházban ábrázolni kisérté meg. 

Ujházy 1850 óta az, Egyesült Státusok polgára. 
Előbb Iowa vadon vidékein foglala földet, de nem bir- 
ván vele, sem az éghajlattal, elhagyá ezt, megszentelvén 
rövid ott időzését elhalt kedves nejének ott maradt sir- 
jával. Aztán délre, Texasba költözködék, hogy ott is 
emberi kéz által soha sem illetett földet miveljen. St. 
Antonio kis városkától 20 angol mértföldnyi távolságra 
lakék ő magános s lakatlan vidéken, egy házikóban ő 
lakott két gyermekével, másikban, de még távolabb, leá- 
nya két kicsiny gyermekével lakott. Isten egyedül őrkö- 
dék a két magányos házikó fölött, más senki és éjjel 
csak a hallgató csillagok vigyáztak reájuk. Maguk mive- 
lék a földet, mely az élelmökre szükséges buzát s zöld- 
séget termé, minden gyümölcsük vala egy kevés gazda- 

sági dinnye s egy kevés szőllő; összes vagyonuk mar- 
hákból, t. i. lovakból 8 tehenekből állott, melyek télen 
nyáron zöld füvet bőven találtak az ottani hervadhatlan 
mezőkön, s friss vizet az örökké siető folyóban. 

Hová nem hányja hazánk bujdosó fiait a kérlelhet- 
len sors? Ki hitte volna, hogy egykori dus földesuraink 
egyike oly országba jutand, hol ő saját kezeivel veszi el 
az ős talaj első szűzességét, hol ő baltát nem ismert er- 
dőkben metszett fákból, mint uj Triptolem fogja az első 
ekét faragni? Ilyen bizonytalan e földi élet; a valóság 
csodálatosságaiban, a leghihetlenebb álmainkat is messze 
tulhaladja. 

Kedélyes beszélgetések közt folyt le a két szám- 
üzött busan vidám ebéde. Hiában, ilyen sajátságos örö- 
mei a hontalanoknak is vannak. Nem franczia, de dr. 
Sauer-féle jeles budai és Mezőssy-féle tokaji borral 
ivott a két régi barát, miért? magukért? — korántsem, 
hanem az imádott hazáért és a MG SÁRTSL es — melyet 
csak Isten ismer, a mindentudó. 

Innen Ujházy L. Olaszországba utazik, hol vi- 
szont Kossuthtal fog találkozni, mint Pádébán Sze- 
merével találkozott, mert ő, Ujházy, szivélyesb ember, 
semhogy a magyar emigratio azon tagjainak menthetlen 
türelmetlenségében osztozzék, kik a politikai vélemény- 
különbséget külföldön épen ugy mint egykor otthon, 
nemtelenül üldözik. 

Pedig e véleménykülönbség Kossuth és Sze- 
mere közt kitölthetetlen ür. — Kossuth egykori min- 
denhatósága, a 48—49-ki pünkösdi királyság után vágyik, 
s minthogy hiu vágyai csak véres forradalom utján nyer- 
hetnék a teljesülés chance-ait, mindent elkövetne, hogy 
azt előidézhesse, s kész e végett a haza és nemzet sor- 
sát a legszerencsétlenebb  eshetőségeknek koczkájára 

tenni. Szemere ellenben hazáját inkább szeretvén 
mint magát, s a nemzetnek nagyobb biztosságát látván a 
jelen közjogi kapcsok állandóságában, mint bármely kül- 
segély kecsegtetéseiben, a fenforgó differentiák megoldá- 
sát békés uton reméli és ohajtja, mely czélra szüksé- 
gesnek tartja, hogy a magyar nemzet anyagi erőhiá- 
nyát okossággal, ildomossággal s józan poli- 
tikával toldja meg, mint amaz ó-kori vitéznek, ki 
kardja rövidségéről panaszkodék, anyja tanácslá: lépj 
egyet előre s hosszabb lesz. 

Minderre Ujházy azt mondja: szabadságot akarni 
kell, az a fő, de miként elérni azt? már erre nézve ki-ki 
cselekedjék belátása szerint. Hanc veniam damus peti- 
musgue vicissim. - 

És hova megy Ujházy? Mint az Egyesült Státusok- 
nak kinevezett consula megy Anconába, ottani hivatalát 
elfoglalni. Z. 


S itt megszakad Szemere Bertalan naplója . . . 


Nyomatott Bécsben, Holzhausen Adolfnál. 


